
Međunarodni dan ljudskih prava - 10. prosinca 


esetoga. prosinca 1948.g. Ge- 
[) neralna skupština UN usvojila 

je Opću deklaraciju o ljudskim 
pravima. Taj se dan u svijetu slavi kao 
Međunarodni dan ljudskih prava. lako 
Opća deklaracija o ljudskim pravima 
nije međunarodni ugovor, već samo 
svojevrsna preporuka koja ne obvezuje 
države članice UN-a, ona je imala veli- 
ki utjecaj na promicanje ljudskih prava 
u svijetu. Do Deklaracije su ljudska 
prava bila eventualno ugrađena u akte 
pojedinih država, a s njom je otvoren 
put njihovom  garantiranju na 
međunarodnoj razini. 

Od njenih 30 članaka, u dvade- 
setprvomu se prije svega govori o 
građanskim/političkim, a u ostalim o 
socioekonomskim i kulturnim pravima. 
Njihov je sadržaj utjecao na to da se 
mnoge države nastale nakon 1948.g. 


PROBLEM TRECE POLUGE 

Taj je model zapravo posuđen iz 
Europske konvencije o ljudskim pravi- - 
ma iz 1953.g. i Europske komisije za 
ljudska prava. No, treća poluga u tom 
nizu - što je u europskom slučaju Eu- 
ropski sud za ljudska prava koji pred- ` 
stavlja utjelovljenje volje za implemen- 
tacijom odredbi - nije preuzeta, prije 
svega iz razloga što države na to još ` 
nisu spremne. Europski sud obvezuje 
do danas 27 članica Europskog vijeća, 
koje su ga ratificirale. 

lako ideja za utemeljenjem 
Međunarodnog suda za ljudska prava 
postoji već niz godina, čini se da smo 
još daleko od tog koraka, jer su otpori 
veći. Države članice trebale bi se, 
naime, odreći dijela svog suvereniteta 
u korist tog nadnacionalnog tijela, jer 
bi uz ostalo, građani imali pravo prituž- 


Pojedinac 


protiv 


Iako već i 
međunarodni 
standardi za ljudska 
prava predstavljaju 
svojevrstan napad na 
moć države 
ograničavajući njenu 
suverenost, države se 
trenutačno od toga 
brane nevoljkošću 
svojih poteza ka 
implementaciji tih 
standarda. Upravo je 
ta situacija 
uvjetovala nastanak 
brojnih nevladinih 
organizacija koje se 
bave ljudskim 
pravima širom svijeta 


pozivaju na Deklaraciju te da je mnoge 
države ugrade u svoje akte, uključujući 
i ustave. 

Brojni su međunarodni zakonski 
instrumenti proizašli upravo iz toga 
temeljnog dokumenta pojašnjavajući 


neke od njenih odredbi te uvodeći nova 


prava. 

Deklaracija, te Ugovor o građan- 
skim i političkim pravima i Ugovor o 
ekonomskim i kulturnim pravima (us- 
vojeni 1966.g.), tvore tri ključna doku- 
menta o ljudskim pravima - tzv. 
Međunarodni zakonik o ljudskim pravi- 
ma - kojima se definiraju ljudska pra- 
va i temeljne slobode. Ugovori pred- 
stavljaju međunarodne zakonske in- 
strumente koji nakon što su ratificira- 
ni obvezuju članice UN-a. Hrvatska je 
u 1992.g. također postala jedna od 
zemalja koja ih je ratificirala. 

Treba ukratko napomenuti da je 
npr. na osnovi Ugovora o građanskim 
i političkim pravima 1976.g. utemeljen 
Odbor za ljudska prava pri UN - tijelo 


- stručnjaka zaduženih za nadgledanje 


njenog provođenja. Uz ostale aktivnos- 
ti, Odbor u svojoj nadležnosti, barem 
deklarativno, ima ispitivanje molbi 
pojedinaca koji smatraju da im se pre- 
ma odredbama ugovora krše određena 


prava. 


države 


bi na račun prakse u svojim državama. 
Ako spomenemo da je Međunarodni 
sud pravde sa svojom ograničenom 
jurisdikcijom za sporove između samih 
država dobio potporu svega trećine 
svih članica UN, teško je očekivati da 
bi države povjerile jedno tako osjetlji- 
vo područje svoje suverenosti nadna- 
cionalnoj vlasti i time podvrgle svoje 
postupke međunarodnom propitivanju, 
prosuđivanju i kontroli. No, s druge su 
strane pojedine države često spremne 
prigovarati drugima za njihove postup- 
ke istodobno ne videći ili ne želeći vid- 
jeti praksu unutar svojih granica. 

Na tom se primjeru dobro 
iščitava stalni konflikt između ljudskih 
prava i države koji proizlazi upravo iz 
osjetljivosti pitanja državne suverenos- 
ti i činjenice da su ljudska prava 
općenito zahtjev u korist individue na- 
suprot državi. lako već i međunarodni 
standardi za ljudska prava predstavlja- 
ju svojevrstan napad na moć države og- 
raničavajući njenu suverenost, države 
se trenutačno od toga brane nevolj- 
košću svojih poteza ka implementaciji 
tih standarda. 


NEVLADINE ORGANIZACIJE 
ZA POJEDINCA 

Upravo je ta situacija uvjetovala 
nastanak brojnih nevladinih organiza- 
cija koje se bave ljudskim pravima 
širom svijeta. U svojem radu one 
neprestano podsjećaju države u kojima 
djeluju na obaveze koje su same preu- 
zele potpisivanjem međunarodnih ugo- 
vora. U tom kontekstu nevladine orga- 
nizacije se zalažu za to da se više pažn- 
je posveti implementaciji već pot- 
pisanih sporazuma, prije no stvaranju 
novih. U novije je doba stoga hvale 
vrijedno njihovo nastojanje da se 
udruživanjem na međunarodnom planu 
zalažu za: utemeljenje institucije Speci- 
jalnog savjetnika za ljudska prava koji 
bi brzo reagirao na hitne situacije, za 
veći utjecaj i pristup nevladinih orga- 
nizacija međunarodnim tijelima te na 
ozakonjenje zaštite branitelja ljudskih 
prava (pojedinaca i grupa) na 
međunarodnom planu posebnom De- 
klaracijom. 

Međunarodni dan ljudskih prava 
stoga je dobar povod za naglašavalnje 
uloge nevladinih organizacija i njiho- 
vom doprinosu u promicanju i zaštiti 
ljudskih prava, kako na domaćem tako 
ina međunarodnom planu. 


Milena BEADER 


LJUDSKA PRAVA U HRVATSKOJ 


Hrvatska mlada demokracija ili proizvođenje slučajeva 


Zlokobni kolorit 


aloljetnom članu HSP-a, 
uhićenom od riječke policije 
pod sumnjom da je umije- 


šan u postavljanje eksploziva u kuće 
građana srpske nacinalnosti, u toku 
istražnog postupka razbijena je glava, 
paljena mu je koža, oči su mu polije- 
vane alkoholom, te mu je bušilicom 
izbušena rupa na nozi ispod koljena - 
izjavio je 10. studenoga pred najvišim 
zakonodavnim organom hrvatske 
države Ante Đapić, jedan od dvaju ak- 
tualnih predsjednika HSP-a. Ivan Jarn- 
jak, ministar unutarnjih poslova 
obećao je tom prigodom saborskim 
zastupnicima i hrvatskoj javnosti da će 
istraga o ovom slučaju započeti 
odmah, te da će o njezinim rezultatima 


izvijestiti na idućem saborskom 
zasjedanju. (Ministar policije obratio se 
Saboru već idući dan s prvim infor- 
macija u vezi sa započetom istragom. 
Pri tome je izjavio kako su kod dvojice 
mladića - članova HSP-a - utvrđene 
lakše ozljede, te da su četvorica polica- 
jaca, odgovorni za dotično 
“preslušavanje", suspendirani. Đapić 
je uzvratio da će ipak sačekati rezultate 
specijalističkog liječničkog pregleda, a 
ministar Jarnjak je optimistički najav- 
io da sličnih slučajeva u Hrvatskoj više 
neće biti, jer je u policiji sada 94,7 pos- 
to djelatnika hrvatske nacionalnosti!) 

Na prethodnoj pak saborskoj sjed- 
nici, održanoj u prvoj polovici listopa- 
da, bile su obznanjene prve informacije 
o jednom slučaju uhićenja i istrage, čija 
šokantnost, barem u to doba, nije proi- 
zlazila iz indicija na, eufemistički 
rečeno, brutalne metode upotrebljene 
u policijskom istražnom postupku - 
kao u slučaju koji je iznio Đapić - nego 
iz političkih konotacija. Sedam člano- 
va Dalmatinske akcije, kako je tada 
saborskim zastupnicima obznanio 
ministar Jarnjak, bilo je uhićeno pod 
sumnjom da su odgovomi za eksploz- 
iju u sjedištu vlastite stranke, koja se 


ljudskih prava 


Situacija, gdje većina oporbenih stranaka 
pristaje na HDZ-ovsku tezu kako svako 
iznošenje u javnost i propitivanje razine 
poštivanja ljudskih prava u Hrvatskoj 
predstavlja ugrožavanje nacionalnih i državnih 


interesa, idealno je tlo za obrat teze, prema 


kojemu su sve one organizacije, koje se ciljano i 


isključivo bave zaštitom ljudskih prava, 
zamaskirane političke partije 


dogodila samo šest dana prije nego što 
je policija već imala u rukama “osno- 
vano osumnjičene". 


TENDENCIJE SPUTAVANJA 
TERORIZMA 

Ministar Jarnjak svojim je istupom 
preduhitrio “napad" Mire Ljubić-Lorg- 
er, predsjednice DA, koja je, kako se 
već prije početka saborskog zasjedan- 
ja toga dana znalo u novinarskim i 
drugim kuloarima, pripremala vatreno 
pitanje za ministra policije u vezi s 
hapšanjima članova svoje stranke, koje 
se odigralo svega nešto više od dvan- 
aest sati prije toga. Potkrepljujući mu- 
njevitu ekspeditivnost i temeljitost 
svojih policajaca, Jarnjak je već tom 
prigodom podastro i podatke o oružju, 
eksplozivu kao i o antihrvatskom pro- 
pagandnom materijalu pronađenom 
kod uhićenih članova DA. 

U razdoblju između dvaju saborskih 
zasjedanja “slučaj DA" dobivao je sve 
zlokobniji kolorit - broj uhićenih člano- 
va stranke popeo se na 11, krunski 
svjedok optužbe - Jurica Gilić - kako 
tvrdi Mira Ljubić Lorger - bio je neko- 
liko dana prije izbijanja eksplozije na 
informativnom razgovoru u policiji, 
prigodom kojega su predstavnici MUP- 
a, što pokazuju liječnički nalazi, koris- 
tili neverbalna sredstva uvjeravanja 


nad privedenim. 11 osumnjičenih 
provelo je tridesetak dana u pritvoru, a 
da optužnica protiv njih nije bila podig- 


. nuta. Kako je javnost mogla razaznati 


iz prosvjeda koji su uputili novinari 
“Feral Tribunea", a potom i iz izjave 
Hrvatskog helsinškog odbora, tokom 
boravka u pritvoru policija je nad 
uhićenicima i dalje vježbala fizičku 
strogoću. Zoran Erceg, uhićeni tajnik 
DA, nakon što je danima štrajkao 
glađu, prebačen je početkom stude- 
noga u zagrebačku zatvorsku bolnicu, 
otprilike u isto doba kada je protiv de- 
vetorice uhićenih (dvojica uhapšenika 
tada su pušteni na slobodu) konačno 
podignuta optužnica zbog terorizma. 
“Slučaj DA“, koji je u pauzi između 
dvaju saborskih zasjedanja apsorbirao 
fascinantnu i šokantnu gomilu 
konkretnih primjera kršenja ljudskih 
prava - osim sumnje, koja se ne može 
naravno dokazati dok sudski proces ne 
bude okončan, da je riječ, kako se tvr- 
di u izjavi Hrvatskog helsinškog odbo- 
ra, o “tendencijama sputavanja poli- 
tičkog pluralizma", radi se i o činjeni- 
cama - dugotrajnom držanju u pritvo- 
ru bez optužnice, fizičkom maltretiran- 
ju, onemogućavanju kontakata s 
obitelji, uskraćivanju nužnog medicin- 
skog tretmana - nije se niti jednom sa- 
borskom zastupniku učinio adekvat- 


& 


nim povodom da se primjerice Jarnjaku 
postave pitanja o daljem tijeku istrage, 
čiji je početak ministar bombastično 
najavio upravo pred članovima: 
najvišeg hrvatskog doma. Deložacija 
Mire Ljubić Lorger, saborske zastup- 
nice i predsjednice DA, koja se također 
odigrala u prošlih mjesec dana, i koja, 
ne samo prema mišljenju zlobnika, 
dopunjuje mozaik u kojemu će se, na- 
kon što bude popunjen, moći odčitati 
definitivno značenje kompletnog sluča- 
ja DA, što su ga - oni najzločestiji ( ili 
najvidovitiji!) - već na početku okarak- 
terizirali kao hrvatsko “paljenje Reich- 
staga", "zaslužila" je pak jedno zastup- 
ničko pitanje na saborskom zasjedan- 
ju u studenome. Dva tjedna nakon što 
je (na iznenađenje i radost mnogih 
skeptika u vezi s pravnošću hrvatske 
države) u javnosti osudio nezakonitu 
deložaciju predsjednice DA i najavio 
istragu o tom slučaju, premijer Valen- 
tić, odgovarajući na ovo pitanje, bio je 
već puno mekši nego petnaestak dana 


- da tisuće nasilnika, često u uniformama državne vojske, provali u tuđe 


NA TITOVU PUTU 


Koliko puta mora biti nekažnjeno prekršen neki pravni 
sistem pa da zaključimo da on nije pravni - da ne štiti 
prava državljana? Gdjegod bila ta granica, ono što se 
događalo i događa se u Hrvatskoj davno ju je prešlo 


abogda živio u zanimljiva vremena!" - ta kletva u svega pet riječi saži 
ma i lice i naličje onoga što se nadogađalo u posljednje tri i pol god 
ine. Svaka promjena je “povijesna", a patnje i beznađa je više nego u 
prethodna četiri i pol desetljeća. Pa premda je rat pripomogao tome da sve 
dobije izgled izvanjske kataklizme, jasno se vidi čisto unutrašnje protuslov- 
lje hrvatske državne politike: Vlastodršci svoju legitimnost izvlače iz navodne 
svoje povijesne misije, a opravdavaju je već davno ostvarenim institucijama 
pravne države i parlamentarne demokracije. Drugim riječima, pozivaju se na 
konstante poput ljudskih prava, a ponašaju se tipično revolucionarno, po onoj 
Titovoj: “Sto se držite zakona K'o pijan plota!?" 
Ako se ne želimo dati vući (navodno povijesnom) mijenom kao stare novine 
na vjetru, krajnje je vrijeme da pogledamo što stvarno znače naljepnice koji- 
ma se režim sam kiti, a kako stvarno treba nazvati ono što on čini. Kažu, ovo 


je demokracija. Kažu još - ovdje se svakom pojedincu jamče osobna, | 


građanska i politička prava, koja mu nikakva većina ne smije oduzeti. 

Istodobno, u Hrvatskoj se može dogoditi: ` 

- da stotine ljudi budu ubijene izvan neposrednih ratnih zona, a nema ni 
istrage, ni optužnice, ni suđenja, dok osobe koje bi pod uvjetima vladavine 
prava bile osnovano sumnjive mogu postati čak i članovi parlamenta; 

- da tisuće kuća budu uništene podmetanjem eksploziva (a ne samo 
granatama), a da krivci nisu izvedeni pred lice pravde (o naknadi štete 
postradalima da se i ne sanja); 


stanove, maltretira stanare, izbacuje ih, otima im stvari... a policija (i civilna 
i vojna) ne čini ništa ili se ponaša poput JNA na početku rata, tj. samo “raz- 
dvaja sukobljene strane"; 

- da se desecima tisuća ljudi koji su ovdje rođeni, ili desetljećima žive u 
Hrvatskoj, odjednom službeno kaže da su stranci; 

Kako se to zove? Koliko puta mora biti nekažnjeno prekršen neki pravni 
sustav pa da zaključimo da on nije pravni - da ne štiti prava državljana? Gdje- 
god bila ta granica, ono što se događalo i događa se u Hrvatskoj davno ju je 
prešlo. 

A što je s činjenicom da je garnitura na vlasti “već tri puta", kako se ne- 
davno opetovano hvalio Franjo Tuđman, prošla “demokratsku" provjeru. Do- 
ista, kako stoji s demokracijom bez vladavine prava? “Narod", doduše, “vla- 
da" (glasajući o vlastodršcima). Ali oni koji u njegovo ime “vrše" vlast mogu 
utjecati na to što će se pojaviti kao “narod”. Uskračivanjem državljanstva i 
ometanjem ili uništavanjem posjeda i stana mogu smanjiti onaj dio “naroda" 
u koji nemaju povjerenja. Zastrašivanjem mogu ušutkati one koji ostanu. 
Priznavanjem državljanstva, naseljavanjem, te ohrabrivanjem ili toleriranjem 
nasilnog useljavanja mogu povećavati onu porciju kojoj vjeruju. Direktnom ili 
posrednom kontrolom svih nacionalnih javnih glasila mogu odrediti što će 
“narod" znati - a time umjesto “naroda" određuju i njegove interese. 
Oslobodivši se tako stvarne odgovornosti pred javnošću i biračkim tijelom, 
mogu s javnim funkcijama i nacionalnom privredom postupati kao s unosnim 
povlasticama. 

Ukratko, moguće je imati višestranački sustav i slobodne izbore, a da vlast 
ne bude pod kontrolom naroda. Moguće je imati ustav i zakone koji priznaju 
slobodu i jednakost, a da ipak nema vladavine prava. Jer - pravo traži jamst- 
va: Ubi ius, ibi remedio. Zato ni pitanje masovnog kršenja ljudskih prava - naša 
glavna tema uoči svjetskog Dana ljudskih prava, 10. prosinca - nije tek pravno, 
nego pitanje političkog odnosa snaga. Vlast koju narod ne može pozvati na 
red treba zvati autoritarnom, a za poredak s autoritarnom vlašću i formalnom 
demokratskom procedurom izbora već je smišljen naziv: DEMOKRATURA. 

Srđan DVORNIK 


SNIMIO GORAN FLAUDER 


LJUDSKA PRAVA ΠΜΣ ΙΝΕ CON 


prije toga. Istaknuo je, naime, kako je 
gđa Lorger nezakonito uselila u sporni 
stan, a prešutio kakvi su dosadašnji 
rezultati hitno otvorene istrage o ovom 
slučaju, čiji su počinitelji, kako je 
obznanjeno hrvatskoj javnosti, 
“neidentificirane osobe" u uniformama 
HV-a - koje su, usput rečeno, u sporn- 
om stanu provele devet sati zajedno sa 
stanarkom Lorger i njezinom djecom, 
a u istom periodu uviđaj u stanu 
obavile su patrole i vojne i civilne 
policije! 


SUKOB SEKSA I CICKA 

Da li će do idućeg zasjedanja i slučaj 
maloljetnog HSP-ovca pasti u sabors- 
ki zaborav kao i “DA bomba", ali i dru- 
gi slučajevi čije je fajlove Sabor znao 
otškrinuti, pa potom snagom vlastite 
demencije ponovno zatvoriti. Tako je 
svojedobno bilo sa pitanjima deložaci- 
ja iz vojnih stanova, domovnicama za 
građane nehrvatske nacionalnosti, pi- 
tanjima iz domene ograničavanja slo- 
bode medija, suđenjima i policijskim 
privođenjima stranačkih čelnika, 
ubojstvima s političkim konotacijama 
- Reichla Kira, Milana Krivokuće... 

Puno je, doduše, i kričećih pitanja iz 
domene ugrožavanja ljudskih prava 
koja su se u sabornici sustavno i 
uspješno eskivirala, primjerice eksplo- 
zije kuća građana srpske nacionalnos- 
ti. Saborske zastupnike nije zaintrigira- 
lo pitanje u kojim razmjerima se ovi 
ekscesi događaju čak ni proljetos, kada 


je Ivan Zvonimir Čičak, predsjednik 
Hrvatskog helsinškog odbora za ljud- 
ska prava, žestoko optuživan od 
državnih uglednika i javnosti da je kle- 
vetao Hrvatsku, iznoseći u svijetu po- 
datak kako je do sada oko 10 tisuća 
srpskih kuća odletjelo u zrak. Vladimir 
Seks, potpredsjednik Vlade, u svojem 
TV-obračunu s Cičkom i tada upravo 
osnovanim ogrankom Helsinške fed- 
eracije u Hrvatskoj, samo je ustvrdio 
kako je takvih eksplozija bilo “nešto 
manje... značajno manje" nego što je 
Čičak “lagao” - što je očito bio dovolj- 
no jak i utemeljen argument da to pi- 
tanje nitko u Saboru i hrvatskoj javnos- 
ti dalje ne "razvlači"! 

Ne samo u Saboru, opozicijske se 
stranke u pogledu pitanja ljudskih pra- 
va ponašaju kao da se cijelo vrijeme 
zapravo brane od optužbi koje im hr- 
vatski dužnosnici i njima bliski mediji 
neprestano upućuju, a koje otprilike 
glase - “znamo mi da vas ne brine 
problem ljudskih prava, nego vi sve to 
izvlačite kako biste ugrozili demokrats- 
ki izabranu hrvatsku vlast!" Osim što 
ovakav tip zamjerki, koji se čuje i u 
formulaciji kako je svako oporbeno iz- 
vlačenje pitanja ljudskih prava samo 
“legalan oblik borbe protiv vlasti" ne 
funkcionira kao pricipjelna kritika poli- 
tičkog djelovanja - jer što je drugo činiti 
oporbi nego koristiti sve načine legal- 
ne borbe protiv vlasti - one negiraju 
osnovne principe funkcioniranja 
demokratskog mehanizma, prema koji- 


ma pravo postavljanja pitanja pa i ba- 
vljenje temeljnim demokratskim postu- 
latima - među kojima je i poštivanje 
ljudskih prava - nije ničije eksluzivno 
vlasništvo. A da to nije pitanje forme 
nego suštine funkcioniranja demo- 
kracije, nije potrebno posebno ni 
objašnjavati - prednosti demokratskog 
mehanizma najbolje se očituju upravo 
pri rješavanju pitanja koja traže mobi- 
lizaciju svih subjekata neke zajednice 
- a oni u demokratskom društvu 
pokrivaju raspon od individualnih, 
građanskih inicijativa do političkih 
partija pa i najviših državnih organa. 
Našoj oporbi, nažalost, pomalo se 
može zamjeriti sa spomenutog, nazovi- 
mo ga, moralnog gledišta - kako izvlači 
ljudska prava samo za svoje politi- 
kantske svrhe, a malo ili ništa konkret- 
no ne čini - a puno upravo stoga što 
ova pitanja poteže prerijetko i premla- 
ko. 

Situacija, gdje većina oporbenih 
stranaka pristaje na HDZ-ovsku tezu 
kako svako iznošenje u javnost i pro- 
pitivanje razine poštivanja ljudskih 
prava u Hrvatskoj predstavlja ugroža- 
vanje nacionalnih i državnih interesa, 
idealno je tlo za obrat teze, prema koje- 
mu su sve one organizacije, koje se 
ciljano i isključivo bave zaštitom ljud- 
skih prava, zamaskirane političke 
partije. Tako je osnivanje Hrvatskog 
helsinškog odbora dočekano sa Šeks- 
ovim ocjenama da su njegovi članovi 
neprijatelji političkog ustroja Hrvatske, 


Kako i zašto je učenicima muslimanske nacionalnosti zabranjeno školovanje u Ivan 


Nepoželjni Muslimani 


a stvarne nakane hrvatskog ogranka 
Helsinške federacije u javnosti gotovo 
unisono “raskrinkane" kao političke, 
odnosno kao razračun s “konkurenti- 
ma na vlasti". 


TELEFONSKI BROJEVI U 
NOVINAMA 

Polugodišnje djelovanje Hrvatskog 
helsinškog odbora - jedine organizacije 
u Hrvatskoj kojoj je briga o ljudskim 
pravima isključivi zadatak (Odbor 
oporbenih stranaka, koji je prije godinu 
i pol dana bio osnovan sa istom 
svrhom, u tišini je ugasnuo ), u stopu 
je praćeno “protumjerama” hrvatskih 
dužnosnika, a posebno državi više 
nego vjernih medija i njihovih glas- 
nogovornika. Pri tome su povod za di- 
jaloge uglavnom bili istupi pojedinih 
članova Helsinškog odbora, osobito 
njegovog predsjednika, Ivana Zvon- 
imira Čička, a ne Odborove konkretne 
akcije ili reakcije - što je, doduše, djelo- 
mice rezultat i činjenice da se ovo tije- 
lo do sada u javnosti oglasilo samo s 
nekoliko manjih priopćenja te sjednim 
opsežnijim “radom" - izjavom o stan- 
ju u medijima. U nastavak šeksovske 
ofenzive naciljane na razotkrivanje 
nekompetentnosti Helsinškog i sličnih 
odbora te njihovih članova, koje im- 
enuju svjetske i evropske institucije, 
nesvjesne kakve to individue griju u 
svojem okrilju, uključili su se ljetos 
“Danas" i “Nedjeljna Dalmacija". Prvo 
je zagrebački tjednik objavio popis os- 
oba na prostoru bivše Jugoslavije koje 
Europska zajednica preporuča kao 
kompetentne informatore o stanju u 
novostvorenim državama ovog po- 
dručja. Držeći da autore popisa treba 
upozoriti “na jednostranost koja uvijek 
šteti i može za posljedicu imati krive 
zaključke", a hrvatsku javnost na one 
koji joj kleveću domovinu diljem svije- 
ta, Danas" je objavio adrese i telefon- 
ske brojeve tih informatora EZ-a, među 
kojima su bili mnogi hrvatski novinari, 
sveučilišni nastavnici te predsjednik 
Hrvatskog helsinškog odbora. “Nedjel- 
jna Dalmacija" prenijela je *Danasov" 
popis, uz odgovarajuće komentare u 
kojima su “ovlašteni serviseri EZ-a" 
stavljeni u zajednički koš sa, kako reče 
novinar “Nedjeljne", “političkim 
klaunovima poput Ivana Zvonimira 
Čička". Da li bi se urednici ovih novi- 
na zaista začudili kada bi ih netko up- 
ozorio kako njihova metoda objavlji- 
vanja adresa i telefonskih brojeva - a 
sve u atmosferi koja nije daleko od 
poziva na linč onih koji “smrtno štete 
Hrvatskoj" - predstavlja eklatantan 
primjer kršenja ljudskih prava?! 

Za apriornu diskvalifikaciju svih 
onih koji se tobože bave ljudskim 
pravima i pri tome “služe" nekim 
stranim središtima, hrvatskim mediji- 
ma odlično je poslužila čičkavost pred- 


ič-gradu? 


Ovih dana se zbio nemili događaj u Srednjoškolskom centru u Ivanić-gradu, 
o kojemu je pisao i lokalni list “Otok Ivanić". Profesor Centra Tomšić je udaljio 
sa svoga sata, i zabranio pohađanje svojih satova, dvojici učenika musliman- 
ske nacionalnosti.Prenosimo dva karakteristična detalja izjava profesora 
Tomšića i direktora centra g. Kluna, uz napomenu da bi ovom nizu trebalo pri- 
dodati i izjavu ministrice Girardi-Jurkić o tome tko bi mogao predavati neke pred- 
mete u hrvatskim školama, pa da se zaključi kako bi u cijeloj ludosti možda 
moglo biti i nekog - sistema. 


PROFESOR TOMŠIĆ: 


“NE MOGU GLEDATI TAKVE UCENIKE" 

“Ako se radi o učeniku, čiji otac nije u ratu, nema problema. Ali radi se o 
principima. Tu su dva učenika, brat i sestra Abdagić. Za te učenike, postoji 
realna pretpostavka da im otac ratuje u Alijinoj vojsci. Kad sam pitao Almu, da 
li joj otac sudjeluje u toj vojsci ona je rekla da godinu dana ne zna za svoje 
roditelje. Moj princip je da ne želim učiti fiziku, niti što drugo, one učenike čiji 
roditelji sudjeluju u ratu u Bosni. Moja realna pretpostavka se zasniva na nji- 
hovim izjavama. Alma je lani rekla, da joj je otac na ratištu. Djeca nisu kriva, 
ali ih ne želim učiti. Ako bi ih učio, solidarizirao bih se s njihovim očevima. 

Ja sam na početku godine rekao ravnatelju da ja ne mogu raditi s takovim 


učenicima. Ne mogu gledati učenika, za kojeg pretpostavljam da mu otac ratuje. 
Prije mjesec dana, na sjednici sam rekao, da ne odobravam upis takovih učeni- 
ka. Ja s njima ne mogu raditi. Kulminacija su, ovi događaji u Varešu. Taj dan 
kad sam ušao u razred, pitao sam Almu gdje je njezin otac. Almin brat je izjav- 
io, da je otac u Donjem Vakufu. Istina je da sam vrijeđao njihovu vojsku. Rekao 
sam da je to zlikovačka vojska, koja ubija snajperima hrvatsku djecu, kao i na 
sve druge načine." 


RAVNATELJ SREDNJOŠKOLSKOG CENTRA DARKO KLUN: 


“MOZE SE RAZUMJETI" 

“To je stvar koja se može dogoditi u svakoj školi. Moguće je a i ne mora 
se. Specifično toj situaciji, rat protiv BiH, rat koji nije definiran niti kod nas u 
Hrvatskoj. Mislim da su emocije kod svih nas tako visoke da čovjek zbog njih 
može donositi odluke koje u trenutku kad se donose smatram da su apsolut- 
no neispravne. A možda jednog dana kad prođe malo vremena i kada se sve 
stvari slegnu, čovjek će biti u stanju da sa manje emocija razmišlja. Ja sa tog 
aspekta zapravo i gledam tu situaciju s profesorom Tomšićem, kojega inače, 
moram priznati, cijenim. | na njega kao nastavnika nemam apsolutno nikakve 
pritužbe. A to što se dogodilo mislim da treba shvatiti, da svaki čovjek ima pra- 
vo da se ponaša prema onome kako se osjeća." 


sjednika Hrvatskog helsinškog odbora, 
koji se, preuzimajući ovu dužnost, nije 
odrekao političkih istupa. (U jednoj 
svojoj izjavi, Odbor ovakove izlete 
svojih članova objašnjava: “Pluralis- 
tički sastav Odbora iskazivao se i 
iskazivat će se različitim osobnim 
političkim istupima pojedinih člano- 
va i funkcionara Odbora. Unu- 
trašnja i javna diskusija među čl- 
anovima Odbora ne narušava, 
kako se vidi, njegovu jedinstvenost 
u bitnim pitanjima ljudskih pra- 
va."). Tako je nakon Čičkovog interv- 
jua tjedniku “Der Spiegel"? uslijedila 
bujica komentara o “Cičkovim lažima", 
uz pitanja koja, prema takvim autori- 
ma, iz iznesenog slijede: “Je li on uopće 
prebolio Jugoslaviju?"! Novinaru “Slo- 
bodne Dalmacije" Čičkove izjave u nje- 
mačkim novinama bile su povod za 
komentar utemeljen na antičkim aluz- 
ijama: “To su riječi političkog Heros- 
trata Ivana Zvonimira Čička, koji u 
svojoj slijepoj mržnji protiv 
Tuđmana gura Hrvatsku u orbitu 
zapadnih sankcija, gura je na rub 
propasti kao države i Hrvata kao 
naroda." 

Istodobno, hrvatska policija još je 
jednom tom prigodom iskazala svoju 
senzibilnost za postupanje s pred- 
stavnicima nevladinih ili internaciona- 
Inih organizacija - pokušavajući pred- 
sjednika Hrvatskog helsinškog odbora 
privesti na informativne razgovore. To, 
doduše, nije bio prvi slučaj istog tipa - 
prije toga bio je na policiju priveden 
Izet Aganović, predsjednik Merhame- 
ta i član istog Odbora - u povodu raci- 
ja po muslimanskim humanitarnim 
organizacijama. 


KREIRANJE MEDIJSKOG 
OKRUZJA 

U pomno iskreiranom medijskom 
okružju, svako oglašavanje Hrvatskog 
helsinškog odbora lako je utopiti u 
svevladajuću sliku neosnovanog ali 
ciljanog blaćenja Hrvatske. Tako ko- 
mentator “Danasa“, reagirajući na 
Odborovu izjavu u listopadu, gdje se 
prosvjeduje protiv sudskih i drugih prit- 
` saka na oporbene stranke u Hrvatskoj 
- HSP, Dalmatinsku akciju i SDU - is- 
tiče kako se radi o prejudiciranje moti- 
va i kvalifikacija, te da Odbor, i njemu 


slični, ponovno, kao i u slučaju 
"navodnog" proganjanja novinara, “od 
izuzetaka čine pravilo". 

Puno manje medijske pažnje priv- 
lače “male“ akcije koje organiziraju za 
rješavanje konkretnih slučajeva 
kršenja ljudskih prava primjerice Hr- 
vatski helsinški odbor i Antiratna kam- 
panja - jedni od najbrojnijih su 
pokušaji sprečavanja deložacija iz 
vojnih stanova. Dapače, revnosni 
mediji u svojim šturim informacijama 
o tome prešutit će da je Aleksandar 
Milošević, bivši novinar HTV-a, bio u 
spornom stanu kao predstavnik HHO- 
a, isto kao i činjenicu da dvojici člano- 
va Odbora nije bio ni dopušten prist- 
up mjestu događaja. 

Nije teško predvidjeti da će se 
dušobrižnici aktualne hrvatske vlasti i 
dalje hvatati za svaki iskorak HHO-a, 
njegovih članova i sličnih organizacija 
i pojedinaca u tzv. političku sferu, 
prešućujući konkretne “iznimke“ 
kršenja ljudskih prava i sve što se oko 
njih zbiva. Isto tako, ova strana zasig- 
urno ne očekuje da će HHO odustati 
od svojih legalnih oblika djelovanja, 
među koje, ma koliko se neki ljutili, 
nakon što su iscrpljeni “domaći” me- 
hanizmi, spada i pokretanje među- 
narodnog pritiska na Hrvatsku. Svako- 
me od njih to je, na koncu, i posao. Ali, 
svatko razuman i dobronamjeran, pri 
tome treba iskreno (barem sebi) 
priznati - što će Hrvatsku prije, kako je 
formulirao novinar “Slobodne Dal- 
macije”, gurnuti u orbitu zapadnih 
sankcija - otvaranje dijaloga o 
“spornim mjestima" poštivanja ljud- 
skih prava - što bi bila zapravo demon- 
stracija da u Hrvatskoj počinju funk- 
cionirati mehanizmi i institucije za 
zaštitu ljudskih prava - temeljne 
demokratske forme - ili obrušavanje na 
svako očitovanje njihovog nicanja. Ako 
i ubuduće bude prevladavala ova 
druga varijanta, jedna od posljedica biti 
će da će se pitanje poštivanja ljudskih 
prava i dalje više i bučnije problema- 
tizirati izvan hrvatskih granica. Potom 
će se pak zaključiti kako nam dom 
ugrožavaju izvana. Ni riječi o tome da 
li su mu temelji bili poljuljani iznutra. 


Vesna ROLLER 


Razgovor: dr. Ljubomir Antić, predsjednik saborskog 
odbora za ljudska prava, o prijetnjama izbacivanja 


Hrvatske iz Europskog vijeća 


Hrv i zakoni 


su 


ri, a 


se ne poštuju 
Hrvatskoj je zamjereno angažiranje u Bosni i 
Hercegovini. Osim toga, predbacuje joj se 
navodno ugrožavanje čitavog niza elementarnih 
prava na njezinu vlastitu teritoriju - od 
kroatizacije jezika, preko medijskih sloboda, 
pitanja dobijanja državljanstva, deložacija iz 
stanova bivše JNA, pa do aktualnih problema 
vezanih uz Dalmatinsku akciju i obračunavanje 


s idejom regionalizma 


očetkom studenoga dr. Ljubomir 

Antić boravio je u Strasbourgu, 

kao član visoke saborske dele- 
gacije u Europskom vijeću. Predstavni- 
ci hrvatskog Sabora bili su pozvani na 
razgovor o ljudskim pravima i njihovom 
ugrožavanju od strane hrvatskih vlas- 
ti. Grupa zastupnika prethodno je 
pokrenula inicijativu za oduzimanje 
Hrvatskoj statusa specijalnog gosta u 


Europskom vijeću i time za potpuno 
udaljenje naše zemlje iz Strasbourga. 

Tko je ustvari pokrenuo tu inicija- 
tivu? i 

- Pokrenula ju je grupa vijećnika iz 
Velike Britanije. Njih je podupro jedan 
broj predstavnika Italije i Cipra, no 
cijelom akcijom rukovode Englezi. 
Dosad se nikad nije dogodilo da nekoj 
zemlji bude oduzet status specijalnog 
gosta, već je to u pravilu bio korak ka 
primanju u stalno članstvo. Ovo bi bio 
čisti presedan. Međutim, da se tako 
nešto ostvari, valja provesti zaista 
složenu proceduru. S tim u vezi, u 
Strasbourg se uputila delegacija hr- 
vatskog Sabora, sastavljena na taj 
način da čim bolje prezentira politički 
i etnički pluralizam koji postoji u 
našem parlamentu. Ona je nadležnim 
komisijama Europskog Vijeća pružila 
dodatne informacije i objašnjenja o 
stanju ljudskih prava u Hrvatskoj. 

Sto predlagači ove inicijative Η(- 
vatskoj zamjeraju? 

- Hrvatskoj je zamjereno angažiran- 
je u Bosni i Hercegovini. Osim toga, 
predbacuje joj se navodno ugrožavan- 
je čitavog niza elementarnih prava na 
njezinu vlastitu teritoriju - od kroatiza- 
cije jezika, preko medijskih sloboda, 
pitanja dobijanja državljanstva, de- 
ložacija iz stanova bivše JNA, pa do 
aktualnih problema vezanih uz Dalmat- 
insku akciju i obračunavanje s idejom 


ena 

U javnosti se često 
ispušta iz vida da naš 
Odbor nema zaštitnu, već 
prije svega zakonodavnu 
ulogu. Nemamo nikakve 
mogučnosti da 
istražujemo ili 
isljedđujemo pojedine 
slučajeve kršenja prava, 
niti su takve mogućnosti - 
u našem radu predviđene. 
Time se bavi saborski 
Odbor za predstavke i 
pritužbe građana čiji 
predsjednik je Ante Đapić 


regionalizma. Kao što vidite, razgovara- 
li smo o svim pitanjima koja su i kod 
nas učestalo na dnevnom redu. 

Smatrate li zahtjev za isključenje 
Hrvatske opravdanim? 

- Većina primjedbi upućenih Hr- 
vatskoj nije usmjerena na zakonske 
propise, već na ono što se događa 
mimo njih. Na osnovu iskustva u radu 
saborskog Odbora za ljudska prava, 


možemo zaključiti da stvari kod nas 
ipak idu nabolje. U prvih pola godine 
njegova rada, primjerice, imali smo 
relativno velik broj pritužbi vezanih uz 
dobijanje državljanstva, dok se situaci- 
ja kasnije znatno približila stanju koje 
bismo mogli ocijeniti normalnim. 
Slično je i sa slučajevima deložacija iz 
stanova. Događaji oko domovnica i 
deložacija često se ishitreno nazivaju 
“etničkim čišćenjem". Smatram da je 
to ipak preteška kvalifikacija. Etničko 
čišćenje u pravom smislu te riječi pret- 
postavlja izuzetnu masovnost pojave, 
kao i ekstremno grube metode. Nije mi 
namjera da umanjim značaj ovih 
događaja i inzistiram na tome da je 
svaki pojedini slučaj velik problem. 
Međutim, riječ je ipak o nekoliko sto- 
tina slučajeva (sudeći prema broju 
predstavki upućenih Odboru) i držim da 
je kvalifikacija “etničko čišćenje" 
preoštra. 

Kako ocjenjujete rad Odbora kojem 
stojite na čelu? 

- Odbor je radno tijelo Sabora koje 
sudjeluje u donošenju zakona. To je 
njegova osnovna funkcija. U njemu 
analiziramo prijedloge pojedinih zako- 
na i zalažemo se za ugrađivanje 
najviših standarda zaštite ljudskih pra- 
Va. 

U javnosti se često ispušta iz vida 


- da naš Odbor nema zaštitnu, već prije 


svega zakonodavnu ulogu. Nemamo 
nikakve mogućnosti da istražujemo ili 
isljeđujemo pojedine slučajeve kršenja 
prava, niti su takve mogućnosti u 
našem radu predviđene. Time se bavi 
saborski Odbor za predstavke i pri- 
tužbe građana čiji predsjednik je Ante 
Đapić. 

U svojim javnim nastupima poku- 
šavam djelovati na prevenciji kršenja 
ljudskih prava. Vjerujem da će bar dio 
potencijalnih prekršitelja odustati od 
svojih namjera kad vidi da postoje 
državni organi koji aktivno inzistiraju na 
poštivanju prava. Zajedno s Odborom 
za predstavke i pritužbe inicirali smo 
sastanke s predstavnicima svih na- 
dležnih organa vlasti, kako bismo koor- 
dinirali naše djelovanje na zaštiti ljud- 
skih prava. U svim smo tijelima naišli 
na susretljivost i volju za suradnjom. 


Razgovarao: 
Toni GABRIC 

Slučaj Dalmatinske akcije traje 


Tko je zapravo 


uznemirio 


Javnost: 


Sudeći prema svjedočenjima 
onih koji iz neposredne 
blizine prate proces, ili su u 
njega uključeni, istražna 
procedura je više puta grubo 
prekršena, a također i 
elementarna prava 
uhapšenih. Država je samu 
sebe još jednom stavila pod 
lupu domaće i svjetske 
javnosti 


splitske prostorije Dalmatinske akcije već 

mjesec i pol dana nalaze se pod istragom. Od 
jedanaestorice prvobitno uhapšenih, na slobodu su 
pušteni Vedran Antonijević i Dragan Antulov, dok 
je Zoran Erceg, započevši štrajk glađu obolio, pa je 
prebačen u bolnicu za osobe lišene slobode u Zagre- 
bu. Pokrenuvši ovaj proces, država je samu sebe još 
jednom stavila pod lupu domaće i svjetske javnosti, 
pa joj preostaje samo jedna doista pametna stvar - 
poštivanje najviših standarda pri vođenju istražnog 
postupka i pružanje optuženima svih garancija koje 
proizlaze iz Zakona o kaznenom postupku. No sudeći 
prema svjedočenjima onih koji iz neposredne blizine 
prate proces, ili su u njega uključeni, istražna pro- 
cedura je više puta grubo prekršena, a također i 
elementarna prava uhapšenih. 


FIZICKA ZLOSTAVLJANJA 

“Desetak dana nakon zatvaranja, prilikom jed- 
nog obilaska, istražni sudac i ja primjetili smo na 
mojem branjeniku tragove fizičkog maltretiranja. 
Imao je modricu ispod oka, vidjelo se da mu je slom- 
ljen nos, krvario je iz usana, imao je potpuno plavo 
uho i požalio se da na tu stranu slabo čuje. Istraž- 
ni sudac je zahtijevao da se pritvorenik razodjene 
jer bio je obučen u trenitku potpuno zatvorenu do 
vrata i šaka. kad se skinuo, na njemu je bilo vidlji- 
vo mnoštvo tragova zlostavljanja. Ustvrdilo se da 
ga je već nekoliko dana u zatvorskoj sobi tukao 
izvjesni Marijan Bilić. Sudski vještaj, dr. Ivanović, 
ustanovio je da se radi o velikom broju lakih tje- 
lesnih povreda" - izjavljuje branitelj Dragana Antu- 
lova, naknadno oslobođenog istrage i puštenog iz 
zatvora. Mjesec dana života o državnom tršku ostati 
će mu u dugom i ugodnom sjećanju. 

Kao što je javnosti poznato, nakon eksplozije u 
Kružićevoj ulici najprije su uhapšeni kurir stranke 
Jurica Gilić i Adverso Slatkov Nimadan Bandarak. 
Oni su danas prvooptuženi i drugooptuženi za krivi- 
čno djelo terorizma, a svi ostali su uhapšeni na os- 
novu njihovog iskaza u prvoj fazi istrage. Obrana is- 
tiče kontrast između Glića i Slatkova te ostalih, 
privedenih u istražni zatvor zahvaljujući upravo njiho- 
vom imenovanju. “Jedan od dvojice prvooptuženih 
je psihički labilna osoba iz razrovane obitelji, s 
učestalim napadima epilepsije, a u postupku nije 
ni vještačen", tvrdi splitski odvjetnik Mirko France- 
schi. “Drugi je višestruki kriminalac. Paradoksalno 
je da Adverso Slatkov tereti Dekovića, a na suoče- 
nju u prostorijama policije nije ga uopće prepoznao. 
Gilić je mijenjao iskaz nekoliko puta. Posljednji put 
je to bilo 15. listopada, kad je sasvim jasno dao do 
znanja istražnom sucu da je istinita njegova prva 
izjava ( u kojoj poriče svoju umješanost u zločin) a 
da sve ostalo ne predstavlja ni njegovu izjavu, ni 
njegovu volju", govori Franceschi. 

Za razliku od prvooptuženog i drugooptuženog, 
Franceschi ističe čestitost i društveni ugled svojih 
branjenika: stranačkog odvjetnika Ede Dekovića, 


O sumnjičeni za podmetanje paklene naprave u 


tajnika Zorana Ercega i supruga šefice stranke Sreć- 
ka Lorgera. “U pitanju su jedan odvjetnik, jedan 
istaknuti snimatelj i invalid domovinskog rata, te 
jedan novinar, književnik i pjesnik. Oni su časni ljudi 
i tvrdim da ne postoji nikakva osnova za njihovo 
sumnjičenje". 

Važnije od ovog kontrasta čine nam se okolnosti 
pod kojima je Gilić mijenjao svoj iskaz. “Oni su pod- 
nijeli vrlo ružnu torturu", tvrdi dr Ljubić-Lorger. “Bili 
su prisiljeni promijeniti svoje prvobitne iskaze. Na 
Gilićevu su tijelu pronađeni tragovi koji upućuju na 
to da su tučeni odvijačima ili nečim sličnim. Gilić 
je otvoreno rekao da je svoj iskaz izmijenio i time 
opteretio ostale, da bi ga prestali tući." Predsjed- 
nica Dalmatinske akcije najavljuje da će s cjelokup- 
nom medicinskom dokumentacijom izići u javnost 
kad članovi stranke budu pušteni iz zatvora. 


VEZA: ORUZJE | 

Na prvi pogled, pojedine osumnjičienike najviše 
kompromitira to, što je prilikom pretresa kod njih 
pronađena nemala količina oružja i municije. France- 
schi odlučno odbija svaku vezu između držanja oružja 
u stanu i podmetanja eksploziva. “U krajnjoj liniji, 
netko može odgovarati samo za to što je imao 
oružje u kuči", tvrdi on. Mira Ljubić-Lorger napomi- 
nje da je u optužnici spomenuto mnogo manje oruž 
ja nego što je u početku navodio prvi čovjek MUP-a, 
Ivan Jarnjak. “Ali on se, naravno, zbog toga neće 
ispričati. Sastanku na kojem se navodno kovao 
plan bombaške akcije Edo Deković, kao izvan- 
stranački čovjek nije ni prisustvovao, a “što se tiče 
Lorgera, on od kolovoza nije ni kročio u prostorije 
stranke. Ovdje je vjerojatno važno samo njegovo 
prezime", tvrdi Franceschi. Erceg je doduše bio na 
tom sastanku, ali “tamo su se rješavala pitanja 
izrazito tehničke naravi, o organiziranju dežursta- 
va i tome slično. Nije bilo govora ni o kakvom pod- 
metanju eksploziva". 

Nakon prvih mjesec dana istrage, donijeto je 
rješenje da se pritvor osumnjičenih produži. Razlog 
produženja pritvora je - što predstavlja novi paradoks 
u cijelom procesu - bojazan da bi puštanje optuženih 
na slobodu izazvalo uznemirenje javnosti. Po riječi- 
ma predsjednice Dalmatinske akcije, odlučivanje o 
pritvoru na osnovu odredbe Zakona o krivičnom pos- 
tupku koja govori o uznemirenju javnosti predstav- 
lja presedan u posljednje tri godine. “Ta je odredba 
relikt starog, represivnog sistema i sama činjeni- 
ca da se ona opet počinje upotrebljavati mnogo 
nam govori." Franceschi pak odgovornost za uzne- 
miravanje javnosti prebacuje na drugu stranu, tvrdeći 
da ono nije izazvano krivnjom optuženih. “Kakvo bi 
to uznemirenje javnosti nastalo puštanjem 
zatvorenih na slobodu, ako četiri stranke u Splitu 
(HSLS, SDP, HNS i SSH), od kojih su tri u gradskoj 
vlasti, sasvim određeno traže ukidanje pritvora i 
omogućavanje optuženicima da se brane sa slo- 
bode? Znači, javnost tek sad može biti uznemire- 
na." 


PRITISCI NA ODVJETNIKE 

Uz cijeli proces vežu se i priče o navodnim pritis- 
cima na odvjetnike koji u njemu sudjeluju, što oni niti 
ne pobijaju. Spominju se čak i intervencije pojedinih 
saborskih zastupnika. Teško je povjerovati da je 
izbacivanje Mire Ljubić-Lorger iz stana neposredno 
nakon početka cijelog slučaja tek slučajna koinciden- 
cija. U svakom slučaju, zabrinjava neefikasnost 
politicije u otkrivanju šesnaestorice uniformiranih 
izbacivača. Duško Polić, predsjednik splitskog Odvje- 
tničkog zbora javno apostrofira predsjednicu DA zbog 
Širenja neistina. To su samo neke od kontura koje 
upotpunijuju sliku ambijenta u kojem se vodi proces. 
No on teče svojim tokom, i sada je na potezu Vrhovni 
sud koji se mora izjasniti o žalbama na rješenja o 

Postupci i ubojstva za koje se 
može pretpostaviti da imaju 
političku pozadinu, zbog toga 
što se vlasnika smatra 
nelojalnim kao građanina, 
jesu medvjeđa usluga 
Hrvatskoj. Mislim da to rade 
osobe koje na taj način služe 
kao izravni agenti 
velikosrpskom beogradskom 
imperijalizmu i time daju 
dokaze o tome da na 
hrvatskoj strani ima ljudi 
koje možemo nazvati 
zločincima - kao što smo se 
uvjerili u ponašanje zločinaca 
poput Arkana ili Šešelja 


Koja su područja najintenzivnijeg kršenja ljudskih pra- 
va? Sloboda, imovina, život? 

- Sva područja je teško nabrojati, no ako bismo ih 
rangirali po težini, morali bismo poći od slučajeva 
ubojstava pod nerasvijetljenim okolnostima, zatim 
uništavanja imovine, potom dolaze slučajevi (krivični 
ili nekrivični) gdje se ljude bez valjana osnova podvr- 
gava sudskom postupku. Učestali su i problemi sa 
stanovima koji su bili u vlasništvu JNA, a sada su u 
njima druge osobe - obitelji bivših pripadnika JNA, 
umirovljeni pripadnici JNA ili treće osobe. 

Lišavanja života pod nerazjašnjenim okolnostima - na 
što, konkretno, mislite? 


-U ovom trenutku ta grupa slučajeva možda i nije do 
te mjere aktualna. Mislim ponajprije na slučaj ubojst- 
va sindikalnog funkcionera Krivokuće. Bilo je desetine 
nerazjašnjenih ubojstava, iako točan broj ne znam, u 
gradovima poput Osijeka, Splita, Siska, Zadra. Ranije 
ih je bilo na području Gospića i nekim drugim područji- 
ma. To su bili slučajevi koji su se događali u jeku rata 
u 1991. godini. Cini mi se da je učestalost tih, najtežih 
zločina, na neki način smanjena, bar ja nemam spozna- 
je o takvim ubojstvima u posljednjih nekoliko mjeseci. 
Imovina? 

-Što se tiče uništavanja kuća, ne na području ratnih 
operacija nego na mirnim područjima, tu je sve do pred 
neko vrijeme bilo puno slučajeva dizanja kuća u zrak, 
njihovog djelomičnog uništavanja ili uništavanja druge 
imovine, automobila isl. Najčešće je bila riječ o 
uništavanju kuća i imovine osoba nehrvatske naciona- 
lnosti, hrvatskih građana srpske nacionalnosti. Iako se 
pretežno radilo o kućama Srba, bilo je i nemali broj kuća 
građana hrvatske nacionalnosti. Javnost još uvijek 
nema uvid u to koliko je krivičnih postupaka okončano, 
posebno ne o pravomoćnim sudskim presudama pro- 
tiv ljudi koji su izvršili te, rekao bih, nesumnjive zločine. 
Takvi postupci i ubojstva za koje se može pretpostaviti 
da imaju političku pozadinu, zbog toga što se vlasnika 
smatra nelojalnim kao građanina, jesu medvjeđa usluga 
Hrvatskoj. Ja idem korak dalje, a to sam već rekao i 
napisao: mislim da to rade osobe koje na taj način služe 
kao izravni agenti velikosrpskom beogradskom imper- 
ijalizmu i time daju dokaze o tome da na hrvatskoj stra- 
ni ima ljudi koje možemo nazvati zločincima - kao što 
smo se uvjerili u ponašanje zločinaca poput Arkana ili 
Šešelja na srpskoj strani, ili njihovih sljedbenika. Os- 
obe koje to rade ili su luđaci, ili prikrivene sluge Beo- 
grada koji time na najbolji način služe svome beograd- 
skom poslodavcu. Ti se postupci ni na koji način ne 
mogu izjednačiti s hrvatskim patriotizmom, iako veo- 
ma često možete naići na “pučka" tumačenja takvih 
postupaka, s argumentacijom “a što oni nama rade!". 
Zašto MUP ne iznese prave podatke o svemu? 

- Mislim da je ministar unutarnjih poslova dao 
podatke, u svom izvještaju Saboru. Čini mi se da se 
radi o tisućama kuća koje su odletjele u zrak, iako ne 
znam točan broj. U pojedinim sredinama postoje pojed- 
inci za koje je javna tajna da su u zrak digli više stotina 
kuća. Prema tome, to nije ine može biti tajna za djelat- 
nike MUP-a i dovoljno bi bilo da samo dođe autorita- 
tivan zahtjev s dovoljno kompetentne razine da se pre- 


.ma tim osobama poduzmu zakonske mjere. 


Takvog zahtjeva, međutim, nema? 

-Kada bi ga bilo, došli bismo brzo do situacije u kojoj 
bi se pokrenuli postupci protiv cijelog niza ljudi. Takav 
čin bi doprinio da se pro futuro isključi mogućnost 
događanja takvih stvari. 

Ako to rade ljudi u službi Beograda, što je vaša pret- 
postavka, zašto vlasti ne povedu široku akciju da to 
spriječe, kad imaju instrumente za to? 

- Na neki je način paradoksalno da su najveći hrvat- 
ski jastrebovi ljudi u službi Beograda... 

Mislite doslovce tako!? 

-Doslovce, da. Najveći jastrebovi su čisti agenti Beo- 
grada, a ako nisu onda su glupani ili luđaci koji ne bi 
smjeli biti na odgovornim mjestima i doći u poziciju da 
štete svojoj domovini. 


LJUDSKA PRAVA U HRVATSKO 


HRVATSKI 
JASTREBOVI 
SLU ŽE 


BEOGRADU: 


HRVOJE GRILL 


Meni se druga.mogućnost ipak čini vjerojatnijom. 

- Nakon svog životnog iskustva nisam previše toga 
spreman pripisivati ljudskoj gluposti. Ljudi moje ge- 
neracije s iskustvom nastanka i raspada fašističkih i ko- 
munističkih totalitarnih sustava, svjedoci monster-pro- 
cesa, šovinizama svih vrsta, genocida... Mi nemamo 
pravo na naivnost, da nam se ponovno po tko zna koji 
put ponavljaju neke stvari. Ne treba biti veliki političar, 
pa uvidjeti koliko su te stvari štetne, da i ne govorimo 
o njihovoj neetičnosti. Ali ako bi i etičku komponentu 
apstrahirali - a mislim da se ona ni u politici ne može 
apstrahirati - bilo bi to kontraproduktivno, čak i sa 
stanovišta dnevnopolitičkog taktiziranja, čak i makija- 
velizma. 

Postupci recentne vlasti na području ljudskih pra- 
va, medija, u nesprečavanju da HVO čini zločine, a na 
to kao Hrvatska očito možemo utjecati, približavaju nas 
sankcijama. A Hrvatska očito može utjecati na postup- 
ke HVO-a, kada zapovjednici HVO-a idu direktno s 
generalskih pozicija u Hrvatskoj vojsci na zapovjedna 
mjesta HVO-a. Konkretno se to događa već po drugi 
put. Već sam takav akt je protivan hrvatskim interesi- 

a. Što to znači da jedan hrvatski general odlazi na 
takvu funkciju a još nije razriješen dužnosti u Hrvatskoj 
vojsci? Jesu li to dvije vojske? Je li Bosna druga drža- 
va? Jesmo li je priznali? I tako dalje... Ne mogu to 
razumjeti. To je onkraj razuma. 


Imenovanje generala ne prolazi bez znanja predsjedni- 
ka. Nije li to protivno tezi da su ti postupci "onkraj 
razuma"? 

-Tim se postupcima preuzima suodgovornost za 
postupke koji čine snage pod egidom Republike Herceg- 
Bosne, u sastavu od strane Hrvatske priznate Bosne i 
Hercegovine Sve češće se događa da i ljudi koji su došli 
iz Bosne i Hercegovine, dakle vojnici druge države, 
uzimaju sebi prava da nasilno ulaze u tuđe stanove. I 
rade to veoma učinkovito. 

Primjeri? 

-Slučaj s gdom. Godinović u Splitu, te gospođom 
Košuljandić u Rijeci, koja je u međuvremenu vraćena. 
Sve to su učinile osobe Koje nisu iz Hrvatske, nego iz 
Bosne, ali su bile naoružane. Što se tiče događanja u 
BiH, da se vratim na to, ja bih je tako nazvao i do dalj- 
njeg nisam spreman koristiti naziv Herceg-Bosna niti 
neki sličan - postupci s hrvatske strane su veoma ružni 
i sve je više argumenata da se radi o snagama koje po- 


Kakva je uloga i značaj Hrvatskog 
Helsinškog odbora? 

- HHO je prije svega nevladina i 
nestranačka organizacija. Mi imamo mandat 
iz sjedišta helsinške federacije u Beču. Po 
načinu rada, mi smo lobistička grupa, grupa 
za pritisak. U vremenu obilnog kršenja 
ljudskih prava mi nastojimo ići tamo gdje je 


to najnužnije, i uključujemo se tek onda kad | 


su sva druga proceduralna sredstva 


iscrpljena. Reagiramo tek tada jer mi ne 
možemo nadomjestiti proceduru. Mi 
zapravo podržavamo državnu proceduru, jer | 


bit kršenja ljudskih prava i jest u 
neprimjenjivanju procedure. Forma se mora 
poštivati u svakoj situaciji i pod svaku 
cijenu na jednak način prema svakome. To 
je bit demokratske države, odnosno 
jednakosti pred zakonom. Nije toliko važno 
kakvi su zakoni, koliko je važno da se na 
sve jednako primjenjuju. 


SNIMIO: 


država hrvatska država. Riječ je o pokušaju zauzimanja 
teritorija, i činjenica da je to prije uradila srpska stra- 
na nije opravdanje za izvođenje imperijalističkih opera- 
cija s druge strane. To je neprihvatljivo, i tu rješenja 
nema. Imperijalistički postupci moraju biti kažnjeni, 
kao što je Hitler bio kaženjen na kraju rata. Oružje 
mora položiti i zavojevač na ovom prostoru a to je Slo- 
bodan Milošević. A ako bi se još netko uključio u takve 
postupke, i ako Hrvatska iz toga ne izvuče 
konzekvence, i ona se može naći u takvoj situaciji što 
bi bilo tragično. 

Štoj je, prema odredbama međunarodnog ratnog prava, 
ratni zločin i kakva je procedura izvođenja dokaza? 

- I danas, kao i uvijek do sada, pobjednik utvrđuje 
tko je učinio ratne zločine, iako naravno nije nikakva 
teškoća utvrditi tko ih je činio. Ratni zločin je sve ono 
što se u toku ratnih operacija radi preko mjere nužne 
za postizanje vojnih ciljeva. Jer, jasno je da države ratu- 
ju, ali i u ratovima postoje pravila igre, i kada kod gru- 
bih odstupanja od tih pravila stradavaju treći, kada 
umjesto ratnih ciljeva stradava civilno stanovništvo, 
spadaju u tu kategoriju. To se jasno vidi na primjeru 
Bosne, Sarajeva, početno u slučaju Vukovara, Du- 
brovnika, na koncu to vidimo i na posljednjem mostar- 
skom mostu. Sve su to ratni zločini i oni koji to čine su 
ratni zločinci. U ovu kategoriju spada i protjerivanje 
stanovništva. 

Koliko je važna činjenica da Hrvatska nikada službeno 
nije proglasila ratno stanje? 

- Mislim da je Hrvatska, koja je bila napadnuta, 
pogriješila. Ona je trebala konstatirati da je u ratnom 
stanju. Ne mogu shvatiti zašto recentna vlast to nije 
učinila. Pitanje utvrđivanja ratne štete i statusa napad- 
nutog ovisi o tome. Drugo, mi smo imali niz uredbi 
donesenih u jesen 1991. tzv. "ratnih uredbi" koje je 
donio predsjednik Republike, koje su direktno zasije- 
cale u ljudska prava i slobode zajamčene Ustavom i 
međunarodnim aktima. 

Je li uvođenje ratnih uredbi bilo suprotno pravnoj čin- 
jenici da rat nikada nije zvanično proglašen? 

- Formalno je svakako postupano protivno hrvat- 
skom Ustavu, koji propisuje - kad je riječ o ljudskim 
pravima - da prava zajamčena Ustavom mogu biti ogra- 


ORA ničena ili suspendirana samo pod uvjetima propisanim 


Razgovor: Slobodan BUDAK, tajnik HRVATSKOG σαι ODB 


NAJVEĆI 


tim Ustavom. A to znači da je trebalo biti proglašeno 
ratno stanje ili stanje izvanrednih prilika, i u tom slučaju 
odluka o ograničenju prava morala je biti donesena 
dvotrećinskom većinom Sabora. Kod nas nije bio takav 
slučaj. Odluku je donio predsjednik Republike, a Ustav 
predviđa da to može učiniti i predsjednik Republike, ali 
samo ako se Sabor ne može sastati. Kod nas nikad do 
sad situacija nije bila takava da se Sabor nije mogao 
sastati. Dakle, uredbe su donesene na način protivan 
Ustavu. Drugo, nije poštivana procedura koju je Hrvats- 
ka bila dužna poštivati kao država koja je potpisala 
Međunarodni pakt o građanskim i političkim pravima. 
Taj pakt obvezuje države potpisnice da kod ograniča- 
vanja ili ukidanja nekih od prava prihvaćenih tim 
aktom, moraju o tome obavijestiti glavnog tajnika UN, 
o pravima koja su suspendirana kao i o razlozima za 
suspenziju. Isto tako, treba podnijeti izvještaj kada ti 
razlozi prestanu. Ni u jednom ni u drugom slučaju to 
nije učinjeno, ni do danas. Neke posebno značajne 
uredbe ostale su na snazi. Tim propisima, počevši od 
onih koji su postojali u prvoj fazi i koje je uveo pred- 
sjednik umjesto kvalificirane većine svih saborskih zas- 
tupnika, izvedena je jedna proceduralna, juridička pret- 
postavka za eventualno provođenje diktature u državi. 
Praktički, nema trenutka kojim bi na dovoljno jasan 
način bio određen početak takvog stanja, pa je prema 
tome veoma teško i odrediti kada bi mu bio kraj. 

Koja su prava danas suspendirana? 

- Danas postoje, osnovana samo za slučaj ratnih 
uvjeta, vojna tužilaštva i sudovi gdje nemate pravo 
prigovora protiv optužnice koja se digne protiv vas pred 
bilo kojim sudom. Nemate osigurano pravo na obranu 
koje je inače predviđeno, nemate pravo branitelja da 
prisustvuje drugostepenom postupku... Čovjeku se 
može presuditi - osobito, pred vojnim sudom - na ka- 
znu od 20 godina, a da nijedan sudac nije saslušao 
nijednog od svjedoka na čijim iskazima se temelji pre- 
suda. Na primjer, te uredbe omogućuju da časnik u 
vojsci ispita svjedoka, napiše zapisnike, da se ti zapis- 
nici pročitaju i da na osnovu pročitanih iskaza koje je 
sastavio jedan časnik, dakle ne niti pravnik, nego čas- 
nik, budeš osuđen na 20 godina, a da i ne vidiš ljude 
koji te terete! Upravo sam dobio jedan slučaj, gdje se 
kaže da je osoba, prema navodima potencijalnog 
svjedoka (nema ni njegovog svjedočenja) bila u neprija- 
teljskoj vojsci, i na osnovu toga se optužuje za djelo za 
koje može biti osuđen na 15 ili 20 godina. 

Kakav je u tim okolnostima položaj odvjetnika i suda- 
ca? 

- Govorim o vojnim sucima koji imaju veoma osjetlji- 
ve funkcije. Dovoljno je reći da je prije godinu dana g. 
Stjepan Herceg, danas republički državni tužitelj a u 
to doba savjetnik predsjednika Republike, nezado- 
voljan presudama Vojnog suda u Zagrebu, u jednom 
izvještaju napisao da su ti suci donijeli neke presude 
(radilo se o oslobađajućim presudama ) koje su po nje- 
govu uvjerenju bile pogrešne jer je optužene po Her- 
cegu trebalo osuditi, i to je u veoma kratkom roku re- 
zultiralo smjenjivanjem svih tih sudaca. Oni su prije 
toga bili suci Općinskog ili Okružnog suda, i veoma brzo 
su vraćeni na te civilne dužnosti. Postavljena je nova 
ekipa, za koju se nakon sudbine ovih ne može očeki- 
vati da će se upuštati u nešto što bi moglo imati za 
posljedicu njihovo smjenjivanje. Da je to dobro pri- 
mljeno od pretpostavljenih gospodina Hercega vidi se 
i po tome što je on poslije bio kandidiran i izabran za 
zastupnika u Saboru, i danas je republički državni 
tužitelj. Prema tome, ta struja i ta orijentacija očito se 
podržavaju i danas. 


Odvjetnici? 

-U jednog broja ljudi u nekom razdoblju javila se 

dvojba braniti ili ne braniti svakoga tko im se obrati. 
Danas smo to pitanje apsolvirali, ali ostale je i u ozbilj- 
noj formi se pojavljuje nespremnost,dijela kolega da se 
upuštaju u predmete s političkim konotacijama, i nera- 
do se upuštaju u to da se izlažu prijetnjama, rizicima 
pa i stvarnim napadima, a toga je bilo. Miniranja, 
bacanja eksplozivnih naprava na kancelarije odvjetni- 
ka, bila su sredstva da se odvjetnici odvrate od obrane 
nekih pojedinaca za koje se smatralo da su nelojalni 
Hrvatskoj. 
Je li činjenica da u preambuli Ustava stoji odredba pre- 
ma kojoj je Hrvatska nacionalna država hrvatskog 
naroda, bitna kao osnov pravnog razlikovanja njenih 
građana? 

-Ne, gore od toga je bilo kad je predsjednik prilikom 
polaganja prisege dodao da će "štititi hrvatski narod". 
Nitko, pa ni predsjednik Republike ne može mijenjati 
sadržaj prisege, posebno ne na način da to izazove 
osjećaj kod osoba koje jesu hrvatski državljani ali nisu 
Hrvati, da će biti drugačije tretirani od onih kojima se 
prisiže. 

I tu je prisutno kršenje procedure o kojemu ste govor- 
ili? 

-To je strašno iz više razloga. Prvo, što to čini pred- 
sjednik Republike, i time daje loš primjer. Drugo, jer se 
time razlikuju građani, i treće, jer je to učinjeno pred 
kompletnim sastavom Ustavnog suda Hrvatske, koji 
kao tijelo nadzire ponašanje predsjednika i može doves- 
ti u pitanje njegov opstanak na tom mjestu. Koji bi pred- 
sjednik SAD, pred sucem Vrhovnog suda SAD, odstu- 
pio za jednu riječ? To je kompromitantno i za Ustavni 
sud. 


Razgovarao: Boris RAŠETA 


Jasno je da je 
socijalna situacija u 
Hrvatskoj 
dramatično 
pogoršana. Uz 
pomoć ušteđevina, 
sive ekonomije ili 
transfera, mnogi 
ljudi još uspijevaju 
održati jedva 
podnošljivu razinu 
življenja. Neki su 
već zakoračili s onu 
stranu granice 
dostojnog življenja 


Mjesec i pol dana nakon što je 
premijer Valentić ipak iznenadio 
najveći dio hrvatske javnosti 
devalvacijom HRD-a prema DEM 
za 21 posto, mora se reći da je prva 
faza antiinflacijskog programa, bar 
po vanjskim manifestacijama, dala 
rezultate. Tečaj HRD-a prema 
DEM pao je na razinu od prije 
početka mjera, inflacija će u stude- 
nome biti oko pet posto, indus- 
trijska proizvodnja raste, likvidnost 
banaka se popravlja... Naravno, 
svatko imalo upućen zna da je 
napravljen tek najlakši dio stabili- 
zacijskog paketa i da svaki od 
spomenutih rezultata može vrlo 
brzo biti neutraliziran i da se svi 
zajedno možemo za koji mjesec 
opet naći tamo gdje smo bili - sonu 
stranu hiperinflacije, na granici 
ekonomskog i socijalnog kaosa. 
Tek od slijedećih faza, kada se 
treba provesti restrukturiranje, a 
nakon toga i oživljavanje proizvod- 
nje, moći će se reći da li je 
Valentićev eksperiment uspio. 


ŠTO ĆE REĆI MMF? 


Jedno je promatrati antiinflacijs- 
ki program u širem smislu. Tu 
njegov uspjeh ovisi o razvoju vojno- 
političkih prilika, a stupanj ne- 
izvjesnosti je toliko velik da nema 
te analize koja bi dala suvisle 
rezultate. Druga je vanjska pret- 
postavka, više povezana s politi- 
čkom situacijom nego s rezultatima 
antinflacijske politike - ponašanje 
MMF-a i Svjetske banke. Ako oni 
puste zeleno svjetlo do proljeća 
1994. godine, izgledi za uspjeh 
Valentićevog programa su bitno 
veći. 

Ako se eliminiraju spomenuti 
neizvjesni elementi, jedan od na- 
jvećih problema za uspješno pro- 
vođenje programa su socijalne 
prilike u Hrvatskoj. O tome je zani- 
mljiv članak nedavno objavljen u 
mjesečniku “Citu Trusta": 

“Ekonomsko-socijalna situacija 
u Hrvatskoj kontinuirano se po- 
goršava već više od tri godine. 
Gotovo nijedan makroekonomski 
indikator u ovom razdoblju nije 
počeo pokazivati znakove trendnog 
poboljšavanja. Izuzeci su zapo- 
slenost u privatnom sektoru i, 
premda dvojbeno, tijekom zadnje 
godine nezaposlenost. Situacija 
prije donošenja stabilizacijskog 
paketa Valentićeve vlade i dalje 
nije obećavala bolju budućnost. 
Statistički podaci za prvih osam 
mjeseci 1993. godine pokazuju da 
je društveni proizvod gotovo 
prepolovljen u odnosu na razinu iz 
1990. godine, a nastavlja s padom 
i u odnosu na prethodnu godinu. 

Industrijska proizvodnja je 
zabilježila podjednak pad, dok se 
zaposlenost smanjivala po nižoj 
stopi. Zaposlenost se smanjila za 


Šanse Valentićeva stabilizacijskog programa 


Siva ekonom 
I bolje sutra 


jednu četvrtinu u odnosu na 1990. 
godinu i za 3,4 posto u odnosu na 
prvih osam mjeseci prošle godine. 
Sporiji pad zaposlenosti od 
društvenog proizvoda doveo je do 
pada proizvodnosti u privredi 
društvenog sektora za jednu 
četrvrtinu. Investicijska aktivnost je 
gotovo zamrla. 


PRIVATNI SEKTOR 

Jedini stvarni ohrabrujući poka- 
zatelj je kretanje zaposlenosti u 
privatnom sektoru. Dio porasta 
zaposlenosti u tom sektoru treba 
zahvaliti jedino “preregistraciji" kao 
posljedici privatizacije. Drugi dio je 
pravi rast. Treba imati na umu da 
privatnici rijetko prijavljuju sve 
radnike kako bi izbjegli plaćanje 
davanja državi. To znači da postoji 
skriveni “vezani” rast zaposlenosti 
u tom sektoru uz radnike koji su 
registrirani kao zaposleni. Drugim 


riječima statistika potcjenjuje rast 


zaposlenosti u privatnom sektoru. 
S druge strane, taj rast je počeo s 
niske polazne osnove tako da se još 
uvijek ne radi o apsolutno velikom 
broju radnika - broj radnika u 
privatnom sektoru je porastao za 
otprilike 60.000. 

Nezaposlenost je u odnosu na 
1990. porasla za 57,8 posto, ali se 
tijekom zadnje godine bilježi pad 
broja nezaposlenih. Iako malen, taj 
pad izgleda začuđujuće jer 
zaposlenost i dalje pada. Vjerojatno 
je da je on posljedica, s jedne strane 
strožih uvjeta za registriranje te 
neregistriranje dijela radnika koji su 
izgubili pravo na beneficije (samo 
oko jedne četvrtine registriranih 
nezaposlenih prima novčanu 
naknadu), a s druge strane pove- 
ćanog zapošljavanja kako u 
privatnom sektoru tako i u “sivoj 
ekonomiji". 

Inflacija je dosegla relativno 
stabilno kretanje na razini 20-30 
posto mjesečno, što je dinar 
praktično izbacilo iz igre kao 
obračunsko sredstvo u poslovanju. 
Najnovije mjere vlade imaju priliku 
da inflaciju znatno obore u 
kratkom roku. Veći problem će, 
naravno, biti srednjoročno oživlja- 
vanje investicijske aktivnosti i 
proizvodnje. 


DRASTICAN PAD 
STANDARDA 

Najteže je, ipak, stanje u 
socijalnom dijelu kliničke slike 


| cjelokupnog gospodarstva. 


Plaća po zaposlenom u odnosu 
na devedesetu godinu iznosi 37,2 
posto, dok su primanja stanov- 
ništva zabilježila dramatičan pad 
na 29,2 posto predratne razine. 
Padobran standarda (štednja, “siva 
ekonomija" i privatna transferna 
primanja) omogućili su nešto 
"mekše prizemljenje”, pa su se 
izdaci stanovništva na robe i usluge 
smanjili na razinu od 43,3 posto 
razine iz 1990. To je, ipak, dra- 
stičan pad standarda. 

Unatoč tome što neki drugi 
makroekonomski pokazatelji bilje- 
že sporiji pad tijekom zadnje 
godine, standard i dalje naglo 
opada. Indikativno je to što se po 
podacima čini da padobran stan- 
darda postaje sve tanji pa pad 
primanja stanovništva polako kon- 
vergira izdacima za robe i usluge 
iako je znatnija razlika i dalje 
prisutna. 

Masa plaća se u odnosu na 
1990. smanjila čak za tri četvrtine, 
a udio neto plaća u ukupnom 
proizvodu privrede smanjio se s 
10,4 posto na 5,1 posto. S te strane, 
dakle, više ne ostaje puno prostora 
za ekonomsku politiku, pogotovo 


m m 
uzme li se u obzir da tako niske 


nadnice djeluju negativno na 
proizvodnost. 


NAJUGROŽENIJI - 
NEZAPOSLENI I 
UMIROVLJENICI 


Uz rast stope nezaposlenosti od 
9,3 na 17,6 posto i male novčane 
naknade na Zavodu za zapo- 
šljavanje, tijekom zadnje tri godine 
velik broj radnika je umirovljen, a 
mirovinski fond je zapao u teškoće 
jer relativno mali broj radnika mora 
financirati znatno veći broj umiro- 
vljenika. Zbog toga su mirovine 
značajno pale. Budući da umiro- 
vljenici predstavljaju onaj dio 
pučanstva koji ima najmanje prilike 
da dodatno zarađuje kroz neki 
oblik dodatne aktivnosti, oni, uz 
nezaposlene, predstavljaju soci- 
jalno najugroženiji dio stanov- 
ništva. Njihovu situaciju donekle 
čine podnošljivom još jedino 
transferna primanja od obitelji, no 
oni koji su lišeni i tih primanja 
doista se nalaze na razini potpunog 


Vuh? 
MIKE 
ή 


Jedna posljedica i ventil izu- 
zetno teške socijalne situacije je i 
emigracija u inozemstvo koja je 
ponovo, nakon velikog emigra- 
cionog vala s kraja šezdesetih i 
početka sedamdesetih zahvatila 
Hrvatsku. Ona je ovaj puta otežana 
činjenicom da na Zapadu ne 
postoji potražnja za radnom sna- 
gom koja je tada postojala, a 
pogotovo ne za slabo kvalifici- 


. ranom radnom snagom, pa je 


značajna razlika što se ovaj puta u 
velikoj mjeri radi o emigraciji visoko 
obrazovanih ljudi, što dugoročno 
slabi izglede za brzi oporavak i 
hvatanje priključka sa Zapadom jer 
je ljudski kapital ionako jedna od 
temeljnih zapreka razvoja Hrvat- 
ske, 

Jasno je iz gore navedenog da je 
socijalna situacija u Hrvatskoj 
dramatično pogoršana. Uz pomoć 
ušteđevina, sive ekonomije ili 
transfera mnogi ljudi još uspijeva- 
ju održati jedva podnošljivu razinu 
življenja. Neki su već zakoračili s 
onu stranu granice dostojnog življe- 
nja (što god ona značila). Kratko- 
ročni izgledi za poboljšanje takvog 
stanja nisu dobri, ali se kvalitetnom 
socijalnom politikom mora nasto- 
jati zadržati najugroženije građane 
na kakvoj-takvoj razini življenja, 
dok ne dočekaju ekonomski opo- 
ravak koji bi i njima direktno, kroz 
povećanu potražnju na tržištu rada 
i veće nadnice, ili putem povećanja 
budžetskih prihoda trebao donijeti 
bolje dane. 


B. KOSOVIĆ 


U STABILIZACIJA 


Razgovor: dr Goran GRANIĆ, 
predsjednik HSLS-ove Vlade u sjeni 


Kako Vi kao premijer Vlade u sjeni vidite perspektive vladina 
“stabilizacijskog programa"? 

- Odmah nakon što je gospodin Valentić “izišao' s programom i 
mi smo dali svoje ocjene. Uže stručne ocjene su ukazivale na 
određene nelogičnosti u samim mjerama, tako da jedna mjera pobija 
drugu, npr. visina eskontne stope, visina kamata na obvezni promet, 
ograničenja od strane Narodne banke pri kupnji deviza itd. Taj dio 
mjera Vlada je ubrzo korigirala sniženjem eskontne stope, 
smanjenjem kamatne stope a i Narodna banka je povukla neka 
ograničenja. No to sve skupa nije dovoljno da bi dalo neke rezultate, 
jer mjere koje se sada provode imaju samo monetarno-politički 
karakter. Nedostaje im pravi fiskalni te politički karakter. Politički u 
smislu socijalnog konsenzusa i političkog dogovora što većeg broja 
političkih faktora, kako vlasti tako i opozicije. Bez toga nema 


. provedbe programa. 


Što se događa u ovom trenutku s provedbom programa? 

- Mislim da nije dobro što Narodna banka ne štiti tečaj što će 
imati dugoročno loše posljedice za izvoz, a stimulirat će uvoz. Sto za 
Hrvatsku koja ima negativni odnos izvoz-uvoz, koja ima nedovoljne 
devizne rezerve da bi se dugoročno zaštitile potrebe države, znači 
pravu katastrofu. Istina je da su devizne rezerve sada visoke, ali 
samo zato što smo prije dvije godine imali nulu. Devize iz čarape 
nisu dovoljne da bi se gradila devizna politika, zato je destimulacija 
izvoza višestruko pogrešna. Po meni će kriza ovog projekta nastati 
početkom iduće godine, a neuspjeh programa znači i velike 
posljedice za hrvatsku državu. Prvo postoji opasnost da građani 
izgube povjerenje u državu, a drugo, neuspjeh ovog programa u 
financijskom smislu značio bi otuđenje oko pola milijarde dolara. 


Šanse za uspjeh programa? 

- Vrlo su male. Napominjem posebno bitnu činjenicu da hrvatska 
privreda, obzirom na sadašnje odnose, nije moguća bez inflacije. 
Uostalom, proračunska i strukturna inflacija nisu ni zahvaćene 
Vladinim mjerama. Očekujem da će se strukturana komponenta 


IZ ČARAPE 


Po meni će kriza Valentićeva 
projekta nastati početkom iduće 
godine, a neuspjeh programa znači i 
velike posljedice za hrvatsku državu. 
iPrvo postoji opasnost da građani 
' izgube povjerenje u državu, a drugo 


| neuspjeh ovog programa u 
financijskom smislu značio bi otuđenje oko 


pola milijarde dolara 


inflacije još i povećavati s obzirem na to da devizni tečaj destimulira 
proizvodnju izvoznih grana. 
Koliko je Vlada autonomna obzirom na pritiske političkih faktora? 
- Današnja je boljka Hrvatske nepostojanje odgovornosti prema 
troškovima i proračunu. To je boljka države koja izlazi iz socijalizma i 
još dugo će se rješavati. Ne može se potrošiti više no što je 
proračunom predviđeno. Ta svetost proračuna mora biti obvezujuća 
za sve, od predsjednika Republike do najnižih razina državne uprave. 


Ovise [i strani krediti od Vladina programa ili od političkih 
aranžmana? 

- Današnja vlast teži formalizaciji demokratskih procesa, ali ne i 
suštinskoj promjeni. Dobro napisan zakon jednostavno se ne provodi 
do kraja. Sve je to dovoljan razlog institucijama međunarodne 
zajednice kao što su Svjetska banka, MMF, Europska banka za 
razvoj i sl. da ne daju Hrvatskoj prolaznu ocjenu, pa jasno niti 
sredstva. Osim globalne slike vezane uz institucije međunarodne 
zajednice, drugi dio problema, a po meni daleko važniji od ovog 
globalnog, vezan je uz strane poduzetnike kao potencijalne ulagače 
u Hrvatsku. Ozbiljan poduzetnik danas ne ulazi u rizičnu zemlju kao 
što je Hrvatska. Pri tome mislim na ozbiljna i dugoročna ulaganja. 


Što danas može učiniti Vlada u sjeni? 

- Vlada u sjeni operativno ne može puno utjecati. Odluke donosi 
izvršni organ vlasti, Vlada. Ali Vlada u sjeni nije ni zamišljena u tom 
smislu, već kao strednje stručno tijelo glavne oporbene stranke i ima 
zadatak praćenja i analize rada državnih organa, pripremanja 
prijedloga i stvavova i onog što se događa u saborskoj proceduri, te 
pripremanje i analizu političkih stavova stranke. Drugi je zadatak 
pripremiti stranku na preuzimanje odgovornosti vlasti. 

Kada očekujete da će premijer Valentić u sjenu, a Vi u Vladu? 

- (Smijeh...) Ne zavidim gospodinu Valentiću. Izvršna vlast danas 
je izuzetno opterećena. Mi kao stranka još se nismo odredili o 
prijevremenim izborima. Za Hrvatsku je u ovom trenutku važnije 
postići nacionalni dogovor sadašnjih parlamentarnih stranaka, nego 
ići u prijevremene izbore. Potreban je dogovor o temeljnim pitanjima 
bliže i dalje budućnosti Hrvatske. 


Razgovarala: Nela GUBIĆ 


Hrvatski politički gramofon uporno i 
dosadno vrti nekoliko istih ploča: mi nismo 
napravili ni jednu jedinu greškicu, Hrvatska 
je najdemokratskija i najstabilnija postko- 
munistička zemlja, naš program privatizacije 
je najbolji. Ustav nam je najdemokratskiji u 
Evropi... rječju: mi smo genijalci. Sve se to 
čini u ime vrhonaravnog principa svake 
totalitarne politike: mnogo puta ponovljena 
laž postaje istina. No, izgleda da već i naši 
građani, a ne samo stranci, znaju i osjećaju 
na svojoj koži da to baš i nije tako. 


GLAVOM OTVORENE RALJE 

Hrvatsku još nije napustio nacionalni 
zanos. Ali pučanstvo ne može ne vidjeti da 
Hrvatska u svojoj povijesti nije nikada bila 
manja. Hrvatska je, suprotno tvrdnji pred- 
sjednika Tuđmana, taj rat izgubila, kako u 
samoj državi gdje je ostala bez četvrtine 
teritorija i pretvorena u četiri otoka, tako i u 
Bosni i Hercegovini gdje je dobila samo 22. 
banovinu. Hrvatska politika nije bila u stanje 
suprostaviti se srpskoj pobuni, naprotiv svim 
silama se trudila da dolijeva ulje na vatru i 
kao da se veselila što jedna po jedna općina 
sa većinskim srpskim stanovništvom pada u 
četničke ruke. Hrvatska je navodno već tada 
nudila ruku pomirnicu razgovarajući s 
pokojnim psihijatrom Raškovićem, da bi 
onda stenogram tog tajnog razgovora 
objavila ne bi li kompromitirala “čika" Jovu. 
Svoju bahatost i nezrelost pokazala je i onda 
kada je ukidala policijske postaje, recimo u 
Kninu, a istodobno odbacivala svaku 
pomisao da se "Krajini" da zajednica općina. 
Hrvatska je izbacila Srbe iz Ustava, ali zato 
se uporno poziva na AVNOJ-evske granice, 
kao da su to neke imaginarne crte Hrvatskoj 
date za sva vremena, a ne vodeći računa da 
unutar tih crta postoji i određeni sadržaj, koji 
je odredio taj isti AVNOJ. 


POTROŠENI KREDITI 

Već u početku nova vlast je sebi zamisli- 
la da mora stvoriti novu banovinu i sa 
Miloševićem razgovarala o podjeli Bosne, ne 
shvaćajući da time indirektno pristaje i na 
legalizaciju krajinske pobune, ali i da Srbija 
prvi puta u svojoj povijesti prelazi Drinu. Kraj 
znamo. Dobili smo banovinu, a Hrvati iz 
Bosne potucaju se kao Kurdi i Palestinci. A 
sve to ne bi bilo moguće da je Tuđman od 
početka stao uz bosansku vladu i sklopio 
ratni savez. No, Svijet je u početku 
prepoznao agresora. Nakon Vukovara (o 
kada li će se i o tome saznati puna istina?), 
Dubrovnika, Zadra, Osijeka, Zagreba... bilo 
je sve jasno i Hrvatska je, zahvaljujući 
prvenstveno Njemačkoj, koja je htjela 
testirati svoju snagu, a ne kako to naivci 


politički blefovi vladajuće stranke 


Valentićev program sve više sliči na onu priču 
o magarcu kojeg su jedva naučili da sedam 
dana jede, a on onda krepa 


misle iz neke ljubavi prema Hrvatima i našim 
povijesnim vezama, priznata. Imali smo 
kredit koji je naša nepogrešiva vlast potrošila 
uludo i dovela Hrvatsku na stup srama. 
Prijete nam sankcijama, izbacivanjima iz 
predvorja Vijeće Evrope, tvrde da smo 
agresori, da smo i mi zaraženi virusom 
etničkog čišćenja, da ni nama klanje nije 
strano, da ni mi ne obožavamo tuđe 
bogomolje ma makar one pripadale i 
Hrvatima muslimanske vjere. Uspjeli smo se 
posvađati s Muslimanima, a Srbi koji drže tri 
četvrtine Bosne i Hercegovine, četvrtinu 
Hrvatske, dakle oni koji su ovaj krvavi rat i 


započeli se smješkaju i glume mirotvorce. Ali . 


za sve to na hrvatskom gramofonu postoji još 
jedna izlizana ploča: Sve je to zavjera protiv 
Hrvata. 


MIRAKULI DR. VALENTIĆA 

Ipak, čak i najtvrđe uši ponekad propuste 
koju zdravu misao, pa se tako hrvatsko 
vrhovništvo dosjetilo jadu i skovalo plan da 
dokaže kako smo mi zapravo good guys i 
svijetu ćemo pokazati da smo za mir. Prvu 
rolu tog plana odigrao je Nikica Valentić 
ponudivši hrvatskim građanima i svijetu 
svoju verziju “hrvatskog gospodarskog 
čuda". A to nije čudo već su to čudesa, 
mirakuli! Valentić je uspio od njemačke 
marke učiniti bezvrijedan papir, a od HRD- 
a čvrstu i rijetku valutu. Hrvatska je 
zasigurno jedina zemlja na svijetu gdje 
šverceri zarađuju tako što od građana kupuju 
marke po nižim cijenama nego što je službeni 
kurs. Valentićev program sve više sliči na onu 
priču o magarcu kojeg su jedva naučili da 
sedam dana jede, a on onda krepa. On 


uporno ponavlja kako je to sve u cilju 
stabilizacije dinara i stvaranja financijske 
discipline, a da ga pri tom nije briga što je 
kupovna moć građana opala, između 30 i 50 
posto. Važno je da je budžet pun, a to što će 
uskoro slijediti stečajevi i odlasci na burze od 
toga ne boli glava. Valentiću je važno da 
preživi samo ono što je profitabilno. Nije još 
bilo u povijesti vlade koja tako otvoreno i 
svjesno radi protiv nacionalnih interesa i koja 
ne samo da ne sprečava odljev deviza već ga 
i stimulira. Hvale se, naime, kako su od kada 
je stupio na snagu novi paket, devizne 
rezerve povećane za još 100 milijuna 
maraka, a da pri tom nitko ne pita zašto je u 
susjednim Brežicama hrana jeftinija i za 30 
posto, da je u Italiji hladnjak ili štednjak 


= jeftiniji i tri puta nego li u nas? Koja je to vlada 


koja nema potrebe da štiti svoju domaći 
proizvodnju već je gura u unaprijed 
izgubljenu trku sa svjetskim tržištem, a sve 
to u ime tržišta i tržišne ekonomije. Ali 
istodobno čvrsto u rukama drži glavninu 
hrvatske privrede i bere dobit. A Valentić 
nam još i kaže kako njegov program ima 
podršku MMF-a, kako će doći do kredita i 
tome slično. Blago rečeno to nije istina. Jer, 
kada su stručnjaci vidjeli to čudo od 
programa što od marke pravi jugo-dinar, rekli 
su nam nema love dok ima rata. Onda je na 
scenu stupio predsjednik Tuđman i izašao sa 
svojom slavnom inicijativom, koju je 
objelodanio večer prije nego što je hrvatska 
parlamentarna delegacija putovala u 
Strasbourg na saslušanje pred čelnicima 
Vijeća Evrope. Pomnom analizom tog 
dokumenta lako je doći do zaključka da on 
ima tek politikansku funkciju, jer se njime ne 


nudi ništa novo. Uz to Tuđman traži da se, 
ako sve bude kako on predlaže, neodložno 
skinu sankcije sa Srbije i Crne Gore. 


ZAŠTO JE UŠUTKAN PAVIĆ 

Tuđman se ponaša kao da Hrvatska nije 
nikada donijela, i to na njegov prijedlog, 
Ustavni zakon po kojem se osnivaju kotarevi 
Knin i Glina. Kao da hrvatski Sabor nije 
prihvatio Vanceov plan u kojem se podrobno 
razrađuje srpska samouprava, a koji nikada 
u Hrvatskoj nije u cijelosti objavljen. Zašto? 
Valjda zato što bi po tom planu ta dva kotara 
imala veća prava nego što su ih nekada imali 
Vojvodina i Kosovo unutar Srbije, što bi onda 
narodu trebalo reći da bi UNPA zone bile 
demilitarizirane, a da bi civilnu vlast 
osiguravala lokalna policija sastavljena po 
recipročnom principu. Onima koji su 
pročitali taj dokument nije jasno zašto je bilo 
toliko bure oko istupa profesora Radovana 
Pavića kada je on govorio samo o onome što 
je Hrvatska potpisala, a prevedeno na obični 
jezik to znači njena federalizacija ili čak 
konfederalizacija. Ali manevar očito nije 
uspio, jer pokazalo se da Tuđmanove 
namjere i nisu baš tako iskrene, već prije 
svega iznuđene. Ponuditi nešto staro godinu 
i pol kao radikalno novo i to mrzovoljno i 
kroz zube, nema šansi na uspjeh. 

Zato očito je vrijeme da se počnu vrtiti 
neke nove ploče i da se kupi novi gramofon. 
Dosadašnja politika dovela je Hrvatsku u 
slijepu ulicu. A kad ste u ćoravom sokaku ne 
preostaje drugo nego vratiti se, ili pokušati na 
silu preskočiti tarabu ili srušiti zid. Prva 
varijanta teško da dolazi u obzir, bez obzira 
na tvrdnje profesora Banca da bi Tuđman 
zadužio Hrvatsku kada bi dao ostavku, jer ni 
jedna revolucionarna vlast ne odlazi mirnim 
putom, pa ni izborima, to jest voljom naroda 
na koju se tako uporno poziva. A druga 
varijanta? Nije li možda Valentićev program 
zapravo hrvatska “operacija Cipar"? Jer, 
devize treba negdje smjestiti i ako nas tresnu 
sankcije i ako se odlučimo za konačni 
obračun. No, naivni su oni koji poput 
profesora Tomca misle da ćemo mirovnim 
inicijativama i dobrom voljom dobiti 
prešutnu dozvolu da vratimo svoje teritorije 
silom. Zato je potpuno u pravu ministar 
Granić kad kaže da se Hrvatska nalazi 
između očaja i bijesa. Ali gospodo vi ste nas 
dotle doveli, jer vam je prvi i jedini cilj bio 
ostvariti parolu: Imamo Hrvatsku. Jest, imate 
je, kupili ste je i opljačkali jeftino, još malo 
pa će cijela (to jest ono što je od nje ostalo) 
preći u vaše ruke. Možda onda i odete, jer 
tada neće biti važno tko je na vlasti. 


Gojko MARINKOVIĆ 


Njemački poziv na ekonomski bojkot Hrvatske 


Vjerojatno kao reakcija na najnovije događaje u Bosni i 
Hercegovini, nadasve na zločin vojnika HVO-a nad civilima u 
selu Stupni Dol (koji potvrđuju svi dosad dostupni i relativno 
vjerodostojni izvori), pojavio se od strane nekih njemačkih 
mirovnjaka prijedlog za bojkot hrvatske robe u Njemačkoj. 

Najoštrije se protivim toj inicijativi te smatram da protiv 
nje govori niz važnih razloga koje ću ovdje izložiti: 

1) Valja razlikovati embargo što ga nameće međunarodna 
zajednica i bojkot roba koji kao moralni čin i oblik individualnog 
angažmana zagovaraju mirovnjaci. Embargo međunarodne 
zajednice koji je pogodio SR Jugoslaviju smatram zamjenskom 
mjerom koja je poduzeta umjesto nekog oblika učinkovitijeg 
angažmana međunarodne zajednice. Smatram da bi daleko 
učinkovitija bila vojna intervencija i uvođenje UN-protektora- 
ta u BiH, a poželjan bi bio i sličan oblik prisustva na 
okupiranim područjima Hrvatske: uz takav angažman 
balkanski rat je mogao biti mnogo ranije okončan, mnogo žr- 
tava je moglo biti izbjegnuto, BiH je mogla biti sačuvana kao 
- ma kako decentralizirana - država. No, evidentno, kako nije 
bilo spremnosti za učinkovitu intervenciju, ekonomski 
embargo je uveden kao odgovor nižeg intenziteta na agresivnu 
srpsku balkansku politiku. Embargo može imati isključivo 
strateško opravdanje: da se ekonomski oslabi vojna 
mašinerija pod kontrolom srpskog dikatatora Miloševića koja 
je glavni generator rata i krize na jugoslavenskom prostoru. 
Dugotrajni i donekle efikasan embargo možda doista može 
oslabiti stratešku snagu SR Jugoslavije i pridonijeti promjeni 
Miloševićeve politike. Time se, dakle, eventualno gasi žarište 
balkanskog požara. No embargo je ujedno dvojben u svoje 
druge dvije dimenzije: on je moralno upitan, zato što uvelike 
(čak možda prvenstveno) pogađa civilno stanovništvo i utoliko 
predstavlja jedan niži oblik krajnje dvojbenog nasilja nad 
civilnim stanovništvom SR Jugoslavije; on je politički 
promašen ukoliko smjera slabljenju Miloševićeva režima - 


naprotiv, čini se da zapravo olakšava homogenizaciju i nacio- 
nalističku mobilizaciju od strane režima. 


BOJKOT BI HRANIO PREDRASUDE 


2) Smatram da mirovne grupe ne trebaju sudjelovati u 
akcijama podrške embargu protiv SR Jugoslavije na način da 
dodatno pozivaju na individualni angažman i bojkot “srpske" 
robe. 

Mirovne grupe mogu podržati ili odbaciti embargo kao 
instrument strateškog pritiska međunarodne zajednice na 
agresivni Miloševićev režim kao glavnog pokretača rata, bez 
čijeg slabljen nema ni okončanja rata. Međutim, one ne tre- 
baju takav strateški stav pretvarati u individualni moralnu 
mobilizaciju, koja naposljetku može voditi samo k šovinis- 
tičkom izjednačavanju svega srpskog s Miloševićevim reži- 
mom. Smatram da mirovnjaci na individualnoj razini imaju 
obavezu da djeluju na način koji će, naprotiv, jačati 
sposobnost kritičkog diferenciranja: analizirati uzroke agre- 
sivnoga srpskog nacionalizma, suzbijati stereotipe i nuditi 
trezvene kritičke analize, potpomagati antiratne i antirežimske 
snage u SR Jugoslaviji. 

Pored toga, valja se zalagati za akcije kojima će se pronaći 
i prokazati konkretni počinitelji ratnih zločina te za takav oblik 
intervencije međunarodne zajednice koji će omogućiti njihovo 
kažnjavanje. Iz ovog načelnog stava proizlazi da je poziv na 
bojkot robe bilo koje strane u balkanskom sukobu, naprotiv, 
neprimjeren kao oblik mirovnjačke mobilizacije. Stoga i even- 
tualno pozivanje na bojkot hrvatske robe smatram potpuno 
promašenim, čak štetnim, činom koji na površan i opasan 
način može pothranjivati antihrvatske predrasude. - 


LOS ODGOVOR NA ZLOCINE 

3) Pored ovoga načelnog razloga smatram da postoje i 
dodatni posebni razlozi koji se suprotstavljaju mirovnjačkoj 
mobilizaciji protiv Hrvatske. Riječ je o slijedećemu: 

- sukob u BiH je u međuvremenu degenerirao u borbu sve 
tri nacionalne zajednice za “nacionalne" teritorije: iako je 
točno da je hrvatska hercegovačka (ne i bosanska!) politika 
vrlo rano preuzela taj srpski obrazac politike u BiH, te je u 
tome očito uživala i podršku službene Hrvatske (što govori o 
dvoličnosti hrvatske politike prema BiH) 

- danas je i većinska bošnjačko-muslimanska politika 
prihvatila istovrsnu logiku; 


Krivica nije kolektivna, pa ne može biti 
kolektivna niti kazna. Tim prijedlogom 
nekih njemačkih mirovnjaka ne nudi se 
ništa konstruktivno i djelotvorno. Zato ga 


smatram potpuno promašenim, ča 
štetnim činom koji na površan i opasan 
način može pothranjivati antihrvatske 
predrasude 


- uslijed degradacije obrambenog rata u borbu za teritorije 
i hrvatska i muslimanska strana počinile su niz ratnih zločina 
koje su dokumentirale međunarodne organizacije - međutim, 
kolektivno kažnjavanje “bojkotom" ne može biti odgovor na 
ratne zločine (već upravo zalaganje za veći angažman svjetske 
zajednice u BiH koji će omogućiti kažnjavanje individualnih 
krivaca); 

- u degradaciji bosanskog rata ključnu ulogu je imala 
upravo nesposobnost međunarodne zajednice da učinkovito 
intervenira, što je u znatnoj mjeri posljedica politika nekoliko 
država prema jugoslavenskom prostoru, i to nadasve 
Francuske, Engleske i Rusije. Politička logika koja zagovara 
mirovnjačku mobilizaciju radi bojkota neke od strane u sukobu 
zapravo bi, prokazujući cinizam politike vlada rečenih država, 
mogla pozivati na bojkot engleskih, francuskih i ruskih roba! 
Umjesto stereotipnih i opasnih akcija tipa “bojkota hrvatskih 
roba" koji prizivaju kolektivnu krivicu i na razini individualne 
mobilizacije mogu rezultirati antihrvatskim šovinizmom, 
očekujem od mirovnjaka u svijetu kritički angažman: pritisak 
na vlastite vlade da se snažnije angažiraju na Balkanu i da 
ne prihvate nasilno uspostavljeni status quo, diferenciranije 
shvaćanje različitih političkih opcija u Hrvatskoj i u BiH (jer su 
u pogledu budućnosti BiH očito i hrvatski i bošnjačko- 
muslimanski nacionalni korpusi danas duboko podijeljeni), 
napokon i zalaganje za daleko veći humanitarni angažman 
svojih vlada i drugih organizacija prema nepresahloj rijeci 
izbjeglica iz BiH. 

Mirovnjaci koji se hoće izvana angažirati u rješavanju 
jednog tako kompleksnog sukoba kakav je ovaj balkanski 
moraju biti na razini težine problema. Ako to nisu u stanju, 
neka nam bar ne otežavaju naš položaj. 


Nenad ZAKOŠEK 

Kada ćemo moći gledati programe privatnih televizija? 


aspravljajući o prijedlogu zakona 
o telekomunikacijama i pošti i 
zakona ο radijskim i TV postaja- 
ma u Županijskom domu Sabora, Hrvoje 
Sošić na svoj uvijek izaizivački i 
svađalački način vjerojatno je rekao 
istinu o sudbini dvaju prijedloga zakona: 
Vladinog i Kluba zastupnika HSLS, koji 
pokušavaju regulirati privatizaciju elek- 
tronskih medija. Nakon rasprava, kako- 
ve god one bile, podršku zastupničke 
većine, koji čini HDZ, dobit će Vladin 
prijedlog, jer kako reče Sošić, “Mudrinić 
(ministar prometa i veza) i Vlada 
svojim zakonom nude budućnost, hr- 
vatski nacionalni program, hrvatski 
nacionalni interes i hrvatski naciona- 
Ini sadržaj"... “HDZ se za to borio i 
za takav glasujmo". Pokušao je obe- 
shrabriti i oporbu, oduzimajući joj svaku 
nadu jer “Mudrinić je mlad dečko pa 
će se on još jedno sedamdeset godina, 
bar ili devedeset..." Pokušao je također 
unaprijed diskvalificirati sve one koji bi 
s nekim ranijim novinarskim ili TV 
iskustvom o tome prozborili. Čak je i Relji 
Bašiću u raspravi zamjereno njegovih 
dvadesetak godina na TV. Da je kao 
Dudek znao izabrati prvu stranku to mu 
se u grijeh ne bi računalo. Ovakav ton 
rasprave nekome bi se mogao učiniti 
šaljivim ili neozbiljnim, ali to ishod ne 
dovodi u pitanje, jer zna se tko je g. 
Sošića imenovao zastupnikom. 


TKO CE DOBITI FREKVENCIJU 

Važna rasprava, počela je političkim 
prepucavanjima a da o tehnološkom 
dijelu, uglavnom nepoznatom široj jav- 
nosti, i stanju stvari u medijima ni za- 


stupnici a kamo li javnost ne znaju ni ele- . 


mentarne činjenice. Koliko radijskih i TV 
stanica postoji, koliko privatnih, koliko 
javnih poduzeća, koliko ilegalnih a koli- 
-ko legalnih s riješenim pravnim statu- 
som. Po kojem planu frekvencija se Min- 
istarstvo prometa i veza ravna, koli- 
ko se od planiranih frekvencija koristi a 
koliko ih je neiskorištenih? Potencijalni 
broj televizijskih programa ograničen je 
raspoloživim rasponom frekventnog po- 
dručja. U većini zemalja određivanje i 
nadzor frekventnog područja smatra se 
profesionalnom tajnom a mnogi bi željeli 
da tako i ostane. U komunističkom svi- 
jetu utvrđivanje i nadzor frekvencija bilo 
je u pravilu državnom tajnom. David 
Webster, predsjedajući Trans-atlantic 
Dialogue on Europien Broadcasting u 
svom tekstu “Izgradnja slobodnih i neo- 
visnih medija” smatra da bi “nova 
demokratska društva mogla povećati 
slobodu komuniciranja demistificir- 
anjem utvrđivanja i nadzora frekven- 
cijskih područja tako da svaki 
građanin može dobiti uvid u taj 
proces... pa da se može priupitati nije 
li možda vojsci dodijeljeno preširoko 
frekvencijsko područje a da je prema- 
lo ostalo za građanske, komercijalne 
svrhe ili pak može li se u određeno 
frekvencijsko područje ‘stisnuti’ još 
koja stanica?" Po Websteru odgovor je 
obično "DA". Po našem iskustvu zain- 
teresirani ne mogu dobiti uvide u plan 
frekvencija a u pravilu od nadležnih se 
dobivaju negativni odgovori na upit o 
frekvencijama. S takvim podacima ne 
raspolažu ni zastupnici iako bi njihova 
odluka na to mogla bitno utjecati. Trošiti 
trud i vrijeme za tek po koju neiskori- 
štenu frekvenciju za radio ili TV, čime se 
situacija u medijima i slobodi informiran- 
ja ne bi bitno promijenila, smisao i svrha 
donošenja zakona bila bi promašena. 
Osim toga ako se ne promijeni monopo- 
listički položaj HTV-a, a to se sudeći 
prema oba predložena zakona neće do- 
goditi, stvarni učinci zakona više su no 
upitni. 

Monopolističkim položajem HTV-a 
morao bi se pozabaviti upravo Sabor jer 
na inicijative da se preispita ustavnost 
Zakona o HRTV-u nije reagirao ni 
Ustavni sud. Šteta je stoga da je HSLS 
odustao od prvotnog teksta zakona u 
kojem je predloženo da HTV ima istov- 
jetan položaj svim ostalim radijskim i 
TV stanicama. Zahtjev o demonopoli- 
zaciji HTV-a bio je najvredniji dio nji- 
hovog prijedloga. Očito su procijenili da 
bi to bio pretvrd orah. Već samo polov- 


ično rješenje da odašiljači i veze postanu 
posebno javno poduzeće izvan sistema 
HRTV-a naišlo je na odlučno odbijanje 
Ministra prometa i veza Ivice Mudrinića. 
Već spomenuti stručnjak za medij David 
Webster na pitanje kako se može radio i 
TV istrgnuti iz ruku države i kako stvo- 
riti ekonomski održiv sustav neovisnih 
privatnih i državnih medija, odgovara: 
“Prvi je korak ukinuti državni mo- 
nopol na medije. Jedan od načina je 
da se počne procesom promjene ra- 
diotelevizijskog medija je pro- 
glašavanje slobode komuniciranja na 
tememlju članka 10 Evropske povelje 
o ljudskim pravima. U tom slučaju 
može se usvojiti zakon kojeg bi cilj 
bio zaštita neovisnosti medija kako 
društvenih tako i privatnih". 
Rješenja u predloženim zakonima 
nisu sukladna ovome mišljenju pa ni 
članku 10. Evropske povelje o ljudskim 
pravima premda je Sabor svojom jednos- 
tranom odlukom kao dio vlastitog zakon- 
odavstva prihvatio deklaracije Vijeća 
Europe o slobodi javne riječi koje se te- 
melje upravo na tom članku 10. 
Slobodu medija osigurava se u SAD i 
Evropi različitim metodama. Prema 
uvjerenju Johna Shattucka pomoćnika 


. tajnika za ljudska prava i humanitama 


pitanja američke administracije, izrečen- 
om na seminaru KESS-a o slobodi medi- 
ja (održanom 2. studenog) najbolja jam- 


- stva zaštiti medija daje Ustav a ne zako- 


ni. Pravo koje daje zakon, zakonom se 
moće i oduzeti. Drugačije je to od evrop- 
skih tradicija i dosega ali sudeći po pred- 
loženim zakonima Hrvatska će još ostati 
u predvorju Europe. 


DUGE RUKE MINISTARSTVA 
Najviše pažnje u dosadašnjim raspra- 
vama, nedoumica i sumnji izazvala su 
tijela u čijoj bi nadležnosti bila dodjela 
koncesija za korištenje frekvencija. Na 
temelju europskih iskustava za taj se 
posao preporučuje osnivanje neovisnih 
komisija čija je funkcija zaštita 
društvenih interesa (jer frekvencija je 
svojevrsno društveno dobro) i neovisnog 
emitiranja. Ono se ne bi smjelo miješati 
u programski sadržaj i vršiti bilo kakvu 


cenzuru. Vijeće za telekomunikacije po 
Vladinom prijedlogu zakona i te kako se 
može miješati u programske sadržaje. 
Vijeće će naime donijeti Pravilnik o kon- 
cesijama kojim će odrediti posebne uv- 
jete za dodjelu koncesija za određenu 
frekvenciju u koje će se odrediti i poseb- 
ni uvjeti “glede cijene i kvalitete usluga" 
ali i "glede kvalitete i strukture progra- 
ma". 

Ako se zna da se zakonom određuje 
da koncesionar koji ne emitira vlastiti 
Dnevnik mora preuzeti onaj HTV-ov 
sumnje u neuplitanje u programske 
sadržaje teško je otkloniti. Ministarstvo 
prometa i veza kao najodgovornije za 
dodjelu frekvencija, a onda i ministar, 
spominju se u zakonu čak 41 put, osniv- 
anje Vijeća za telekomunikacije pred- 
laže, onako reda radi, tek naizgled odgo- 
vorno i neovisno a stvarno sve ostaje u 
rukama Ministarstva. Petorica izabrani- 
ka Sabora i četvorica Vlade, ukupno njih 
devetoro, bili bi iz redova javnih i kul- 
turnih djelatnika. Dobar pjesnik ili ugled- 
ni svećenik o tome o čemu bi morali od- 
lučivati i ne moraju ništa znati, to nije 
uvjet za članstvo u Vijeću, pa samo mogu 
amenovati ili odbiti ono što im Ministar- 
stvo podastre i biti mu alibi za svaku 
odluku. Ministarstvo prometa i veza za 
korištenje frekvencija postavlja uvjete 
koji bi eventualno bili primjereni za na- 
cionalnu televiziju. Nije li promidžba 
nacionalnih i kulturnih vrijednosti posao 
“katedrale duha"? Dobro se zna da u 
ovim poluratnim i teškim ekonomskim 
prilikama tim uvjetima teško može 
udovoljiti i HTV. Zainteresirani privatni 


poduzetnici za razliku od HTV-a ne 


mogu računati na pretplatu, ovise o 
gledalištu i interesu oglašivača a pred- 
mnijeva se kao da će se svi baviti poli- 
tikom. Uostalom može se postaviti pita- 
nje opravdanosti obavezne pretplate 
kada građani dođu u situaciju da biraju 
između više programa. Ako gledatelj ne 
bude koristio usluge HTV-a već bude 
gledao neku privatnu TV, hoće li morati 


plaćati HTV-u? Možda bi bilo pravičnije | 


uvesti naknadu za prijemnik ili priključak 
od čega bi dio odlazio državnoj televiziji 
a ostalo na razvoj telekomunikacijske 


Monopolističkim položajem HRTV-a morao 
bi se pozabaviti upravo Sabor jer na 
inicijative da se preispita ustavnost 

Zakona o HRTV-u nije reagirao ni Ustavni 

sud. Šteta je stoga da je HSLS odustao od 
prvotnog teksta zakona u kojem je 
predloženo da HTV ima istovjetan položaj 
svim ostalim radijskim i TV stanicama. 
Zahtjev o demonopolizaciji HTV-a bio je 
najvredniji dio njihovog prijedloga 


e 
"ε.πεπμεππα': 


MIENDE, 


mreže jer nisu li frekvencije nacionalno 
dobro? 


SOKOL GA NIJE PODRŽAO 


I u prijedlogu zakona koji je HSLS 
ponudio, dio se odnosi na programske 
sadržaje do posebnog poglavlja o poli- 
tičkom komentaru. Njihovo Vijeće za 
radijske i TV postaje čini šareno društvo. 
Za desetak je članova brojnije od onog 
Vladinog. Trebalo bi biti autonomno i 
sasvim neovisno o Ministarstvu osim 
tehničkih usluga ali ovisno o proračunu. | 
Neovisnost odlučivanja između ostalog 
bi se osiguravala uglavnom nestra- 
načkim osobama (!?) i vrlo visokim 
plaćama. Takvog tijela nema u pravnom 
sustavu Hrvatske. Po mišljenju prof. 
Smiljka Sokola ono bi bilo suprotno 
Ustavu, dok prof. Veljko Mratović i prof. 
Branko Smerdel misle da za njegovo os- 
nivanje u Ustavu nema zapreke. Djelo- 
vanje mu nije do kraja izvedeno. Privat- 
ni poduzetnici koje je nezadovoljstvo 
predloženim zakonima po prvi puta ok- 
upilo na sastanku u Puli smatraju da bi 
bilo dobro da se u takvom vijeću nađu i 
predstavnici vlasnika privatnih TV, 
odašiljača i veza i dobavljača opreme. 
Možda se netko prisjeti i gledatelja, onih 
najobičnijih koje osim za pretplatu nitko 
ništa ni ne pita. 


IVICA I JOHN 

Veliki dio odredbi obaju zakona je 
gotovo istovjetan. U dijelu u kojem se ne 
poklapaju, uz odredbe o vijeću, još je i 
razlika u tome, tko može biti koncesion- 
ar. Po prijedlogu liberala to može biti 


- svatko i pojedinac i pravna osoba a po 


Vladi samo dioničko društvo. Prema tom 
prijedlogu niti jedan od dioničara ne 
može imati više od četvrtine dioničkog 
udjela. Tu se prekoračilo granice Ustava 
jer u njemu izričito piše da se ne mogu 
ograničavati vlasnička prava. Šteta što se 
takvo ograničenje nije predvidjelo kod 
pretvorbe u tisku kako bi se državi og- 
raničio vlasnički udio u “neovisnim novi- 
nama" barem do 49 posto kako bi se ot- 
klonila svaka sumnja da država većin- 
skim udjelom u novinama i poslovnom 
politikom ne utječe i na uređivačku. 
Vlada traži i da se predoči izvor kapi- 
tala, kao da je pitanje sumnjivog kapitala 
stvar izvršene vlasti a ne sudova, a og- 
raničeno je i ulaganje stranog kapitala na 
25 posto. U prijedlogu HSLS nema 
zahtjeva o predočenju podrijetla kapitala 
pa ni ograničenja za strana ulaganja. 
Zakon o telekomunikacijama i pošti bit 
će prihvaćen vjerojatno onako kako je i 
predložen. Sudeći po dosadašnjoj ras- 
pravi teško je predvidjeti da će Prijedlog 
HSLS-a poslužiti barem kao amandman 
kojim će se Vladin prijedlog zakona 
omekšati. Pamtit će se ipak da su oni - 
zakon predložili prvi, kako bi Vladu 
natjerali da ispuni svoje godinu i pol 
dana staro obećanje. U slobodu medija 
napraviti će se tek polukorak. Broj nepo- 
znanica je velik, poznata su ograničen- 
ja. Na pitanje tko bi trebao određivati 
granice slobode medija i koja je cijena 
pokušaja kontrole slobodnih medija, na 
seminaru KESS-a John Shattuck odgo- 
vara: “Na prvo pitanje odgovorio bih 
da novinare treba učiti da izvje- 
štavaju objektivno, da urednici treba- 
ju odlučivati što će se objavljivati te 
da bi uredničke odluke trebalo 
određivati tržište. Bit slobodnog 
tržišta ideja ista je kao i bit demo- 
kracije, narod odlučuje bilo time kako 
će trošiti novac ili time za koga gla- 
suje ili kome vjeruje. Iskustvo je više 
puta dokazalo kako je najbolji lijek 
za pogrešno informiranje više infor- 
macija. Dok razmatramo pravni 
okvir za slobodu medija, korisno je 
podsjetiti se da postoji prirodna na- 
petost između onih koji vladaju i onih 
koji pišu o onima koji vladaju. Za- 
datak je medija da budu psi čuvari 
vlasti a ne obrnuto" - tako govori 
John, a što se našega Ivice tiče (mislim 
na ministra) preostaje da mu netko od 
budućih koncesionara kao vjeran pas 
poliže ruku kako bi koncesionar i 
postao. Kamo sreće da ne bude 


tako. J 

Razgovor: Aidan White, glavni tajnik Međunarodne federacije novinara i 
Timothy Balding, glavni tajnik Međunarodne federacije novinskih izdavača - 
nakon Drugoga okruglog stola o pravima novinara i medijskih organizacija 


Nezavisni mediji: Ključ za mir" naziv je drugoga ok- 
ruglog stola o pravima novinara i medijskih organiza- 
cija, održanog 18. i 19. studenog u Ljubljani. Osam- 
desetak novinara, urednika i izdavača s područja bivše 
Jugoslavije ali i iz desetak drugih europskih zemalja - 
te predstavnici međunarodnih organizacija i fondova 
što su spremni pružiti pomoć medijima na prostoru 
nekadašnje jugoslavenske federacije, sudjelovalo je na 
ovom skupu, koji je pokušao učiniti korak naprijed u 
rješavanju medijske dešperacije na ex-jugo prostorima, 
dijagnosticirane tijekom istovrsnog okruglostolaškog 
okupljana , održanom na istom mjestu u veljači ove 
godine. 

Organizatori obaju ljubljanskih stolova bile su 
Međunarodna federacija novinara i Međunarodna fede- 
racija novinskih izdavača, a idejni začetnici kontinuira- 
nog bavljenja medijskim mukama u bivšim jugo-repub- 
likama jesu glavni tajnici ovih asocijacija - Aidan White 
i Timothy Balding, koje su naša javnost, a posebice 
hrvatski dužnosnici, zapamtili po vrlo oštroj i kritičkoj 
ocjeni medijske situacije u Hrvatskoj, izrečenoj tokom 
njihovog posjeta Zagrebu u ožujku ove godine, a potom, 
u obliku izvještaja, prezentiranoj svim važnijim 
međunarodnim organizacijama - Vijeću Europe, Europ- 
skoj zajednici, Ujedinjenim narodima. 

S gospodom Whiteom i Baldingom razgovarali smo 
neposredno nakon završetka ljubljanskog skupa, koji 
je u svojoj rezoluciji ponovno upozorio na pogoršanje 
situacije s medijskim slobodama i radom nezavisnih 
medija u Hrvatskoj te zatražio od međunarodnih orga- 
nizacija da načine pritisak na hrvatsku Vladu kako bi 
ispunila svoju obavezu osiguranja zakonskih i svih 
drugih uvjeta za slobodu i nezavisnost novinarstva i 
medija u Hrvatskoj. 


Kako na temelju iskustva proteklih devet mjeseci, 
omeđenih dvama okruglim stolovima, ocjenjujete mo- 
gućnosti | učinke pomoći vaših organizacija nezavisnim 
medijima | medijskim slobodama na području bivše 
Jugoslavije? 

WHITE: Ono što IFJ i FIEJ mogu učiniti i što čine 
jest: prvo, utječu na vlade svjetskih država da daju pri- 
oritet podršci nezavisnih medija , odnosno nezavisnosti 
novinarstva. Drugo, pomažemo osiguravanjem temelj- 
nih preduvjeta potrebnih za stvaranje nezavisnosti u 
medijima - uključujući praktičnu, konkretnu - tehničku 
i materijalnu pomoć, zatim, podupiremo udruženja 
novinara i izdavača kako bi se stvorila odgovarajuća 
profesionalna klima za rad nezavisnih medija i novi- 
nara. Jedan od oblika pomoći, koju mi možemo pruži- 
ti, jest i pritisak na vlade koje nastoje suziti slobodu 
nezavisnih medija i(li) čine pritisak na novinare koji 
rade u državnim medijima - kao primjerice vlasti u 
Hrvatskoj. Stvaranje pritiska konkretno znači ono što 
smo učinili u vezi s Hrvatskom - rekli smo posve otvo- 
reno i jasno vašoj Vladi kako nema šanse da Hrvatska 
postane dio Europske zajednice dok ne pokaže temeljni 
napor za uspostavu demokracije u medijima. 


Naziv ovoga skupa implicira općeprihvaćenu tezu o ulozi 
medija u ratu na području bivše Jugoslavije, ali istodob- 
no - što se sada čini sada puno važnijim - predviđa i 
njihovu odlučujuću ulogu u uspostavi mira. Koliko je 
ovakvo stajalište zaista prihvaćeno među dužnosnici- 
ma međunarodne zajednice i što oni konkretno u skladu 
s tim čine? l l 


BALDING: Već je mnogo puta rečeno i prihvaćeno 
kao opće stajalište, da su kolaps procesa demokratiza- 
cije na prostoru bivše Jugoslavije i ratne sukobe u ve- 
likoj mjeri potpomogli i neki ovdašnji mediji- podrža- 
vanjem nacionalističkih osjećaja, nedostatkom objek- 
tivnog i profesionalnog izvještavanja i sl. Isto tako - a 
to je ono što mi želimo istaknuti - pitanje medija i nji- 


-hove nezavisnosti mora biti i dio generalnog rješenja za 


ove prostore. Ako postoji bilo kakva nada na dugu sta- 
zu , ne samo za prestanak rata nego i za uspostavu 
stvarne demokracije na ovom području, onda nezavis- 
ni i objektivni mediji u tome moraju odigrati odlučujuću 
ulogu . Trenutačno su nezavisni mediji na ovim po- 
dručjima u temelju ugroženi ili su posve istisnuti, što 


ezavisnost 
se brani 
profesionalizmom 


Hrvatska je nastojala 
stvoriti iluziju da razvija i 
podupire demokratske 
procese i slobodu medija. 
Ono što su IF] i FIEJ učinili 
bilo je da su 
internacionalnim 
organizacijama jasno 
kazali kako, prema 
njihovom mišljenju, vlasti u 
Hrvatskoj ne čine apsolutno 
nikakve napore da se 
omogući razvitak 
nezavisnosti medija i 
slobode informiranja. 


znači da nije učinjen ni elementaran napor da se gradi 
stvarno demokratsko društvo. Sloboda informiranja i 
nezavisnost medija preduvjeti su svih ostalih 
demokratskih sloboda i mehanizama. Zato vlade za- 
padnih zemalja, koje nastoje pomoći rješavanju pro- 
blema na ovom području, moraju pitanju medija pos- 
vetiti punu pažnju - i svako generalno rješenje za ovaj 
prostor mora uključivati strategiju pomoći razvoju neza- 
visnih i pluralističkih medija. 


Kako praktično treba realizirati tu pomoć i da li ima 
izgleda da ona uskoro stigne? 


WHITE: Praktično sudjelovanje u rješavanju prob- 
lema medija na ovim prostorima znači zapravo konkret- 
nu materijalnu pomoć. O tome smo raspravljali i na 
ovom skupu - potrebna su velika ulaganja u nezavisne 
medije na ovim prostorima jer samo tako se situacija 
može promijeniti - mogu se stvoriti strukture civilnog 
društva , uspostaviti sloboda novinarskog organiziranja 
i izražavanja itd. Vlade svjetskih zemalja moraju u to 
uložiti novce. 

Ono što se pokazalo i na ovom skupu, i što je po 
mojem mišljenju šokantno, jest da države svjetske 
zajednice - prvenstveno Europa - nisu učinile temeljni 
napor da se u ovim zemljama izgrade osnovne 
demokratske strukture. Prevladalo je zapravo 
ponašanje koje proizlazi iz stava : “To je Balkan, razne 
etničke i socijalne grupe bore se tamo već 150 godina i 
tu se ništa ne može učiniti!" To je nevjerojatno kratko- 
vidna politika koje nije promašila samo u tome sto se 
nije uspjela suprotstaviti proširenju rata , nego i time što 
za problem, koji se dogodio usred Europe, nije imala 
dugoročno strategijsko rješenje . 


Ali, kao što se ističe u rezoluciji, koju je 2. okrugli stol 
prihvatio, medijska situacija u Hrvatskoj, svakodnevno 
se pogoršava. Ne pokazuje li to da su svi napori, po- 
moći, pa čak i pritisci na Vladu, koje ste spominjali, ipak 
nedovoljno učinkoviti? 


BALDING: Hrvatska je nastojala sve ovo vrijeme 
stvoriti iluziju da razvija i podupire demokratske pro- 
cese i slobodu medija. Ono što su IF] i FIEJ učinili bilo 
je da su intemacionalnim organizacijama jasno kazali 
kako, prema njihovom mišljenju, vlasti u Hrvatskoj ne 
čine apsolutno nikakve napore da se omogući razvitak 


J I 


nezavisnosti medija i slobode informiranja te da posve 
ignoriraju svoju obavezu u pogledu razvijanja temeljnih 


demokratskih mehanizama. Zadatak naših organizacija 


je skrenuti pozornost međunarodnih asocijacija na 
problem medija. Mi možemo i utjecati na ove 
međunarodne organizacije- pa je, primjerice, proces 
primanja Hrvatske u Vijeće Europe zaustavljen velik 
dijelom i zbog toga što se medijska situacija, kako smo 
je mi opisali, i dalje nastavlja. Što se tiče Hrvatske, na 
isti način radit ćemo i dalje - jer riječ je o procesu - za 
što sada imamo potporu i u rezoluciji 2. okruglog stola. 
WHITE: Stvar je zapravo vrlo jednostavna - radi se 
o izboru svake države - da li želi biti zemlja kao što je 
bila Albanija nekada - mala, nevoljena, izolirana u 
ekonomskoj bijedi , država koja ne postoji na svjetskoj 
karti - jer nije prihvatila realnost da živi u svijetu gdje 
postoji određeni ustroj, određena pravila. Svakoj državi, 
koja ne želi prihvatiti takvu realnost, koja nije voljna 
načiniti promjene što ih zahtjeva međunarodni ustroj, 
dogodit će se isto - postat će nekadašnja Albanija. 


Ali niti ta prijetnja potpune izolacije nije bila do sada 
Jako učinkovita - barem ne u pogledu Hrvatske. Ili su 
međunarodne organizacije “preblage"...? 


BALDING: U korist Europske zajednice i Vijeća 
Europe treba reći da su ove obje organizacije sada 
osjetljivije nego ikad prije na pitanja ljudskih prava. U 
prvom redu su zainteresirane da o tome dobiju pravu i 
istinitu sliku, pa i nas više slušaju. Europska zajednica 
nedavno je poštivanje ljudskih prava uključila među 


kriterije za odobravanje ekonomske pomoći. 


Na ovom okruglom stolu pokazalo se da novinari u drža- 
vama nastalima na području bivše Jugoslavije nisu 
zadovoljni raspodjelom pomoći koju razne svjetske 
organizacije šalju za potporu nezavisnosti medija i 
medijskih sloboda. Puno je povike primjerice bilo na 
projekte koji obnavljaju svojevrsno medijsko Jugo- 
zajedništvo, kao što je Radio-brod. Da li ubuduće 
možemo očekivati više pomoći nezavisnim medijima na 
području svake države - jer čini se da svima upravo to 
nedostaje? 


WHITE: Naša je namjera bila, još od 1. okruglog 
stola, da se pomogne nezavisnim medijima i nezavis- 
nim, profesinalnim novinarima u svakoj državi. Ne 
mislimo da treba stvarati medije u egzilu. Prvenstveno 
treba zadovoljiti zahtjeve samih nezavisnih medija, 
novinara i njihovih organizacija, znači da treba slušati 
što oni govore, odrediti prioritete te pronaći načine kako 
konkretno pomoći. Ovaj je okrugli stol pokazao da po- 
stoji mnogo organizacija koje su spremne pomoći, a 
sada je potrebna koordinacija - da se informacije s te- 
rena prenesu potencijalnim darovateljima, da se foku- 
siraju konkretni ciljevi i osigura najučinkovitija upotreba 
određenih materijalnih sredstava. Ove koordinativne 
poslove obavljat će naš centar u Ljubljani. 

BALDING: Sve "političke" medijske inicijative 
osuđene su na propast ako nemaju jednu bitnu dimen- 


ziju - a to je da razvijaju pristup objektivnim informaci- 


jama. A samo nezavisni mediji i novinari na području 
svake države mogu osigurati takvu informaciju. 


A kako mogu novinari pomoći sami sebi - kako ih vaše 
organizacije u tom pogledu mogu podržati? 

BALDING: Posve je jasno da su mediji i novinari jači 
ako nastupaju zajedno - kroz udruženja ili sindikate. 
Osnovna je solidarnost - kada je napadnut jedan medij 
ili novinar, ove asocijacije moraju reagirati. ΙΕ] i ΕΙΕ] 
pomažu stvaranju novinarskih organizacija i daju im 
savjete kakve mehanizme primjenjivati da bi one posta- 
le stvarana snaga u borbi s vlastima svojih država. 


Stalno govorimo o nezavisnim medijima. Kako vi uopće 
nezavisnost definirate? U Hrvatskoj se već pokazalo da 
to što je neki medij privatnom vlasništvu ne znači da 
je nezavisan, nego da upravo ti mediji - zbog raznih ra- 
zloga, među kojima su | oni ekonomski - krše temeljna 
etička načela profesije - napadajući pojedince, potičući 
nacinalnu ili rasnu netrpeljivost. 

WHITE: Temeljni problem nije vlasništvo - privat- 
noili javno (državno) - nego profesionalizam. U društvu 
moraju postojati mehanizmi za zaštitu novinarskog 
profesionalizma, mehanizmi koji će omogućiti da novi- 
nari rade bez zastrašivanja i da se suprotstave "lošim" 
vlasnicima. Zato kada govorimo o nezavisnosti, podra- 
zumijevamo nezavisnost definiranu određenim profe- 
sinalnim standardima, a ne pojedine medije. Nezavis- 
nost ne čine pojedini članci u novini, nego je nezavis- 
nost ono kako se novinari osjećaju radeći za nju. Neza- 
visnost se stvara kulturom i atmosferom u kojoj novi- 
narstvo djeluje. 


BALDING: Na pitanje o nezavisnosti medija ne 
može se odgovoriti u kategorijama crnog i bijelog. Neza- 
visnost je proces, i ona se realizira u stupnjevima. 
Raspravljajući o nezavisnosti medija na prostoru bivše 
Jugoslavije, mi svjesno simplificiramo pitanje nezavis- 
nosti - u principu mislimo na medije koji nisu u 
vlasništvu ili pod utjecajem vlade. Prema takvom sta- 
vu, svi zapadni mediji bili bi nezavisni, ali oni su to 
samo u određenim, vrlo različitim stupnjevima. 


Razgovarala: 
Vesna ROLLER 

ada je kontroverzni Branimir Gla- 
vaš, kojega mnogi doživljavaju 
ao hadezeovskog jastreba sa 


zavidnim rasponom krila, po završetku 
ovogodišnje žetve pšenice ponudio 


“krajišnicima" s druge strane njegove, . 


još dobrim dijelom okupirane županije, 
da će im omogućiti otkup tržišnih 
viškova žita po znatno povoljnijim cije- 
nama nego što im nudi tamošnja vlast, 
sasvim sigurno nije očekivao duge 
kolone traktora i prikolica natovarenih 
krušnim zmom na kontrolnim točka- 
ma UNPROFOR-a koje su nahrlile iz 
"krajine" da bi pšenicu predale silosi- 
ma u slobodnom dijelu Hrvatske. Nje- 
gov prijedlog što ga je Hrvatska televiz- 
ija obznanila u prvom Dnevniku za 
mnoge je predstavljao prvorazrednu 
senzaciju, dok je u dijelu "krajiške" jav- 
nosti ponuda o otkupu žita zacijelo bila 
shvaćena kao priča o Trojanskom ko- 
nju, u kojoj se Glavaša valja čuvati i 
kad darove donosi. Količina uzajam- 
nog nepovjerenja bila je prevelika da bi 
čista ekonomska računica nadvladala 
onu političku, s mnogo više nepozna- 
nica. 


KAKO ISCUPATI REPU 

Priča o žitu, pokazat će se kasnije - 
bila je samo prethodnica, lakmus-test, 
kojim se željelo ispitati tvrdoću “krajin- 
ske" nepopustiljivosti i stvoriti prostor 
za njeno postupno omekšavanje. Svo- 
ju “pšeničnu ponudu" Glavaš će nešto 
kasnije preobličiti u sličnu priču o repi: 
upoznat s prilikama koje su vladale u 
Baranji, gdje s obzirom na kroničan 
nedostatak nafte nije moglo biti ni go- 
vora o normalnoj preradi repe u šeće- 
rani Branjinom Vrhu, predložio je da se 
"krajiška" repa preradi u Osijeku. 
Ponovno je ponudio primaljivu otkup- 
nu cijenu, ali i mogućnost da se za repu 
dobije odgovarajuća količina šećera, 
kronično deficitarnog proizvoda u “kra- 
jini". Priča o repi bila je slična onoj o 
djedu, babi, unici, unuku, psu i mački 
koji nikako nisu uspjeli isčupati repu 
sve dok im se nije pridružio i miš. Cini 
se da je Glavašu tada nedostajao upra- 
vo miš da bi iz "krajine" izvukao toli- 
ko željenu repu, jer je UNPROFOR od 
kojeg se očekivalo da tu ulogu odigra, 
vjerojatno bio uplašen da ne upadne u 
mišolovku. 

Usred otvaranja prema “krajini" 
Glavašu se dogodila krajnje neprijatna 
stvar - netko od revnosnih osječkih 
noćnih minera želio je iskazati svoje 
domoljublje miniranjem pravoslavne 
crkve u Osijeku, iste one koja je i za 
vrijeme rata već jednom bila cilj napa- 
da, kada su njeni “oslobodioci" 
slavodobitno na prozor crkve istakli 
hrvatsku zastavu. Svjestan da se inci- 
dent dogodio u najneprijatnijem mo- 
gućem trenutku, Glavaš je požurio da 
prije svih ode u crkvu, osobno se uvjeri 
o nastaloj šteti, izrazi žaljenje pravo- 
slavnom svećeniku, obeća istragu i 
ponudi pomoć. Tako je postigao dvije 
stvari: spasio je svoje mirovne inicija- 
tive, učinivši ih još uvjerljivijima, i, u 
najvećoj mogućoj mjeri spriječio 
medijsko-propagandnu kampanju koju 
su “rodoljubni noćni mineri" kao na 
dlanu pružili “krajiškim" vlastima. 


BEZ NATRUHA RADIKALIZMA 
Glavašev poziv “krajiškim" novina- 
rima da posjete Osijek i izražena 
spremnost da ih i osobno, kao župan 
Osječko-baranjski primi na razgovor, 
imala je samo jedan jedini uvjet - da se 
i novinarima hrvatskih medija omogući 
odlazak u okupirane dijelove Baranje 
i istočne Slavonije. Obrazložio je to 


potrebom razbijanja informativne 
blokade koja postoji s obje strane i 
zaustavljanja medijskog rata, čemu je, 
u dobroj mjeri svoj priličan doprinos 
dao i list na čijem se čelu upravnog 
odbora Glavaš tada nalazio. Ni ta inici- 
jativa, kao ni Glavaševa ponuda da 
besplatno osigura školske knjige s hr- 
vatskim nastavnim programom za 
učenike u dijelu UNPA zone koja obu- 
hvaća područja osječko-baranjske žu- 
panije, nije naišla ni na kakav odaziv 
u “krajini". Bar ne službeni, mada će 
neki srpski prebjezi i protjerani Hrvati 
iz Baranje kasnije potvrditi kako su 
Glavaševe inicijative dobrano ugrijale 
tamošnju političku klimu. 

U javnim istupima Glavaš se prim- 
jetno trudio da svoje izjave vezane uz 
"krajinu" i tamošnje Srbe posve očisti 
od najmanjih natruha radikalizma, 
koje su za rata, bile nezaobilazni ukras 


Pozadina mirovnih inicijativa u Istočnoj Slavoniji 


cisca Blondine Negga, šef za civilna 
pitanja UNPROFOR-a u Sektoru “Is- 
tok", s kojom je Glavaš ranije imao 
nekoliko žestokih verbalnih okršaja. 
Njen veći angažman, da ga je bilo, 
zacijelo je mogao biti onaj nužni kata- 
lizator koji bi ubrzao procese. No, Neg- 
ga je bila na odlasku i svoje povlačen- 
je (kojem je kako izgleda kumovao i 
osječki župan) zacijelo nije htjela na- 
graditi kakvim krupnim političkim 
nagrađivanjem svog ljutog oponenta 
Glavaša. 


GLAVAS NA SPLAVU MIRA 
Mirovne inicijative koje su iz tjedna 
u tjedan zapljuskivale "krajinu" (uslije- 
dio je prijedlog o otvaranju svih pute- 
va za Dan mrtvih kako bi građani s 
obje strane mogli posjetiti grobove 
svojih preminulih, a zatim i vrlo 
konkretna ponuda 19-orici “krajišnika” 


“Mesiću, smrade". Tvorcem takvog 
protokola za doček predsjednika Sabo- 
ra, kasnije je u dijelu tiska označen 
Branimir Glavaš, a cijela se stvar 
prometnula u jednu od najžešćih jav- 
nih polemika unutar samog vrha 
vladajućih struktura “mlade demo- 
kracije". 

Glavaš će kasnije takve odrednice 
svoje “unutarnje politike" platiti 
Tuđmanovim zahtjevom za odustajan- 
jem od kandidature za ulazak u 
stranački vrh, no za poteze na “vanj- 
skopolitičkom planu" zasnovanim na 
nizu mirovnih prijedloga i inicijativa, 
bit će nagrađen javnim priznanjem hr- 
vatskog predsjednika (u intervjuu 
“Danasu”). Ima mišljenja da je Glavaša 
na političkoj pozornici Hrvatske nakon 
Općeg sabora HDZ-a i pobjede 
umjerene menedžerske struje održala 
upravo splav koju je izgradio vlastitim 
mirovnim inicijativama. Da to nije 
daleko od istine svjedoči i mirovna 
inicijativa s kojom je nedavno izašao 
predsjednik Tuđman i koja, sadržajem 
i terminologijom, frapantno podsjeća 


na Glavašev stil. Bilo bi možda isuviše 
pretenciozno pripisati upravo Glavašu 
koautorstvo posljednje Tuđmanove 


d mirovne inicijative, no rukopis je toli- 


ko prepoznatljiv da ne treba biti vrhun- 
ski poznavatelj političke grafologije 
kako bi se otkrilo da je riječ o istom 


(u peru i ruci koja ga povlači. 


Mada će neki srpski prebjezi i protjerani 
Hrvati iz Baranje potvrditi kako su 
Glavaševe inicijative dobrano ugrijale 
tamošnju političku klimu, rukopis novih 
mirovnih inicijativa Branimira Glavaša 
i dr. Franje Tuđmana, neobično je 
sličan. Je li mirovne ponude, možda, 
pisala ista ruka? 


njegove retorike. Objašnjavao je kako 
se prema stanovnicima UNPA zone 
koji spadaju u okupirani dio županije 
Osječko-baranjske odnosi kao prema 
svim drugim hrvatskim građanima, 
odjeljujući pri tom one koji su u ratu 
protiv Hrvatske okrvavili ruke. Tako se 
doista i ponašao: kada je Nenad 
Starčević, šezdeset osmogodišnji Srbin 
iz Ostrova, u "krajini", preko Mađarske 


.došao u Hrvatsku da bi potražio svoju 


mirovinu, Glavaš ga je osobno primio, 
uručio mu domovnicu i ispratio. s 
nekoliko paketa živežnih namimica uz 
obećanje da će se osobno pobrinuti za 
njegov smještaj u slobodnom dijelu 
Hrvatske, ukoliko prilikom povratka u 
"krajinu" bude imao problema zbog 
priznavanja hrvatskih vlasti. 

Možda je glavna prepreka neuspje- 
hu mirovnih inicijativa Osječko-baranj- 
skog župana, ili točnije - njihovu nepri- 
hvaćanju na drugoj strani - bila Fran- 


s ugrađenim “pacemakerima" da dođu 
u Osječku bolnicu radi nužnih kontrola 
i po potrebi zamjene električne stimu- 
latore srca), omogućile su Glavašu 
uspostavu nužnog balansa između 
njegove “vanjske" i “unutarnje" poli- 
tike, pa se u ovoj drugoj odšetao pril- 
ično “udesno”, udarivši žestoko po : 
Mesiću i svemu onome što predsjednik 
hrvatskog Sabora simbolizira. To je 
vrijeme neposredno pred Opći sabor 
HDZ-a, vrijeme burnih unutar- 
stranačkih previranja i zauzimanja što 
boljih pozicija za obračun “desnih" i 
"lijevih" koji se dugo nagovještavao i u 
kojem je, uz Seksa & drugove, Glavaš 
trebalo da bude jednim od najčvršćih 
stubova. Na “terenu", ta je unutar- 
stranačka borba obilježena aferom 
“Arcus” i “slučajem Brođanci" kada je 
Mesić, dolazeći na Olimpijadu starih 
sportova u to slavonsko selo, bio doče- 
kan parolama tipa “Mesiću, lopove" i 


Nedavno će zapovjednik Zbornog 
područja Osijek, general-bojnik Đuro 
Dečak novinarima priopćiti kako je s 
pukovnikom Bogdanom Sladojevićem, 
zapovjednikom srpskih vojnih snaga 
istočne Slavonije i Baranje (čudno, 
uvijek budni i neustrašivi brigadir Dra- 
go Krpina još uvijek nije reagirao na 
ovakvu Dečakovu terminologiju!) pot- 
pisao sporazum o trajnom i čvrstom 
prekidu vatre u Sektoru "Istok", 
naglasivši da je došlo vrijeme za poli- 
tički dijalog. Taj sporazum predstavlja 
početni politički kapital, čiju je 
glavnicu Dečak ubrzo “oplodio" nas- 
tavkom pretovora za daljnje po- 
boljšanje opće klime u Sektoru “Istok". 
Stvari su se počele razvijati brže nego 
što su pregovarači i očekivali. General 
Dečak uspio je dogovoriti da se na 
slijedećem njegovom sastanku sa “kra- 
jinskim" pukovnikom Sladojevićem, 
na kontrolnoj točki UNPROFOR.a kod 
Sarvaša pojave novinari i televizijske 
ekipe s obje strane. (Ovaj tekst nasta- 
je tjedan dana prije sarvaškog susreta 
koji je u ovom trenutku posve izvjestan 
a mogla bi ga odložiti ili spriječiti samo 
kakva vojna akcija tipa “maslenički 
most" ili zavlačenje ruke u “medački 
džep"). Glavašev prijedlog o razmjeni 
novinarskih ekipa tako će sa stano- 
vitim vremenskim odmakom i uz 
određene modifikacije ipak biti ost- 
varen. 

Νο, važnije od svega je stvorena kli- 
ma za pregovore, čijem je omekšavanju 
Glavaš zasigurno pridonio. Hoće li mu 
to pomoći da uspostavi punu “suve- 
renost" na području svoje županije, 
kojoj je, baš kao i Hrvatskoj, okupira- 
na jedna trećina, vidjet će se u danima 
i mjesecima koji slijede. To, međutim, 
ne ovisi samo o Glavašu i Dečaku, već 
i o onima koji u ovoj igri imaju "crne" 
figure. O “sekundantima" i "sucima" 
da se i ne govori. | 


Drago HEDL 

ubina povijesnog procjepa u kojemu su se 
zadnjih godina našli prečanski Srbi, izlože 


ni agresivnom pritisku i instrumentalizaciji 
od strane kako svoje tako i drugih etnocentričkih 
hegemonističkih politika, životno nalaže da se skupe 
demokratske snage u srpskom narodu te da se 
uspostavom djelatnog savezništva s takvim snagama 
u redovima drugih južnoslavenskih nacija prevladaju 
snage nacionalne mržnje, hegemonije i rata. I kao što 
je Svetozar Pribićević 1928. godine stvarao prečan- 
sku frontu u otporu velikosrpskoj unitarističkoj politi- 
ci kralja Aleksandra Karađorđevića, tako je i danas 
uspostavljanje samostalne prečanske politke condi- 
tio sine qua non opstanka Srba i očuvanja njihova 
nacionalnog identiteta na ovim prostorima. 

U razgovoru krajem srpnja 1928. s Aleksandrom 
Karađorđevićem, Pribićević ističe da postoji ne samo 
hrvatsko pitanje već, pored ostalih, i pitanje Srba 
prečana, tj. Srba iz Vojvodine, Hrvatske i Bosne i 
Hercegovine. 

Prema Pribićeviću, “Beograd j je uvijek pozivao 
u pomoć Srbe iz Hrvatske, kad je navodno tre- 
balo spašavati ugroženo nacionalno jedinstvo, 
kad se trebalo boriti protiv ' hrvatskog separa- 
tizma'. ali čim bi smatrao da je probitačno s 
Hrvatima zaključiti ikakav sporazim, Beograd 
je laka srca i ne krzmajući žrtvovao Srbe u Hr- 


vatskoj koji su tako u očima Hrvata postali cr- 
venom krpom. Nakon mojeg sporazuma s 
Radićem, srpsko-hrvatski odnosi su se promije- 
nili i, umjesto borbe, započela je srdačna surad- 
nja... Ali zbog te promjene službeni Beograd 
optužuje Srbe iz Hrvatske da su izdali srpstvo i 
srpsku narodnu ideju. Za službeni Beograd srps- 
ka narodna ideja sastoji se u tome da svi Srbi 
izvan Srbije moraju raditi za njezinu prevlast 
kao obični činovnici koji nemaju čak nikakva 
prava sudjelovati u vođenju državne politike, 
osim posve se podrediti vodstvu službenog Beo- 
grada". 


Povijest se, u tom pogledu, nažalost, ponavlja s 
tim što se danas nalazimo u uzavrelom loncu podi- 
vljalih nacional-šovinizama. Da bi se on uspješno 
ohladio potrebno je da demokratske snage u redovi- 
ma svih nacija preispitaju svoje ne samo pasivno 
ponašanje spram narastajućeg vlastitog nacional- 
šovinizma, već i svoj aktivni doprinos tome, zago- 
varajući politiku nacionalnog pomirenja (homoge- 
nizacije) po svaku cijenu, te pristajući na “obram- 
beno savezništvo" s etnocenitičkim hegemonističkim 
i dijelom fašistoidnim snagama u redovima svojih 
nacija. 


POVIJESNA ISKUSTVA 

Srbima u Hrvatskoj valja graditi takvu samostal- 
nu politiku, koja će afirmirati povijesno zajedništvo 
i savezništvo Hrvata i Srba u borbi za slobodnu i 
samostalnu Hrvatsku, u kojoj će oni biti ravnoprav- 
ni. Treba danas podsjetiti da su, naprimjer, pored 
Srba lojalnih banu Khuenu - Hedervaryju i njegovoj 
mađaronskoj politici, postojali i slobodarski Srbi koji 
su se u svojim seljačkim pokretima krajem 19. stolje- 
ća na Kordunu, u Dubravama, Gomirju bunili pro- 
tiv mađaronske politike. Tako su u Dubravama, koju 
danas hrvatska ratna propaganda zna nerijetko krstiti 

“četničkim krajem", srpski seljaci izvikivali parolu: 

“Živjela Hrvatska, krepali mađaroni..." itd. 

Stoljetnoj borbi za slobodu hrvatskog naroda od 
strane dominacije i pritisaka ka denacionalizaciji Srbi 
u Hrvatskoj dali su veliki doprinos založivši i brojne 
svoje žrtve. Spomenimo ovom prilikom da su srpski 
zastupnici i izaslanici srpskih stranaka u Zadarskoj 
rezoluciji 1905. godine izrazili svoju spremnost da 
ulože svoju snagu za ostvarenje “zahtjeva braće 
Hrvata za reinkorporacijom Dalmacije Hr- 
vatskoj i Slavoniji", na što znaju danas podsjećati 
nositeljii kroatocentričke politike dijeleći lekcije Sr- 
bima, ali pritom zaboravljaju izreći i nastavak rečen- 
ice, “ako se sa hrvatske strane ukloni zapreka, 
koja je dosad priječila srpskoj stranci na Primor- 
ju da se za sjedinjenje izjasni, a to je da se sa 

strane Hrvata obavezno prizna ravnopravnost 
srpskog naroda sa hrvatskim". 

Srbi u Hrvatskoj borit će se samo za takvu Hr- 
vatsku u kojoj će biti ravnopravni, a ne za hrvatsku 
u kojoj će kao podstanari biti građani drugog reda. 
Jer, kako u poruci Kongresu Srba u Hrvatskoj 1945. 
reče Andrija Hebrang: “Srbima u Hrvatskoj 
zajamčena su ista prava kao i Hrvatima. Ta im 
prava nije nitko poklonio. Srbi u Hrvatskoj stekli 
su ravnopravnost svojom junačkom borbom i 
žrtvama...", koja se danas, nažalost, obezvrijeđuje 
a žrtve umanjuju i izjednačuju pokušajem posmrtnog 
mirenja s njihovim fašističkim dželatima, u koje 
svakako ne spadaju nevine žrtve antifašističke 
odmazde (npr. Tuđmanova ideja oko Jasenovca). 


POLITIKA TRI SVETOZARA 

Samostalna srpska prečanska politika imat će 
uspjeha ako se bude gradila na pozitivnom nasljeđu 
u hrvatsko- -srpskim odnosima, posebno iz vremena 

Nacionalno ujedinjenje 
moguće je i bez nekadašnje 
državne zajednice SERJ i bez 
stvaranja Velike Srbije i 
Velike Hrvatske, ali na novim 
osnovama 


Radić-Pribićević koalicije te narodno-oslobodilačke 
borbe jugoslavenskih naroda. Simbolički rečeno to 
je politička linija tri Svetozara: 

- Svetozara Miletića, koji je poručivao da narod- 
no ujedinjenje Srba u ropstvu, tj. ako bi unutarnja 
politika srpske države bila nazadna i nasilna, ne bi 
vrijedilo ništa, te da samo onaj vojuje za "dostojni 
opstanak" srpskoga naroda tko vojuje za njegov slo- 
bodni unutrašnji razvoj, pa makar to ugrozilo narod- 
no ujedinjenje (dakle, politička koncepcija suprotna 
koncepciji nacionalnog pomirenja i fobrambenog 
savezništva" s gospodarima i raspirivačima vjetrova 
rata na koju su pristali dijelovi socijaldemokratskih 
snaga); 

- Svetozara Markovića, koji je smatrao da država 
nije idol, već samo sredstvo za osiguranje slobode 
naroda, i to u prvom redu unutrašnje slobode, tj. da 
vlastita država u kojoj narod robuje despotskom vla- 
daru nije domovina, nego neprijatelj, pa makar ta 
država bila i nacionalna, držeći se pri tom načela 
aa talijanskog rodoljuba Mazzinija, koji je izjav- 

o: “Ja volim slobodu, i možda je volim i više nego 
domovini Bez slobode, domovina je tamnica", 
te ` 

- Svetozara Pribićevića, koji je smatrao da veliko- 
srpski hegemonizam ugrožava i položaj prečanskih 
Srba i da se oni moraju angažirati u njegovu ukla- 
njanju i rušenju; da ma kakav bio državno-pravni 
položaj Hrvata, on može rezultirati samo iz njihove 


| slobodne volje i odluke, a nikako ne može biti nekak- 
va srpska koncesija, te da se hrvatsko pitanje može ' 


riješiti samo sporazumom hrvatske i srpske 
demokracije, a ja bih dodao i srpsko pitanje u Hr- 
vatskoj. 

Umjesto velikodržavne koncepcije Garašaninovih 
“Narčertanija", koja je bila nošena logikom 
birokratskog razmišljanja o uvećanju države i broja 
njenih podanika, koju danas u ratnom obličju ponav- 
ljaju politički predstavnici nacional-etatističkih 
monolita, samostalna srpska prečanska politika 
mora polaziti od suvremenih svjetskih tendencija u 
kojima se širenje proizvodnje i tržišta ne bazira na 
teritorijalnom širenju, već na neetatističkim odnosi- 


ma i vezama među narodima te univerzalnim stan- 
dardima ljudskih prava i sloboda, što omogućava 
slobodan protok ljudi, ideja, robe i kapitala. Konkret- 
nije rečeno, Balkanski poluotok je mozaik nacija i 
stoga se nikakvom teritorijalnom diobom ne može 
u posebnim državama izvršiti nacionalno ujedinjenje 
osim prihvatajući fašističku i anticivilizacijsku opciju 
etničkog čišćenja i “dobrovoljnog (čitaj - prisilnog) 
preseljenja naroda". 


DEMOKRATSKA ALTERNATIVA 

Demokratska alternativa tome jeste zalaganje za 
“otvoreno društvo" umjesto “zatvoreno", a to, pored 
ostaloga, znači biti protiv općeg podražavljenja 
privrede i etatizacije nacije, što se danas veoma opi- 
pljivo i krvavo manifestira u nastajanju “proširene 
države", kako u vanjskom vidu (teritorijalna osvajan- 
ja kako bi se stvorila zaokružena nacionalno homo- 
gena država), tako i u unutarnjem, tj. u tendenciji da 
država “poždere" i “podredi” društvo sebi, da ga 
podržavi. 

Nacionalno ujedinjenje moguće je i bez 
nekadašnje državne zajednice SFRJ i bez stvaranja 
Velike Srbije i Velike Hrvatske, ali na novim osno- 
vama. Umjesto etatističkog, tj. hijerarhijskog povezi- 
vanja i uređivanja odnosa kako unutar jednog nar- 
oda (odnos centar - periferija) tako i među narodi- 
ma putem dominacije centraliziranog birokratskog 
monopola većinske nacije, samostalna srpska 
prečanska politika morala bi se založiti za 
demokratsko povezivanje i uređivanje odnosa među 
narodima omogućavanjem stvaranja novog tipa 
odnosa - autonomije dijelova i njihove demokratske 
integracije u cjelinu na principima konsenzusa i 
kooperacije. Takve odnose unutar nacije i među 
nacijama nalažu suvremene proizvodne snage, 
čemu se moraju prilagoditi i odnosi kako u proizvod- 
nji tako i u društvu u cjelini. Na takvoj osnovi stvara 
se pluralno multietničko i multikulturalno društvo, 
u kome sve više prevladava pluralizam regulativnih 
mehanizama, kako institucija tako i normi, koji 
državnu organizaciju, kao jedinstvenu i kao 
konačnog arbitra svake regulacije, zamjenjuje mreža- 


ma specijaliziranih regulativnih institucija za poje- 


dine interesne skupine odnosno zajednice, pa tako 
i nacionalne. 


IZMEĐU CEKICA I NAKOVNJA 

Imajući sve to u vidu, Srbi u Hrvatskoj trebaju 
shvatiti da nije svaki napredak u pravcu samostal- 
nosti Hrvatske štetan po srpski narod, te da pot- 
pomaganje samostalnosti nije odmah i vađenje kes- 
tenja iz vatre na Veliku Hrvatsku. Naravno, 
Ustavom Republike Hrvatske, te bilateralnim i mul- 
tilateralnim međunarodnim sporazumima moraju 
se, kako je svojedobno pisao Svetozar Pribićević, 
“dati čvrsta jamstva za slobodan razvoj njiho- 
να individualiteta koji se neće moći promijeniti 
bez njihova pristanka". 

U jednom od najtežih i najdramatičnijih iskušenja 
u svojoj povijesti, Srbi u Hrvatskoj moraju se zajed- 
no s demokratskim hrvatskim snagama izvući iz 
sadašnjeg položaja u kojem su između čekića i na- 
kovnja, s jedne strane, izloženi pritiscima da budu 
žrtvovani kao topovsko meso u ostvarivanju ciljeva 
velikosrpske osvajačke politike a, s druge strane, 
izloženi raznim pritiscima, prijetnjama i ugrožavanju 
gole fizičke egzistencije kao “remetilački faktor" u 
stvaranju etnički homogene hrvatske države. Kada 
danas hrvatske nacional-šovinističke snage sinkro- 
nizirano vrše pritisak na Srbe, posebno u velikim 
gradovima Hrvatske da se opredijele, namećući im 
pritom odgovornost i položaj talaca za subinu rein- 
tegracije UNPA - područja u Republiku Hrvatsku, 
onda se mora jasno reći da je jedino u životnom in- 
teresu Srba u Hrvatskoj da se jednako odlučno 
opredijele protiv i velikosrpskog i velikohrvatskog 
nacional-šovinizma i hegemonizma, protiv položa- 
ja u u kojem su objekt manipulacije i dnevne instru- 
mentalizacije, a za djelatno savezništvo s onim 
hrvatskim snagama koje se zalažu da se hrvatsko 
nacionalno pitanje riješi na demokratski policen- 
tričan način. To bi bila samostalna srpska prečan- 
ska politika. 


Hatko BUBALO 

zjava da zajednička Bosna i Herce- 

govina više nije moguća niti je ishitre- 

na niti slučajna ili neplanirana, pa 
čak i kada je izgovorena u atmosferi da 
miru ne treba ništa suprotstavljati. Kao 
što su i sve prethodne izjave Alije Izetbe- 
govića imale određeni cilj, tako je i ova 
posljednja odradila svoj posao, nešto 
poput »anketnog listića« o raspoloženju 
vlastitog nacionalnog korpusa za finali- 
ziranje dosadašnjih rabota stvaranja 
islamske Bosne. Rezultat, za Izetbe- 
govića vrlo bitan kao orijentir za daljnje 
političko djelovanje, glasio je: još je 
prerano! 

Naime, reakcije koje su ga u Sarajevu 
dočekale (izjava je objavljena za njego- 
va odsustva iz grada) bile su nedvosmi- 
slene - mnogobrojne žrtve u ime cjelovi- 
te i nedjeljive države BiH još su uvijek 
svježe i bolne da bi bile okvalificirane kao 
uzaludne ili, još gore, nepotrebne. Zapra- 
vo, u Armiji ljiljana još su regrutirani 
mladići sve tri nacionalnosti u obrani 
zemlje protiv agresora, kako to nalaže 
platforma Predsjedništva BiH, s početka 
rata. Nedostatno raspoloženje naroda za 
islamski komadić Bosne i Hercegovine, 
signal je za dodatne aktivnosti usmjerene 
k davnom cilju Izetbegovićeve stranke 
SDA. Upravo zbog toga novi bosanski 
premijer H. Silajdžić počinje uvjeravati i 
domaću i svjetsku javnost kako se nije 
odustalo od cjelovite države, a u koor- 
dinirani rad Izetbegović-Silajdžić ne 
treba sumnjati. 

U zaobilaznici do zacrtanog cilja Izet- 
begoviću još jednom pomaže tzv. opozi- 
ciona stranka SDP. Kao i na prostoru 


čitave ex-Jugoslavije, i bosanskoherce- 
govačka partija bivših komunista ne 
samo da je regrutirala najortodoksnije 
nacionaliste, već iznova potvrđuje usku 


povezanost i bliskost političkih opcija s 
tim svojim bivšim članovima, danas tota- 


litarnim vođama. Izetbegović sada, uz. 


njihovu pomoć, sigurnim koracima kreće 
u transformaciju multinacionalnih orga- 
na be-ha vlasti u buduće jednonacional- 
ne. Pri tom, s rukovodstvom SDP-a igra 


pijačnu igru »dam-daš«: na njihovo inzi- ` 


stiranje da na upražnjena mjesta mjesta 


Hrvata u Predsjedništvo uđu Ivo Komšić. 


i Stjepan Kljujić, Izetbegović pristaje ali 
zauzvrat traži da SDA po svojoj želji 


formira novu Vladu. Za ulazak lidera ` 


SDP-a, N. Durakovića, na upražnjeno 
mjesto F. Abdića, Izetbegović dobija od 
ove stranke dosadašnje mjesto njihova 
člana M. Lazovića, mjesto predsjednika 
Skupštine. Rezultati ove SDA-SDP pija- 
čno-političke trampe izgledaju ovako: na 
sva tri vodeća državna mjesta 
(Predsjedništvo, Skupština, Vlada) sjede 
najjači ljudi SDA. Četiri nemuslimanska 
mjesta u Vladi čine ministri bez porfelja 
ili ministar za vanjsku trgovinu (ministar- 
stvo nepotrebno još dugo vremena), dak- 
le ljudi bez velikog utjecaja u odlučiva- 
nju, a u samom Predsjedništvu Izetbego- 
vić i dalje nema premca - Kljujić je poli- 
tička figura koja iza sebe nema niti 
opziciju niti poziciju, te predstavlja nešto 
poput »one man show« s karizmom hr- 
vatskog Bosanca; HSS-ovac Komšić 
surogat je HDZ-a na centralnobosan- 
skom tlu i u diobi BiH priklanjat će se 
Izetbegoviću, a Duraković osim osobne 


Zaboravljeni gradovi: Srebrenica 


i stranačke satisfakcije ponovnog pojav- 
ljivanja u najvišim strukturama vlasti, 
nema značajnijeg uspjeha. 

S takvom političkom kozmetikom 
Izetbegović kreće u teritorijalno zaokruži- 
vanje zamišljenog si carstva. I formalno 
se izjednačavajući s nacionalistima na 
Palama i Grudama, pretendent na mjes- 
to »oca svih domaćih Muslimana« 
mijenja svog ratnog partnera i počinje 
»osvajati« teritorije. Ocjenjujući hrvatsku 
stranu donedavne »prirodne koalicije« 
za vojno slabiju, ne odustaje od ratnog 
otimanja teritorija na njenoj strani. Sa 
srpskom stranom, kao daleko močnijom, 
započinje novo partnerstvo. Za četiri 
posto teritorija koje mu od njih trebaju, 
a da mu ne bi dirali Sarajevo, Izetbegović 
nudi svu potrebnu pomoć za uspostav- 


ljanje srpske države u BiH, priznanje inih . 2 


Krajina, ali i saveznika u borbi za 
ukidanje sankcija tzv. SR Jugoslaviji 
Prvi korak k tom je pristanak na kori- 
dor Bar-Sarajevo, uz nevještu obranu, da 
je Bosni dosta hrvatskih ucjena za pro- 
lazak konvoja kroz njihove države. To što 
Srbi traže uz svaki prolazak kroz njihove 
državice dovoljnu količinu goriva za 
svoje tenkove, Izetbegoviću izgleda na- 
ivno i daleko od bilo kakve ucjene. No, 
dobro natenkirani srpski tenkovi samo 


su dokaz da se tih četiri posto teritorija 


može Izetbegoviću tek formalno i na 
riječima dati, ali da svoju vlast na njima 
nikada neće istinski uspostaviti. 

Zaokruživanje islamske državice u 
BiH, pod uvjetom da Karadžić i obeća 
neke postotke ili da se i preostali dio 
srednje Bosne očisti od Hrvata, može za 
Izetbegovića predstavljati mač s dvije 
oštrice - završetak posla, naime, i dalje ne 
garantira pozitivna reagiranja u vlastitom 
nacionalnom korpusu. S druge strane, 
niti pripadnici novog, srpskog partnera 
ali i nekadašnjeg, hrvatskog, neće imati 
sretan narod u svojim carstvima. Svaki 
ustupak Izetbegoviću ima za posljedicu 
novi bijes vlastita naroda. Drugim riječi- 
ma, svaki postotak izgubljenog teritorija 
na ovoj ili onoj strani, značit će nove 
autonomije, nove separatiste od umi- 
šljenih »sretnih nacionalnih državica«. 
Da one to nikad neće moći ni postati, 
dokaz su brojne izbjeglice iz BiH rasute 
po svijetu. Jer, niti jedno etničko čišćenje 
s tek protjeranim narodom, nije uspje- 
šno. Za njihovu garantiranu uspješnost, 
na žalost, potrebne su još tisuće i tisuće 
svježih humki. 


Dražena PERANIĆ 

potrebnu pomoć za 


uspostavljanje srpske 
države u BiH, priznanje 


inih Krajina, ali i 
saveznika u borbi za 
ukidanje sankcija 
tzv. SR Jugoslaviji 


Muslimanski džep 


u srpskom kaputu 


Srebrenica je proglašena “sigurnosnom zonom" u svibnju 1993., 
što je u doslovnom smislu izoliralo džep. Prije rata, ovaj grad je 
ekonomski bio upućen uglavnom na gradove u Srbiji, tako da 
danas u potpunosti ovisi o humanitarnoj pomoči i vojnoj zaštiti 


nekoliko imena od kojih su upamćena ostala tri: 


S rebrenica je tokom svoje duge povijesti imala 
= Domavia, Argentaria i današnji naziv Srebrenica. 


Gradić je smješten ja jednom od najljepših mjesta u 


BiH, na samom obodu kanjona rijeke Drine, koji je svo- 
jom ljepotom plijenio poglede svih koji su imali afinite- 
ta k prirodnim darovanjima. Predratna industrija ovog 
mjestašca bazirala se na šest tvornica: cementa. čeli- 
ka, baterija, namještaja i metala. Na jugu, se također 
koristio rudnik boksita, a u samom gradu je bila tvorni- 
ca odjeće, koja sada, dakako ne radi, nego ju je za svoje 
potrebe zaposjeo UNPROFOR. Srebrenicu i njenu 
okolinu u 1991. godini je naseljavalo oko 37.000 lju- 
di, od čega 7500 djece do 14 godina starosti. 


IZGNANIČKA OAZA 


Muslimani su bili prijeratna većina sa 75 posto, dok 
je Srba bilo 25 posto i 2 posto ostalih. Ratna trvenja, 


i okolnosti njima stvorene, pomele su najveći dio ne- 
muslimanskog stanovništva. Cinjenica da je Srebreni- 
ca ostala gotovo jedina obranjena enklava, te daje spa- 
ljeno, prema podacima iz srebreničkih izvora, oko os- 
amdesetak sela, učinili su da je ovo mjesto postalo izg- 
nanička oaza cjelokupne regije. | pored okolnosti da je 
iz ovog džepa, pogurano ratnim nedaćama, izbjeglo oko 
15.000 stanovnika, cjelokupna enklava je “zahvalju- 
jući" izblegličkom valu iz okolnih mjesta u brojčanom 
plusu, tako da ovdje, što autohotnog, što prispjelog, 
trenutno živi oko 50.000 ljudi. 

Od toga je, prema podacima svjetske zdravstvene 
organizacije (WHO) oko 8000 djece do 14 godina sta- 
rosti, od čega znatan dio siročadi. Ista organizacija je 
procijenila da se 16.000 ljudi može smatrati socijalnim 
slučajevima a to su u najvećem dijelu samohrane majke 
s djecom ispod 15 godina. 

Mada statistika često ne može oslikati svu patnju i 


užas, za ovu priliku o stanju srebreničke općine rječito 
će govoriti brojke koje smo dobili od tamošnjih djelat- 
nika: “U toku 1992. i 1993. godine, rat je, kako smo 
već rekli spalio i uništio 81 selo, sa oko 2400 objeka- 
ta, dok je 3100 stambenih objekata oštetio - što sve 
čini oko 70 posto stambenog fonda. Opljačkano je i 
odneseno preko granice sve što se moglo ponijeti. 
Raseljeno je preko 3500 obitelji sa 1700 članova 
domaćinstva. Do sada je poginulo ili je ubijeno 1300, 
a ranjeno preko 1800 osoba, dok je oko deset posto 
dječje populacije ostalo bez jednog ili oba roditelja.." 


CRVENI KRIZ JEDINI POSTAR 

Poslije velike ofanzive na srebrenički džep kojom je 
komadnirao Ratko Mladić osobno, lokalne jedinice 
Armije BiH bile su primorane Srebrenici isposlovati sta- 
tus “zaštićene zone", što nažalost u stvarnosti funk- 
cionira kao neki veliki koncentracioni logor. No, Sre- 
brenica je proglašena “sigurnosnom zonom" u svibnju 
1993, što je u doslovnom smislu izoliralo džep. Prije 
rata, naročito u prehrambenom smislu, ovaj grad je bio 
upućen na neke gradove u Srbiji, tako da danas u pot- 
punosti ovisi o humanitarnoj pomoći i vojnoj zaštiti. 
Pored gladi, bolesti i ostalih ratnih nevolja, teškoću 
donosi i beskrajna monotonija života, koju jedino po- 
vremeno prekidaju dolasci humanitarnih konvoja. U vri- 
jeme najveće frekvencije njihovih dolazaka, to se 
događalo do tri puta tjedno. Glavna razonoda Sre- 
breničana, pored dočekivanja i ispraćanja, je šetanje 
(neasfaltiranom) ulicom. 

Rat i eventualna komunikacija sa “ostatkom svije- 
ta, su gotovo jedine teme ljudi koji se uglavnom sku- 
pljaju ispred zgrada i na centralnom trgu. Nažalost, za 
sada, jedina veza ovih ljudi sa svijetom su poruke koje 
prenosi međunarodni Crveni križ iz Zeneve (ICRC), koji, 
kako kažu, svaki mjesec presene 25.000 poruka i pisa- 
ma - 80 posto za Tuzlu i 20 za Sloveniju, Njemačku i 
drugdje. 

Socijaldemokrati iz Hrvatske i BiH nude zajednički prijedlog rješenja za BiH i Hrvatsku 


Nužni i 
zanenpn 


Rješavanje međunacionalnih i 
međudržavnih sukoba na 
prostorima bivše Jugoslavije mora 
se temeljiti na jednakim | 
kriterijima i načelima za svaku 
nacionalnu grupaciju i svaku 


državu 


ako vlade demokratskih | 
zemalja mogu tolerirati 


sva ta zvjerstva i nasilje 

u ratovima u Hrvatskoji Bosni i 
Hercegovini? Nakon tolikog 
ponavljanja, ovo pitanje je 
postalo tek retoričko. Ostavši 
bez odgovora, ono ne ukazuje 
na odgovornost onih o kojima 
se pita, nego na nemoć i 
bespomoćnost onih koji pitaju. 
A odgovor je tako očit - 
upravo za one koji pitaju, 
upravo s gledišta protivnika 
rata. On se podudara s odgo- 
vorom na pitanje kako su 
jugoslavenska armija i srbijan- 
ski režim uopće mogli neka- 
žnjeno stići tako daleko. Mogli 
su - kako je to još davno kazao 
komentator "Vremena" - jer je i 
mala sila dovoljna ako nema 
ničega da joj se suprotstavi. A 
kad već krene, a smrad se počne 
širiti toliko da druge vlade prisili 
da nešto učine, vlade žele 
razgovarati s onima koji kontro- 


liraju stvari. Što se može što su 
to baš oni koji su i stvorili 
“situaciju" koja smrdi? 
Ukratko, umjesto da pitaju 
zašto su demokratske vlade 
toliko sklone dogovaranju s 
vjerojatnim ratnim zločincima, 
protivnici rata bi trebali pitati 
sebe: “A tko im se suprot- 
stavlja?" Opće gnušanje nad 
ratom u dvjema državama 
nastalima raspadom Jugoslavije 
nije dovelo do općeprihvaćene 
ideje o tome što treba učiniti. 
Proturatni stav je izražavan kao 
protivljenje “nasilju", čime se 
zaobilazilo pitanje nije li sila 
neizbježno sredsto protiv nasilja 
koje već traje (i to prilično dugo), 
htjeli mi to ili ne. Spremnost na 
efikasno rješenje izražavana je 
pak nebuloznom “vojnom 
intervencijom", kao da je riječ o 
čarobnom štapiću. No, te 
dileme su uglavnom mučile 
različite nevladine aktere javnog 
života. Zanimljivo je da nije bilo 


stvarno ozbiljne debate na naj- 
mjerodavnijem mjestu gdje se 
diskutiraju političke opcije: 
među predstavnicima stranaka 
u parlamentima. 


SOCIJALDEMOKRATSKI 
PRIJEDLOG 


Kad je najavljeno obna- 
vljanje konferencije za “glo- 
balno rješenje" krize na teri- 
torijima nekadašnje Jugoslavije, 
grupa  socijaldemokratskih 


stranaka iz dviju neposredno | 


pogođenih zemalja (Bosne i 
Hercegovine i Hrvatske) formu- 
lirala je inicijativu koja je 
naznačila obrise socijaldemo- 


kratske pozicije spram tog 


rješenja. Na nedavnoj turneji po 
Njemačkoj (uključujući gosto- 
vanje na kongresu SPD-a), 
predstavnici stranaka potpis- 
nica imali su priliku da se 
osvjedoče kako srodne stranke 
u demokratskim evropskim 
zemljama osjećaju potrebu za 
alternativnim pristupom. Iz 
Njemačke i Švedske već stižu 
pozivi za međunarodno pred- 
stavljanje inicijative. S druge 
strane, Liga socijaldemokrata 
Vojvodine i još neke socijal- 
demokratske stranke iz zemalja 
bivše Jugoslavije žele se pri- 
družiti njenoj razradi. 


BEZ EFEKTA 
BUMERANGA 


Sama inicijativa - u prvom 
nabačaju koji iskazuje četiri 


načela i devet konkretnih mjera 
- razmjerno je jednostavna. 
Odmah na početku odbacuje se 
restauracija Jugoslavije kao 
eventualni cilj međunarodne 
konferencije (mogućnost kojom 
su obilato špekulirali hrvatski 
lovci na zavjere). Nasuprot 
tome, afirmiraju se postojeće, 
međunarodno priznate granice 
među novonastalim državama. 
“Rješavanje međunacionalnih i 
međudržavnih sukoba na 


prostorima bivše Jugoslavije | 
mora se temeljiti na jednakim 


kriterijima i načelima za svaku 
nacionalnu grupaciju i svaku 
državu" - kaže 4. načelo. Ukra- 
tko, izgovor da se bori za prava 
svojih sunarodnjaka izvan 
“nacionalne države" vraća se 
svakom režimu kao zahtjev 
prema njemu samome. Pobliže 
se to ilustrira zahtjevom za 
jednaka mjerila spram Srba u 
Hrvatskoj, Albanaca na Ko- 
sovu, Muslimana u Sandžaku, 
Mađara, Hrvata i drugih u 
Vojvodini... Doduše, jedna 
opaska Nenada Čanka, pred- 
sjednika Lige socijaldemokrata 
Vojvodine, već pokazuje mo- 
gući pravac dorade načela: 
Naime, on je istakao da pitanje 
teritorijalnih autonomija ne 
može imati samo etničke osno- 
ve, jer baš slučaj Vojvodine - s 
većinom Srba - pokazuje kako 
za to postoje različiti socijalni, 
ekonomski, kulturalni i politički 
razlozi. 


elje 


Konkretne mjere počinju 
direktnim zahtjevom za pro- 
tektorat kojim bi se zaštitili 
stanovnici i interitet Bosne i 
Hercegovine. Što se tiče Hrvat- 
ske, u svjetlu πιαπ]κανορ 
dosadašnjeg mandata UN traži 
se nametanje političkog rješe- 
nja. Slijede demilitarizacija 
cjelokupnog prostora bivše 
Jugoslavije, kažnjavanje svih 
ratnih zločinaca, slobodan 
povratak svih izbjeglica i 
prognanika. O uvjetima koje 
moraju ispuniti poreci novih 
država da bi mogli jamčiti mir 
kaže se: međunarodne garancije 
za slobodu medija, poštivanje 
principa decentralizacije u 
ustrojstvu novonastalih država, 
afirmacija lokalne autonomije i 
samouprave. Konačno, traži se 
osuda i sprečavanje mani- 
pulacije i instrumentalizacije 
tragedijom građana (bez obzira 
na to tko to čini), te osuda i 
sprečavanje kriminala i mafije u 
svim državama nastalim iz 
bivše Jugoslavije, ali i u 
redovima UNPROFOR-a. 

Prijedlog su sačinile Stranka 
reformista - Socijaldemokratska 
unija BiH sa sjedištem u Tuzli, 
Socijalno-demokratska unija 
Hrvatske i Stranka socijalista 
Hrvatske. U podrobnijoj ra- 
zradi, pa ako treba i modifikaciji 
polaznih stavova, sudjelovat će 
znatno širi krug organizacija 
bliskih socijaldemokraciji. 


S.D). 


ο στο μας a O GE DU VAI 
Kako tvrdi službenica WHO, dr. Aileen Robertson, 


“ono što u ovom trenutku najviše zabrinjava jest či- 
njenica da do srebreničkog džepa nema stalnog i nes- 
metanog prolaza preko srpskog teritorija od strane 
UNHCR konvoja i drugih agencija. Zbog toga dolazi do 
zastoja u pristizanju materijala namijenjenih za zimu, 
kao što su: plastični pokrivači, odjeća, madraci, deke, 
te razna kvalitetna hrana". 

Dr. Robertson kaže da sankcije protiv Srbije direkt- 
no utiču na Srebrenicu, pa će, ako ikako bude moguće 
biti potrebno naći alternativne puteve za dopremu hu- 
manitarne pomoći. Potrebno je, ona kaže, zalihe hrane 
nagomilati sada) izjava je stara mjesec dana, a koliko 
nam je poznato, to još uvijek nije učinjeno!), prije što 
konvojima bude onemogućeno da se probiju uslijed 
otežanih uvjeta (meteoroloških i ratnih). 

Sadašnji konvoji prema Srebrenici kreću iz Beogra- 
da, preko Zvornika i Bratunca. Kamioni se pretresaju 
na Drini sa srbijanske strane, te u Bratuncu s baranj- 
ske strane. Prilikom transporta primorani su koristiti 
makadame koji su teško prohodni zbog kiše, tokom 
zime će biti potpuno neprohodni, a hoće li biti otvoreni 
ovisi samo od srpskih vlasti. 

Službenici UNHCR-a pričaju da odbijanje konvoja 
postaje sve veći problem, a za odobrenja se zahtijeva 
najava 48 sati ranije, što je radi objektivnih okolnosti 
često nemoguće ispoštovati. 


O A ον μη 
Kako tvrdi službenica WHO (svjetska 
zdravstvena organizacija) ono što 
zabrinjava jest činjenica da do 
srebreničkog džepa nema stalnog i 
nesmetanog prolaza preko srpskog 
teritorija od strane UNHCR-a i ostalih 
institucija. 


Stanje sa smještajem mnogobrojnih izbjeglica 
(40.000) je izuzetno nepovoljno. Zapravo, većina 
stanovništva živi, što potvrđuju i zvanični izvještaji 
međunarodnih organizacija, u prljavim, mračnim i djelo- 
mično uništenim prostorijama. U najvećem zbirnom 
mjestu (škola) je 800 ljudi, gdje vlada prenatrpanost 
(40 do 50 osoba na 50 četvornih metara), pa se 
događa i to da ljudi spavaju ispod školskih klupa. Deke 
i odjeća su zbog aktunog nedostatka sredstava za 
higijenu, prepune ušiju i buha. Sanitarna situacija je 
inače veoma teška, zbog čega se planiraju graditi jav- 
na kupatila, te nova destinacija za smeće itd. No, kako 
za sada stvari stoje, to će pričekati, jer konvoji radi 
otežanog prolaza preko teritorije pod srpskom kontro- 
lom ne mogu prevesti potrebni materijal. 


MRACNO CARSTVO OTMJENOG PRKOSA 
Strah od nadolazeće zime je ogroman. Gorivo se 
sastoji uglavnom od drva obližnjih šuma pa se javlja i 
potencijalni ekološki problem, na koji je, istini za volju, 
sada luksuz misliti. U stanovima gdje do sada nije bilo 
dimnjaka, ljudi su proturili cijevi kroz prozor, što bi tre- 
balo predstavljati njihovu zamjenu. Malo radosti i šareni- 
la u otužni život ovoga, možda najzaboravljenijeg mjes- 
ta na svijetu, unijela su školska zvona. Liječnici su pri- 
mjetili da je od toga osim edukativne bilo i zdravstvene, 
ili tačnije psihičke koristi. Djeca su se naime, poslije 
dugo vremena, donekle oporavila od šoka, i sada se 
čak i igraju, što u posljednje vrijeme nije bio slučaj. 

U vrijeme dok nije bilo sukoba između Armije BiH i 
postrojbi HVO-a, srebrenička je logistika u Zagrebu i 
širom Evrope donekle pomagala u opskrbi svim 
potrepštinama. No rat gore pomenutih vojski, sa sobom 
je donio nepremostive teškoće i radu ovih logističkih 
centara, a naročito onome u Zagrebu, gdje je u jednoj 
fazi bilo vrlo ορβδηο djelovati. 

Posjetivši zagrebački ured “Zavičajnog kluba Sre- 
brenica" u razgovoru sa njegovim šefom, gospodinom 


Omerom Omeragićem, saznali smo da je humanitarnu 
i ostalu pomoć iz Hrvatske za Srebrenicu nemoguće 
slati: “S obzirom na vrlo tešku situaciju u stanju teško 
poremećenih hrvatsko-muslimanskih odnosa, od četvr- 
tog mjeseca ove godine humanitarnu pomoć nismo u 
stanju transportirati. U radu smo imali velikih 
poteškoća, čak su nam oduzeta dva vozila sa svim 
humanitarnim teretom koji su nosili. Vozila nam do 
danas nisu vraćena. U razgovoru sa ostalim zavičajnim 
centrima saznao sam da su i njima uzimana vozila i 
još neka imovina, tako da se ukupan broj oduzetih 
kamiona i ostalih prevoznih sredstava kreće oko 
1200." 

Tako se, eto, stvorila objektivna prepreka daljnjem 
radu zavičajnih klubova, iz raznih razloga. Oni su bili 
značajna veza sa svijetom nekih naših krajeva, pupak, 
moglo bi se reći. Sada je taj gotovo neophodni trans- 
fuzioni dotok materijala prekinut, čime je pored osta- 
lih, i srebrenički kraj pao u još težu situaciju. 

Taj najosamljeniji kutak Bosne, “daleke zemlje tam- 
nih planina" danas je istovremeno najmračnije carst- 
vo tuberkuloze, upale pluća i zaraznih bolesti, 
pobješnjelih pasa... sa jedne, i mjesto veličanstvenog 
otmjenog prkosa, sa druge strane. Dok je Srebrenice, 
kažu tamošnji stanovnici, bit će i Bosne. 


Zehrudin ISAKOVIĆ 


U prošlom broju smo na stranama 16/17 
objavili razgovor s prof. Žarkom Puhovskim . 
pod naslovom »Kraj rata na proljeće«. Ovom 
prilikom se želimo ispričati prof. Puhovskom i 


javnosti zato što je u opremi teksta ispuštena 
napomena da je intervju izvorno dan za Bosna- 
press u Frankfurtu. 

Nadamo se da ćete imati razumijevanja za 
našu pogrešku. 


Bosna se sveti onima 
koji su je dijelili i to 
tako što će podijeliti 
njih. Tuđmanova 
politika prema Bosni i 
Hercegovini podijelila je 
prvo tamošnji hrvatski 
narod - na one koji su 
dobili državu i na one 
koji su sve izgubili. Ali 
Bosna je podijelila i 
Hrvatsku. 


rvatski tisak odavno nije izmislio to 

liko eufemizama kao u povodu 

rušenja Starog mosta u Mostaru. Tu 

u svjetskim medijima udarnu vijest, Hrvats- 
ka je televizija apsolvirala u doslovce jednoj 
rečenici u tridesetoj minuti Dnevnika. Po 
ovdašnjim novinama most nije srušen nego 
se, tako kažu, urušio, spominje se da su na 
njega prvo pucali Srbi, da je definitivno 
stradao u borbama između Muslimana i 
Hrvata, pri čemu se strogo izbjegava odred- 


iti vlasnik prsta na obaraču. I 
Kad bi ti eufemizmi bili znak stida, onda 


bi se još i mogli razumjeti. Ima i toga, znam 
da su mnogi Zagrepčani bili istinski potres- 
eni i ogorčeni rušenjem Starog mosta, ali 
prije svega riječ je o bijednom pokušaju skri- 
vanja istine i popravljanja političke štete. 
Međutim, u povijesti će definitivno ostati 
zabilježeno da je most na Neretvi podigao 

"dizdar Hajrudin 1566. godine, a da su ga 
1993. srušili Hrvati. Tako je to, čin gradnje 
obično je individualno djelo, destrukcije su 
kolektivne, jer ih je lakše izvesti iz tame 
čopora. 

Rušenje najpoznatijeg a vjerojatno i 
najljepšeg od svih ovdašnjih mostova 
snažno je nabijeno simbolikom. Stari je most 
bio zgusnuta ljepota, ali i simbol svega on- 
oga što je Bosna bila. Na njegovom mjestu 
sada beznadno zjapi praznina, ništa više ne 
spaja obale, podjela je konačna. Hrvati su 
stavili točku na i. Definitivno su svoju poli- 
tiku izjednačili s onom što je rat započela, 
koja je u Vukovaru ubijala ljude i u Du- 
brovniku pucala po Gradu. 


PORAZNIJE OD MINČETE 


Rušenje Mosta u neku je ruku čak po- 
raznije od pokušaja rušenja Minčete. Ne 
samo zato što je išlo do kraja. Ne samo zato 
jer se tu više ništa ne da izmijeniti ni poprav- 
iti, čak ni ako bi se Most ponovo podigao. 
Sve se već dogodilo - Hrvati su u ovom ratu 
također počinili etnocid i kulturocid. 
Rušenje Mosta nadilazi pokušaj rušenja 
Minčete i u političkim porukama. One su 
jasne i također definitivne: Nema nama pre- 
ko rijeke. Svako ostaje na svojoj strani. 
Pokušavajući pretvoriti Mostar u Grude, 
Most u Mostaru srušili su akteri politike 
rušenja mostova. To je ona politika koja je 
ustrajno rušila mostove između Hrvata i 
Muslimana, koja je skoro porušila mostove 
u srednjoj Bosni i kojoj se sada strašno Žuri. 
Ne samo zbog nadiranja bosanskoherce- 
govačke vojske kojoj poslije Vareša narast- 
aju krila i pred njom su pobjede. One će biti 
plaćene velikim žrtvama, ali gotovo da su 
sigurne. Osim slutnje vojnog poraza, 
Bobanovoj se politici žuri i zato da ne bi dala 
vremena Izetbegovićevu. Ako bi Aliji Izetbe- 
goviću uspjelo da zadrži neka mjesta, koja 
bjelodano pokazuju mogućnost zajedničkog 
Života Hrvata i Muslimana, a Vareš je za to 
bio vrlo pogodan, onda bi to značilo deza- 
vuiranje onih koji tvrde da se zajedno više 
ne može. U samoproglašenog Srpskoj re- 


ma kruna 
hrvatske 
politike 


publici i u također samoproglašenoj Herceg- 
Bosni trude se da dokažu kako je etnička 
podjela neminovna. 

Osim toga, Izetbegović je imenovanjem 
nove vlade - u kojoj je zastupljenost druga 
dva naroda simbolična, ali nije poništena - 
pokazao da ipak nije sasvim odustao od 
koncepcije Bosne kao multietničke zajed- 
nice. To se za srpsku i hrvatsku kvazi-repub- 
liku ne može reći. Iako i kod Izetbegovića 
ima kolebanja, na primjer postupak prema 
sarajevskom HVO-u, bosanskohercegovački 
je predsjednik Hrvate iz vareškog kraja po- 
zvao da se vrate i našao je u tome suradni- 
ke u katoličkim čelnicima. Međutim, kad je 
nadbiskup Puljić krenuo na taj posao, Srbi 
su ga otimanjem tjelohranitelja onemogućili. 
Bobanovoj se falangi žuri da definitivno 
zapečati podjelu, ako treba i rušenjem Mo- 
sta, i zato jer nastoji onemogućiti pomirenje 
što su ga trebali a možda i mogli izvesti no- 
voimenovani članovi BiH-predsjedništva, 
Kljuić i Komšić, koji među bosanskim Hrva- 
tima imaju visok rejting a ni na među- 
narodnim adresama nisu nepoznati. 

Akterima politike rušenja mostova žuri se 
i zato jer je zbog svoje politike u Bosni i 
Hercegovini Hrvatska sve češće pod prijet- 
njama uvođenja međunarodnih sankcija. Ali 
i zbog toga jer sa ono što hrvatski predsjed- 
nik zove veličajnom pobjedom sve više pre- 


poznaje kao poraz hrvatskog naroda i Hr- 
vatske kao države. Bosna se sveti onima koji 
su je dijelili i to tako što će podijeliti njih. 
Tuđmanova politika prema Bosni i Herce- 
govini podijelila je prvo tamošnji hrvatski 
narod - na one koji su dobili državu i na one 
koji su sve izgubili. 


POPRAVLJANJE DEMOGRAFSKE 


SLIKE 


Ali Bosna je podijelila i Hrvatsku. Ono što 
je ujedinjeno na pitanju obrane Hrvatske, 
sad je razjedinjeno povodom hrvatske uloge 
u susjednoj državi i tumačenja njenih rezul- 
tata. Ta se tema više jednostavno ne može 
zaobići. I nedavno na saborskoj sjednici 
opozicija je, pokušavajući spasiti što se spa- 
siti da, predlagala zaokret; količina nervozne 


MOST POSLIJE 


agresivnosti koju su pritom manifestirali 


_ članovi vladajuće stranke pokazuje kako su 


i oni svjesni da je pitanje odgovornosti sve 
teže izbjeći. Nedavno je na Saboru liberala 
rečeno da će se pokazati kako je u tri godine 
Tuđmanove vlasti za hrvatski narod naprav- 
ljeno više štete nego u pedeset godina komu- 
nizma. Sad se već može čuti da je išče- 
zavanje Hrvata iz srednje Bosne, čemu je 
Tuđmanova politika kumovala, poraznije od 
Pavelićeve prodaje dijelova Hrvatske. 

No, nije to ipak isto. Ako Tuđman, real- 


S dosta osnova može se govoriti da napuštanje srednje Bosne 


napučiti otoke, a prognanici iz Bosne, koji su 
ostali bez ičega, vjerojatno bi bili pogodni i 
za popravljanje etničkog sastava Krajina. 
Jure Radić, bliski Tuđmanov suradnik, svoje- 
dobno je govorio o planu kroatiziranja Kni- 
na. 

S dosta osnova može se govoriti da 
napuštanje srednje Bosne Tuđman povezuje 
s planom preuzimanja Knina, da li u 
doslovnom ili u prešutnom dogovoru s 
Miloševićem teško je reći. U tom se smislu 
čine vjerojatnim spekulacije kako je zločin 


Tuđman povezuje s planom preuzimanja Knina, a da li u 
doslovnom ili u prešutnom dogovoru s Miloševićem, teško je 
reći. U tom se smislu čine vjerojatnim spekulacije kako je 
zločin Hrvatske vojske u gospičkom kraju napravljen zato da 
bi se tamošnji Srbi zaplašili i inspirirali na povlačenje 


izirajući s Miloševićem dogovoreno podjelu 
Bosne, vodi takvu politiku koja za rezultat 
ima napuštanje tamošnjih stoljetnih hr- 
vatskih obitavališta, on to ne čini bez zad- 
njih namjera - bosanske će Hrvate iskoristi- 
ti za popravljanje demografske slike Hr- 
vatske, a u konačnici se nada i teritorijalnim 
dobicima. Hrvate iz srednje Bosne naselit će 
u područja “nedovoljno dobrog hrvatstva“, 
impregnirat će njima Istru, vjerojatno 


Hrvatske vojske u gospićkom kraju naprav- 
ljen zato da bi se tamošnji Srbi zaplašili i 
inspirirali na povlačenje. Naime, sudeći po 
svemu, većina zlodjela, ubojstava i paljenja, 
izvedena je neposredno prije povlačenja Hr- 
vatske vojske, čini se čak da je vojska čekala 
s povlačenjem da bi se to moglo obaviti. To 
je također svojevrsno rušenje mostova, 
točnije rušenje mogućnosti njihova podiza- 
nja. 


Irfan H s Predanje kaže da se Hajrudin, 
ΕΕΒΕ graditelj Staroga mosta, nije usudio 
MOST čekati skidanje skela s njega, 
strašeći se da će most pasti, nego je 
Mostovi su nešto što spaja. Taj gi je sne čudo, || iz Mostara krenuo ranije. Na putu 
raj most je SAPERLO stvorio pa OKO se ea Ja sam ga je, dalje teče predanje, stigao 
često dolazio u Mostar, i jednom prilikom sam 
glasnik, koji mu je kratko 


napisao pjesmu, jer mi se učinilo, i to sam govorio ma g 
Mostarcima - učinilo mi se, naime, da je taj most || # aportirao: Most j € uzor" Pa ip ak, 


napravljen kao jedno savršeno kameno sedlo, i da Hajrudin nikada nije vidio svoj 

je grad naprosto nastao u bisagama tog velikog, most, ostavljajući ga, eto, gotovo pet 
gotovo kozmičkog jahača koji spaja ljude, ičijaje |! stoljeća na divljenje. Sada više nema 
bila krajnja namjera da, zauzdavši Neretvu, ni jednoga ni drugoga 


Srušiti 


zapravo dojaši u more: 
Biti ogroman 

isklesati iz kamena sedlo 
staviti ga preko rijeke 
zajahati rijeku 

i kroz polja naranče 
polja lavande 

kroz vinograde 

ujahati u more 


to je kao 
b rta 
dijete 
RE? koja vijest je tako brzo obišla svijet: “Srušen je Stari most"! 
Poslije nekoliko stotina godina postojanja, baš kao i njegovi 
negdašnji skakači sunovratio se u zagrljaj hladne Neretve. To se 
dogodilo baš u trenutku kada smo svi pomisliti da mu se, poslije 
dvije godine mučenja, tako nešto ne može i neće dogoditi. 

Stari most nije bio točka od posebne strateško-vojne važnosti. 
Imao je jedino humanitarno važnu zadaću, koja se sastojala u tome 
da sretno prenese onoga tko je preko njega prenosio vodu sa 
zapadne na istočnu stranu Mostara (ako se tako može zvati grad 
bez mostova). Ne poričući važnost ovog ipak uzgrednog uzroka 
rušenja “starog", čini se da pravi razlozi ovome činu leže u činjenici 
da je taj bivši “jedini preostali", kao uostalom i svi mostovi uopće, 
predstavljao metaforu spajanja, koja je u suštinskoj oprečenosti sa 
ciljevima, kako bosanskog, tako i svih ostalih ratova. Rušenjem ovog 
mosta, misle njegovi rušitelji, dokinuta je i posljednja, makar samo 
Povodom rušenja starog mosta, ekskluzivno objavljujemo metaforička veza između “nas i njih", “uvjerivši” tako i posljednje 

Zato se može zaključiti da smrt Starog fotografije “istočno ” dijela Mostara, a pravljane nekoliko nevjeme Tome daje" zajednicki FYOL jere Pine samo 
mosta u Mostaru nije nesmotrena slučainost ον, s ᾽ ; | nepoželjan nego i nemoguć. S druge strane, pak, ni za trenutak ne 

i greška ο... i dana prije njegovog otužnog svršetka. Nestankom i  <umnjam da je počinilac ovog “užasnog masakra nad nedužnim" 
ni greška, ona je logična konzekvenca jedne posljednje veze na mostarskom dijelu Neretve, taj dio grada a ος ο eren u T e aah ia kao ni u prilježnost s 
Peg IVE za javnost je postao sasvim nedostupan, čime su | fotografije kojom je sve mrki Inicijalna ο. za granate koje A srušile tu 


, još više dobile na dokumentarnoj vrijednosti. Kao što možete kamenu starinu, A x KRMA a ; 
τη ας Kale A Ha punjene su fanatičnom mržnjom, čije su granice, 
Jelena LOVRIC vidjeti, one predstavljaju sintezu kako destrukcije baš kaoi posljedice, nažalost nemjerljive. 


(Objavljeno u časopisu "Most" - početkom osamdesetih u 
Mostaru). 


SNIMIO: CHRIS F. 


PETI 


arhitekture, tako i ljudi koji zajedno s njom taj grad i čine. No, unatoč trudu rušioca, istinska povijest ovo djelo stavit će u 

l y PT onaj kontekst koji mu i pripada: dovoljno je uporediti dva neimara, 
graditelja, s jedne, i rušioca, s druge strane. Izgraditi ili srušiti most, 
to je kao roditi ili ubiti dijete. Više nego o (ne)mogućnosti suživota 
u BiH, što je bila namjera dokazati, čin rušenja starog mosta govori 
o njegovim počiniteljima. Njihove su metode, uostalom 
prepoznatljive: eno ih u još nezaraslim ranama Vukovara i 
Dubrovnika. 

Baš kao ni te gradove, ni Mostar nije srušio onaj iko misli u njemu 
Živjeti, to uvijek rade oni koji će se, danas-sutra, kada obave taj 
posao, preseliti na neka nova mjesta da narod uveseljavaju nekim 
svojim novim oslobađanjima. Možda najporaznija činjenica, koja 
se u svoj svojoj jasnosti ispostavila u rušenju Starog mosta, leži u 
faktu da se poslije tog čina više nitko nema pravo pozivati na 


rušitelje Dubrovnika, nego je više izričaj nekih drugih o sebi samima. 
Uz Stari most neizostavno ide pripovijest o graditeljevom strahu, 


Predanje kaže, da se taj čin, Hajrudin, njegov graditelj, nije usudio 


je, dalje teče predanje, stigao glasnik, koji mu je kratko raportirao: 
“Most je uzor" Pa ipak, Hajrudin nikada nije vidio svoj most, 
ostavljajući ga, eto, gotovo pet stoljeća na divljenje. 

Nakraju, usprkos činjenici da prisutnost duha može biti jača od 
prisutnosti egzistirajučeg, ostaje bolna činjenica da je, ipak, most 
srušen, kao i njegov graditelj koji je davno nestao. Raštimana 
arhitektura mostovih obala vapi za novim graditeljem. No, stari 
graditelji u ovom trenutku su mrtvi, a nove nije lako naći. Rušitelji 
su, eto, živi, ali, nije važno. Oni su ionako sporedni za ovu priču. , 


Zehrudin ISAKOVIĆ 


da li će izdržati njegov tanani luk i trenutak kada mu se skine skela? - 


čekati, nego je iz Mostara krenuo prije skidanja skele. Na putu ga: 


ekskluzivitet srpskog barbarizma, što, nažalost, πε opravdava“. 


i 


Jedna od zemalja u kojima je nesretni narod iz Bosne 


Bosanske izbjeglice u Turskoj 


našao privremeno ili stalno boravište je i Turska. U 
toj zemlji se trenutno nalazi oko pet tisuća bosanskih 
izbjeglica, od čega je djece ispod 15 godina nešto više 
od tisuću. Najveći dio ovih ljudi je iz istočne Bosne 
premda u posljednje vrijeme i dio bosanskih 
izbjeglica iz Hrvatske dolazi u Tursku. Uporedo sa 
tom migracijom, dio ovdašnjih izbjeglica putuje dalje 
u Pakistan, Indoneziju ili Ujedinjene arapske 


Emirate 


am kamp, u kojem je smješteno otpri- 

like polovina (2500) od ukupnog bro- 
ja prognanika, nalazi se 200 kilometara 
od Istambula uz bugarsko-grčku granicu. 
Oni koji su bili tamo kažu da je smješten 
u predivnom okolju, i da nisu okolnosti 
onakve kakve jesu, možda bi to bilo do- 
bro mjesto za odmor. Iza te fasade, po 
svjedočenju samih izbjeglica, krije se 
malo drugačija stvarnost. Problemi su sa 
WC-ima, kao i tuš kabinama, kojih je 
nedovoljno. Postoji samo određen broj 
uporabljivih WC-a koji su namijenjeni za 
- pokazivanje uglednim posjetiteljima! 


ČORBA POD MUS 


Prognanici se žale i na hranu: “Po pet 
dana jedemo samo grah" - kažu, a djeca 


iznad pet godina starosti namaju pravo 
na mlijeko. Takođe je neredovna opskrba 
sredstvima za higijenu, paste za zube 
nema po pet mjeseci, kao i higijenskih 
uložaka za žene koji i kada dođu “loše su 
kvalitete". Veliki problemi proizilaze i iz 
činjenice da su prognanici u kampu na- 
vikli na sasvim drugačiju vrstu ishrane, 
a tamošnje vlasti im nedozvoljavaju da 
sami sebi kuhaju. Dva puta tjedno za 
doručak se služi čorba, koju naravno 
niko ne jede. “Iako smo ovdje već više od 
godinu dana oni nam neumomo i dalje 
služe tu čorbu, uprkos činjenici da je sve 
to vrijeme trpezarija prazna" - kažu prog- 
nanici- “htio ne htio čorba te čeka". 
Upra-vitelj kampa, kao i svi ostali službe- 
nici je Turčin koji se pri obavljanju pos- 


la ponaša pretjerano birokratski (“za naj- 
manju sitnicu prave nam velike prob- 
leme"). i 

Čini se da ni za ostatak bosanskih 
izbjeglica koji se u navećem dijelu nalaze 
u Istambulu, život nije ružičastiji. Soci- 
jalno su potpuno nezaštićeni, nemaju 
bilo koju vrstu pomoći. Za mlađe radno 
sposobne muškarce, situacija nije toliko 
beznadna. Međutim, najveći dio izgnani- 
ka su samohrane majke sa nekoliko 
djece, koje nemaju mogućnosti da radeći 
zarađuju za preživljavanje. Obilazeći 
Tursku da bi se upoznao sa uvjetima u 
kojima žive tamošnje izbjeglice, jedan 
službenik UNHCR-a je dospio u prostor- 
ije gdje živi majka sa šestoro djece. 
“Zamislite” - pokušava nam objasniti - 
“podrum, potom prostoriju ispod tog 
podruma, zatim još jedan kat niže - to je 
mjesto gdje ta jadna žena živi". Čovjek 
kaže da u svom dvadesetogodišnjem 
radu sa izbjeglicama tako nešto nije 
vidio. Turski udio u ublažavanju njene 
nesreće jeste da su joj djeci osigurali 
mlijeko. Tamošnja bosanska zbilja bilježi 
i nevolje ranjenika, od kojih neki nema- 
ju sredstva za liječenje - protumjera je da 
ih se previja prljavim zavojima. Uprkos 
svemu, psihijatri kažu da su izbjeglice u 
dosta dobrom psihičkom stanju. Dio 
problema koje smo napred izložili proizi- 
laze iz velikih kulturoloških razlika 
između bosanskih Muslimana i Turaka. 
Jedan od ljudi koji rade u kampu nam 
kaže da se iznenadio tako velikom raz- 
likom u navikama i jeziku, tako da je ko- 
munikacija gotovo nemoguća + “tu ne 
pomažu ni noge ni ruke". 

Da bi se barem donekle sanirala 
višemjesečna neaktivnost na području 
obrazovanja, pokrenuta je inicijativa za 
osnivanje dječje knjižnice, čiji bi fond 
knjiga za početak bio 1000 komada. 
Kolika je zapravo glad za vlastitim je- 
zikom svjedoči sličica koju nam je 


ispričao jedan od organizatora biblioteke: 
“Njeno radno vrijeme je od petnaest do 
osamnaest sati - već u jedan popodne 
pedesetoro djece strpljivo čeka na svoju 
knjigu". Dio prikupljenih knjiga će ići 
zajedno sa izbjeglicama dalje put Paki- 
stana, Malezije i Ujedinjenih arapskih 
emirata. 


KRUTOST PREMA 
IZBJEGLICAMA 


Da bi se pojasnio položaj bosanskih 
izbjeglica u Turskoj, potrebno je reći da 
u toj zemlji uopće ne postoji institucija 
izbjeglištva. Tamo su svi musafiri, što 
znači gosti. Daljnja posljedica ovakvog 
odnosa jeste činjenica da UNHCR nema 
nikakve ingerencije nad izbjeglicama, 
čime su ostali potpuno nezaštićeni. Tako 
se desilo da je 150 ljudi izbačeno iz kam- 
pa zato što su se žalili na hranu (po svje- 
dočenju očevidaca). Inače, postoji jedna 
određena doza krutosti u odnosu prema 
izbjeglicama, nema razumjevanja za psi- 
hijatrijske slučajeve. Naši sugovornici 
kažu da recimo na pojavu alokoholizma 
u kampu tamošnje vlasti isključivo gleda- 
ju kao na neopravdanu pojavu poroka, 
ne ulazeći u uzroke (psihički stresovi, 
nasilna promjena životne sredine...). S 
druge strane, ovakav odnos turskih vlasti 
se dijelom može pravdati činjenicom da 
su oni takvi i prema svojima - opet je 
dakle riječ o kulturološkim razlikama. 

No, to nije sve. Nevolje bosanskih iz- 
bjeglica se nastavljaju i u kontaktima sa 
službama veleposlanstva RBiH u Tur- 
skoj. Bosanci se žale da konzulat ne 
obavlja dobro svoj dio posla, u kontak- 
tima su arogantni, i izbjeglice nemaju 
osjećaj da se itko brine za njih. 
Devedeset posto izbjeglica, uostalom, 
izrazilo je želju da se vrati. 

Ali kud? 


Zehrudin ISAKOVIĆ 


Razgovor: Muharem ZEJNULAKU, bosanski veleposlanik u Republici Albaniji 


P" prvom telefonskom kontaktu, gos- 
podin Zejnulaku je s nama razgovarao 
kako kaže, sjedeći na podu, pri svjetlu 
svijeće - jer u tom trenutku u Tirani nije bilo 
električne energije, kao što još ni prostor- 
ije bosanske ambasade u Albaniji nema- 
ju kompletan radni inventar 

Bosanska ambasada u Republici Albaniji 
je nastala tek nedavno. Kako je zapravo 
došlo do otvaranja tog ureda? 


- Ja sam iz Sarajeva izašao 26. jula ove 
godine. Do tada sam u Bosni bio predsjed- 
nik Demokratskog saveza Albanaca za 
BiH. Tada su me Vlada i Predsjedništvo 
BiH imenovali za veleposlanika u Albaniji. 
Mi smo ovdje došli 2. augusta, našli smo 
zgradu i sada smo u procesu formiranja i 
kompletiranja ambasade. 


Več ste vjerojatno uspostavili kontakte 
s Vladom RA? 

- Po samom dolasku u Tiranu, razgo- 
varali smo s ministrom vanjskih poslova 
RA, gospodinom Sorečijem, te obavili pre- 
liminarne aktivnosti. Imali smo kontakte 
i sa samim predsjednikom Republike Al- 
banije, gospodinom Salijem Berishom, 
kao i ostalim resornim ministrima u vladi 
RA. Mogu vam reći da smo jako dobro 
primljeni i prihvaćeni, te da je sam odnos 
Albanije prema BiH više nego prijateljski. 
Oni prate i znaju našu situaciju i zalažu se 
da u prvom redu rat prestane, kao i agresi- 
ja na BiH, kao suverenu i neovisnu drža- 
Vu. Oni se također zalažu za vojnu inter- 
venciju od strane NATO-a, za ukidanje 
embarga na uvoz oružja za Armiju BiH, da 
bi imala mogućnost da se sama obrani. 
Kako albanska diplomacija gleda na 
pregovore o eventualnom unutarnjem 
ustrojstvu BiH? 

- Njihova diplomacija se apsolutno 
slaže u svemu što je naša Vlada donijela 
kao platformu i na nivou predsjednika i na 
nivou parlamenta. Oni maksimalno su- 
osjećaju sa svime što se dešava u BiH. 
Da li u Albaniji ima komentara ili even- 
tualno podijeljenjenih mišljenja glede 
hrvatske vanjske politike prema BiH? 

- Oni su malo, da ne kažem puno zbun- 
jeni sa ovim što se dešava između Hr- 
vatske i BiH, odnosno hrvatskog agresor- 
skog učešća u bosanskom ratu, mada 
svakako osuđuju takvo ponašanje i ne 
slažu se sa takvom politikom. Njihov stav 


je da se prema zajedničkom neprijatelju 
mora zajedničkim snagama boriti. Među- 
tim, uprkos verbalnom osuđivanju Hr- 
vatske, oni ne žele poremetiti odnose nji- 
hove dvije zemlje. Ovdje su sa dosta po- 
zornosti praćena dešavanja oko rušenja 
Starog mosta u Mostaru. međutim, to su 
sve izvještaji stranih agencija, jer državna 
TV Albanije, nažalost nema mogućnosti da 
šalje svoje reportere na terene u BiH. U 
tom pravcu, ja sam razgovarao sa gener- 
alnim direktorom RTV Aibanije, gospodin- 


jisati, ponajviše zbog same situacije koja 
je izuzetno nepovljna. Ja sam u očekiva- 
nju da iz Sarajeva dođe jedna državna 
delegacija koja bi sve oblike suradnje 
dogovorila na samom vrhu, pa da onda po 
tome dalje i radimo. Sve ovo su načelni 
razgovori, oko čega oni apsolutno nema- 
ju ništa protiv, nego čak idu k tome da 
nam pomognu koliko oni mogu u ovom tre- 
nutku. Moramo znati da Albanija, poslije 
procesa demokratizacije koji se desio prije 
godinu dana u ovoj zemlji, prolazi kroz 


et 


ZEMLJI 
ORLOVA 


Albanija je danas sasvim otvorena zemlja. 
Bosanski pasoš je priznat i naši građani bez 
ikakvih smetnji mogu ulaziti u ovu zemlju gdje 
su dobro primljeni upravo zbog činjenice da 
albanski narod suosjeća s patnjama i 
tragedijom bosanskog naroda 


om Skenderom, da preispitamo mo- 
gućnosti da se pošalje jedna ekipa u BiH, 
konkretno u Sarajevo i da sva ta mjesta 
oni sami dožive i izvjeste albansku jav- 
nost. 
Da li ste imali razgovore o konkretnoj 
ekonomskoj ili možda nekog drugoj 
suradnji? 

- Ja sam u resornim ministarstvima 
razgovarao o mogućnostima u tom 
pravcu. Međutim, nije bilo moguće detal- 


jedan vrlo težak ekonomski period. 

Na tom tragu, što nam možete reći u 
kom je pravcu, gledajući globalno, okre- 
nut albanski kompas. I inače, o toj zemlji 


` se još uvijek vrlo malo zna? 


- Ja sam imao priliku doći u “žemlju 
orlova" i prije nego što je ovdje prošao 
proces demokratskih promjena, tako da 
mogu vidjeti razlike između onoga što je 
tada bilo i šta sada ima. Mogu reći da se 
desio strahovit napredak i progres, i u 


privrednom i u političkome pogledu, što će 
se gledajući dugoročno naravno odraziti 
najviše na budućnost. U političkom smis- 
lu u ovo kratko vrijeme zaista je postignut 
veliki napredak. albanija je danas sasvim 
otvorena zemlja, bosanski pasoš je 
priznat i naši građani bez ikakvih smetnji 
mogu dolaziti u ovu zemlju, gdje su jako 
dobro primljeni upravo zbog činjenice da 
albanski narod suosjeća sa patnjama i 
tragedijom bosanskog naroda. 


Da li u Albaniji postoje eventualni pro- 
grami za izbjeglice iz BiH? 

- Prilikom zadnjeg boravka ovdje, pred- 
sjednik Izetbegović je sa predsjednikom 
Berishom razgovarao o mogućnosti grad- 


nje jednog kampa za naše prognanike. U 


tom pravcu mi smo ovdje odredili neke 
detalje i u razgovoru sa Berishom i ljudi- 
ma koji su za to pitanje zaduženi ispred 
Vlade Albanije, naročito oko pitanja 
lokacije. Trenutno su ti razgovori stali, još 
će se raditi na tome, ali konkretno za 
sada, nema ništa. 
Možete li ipak reći neke detalje, kakvi će 
biti vaši prijedlozi u vezi sa pitanjem 
izgnanika? 

- Pa to ne zavisi toliko od nas koliko od 


.njih. Mi ćemo se vjerovatno s njima složi- 


ti jer oni ne gledaju da nešto profitiraju od 
toga, oni imaju jednostavnu namjeru da 
pomognu. Mada moram reći da su pred- 
sjedniku Berishi u par navrata na konfe- . 
rencijama za štampu, u vezi s tim, posta- 
vljali neugodna pitanja. On je ptprilike na 
to odgovarao da će albanski narod pomoći 
načelno svakome onome tko je u nevolji, 
kao što je i u prošlosti pomagao, tako će 
i bosanskom narodu svakako izaći u sus- 
ret bez obzira sviđalo se to nekome ili ne. 
Ko bi financirao eventualnu realizaciju 
gradnje izbjegličkog kampa u RA? 

- Taj centar bi se trebao graditi sredstvi- 
ma Vlade Republike Saudijske Arabije, 
koliko ja znam. Za početak bi se u tom 
centru trebalo smjestiti oko 5000 izbjeg- 
lica, koji bi došli sa nekih sadašnjih lokaci- 
ja, koje su u najgorim uslovima. Mjesto 
gradnje eventualnog izbjegličkog kampa 
još nije određeno, a u “igri" su mjesta koja 
su na samoj obali mora, do nekih lokaci- 
ja koje sežu do sredine unutrašnjosti. 


Razgovarao: 
Zehrudin ISAKOVIC 


asima Kadića mnogi smatraju perspek- 
tivnijim političarem BiH. Pristalice ove teze 
tvrde da se radi o sposobnom, ambicioz- 
nom čovjeku koji nije do sada učinio ništa 
što bi moglo štetiti njegovu ugledu. Drugi, 
opet, smatraju da se povukao s političke 
scene u momentu kada je državi bio najpo- 
trebniji a njegov odlazak iz Sarajeva za Vi- 
soko na početku rata, vežu za kraj političke karijere. 
Politički angažman Kadić je počeo prije gotovo 
- desetljeće i to u rodnom Visokom, da bi nakon studi- 
ja u Sarajevu sve svoje vrijeme i radno i slobodno, 
posvetio politici. Ipak, njegova prava politička kari- 
jera počinje s momentom kada je izabran za pred- 
sjednika Saveza omladine BiH i tako stigao do 
Predsjedništva omladine tadašnje Jugoslavije: 


Nakon raspada Saveza omladine, Vi ste uspjeli 
` produžiti politički život vaše organizacije, i transformi- 
rati je u stranku. Kako je taj put izgledao? 

- Pa, osim Slovenaca koji su to napravili prvi, mi 
smo zaista jedini na prostoru bivše Jugoslavije koji 
su uspjeli produžiti život svoje organizacije, i to ovdje 
u Bosni i Hercegovini za koju su vjerovali da je 
najtvrđa, najrotodoksnija. Možda se to dogodilo 
upravo zahvaljujući toj vezi sa Slovencima. Naša 
slijedeća faza je ona u kojoj su nas nazivali antiko- 
munistima. Mnogo smo se angažirali na demokrati- 
zaciji BiH, u to vrijeme smo objavili jedan dokument, 
zapravo politički manifest, rane jeseni 1989, u kojem 
smo raščistili s jednopartijskim komunističkim 
nasljeđem i založili se za demokratizaciju odnosa, za 
slobodne izbore, za privatno vlasništvo, za nezavisne 
medije, za ograničavanje monopola svih vrsta. 


Mnogi smatraju da je dogovor između nacionalnih 
stranaka bio presudan za izbore, da li i vi tako mis- 
lite? 

- Na rezultate glasanja utjecalo je jako mnogo 
činjenica, od one “moram ja za svog, jer će i onaj za 
svog", zatim raspirivanje straha jednih i drugih, do 
nedoumica s izbornim zakonom. Dogovor između 
predsjednika nacionalnih stranaka bio je da je 
najvažnije srušiti komunizam. Cuvena je rečenica 
koju su njih trojica izgovorila “samo da srušimo 
komunizam a narodi će se lako dogovoriti", jest ono 
na što treba podsjetiti u ovom trenutku kada se nar- 
odi dogovaraju iz rovova. I, naravno, dogovor među 
nacionalnim stankama, jer da je samo jedan narod 
glasao za svog nacionalnog predstavnika, u 
Predsjedništvo ne bi ušao nitko od njih. Mada treba 
reći da su oni samo pripadnici tog naroda, jer nisu 
birani kao predstavnici naroda nego kao članovi 
Predsjedništva. Ipak, da nije bilo dogovora, nikada 
Biljana Plavšić i Nikola Koljević ne bi bili izabrani, 
odnosno da se po džamijama nije agitiralo da se za 
njih glasa, i obrnuto. Sada vidimo kako je ta varijanta 
uspjela na djelu. 


Prošli su izbori, došla je nova vlast i vaša stranka 
sudjeluje u njenom radu. Kako sada, s ove distance, 
možete komentirati taj period? 

- Mi smo od početka sumnjali u mogućnost 
opstanka države BiH na konceptu vlasti tzv. 
predstavnika naroda. Ta apsolutizacija nacionalnog 
predstavljanja samo kroz jednu stranku za nas je od 
početka bila kamen spoticanja i mi smo upozoravali 
na to da će ona sigurno ragraditi državu BiH. Ali, 
nažalost, svi su u toj igri igrali podjednako, pa čak i 


Razgovor: Rasim Kadić, predsjednik liberala BiH 


Čuvena je rečenica 
trojice 
bosanskohercegovačkih 
nacionalnih lidera: 
“Samo da srušimo 
komunizam a narodi 
će se lako dogovoriti!" 
Na nju treba podsjetiti 
danas kada se narodi 
dogovaraju iz rovova! 
Mada treba dodati da 
oni i nisu predstavnici 
tih naroda, već su 
samo njihovi 
pripadnici i kao takvi 
birani u 
Predsjedništvo BiH 


kada su jedni druge napadali, uvijek su se slagali 
upravo ti predstavnici svog naroda. Tada sam 
govorio da će teza o političkom predstavljanju cijelih 
naroda dovesti do podjele države BiH, odnosno do 
svojevrsne teritorijalizacije nacije i da će u zavisnosti 
od sredstava kojima se bude vršila ta teritorijalizacija, 
biti sve žešća. Na žalost, rat je taj s kojim se proces 
završava a etničko čišćenje je način na koji se 
provodi. 

Da li se moglo nešto učiniti da bi se spriječio ovaj 
užas? 

- Nažalost mi nismo u tome nikako uspijevali, 
upozoravali smo, ali je to bilo nezaustavljivo. SDS je, 
kao filijala velikosrpskog fašizma, željela uništiti BiH, 
a naknadno se dosta lukavo i mudro tim idejama 
priključio i Mate Boban jednom vještom transfor- 
macijom koja u suštini nije njegova nego Franje 
Tuđmana. SDA je pravila grešku uporno inzistirajući 
na toj koaliciji, mada je bilo savršeno jasno da upra- 
vo koalicioni partneri, pogotovo u to vrijeme SDS 
formiranjem autonomnih oblasti, zauzimanjem 
repetitora, otimanjem oružja - praktično rade sve da 
unište državu. 


Kako tumačite takvo ponašanje SDA? 

-Takvo ponašanje SDA, dakle zadržavanje SDSa 
kao koalicionog partnera, bilo je u suštini saradnja 
u razbijanju BiH, jer nisu imali snage niti znanja da 
se iz toga izvuku. Sve dok se nije definitivno pokazalo 
jasnim da SDS nije politička stranka već teroristička 
organizacija, stvar je možda i mogla da se spasi, ali 
postavljanjem barikada u Sarajevu prestala je svaka 
mogućnost vođenja politike. 


Je li priznanje države BiH došlo prerano? 

- Mene su napadali kao lošeg Muslimana, jer su 
smatrali da je dovoljno govoriti i željeti nešto, a ne 
uzdati se u ono što imamo. Teza nekih članova 
Predsjedništva da ćemo državu dobiti za zelenim 
stolom, da je referendum dovoljan, tek sad pokazuje 
koliko je bila apsurdna. Mi smo tada upozoravali na 
mogući srpski odgovor na priznanje BiH. Bila su 
samo dva rješenja - ili to odugovlačiti na način na koji 
je to uradila Makedonija, ili ići na priznanje u čemu 
nas je zapad poprilično podržavao. Imali smo i 
američku prevaru. Slično čuvenom pismu Georga 
Busha Anti Markoviću u kome tvrdi da će se zalagati 
za Jugoslaviju, imali smo i mi američke garancije za 
očuvanje BiH. Dakle, mrtvo slovo na papiru. U 
početku smo imali radikalnu pomoć od Njemačke a 
sada se to svelo, hvala im za to, na 200 000 
smještenih izbjeglica. Pa, onda unutar same države, 
HDZ je glasala za referendumsko pitanje u Skupštini 
a nakon toga utvrdila svoje Livanjsko pitanje kojem 
je praktično suspendirala političku odluku u 
Parlamentu, i već se tada pokazalo da ima jedan 
specifični uklon prema BiH. 


Kako doživljavate obećanja intervencije? 

- U jednom tekstu koji je došao iz Njemačke kaže 
se da su svjetski centri moći, prvenstvo Katolička 
crkva, odnosno Vatikan, utvrdili taktiku za uništenje 
Balkana, prvenstveno okrenutu fizičkom i psihičkom 
uništenju bosanskih Muslimana, a sastojala se u 
tome da Muslimanima treba pružiti varijantu koja 
neće biti ostvarena i obrabrivati ih da nastave borbu 
pa čak i kroz intervenciju. Treba forsirati pravednost 
borbe Muslimana i fašistički karakter srpske agresije 
na Bosnu, a ne poduzimati ništa. Naravno, tekst je 
objavljen u Njemačkoj, ali je jedno od mogućih 
gledanja na to. 


Smatrate li da je podjela Bosne i Hercegovine 
definitivna? 

- Bosna je podijeljena treći dan rata. Tada je 90 
posto Srba bilo na teritoriju koji je obećao Radovan 
Karadžić. Petnaesti dan je 95 posto Hrvata bilo pod 
jedinstvenom, na radiju reklamiranom, kontrolom 
HVO, dakle druge vojske, i stvar je bila završena. 
Trebalo je izvesti tehničko dovršenje i ispravljanje 
karata. Ovo nije politički rat, ovo je rat za teritorije. 
Ono što zamjeram Izetbegoviću u ovom času jest što 
on više pažnje polaže na četiri posto teritorija, nego 
što je posvećuje reintegraciji određenih funkcija na 
cijeloj državi preko kojih jedino imamo šansu 
zadržati cjeloviti teritorij Bosne i Hercegovine, s 
mogućnošću reintegracije. Zatim, trebalo je inzistirati 
na nešto jačim kompetencijama na razini centralne 
vlasti i tu tražiti snagu, argumentaciju za jačanje te 
države. Višestranački sustav na teritoriju cijele Bosne 
i Hercegovine, a tome se ne mogu protiviti ni Boban 
ni Karadžić, proporcionalna zastupljenost u vladama 
svih sastavnih jedinica unije, mogle bi biti osnove ove 
republike. 


Razgovarala: 
Nagorka IDRIZOVIĆ 

U propagiranje 
“arkanovskog" jedinstva, 
pored "tigrova" - članova 
Srpske dobrovoljačke 
garde, pod 
Ražnatovićevom | 
komandom, uključile su se 
i top-ličnosti najnovijeg 
talasa estradnog 
patriotizma, kao Lepa 
Lukić, Ceca Veličković, 
Džej Ramadanovski, Oliver 
Mandić i Neda Ukraden. 
Trenutno je na redu 
agitacija za pridobijanje 
fudbalskih navijača 


rva trećina izborne trke u trećim po 

redu “prvim slobodnim višestrana- 

čkim izborima u Srbiji" pokazala je da 
SPS ni u čemu nije uspešna osim u vođenju 
izborne kampanje, da opozicione partije 
ništa nisu naučile ni na tuđim ni na sopstve- 
nim greškama, i da su birači umorni od 
donošenja “istorijskih" odluka svake godine. 
Glasačku “političku groznicu", koja je karak- 
terisala prethodne dve, izuzetno vruće kam- 
panje, zamenila je egzistencijalna groznica, 
praćena početnom novembarskom inflaci- 
jom od 3.500 odsto i popriličan stepen apatije 
prema najnovijim gibanjima na političkoj 
sceni. Uostalom, glavnina izbornih taktika je 
već viđena, iako su nešto izmenjeni kriteri- 
jumi za razvrstavanje “dobih i loših moma- 
ka", pa su i uloge pomalo drugačije pode- 
ljene. 


PARTRIOTE I IZDAJNICI 


Po receptu uvežbanom prethodne godine, 
sa državnom televizijom kao najvažnijim sas- 
tojkom, kojim je legitimni saveznih premijer 
Panić od spasioca srpskog naroda postao 
izdajnik njegovih najvažnijih interesa, u naj- 
novijem izbornom izvlačenju neprijatelj 
srpskog naroda broj jedan postao je Vojislav 
Sešelj, lider SRS - onaj isti neprikosnoveni 


yenjuje 


patriota kome je prošli put bilo dozvoljeno da 
TV autoritetom najpredanijeg čuvara srpstva 
najglasnije razdvaja izdajnike od rodoljuba. 
Državna televizija bez imalo premišljanja 
žrtvovala je svoje čedo, gurnuvši najslavniji 
politički lik iz istorije srpske relevizije u samo 
ono malo obaveznih TV promocija prop- 
isanih izbornim pravilima. Šešeljevo ime, 
međutim, i dalje ima zavidnu minutažu na 
RTS ekranu: ono je sada predmet optužbi, od 
kojih najnovija glasi sa Šešelj “predstavlja 
veliku opasnost za budući demokratski živ- 
ot Srbije" i “za budućnost srpskog naroda“. 

Štafetnu palicu patriotizma od Šešeljevih 
radikala preuzela je najmlađa od 105 posto- 
jećih srpskih političkih partija. Formirana tek 
pre nekoliko dana, 3. novembra, pod vod- 
stvom Zeljka Ražnatovića Arkana, vlasnika 
poslastičarnice iz Beograda, ali mnogo slav- 
nijeg kao broca za srpstvo iz Bršadina, Vuk- 
ovara i Bijeljine, ova partija prva je započela 
izbornu trku žestokom kampanjom, pod im- 
enom Stranka srpskog jedinstva. U propagi- 
ranje “arkanovskog" jedinstva, pored “tigro- 
va" - članova Srpske dobrovoljačke garde, 
pod Ražnatovićevom komandom, uključile 
su se i top-ličnosti najnovijeg talasa estrad- 
nog patriotizma, kao Lepa Lukić, Ceca 
Veličković, Džej Ramadanovski, Oliver 
Mandić i Neda Ukraden. Trenutno je na redu 
agitacija za pridobijanje fudbalskih navijača. 
S obzirom da Arkan ima važno mjesto i u 
klubu “Crvena zvezda“, njegovo postavljanje 
za šešeljevu zamenu verovatno će se pokazti 
kao sjajan izbor. 


NOVE I STARE SVAĐALICE 

Opozicija po treći put biračima ispreda 
istu priču. I ove izbore glavne opozicione 
partije dočekale su nespremne, razjedinjene 
i posvađane kako između sebe tako i unutar 
sebe. 

Politički izborni žar na nivou prethodnih 
izbora sačuvali su samo prošlogodišnji naj- 
veći pobednici - SPS i SRS, koji bi, nakon 
iznenadnbog razvoda savezništva, sada 
mogli najviše da izgube. Oni diktiraju tempo 
i način histerične i diskvalifikatorske kam- 
panje, koja će, po svemu sudeći, biti obeleže- 
na kao “SPS protiv SRS" kampanja. Neko je 


Albanski bojkot srpskih izbora 


VIZA ZA MILOŠEVIĆA 


-Šešeljeve izjave, smenjuju se 


već primetio da je osnovni cilj izbora '93. 
popunjavanje onog dela mesta u parlamen- 
tu koja su radikalima prošle godine bila us- 
tupljena na privremeno korištenje. 

Sukob socijalista i radikala, započet op- 
tužbom za nekompetentnost socijalističke 
vlade, premestio se na polje srpskih 
nacionalnih interesa, oblast u kojoj se SRS 
osećao najjačom. Ma kako rezultati vlada- 
vine SPS bili katastrofalni na ekonomskom 
i socijalnom polju, ona su klizav teren za 
rušenje socijalističke vlasti, jer će SPS sve 
svoje učinke opravdati sankcijama. SRS je 
zato optužio socijaliste da su izdali interese 
Srba preko Drine, ističući svoje zasluge u 
borbama u Bosni i Hrvatskoj. Ali se ova raču- 
nica pokazala pogrešnom. Naglašavanjem 
svog oružanog načina borbe za srpstvo na- 
suprot pasivnom ponašanju SPS, SRS se 
ponudila kao zgodan žrtveni jarac na koji se 
može svaliti sva krivica za srpsku umešanost 
u ratne zločine u Bosni, etničko čišćenje i 
ratno profiterstvo. Brzometno je pohapšeno 
dvadesetak članova SRS i Srpskog četničkog 
pokreta, sa optužbom da su bili umešani u 
ratne zločine, napade na izbeglice, da su 
nedozvoljeno posedovali oružje ili bar tone 
brašna, Šešelj je odgovorio protivudarom: sve 
akcije njegove stranke, pa i one koje se tiču 
borbi u Bosni, obavljane su uz saglasnost i 
mentorstvo institucija režima, posebno MUP 
i SDB Srbije. Ovo je, međutim, porekao - 
sada već bivši - potpredsednik njegove 
stranke, dodatno srozavajući sukob oko pa- 
triotizma do priče o Šešeljevom utajivanju 
nekakvih kilograma srebra. 


IZLAZ NADOMAK RUKE. 


Vrhunac u dvoboju bivših saveznika 
nastupio je napadom čelnika SRS na pred- 
sednika Miloševića, koji je nazvan najvećim 
“malijašem", čega su se radikali do sada 
pažljivo čuvali. Od tog trenutka, na Šešelja 
su usmereni topovi najvećeg 
kalibra iz propagandne | | 
mašinerije SPS. Na RTS | 
ekranu, preko koga se nije čula 
ni poslednja, kao ni prethodne 


funkcioneri državni i partijski 
funkcioneri koji Šešelja naziva- ` 
ju opasnošću “od koje se srps- 
ki narod mora osloboditi na 
predstojećim izborima". Priča 
zvana "Šešelj" jednog će dana 
biti divna tema na analizu funk- 
cioniranja televizije u Srbiji. 
Pošto nije uspeo da ostvari 
nijedan od tri prošle godine 
proklamovana cilja - mir, 
ekonomski prosperitet i suzbi- 
janje kriminala - Milošević je 
svoju harizmu upregao da bi- 
rače ubedi da sva zla njihove 


svakodnevice dolaze od sankcija, i da će 
dosledna miroljubiva politika srpskog režima 
(“Mir u Bosni će se brže uspostaviti nego 
što mnogi pretpostavljaju") biti nagrađena 
ukidanjem sankcija. 

“U Bosni se, uz pomoć Srbije, više ne 
ruši već se gradi - započela je izgradnja 
pruge Bijeljina-Brčko-Miloševac, koja će : 
povezati tri srpske zemlje ... Rusi samo 
što nisu Jugoslaviji obezbedili veliku 
količinu gasa... Uprkos međunarodnom 
pritisku, Srbija je pod vodstvom SPS, eto, 
uspela da očuva srpske nacionalne i 
državne interese, a svi problemi će se 
rešiti kada zemlja jednom više ne bude u 
blokadi. Od prošlogodišnjeg pozivanja na 
odupiranje međunarodnom pritisku, 
kome se Srbije saginjati neće, izborna 
strategija SPS preusmerila se na inte- 
graciju Jugoslavije u svetsku zajednicu 
koja će rešiti i njene ekonomske i socijal- 
ne probleme..." 

Ma kako ova obećanja izgledala neade- 
kvatna, u situaciji kad je prosečnom građa- 
ninu Srbije za preživljavanje potrebno 23 
puta više novca od onog koga trenutno pri- 
ma u obliku minimalne plate, među birači- 
ma koji izađu na izbore velikih dilema vero- 
vatno neće biti. Dok druge stranke obećava- 
ju da one Srbiju mogu izvesti iz krize u koje 
je nisu uvele (Depos: “Ima nade, ima, 
ima", DS: “Izlaza ima", SRS: “Srbija ipak 
može da izađe iz ekonomske krize. A mi 
znamo kako se iz krize izlazi", ΝΚΡΙ: 
“Vratimo socijalizam - vratimo bolji 
život"), Milošević deluje kao najbolji pozna- 
valac njene suštine ali i njenog razrešenja. 
Teško je očekivati da će ljudi koji su dozvo- 
lili da budu dovedeni dovde, svome predsed- 
niku onemogućiti da ih odavde i izvuče, sada 
kada ih on uverava da je izlaz nadomak ruke. 


Jovanka MATIĆ 


[[ 


Najnoviji albanski bojkot, u krajnjoj instanci, 


može samo ići na ruku vladajućoj partiji u 
Srbiji. Zahvaljujući nakaradnom izbornom 
zakonu, po kojemu i samo deset posto 
birača moče izabrati nove članove 
parlamenta, već se sada može pouzdano 
tvrditi da je SPS sa 30 kosovskih mandata u 
startu u prednosti nad opozicijom 


p'er da li će na izborima u Srbiji učestvovati i oko 
milion albanskih birača sa Kosova - petina ukup- 
nog biračkog tela srpsko-crnogorske federacije, razrešio 
je u startu Ibrahim Rugova, lider kosovskih Albanaca: 
“Mi nećemo učestovati na srpskim izborima. Albanci 
su imali svoje izbore i imaju stav o kosovskom pitan- 
ju" - rekao je samo dva dana nakon raspuštanja 
srpskog Parlamenta. 


KOALICIJA S OPOZICIJOM 

Behlul Bežaj, predsednik Politikološkog društva 
Kosova, nevladine organizacije, ovako u izjavi za AIM 
objašnjava razloge albanskog bojkota: “Prihvatanjem 
da stanu u glasačke redove 19. decembra i formalnim 
instaliranjem u sistem u kome dominiraju anti-albanski 
činioci, Albanci ne samo da ne bi imali šansi da nešto 
menjaju u svoju korist, već bi dali vizu vlastitom kole- 
ktivnom mazohizmu". 

Albanske partije i javnost ignorisali su i poziv na 
izbore sa najvišeg mesta - od predsednika SRJ. Zoran 
Lilić je ovaj poziv uputio nedavno iz Prištine, gde je 
prisustvovao konferenciji prorežimskog udruženja nov- 
inara iz Srbije i Crne Gore. 

Zategnutost koja vlada između oko 1,8 miliona 


Albanaca na Kosovu i srpskih vlasti toliko je velika da 
se njihova koalicija sa beogradskom demokratskom 
opozicijom, protiv zajedničkog političkog protivnika 
oličenog u predsedniku Miloševiću, čini nemogućom 
čak uprkos međunarodnih priželjkivanja. 

Predstavnici mlađe i politički fleksibilnije gene- 
racije albanskih političara svesni su uloge koju glasovi 
albanskih birača mogu imati na dalji razvoj situacije u 
Srbiji, a samim tim i na kosovsko pitanje. Veton Sur- 
roi, novinar i osnivač Parlamentarne partije, predložio 
je svojim sunarodnicima da učešće na izborima ne od- 
bacuju apriori, već da pažljivo izvagaju razloge za i pro- 
tiv bojkota. Njegov istomišljenik, jedan od vođa Soci- 
jaldemokratske partije, Skelzen Maliqu, konkretno 


predlaže da Albanci preko nestranačke liste u Beograd 


pošalju 30 poslanika koji će se u parlamentu boriti za 
kosovsku suverenost - dominantnu političku opciju Al- 
banaca. 


ALBANSKA APSTINENCIJA 

Zbog ovih predloga Surroi i Maliqi proglašeni su 
otpadnicima jedinstvenog albanskog fronta. Zbog ovog, 
a još više zbog kredibiliteta koji Rugova uživa među ko- 
sovskim Albancima, za očekivati je da će biračka mes- 
ta u kosovskim gradovima 19. decembra ostati goto- 
Vo pusta. 

Albanska apstinencija iz državnog života započe- 
la je nakon ukidanja pokrajinskog parlamenta 2. jula 
1990. godine. Albanci su pored serije bojkota srpskih 
izbora u poslednje tri godine odbili i učešće u popisu 
stanovništva 1991, a ne učestvuju ni u drugim aktivnos- 
tima lokalne administracije. Proteklog meseca je zbog 
toga propao referendum prištinskih vlasti o doprinosu 
građana za izgradnju gradskog vodovoda. 


Najnoviji albanski bojkot, u krajnjoj instanci, može 
samo ići na ruku vladajućoj partiji u Srbiji. Zahvaljujući 
nakaradnom izbornom zakonu, po kome i samo 10 
odsto birača može izabrati članove Parlamenta, već se 
sad može pouzdano tvrditi da je SPS sa 30 kosovskih 
mandata u startu u prednosti nad opozicijom. 

Zeljko Ražnatović-Arkan, čovek koga pored 
mnogobrojnih međunarodnih poternica optužuju i za 
ratne zločine zbog predvodništva odredima smrti, 
ovogodišnji je izborni džoker režima na Kosovu. Iz ho- 
tela “Grand" u Prištini, gde je smestio svoj štab još 
prošle godine, kada je po prvi put izabran za poslanika 
srpskog parlamenta, Arkan Albancima poručuje da im 
se ne piše dobro, ukoliko ne dođe na vlast. “Ako pobe- 
dim, pozvaću sve Albance od 18 do 55 godina u 
vojsku. One koji se ne odazovu, čeka put u Albaniju" 
- kaže Ražnatović. 

Da sa “zločincem dečijeg lica", kako su Arkana 
prozvali novinari, nema šale, potvrđuju i akcije njegovih 
naoružanih pratilaca koji, lepeći izborne plakate po 
prištinskim ulicama, nisu zaobišli ni albanske lokale, 
sa pretnjom da će, ukoliko ih vlasnici skinu, lokali le- 


teti u vazduh. 
Ismet HAJDARI (AIM) 


bivanja u bivšemu Sovjetskom 

savezu, posebice u Rusiji, u hr- 

vatskim medijima zabilježena su 
prilično plošno, bez dubljih analiza i 
ocjena što se tamo zapravo zbiva. Pre- 
težne intepretacije moskovskih zbivanja 
svu tu rusku slojevitost svele su na kon- 
stataciju da se radu o sukobu demo- 
kracije s fašističko-komunističkom 
klikom. Upravo ta fraza, što su je pona- 
vljale i novine i HTV, poslužila nam je za 
početak razgovora s dr. Brankom Carata- 
nom, profesorom zagrebačkog Fakulteta 
političkih znanosti, koji u znanstvenim 
krugovima, ali i u javnosti, slovi kao 
jedan od eminentnijih stručnjaka za 
prostor bivšeg SSSR-a. 


Jeljcinovi potezi nisu bili legalni, ali ima- 
ju legitimitet jer drugog izlaza nije bilo. 
Ipak, riječ je o iznimci 

- Takva ocjena je točna utoliko što se 
radi o sukobu reprezentanata tih dviju 
struja: Jeljcina kao simbola promjena i 
Ruckoja i Hazbulatova koji su na tragu 
tvrde komunističke linije. Ruckoj, vete- 
ran iz afganistanskog rata, i Hazbulatov, 
iako je etnički Čečen, zapravo predstav- 
ljaju simbol onog dijela Parlamenta koji 
nalaze savez nekom svojom formom 
ruskog konzervativnog nacionalizma. Te 
dvije struje zapravo se sukobljavaju oko 
jednog osnovnog pitanja: reformisti inzis- 
tiraju na bržim i dubljim reformama, a 
konzervativci su oni koji kritiziraju po- 
pratne pojave, negativne posljedice tran- 
zicije ruskog društva i implicite zagovara- 
ju sporiji tempo, a povezuje ih još i zajed- 
nički stav prema nacionalnom pitanju. 
Naime, i komunistički dogmatici i ruski 
nacionalisti su za centralizam i bolno su 
doživjeli raspad Sovjetskog saveza u 
kojemu su gledali samo veliku Rusiju. 


Otuda i taj, na prvi pogled, nemogući 
savez između komunista i carista? 

- Pa, to je vjerojatno ključ toga save- 
za, ali postoji još jedna tema koja ih 
povezuje. Vesternizacija Rusije tradici- 
onalnim ruskim nacionalistima, kao ni 
komunističkim dogmaticima, nije omilje- 
na tema. Ne odgovara im unošenje 
zapadnih običaja, tržišta, zapadnog 
modela demokracije i tako dalje. 


No, da li se ispod tih, na prvi pogled, vid- 
ljivih ideoloških zastava ne događa 
zapravo mnogo slojevitiji sukob? Ne pati 
li to društvo od izuzetno jakog egalitar- 
nog sindroma? Nema li dio otpora, koji 
smo vidjeli na Crvenom trgu i ispred Par- 
lamenta, korijene i u socijalnom 
raslojavanju? 

- Sasvim je sigurno da se dio toga 
nalazi u tim negativnim popratnim poja- 
vama tako radikalno dubokog zaokreta 
kakav se dogodio na putu od komunis- 
tičkog poretka ka postkomunizmu. Jer, 
primjerice, stari ekonomski sustav je 
uništen, a novi nije počeo funkcionirati, 
i što je najvažnije nije počeo donositi 
pozitivne, za građane vidljive rezultate. 
Za ruskog građanina tržišna je ekonomija 
još uvijek apstrakcija. Iako je bilo nekih 
naznaka da je Rusija dotakla dno i da se 
počela pomalo ekonomski oporavljati. 


No, postoji li dno? 

- Postoji. Ono je relativno određeno. 
Ono je ono mjesto dokle jedan sustav, ili 
jedno društvo, može padati, a to onda 
počinje biti i ona krajnja negativna toč- 
ka od koje počinje oporavak. Ali bez 
obzira na svu slojevitost i isprepletenost, 
činjenica je da se radi o dvije struje da 
postoje snage koje su za ubrzavanje i 
snage koje su za usporavanje reformi. 
Hrvački zagrljaj tih dviju struja je 
blokirao Rusiju i ekonomski, i socijalno, 
i politički. Vodio je sve više prema 
zaoštravanju krize koja bi vjerojatno u 
jednom trenutku rezultirala građanskim 
ratom koji bi bio mnogo strašniji od ovog 
balkanskoga, koji zapravo nije građanski 
rat. Za Rusiju bi produžavanje krize 
značilo agoniju bez kraja i zato nije 
slučajno da je Jeljcin odabrao rasplet koji 
moće biti, uz velike rizike, rješenje ruske 
krize, jer je sada jedna strana u ovom 
sukobu politički pobjedila. 


I ovaj puta događaji su smješteni u listo- 
pad (oktobar), ali nameće se još jedna 
usporedba - da su tenkovi opet upotre- 


bljeni u ime demokracije? 

- To je nesporna činjenica. Nema ni- 
kakvog spora da je Jeljcinov potez protu- 
ustavan, ali nema nikakvog spora ni oko 
toga da Ustav u svojoj kompoziciji i s 
mnogobrojnim amandmanima naprosto 
nije imao ključ za ustavno rješenje suko- 
ba zakonodavne i izvršene vlasti. Oni 
koji prebacuju Jeljcinu trebali bi sebi 
postaviti pitanje: što se moglo drugo na- 
praviti? Da bi Ustav mogao demokratski 
funkcionirati, osim toga, potreban je i 
određeni stupanj društvenog konsen- 
zusa, a ako jedan dio društva mogućnost 
konsenzusa ne prihvaća, onda demo- 
kratski model ne može funkcionirati. 
Teza da je pošto-poto trebalo poštovati 
Ustav načelno vrijedi, ali kao i sva pravi- 
la ima svoje izuzetke. Jer, jedan od os- 
novnih problema bio je u tome što je 
svatko taj ustavni poredak tumačio na 
svoj način. Ustav nije predviđao regu- 
liranje sukoba između raznih organa 
vlasti, a političke suprotnosti došle su do 
točke da koegzistencija unutar istoga 
političkog sustava više nije bila moguća. 
To nije bila promjena jedne garniture na 
vlasti unutar već uhodanog političkog i 
ekonomskog poretka nego promjena 
koju mnogi na Zapadu nazivaju revolu- 
cijom. A ako su ove promjene od revolu- 
cionarnog značaja onda teško da takve 
duboke promjene mogu proći konstitu- 
cionalno, glatkim prelaskom na izbore. 
Parlament je bio legalni organ, izabran u 


- Stranaka je mnogo, međutim, njiho- 
va relevantnost se za sada još nije mog- 
la vidjeti. Otprilike postoji jedan centralni 
blok koji je za reforme bez rezerve, ali je 
metodski za biranje tempa i dubine 
promjena u korespodenciji s ruskom situ- 
acijom. Kako oni nisu bli glavni akteri 
spora još se ne zna što oni stvarno misle 
i mogu. Prava ruska politička scena još 
je nepoznanica i ona će se prvi put pro- 
filirati na ovim parlamentarnim izborima. 


Je li moguće da se na ovim izborima 
pojavi i Gorbačov? 

- U principu je moguće, kako bi to 
rekao Radio Erivan, ali ja mislim da bi 
Gorbačov pored Jeljcina loše prošao. On 
je već 1991. godine zaostajao za Jeljci- 
nom. On je pokušao da koegzistira s 
onima koji su ga rušili, a Jeljcin je čovjek 
koji je odlučno krenuo u sukob i tu je 
zadobio prednost koju Gorbačov teško 
može nadoknaditi. 


Imam osjećaj da se u bivšem Sovjetskom 
savezu događaju dva paralelna procesa 
- s jedne strane tu je raspad koji očito još 
nije završen, a s druge bilježimo povratak 
u ZND nekih zemalja koje su se ranije 
bile odlučile za osamostaljivanje? 

- Oni koji sada pojednostavljeno za- 
ključuju kako će se sve federacije obno- 
viti, griješe. Sve te stare federacije imale 
su jednu bitnu integrativnu snagu - to je 
bila Partija, Politbiro koji je sve držao. 


Jeljcinovi glavni 
neprijatelji, koji su 
sada u zatvoru, 
gubitnici su koji 
nemaju nikakvih 
šansi, čak i kad bi 
Jeljcin tolerirao 
njihovo nastupanje 
na političkoj sceni. 
Narod, kao i žene, 
voli pobjednike, a ne 
gubitnike. Cak kad bi 
te konzervativne 
struje pokušale izaći 
na izbore, ne bi 
nastupile s liderima 
koji su imali dvije 
godine priliku i dvije 
godine samo gubili, 
da bi se nakraju 
pokušali obraniti 
silom i tu opet 
izgubili 


Razgovor: dr. Branko Caratan, o promjenama u Rusiji 


POBJEDNIKE 


skladu s postojećim Ustavom, ali je bio 
organ bez političke legitimacije, jer je bi- 
ran u vrijeme monopola vlasti Komunis- 
tičke partije. Jeljcin je legalan i legitiman 
predsjednik koji je bio izabran u 
konkurenciji više kandidata i nadmoćno 
je pobijedio. Jeljcin je i na referendumu 
ove godine dobio otvorenu podršku 
stanovništva, za razliku od Parlamenta, 
koji za sve napore u formuliranju refe- 
rendumskih pitanja, podršku nije dobio. 


Sad Rusiji predstoje parlamentarni izbori, 
a još je nejasno hoće li se istoga dana 
održati i predsjednički. Ima mišljenja da 
odluka da jedni i drugi izbori budu u isto 
vrijeme predstavlja Jeljcinov pokušaj 
dobijanja na vremenu jer, eto, njegovi 
glavni protivnici su u zatvoru? 

. - Jeljcinovi glavni neprijatelji, koji su 
sada u zatvoru, gubitnici su koji nemaju 
nikakvih šansi, čak i kad bi Jeljcin toler- 
irao njihovo nastupanje na političkoj sce- 
ni. Narod, kao i žene, voli pobjednike, a 
ne gubitnike. Čak kad bi te konzerva- 
tivne struje pokušale izaći na izbore ne 
bi nastupile s liderima koji su imali dvije 
godine priliku i dvije godine samo gubili, 
da bi se nakraju pokušali obraniti silom 
i tu opet izgubili. Što se tiče zajedničkih 
istodobnih izbora, tu je riječ o političkoj 
taktici, jer ona politička snaga koja 
raspisuje izbore uvijek to čini u skladu sa 
svojim vlastitim interesom. Međutim, 
kako Parlamenta više nema, Jeljcin nema 
nikakva razloga da ne ide na zajedničke 
izbore, tim više što je u reformskoj strani 
on sada najistaknutiji profilirani politič- 
ki lider, a u roku od dva mjeseca neki 
novi lider se ne može tako brzo afirmira- 
ti. Osim toga, Jeljcinova pobjeda je još 
svježa, on do tada neće polagati test 
ekonomskih reformi, što bi vjerojatno 
imao iza sebe ako se izbori održe u ljeto 
iduće godine. 


Koje bi stranke mogle na izborima 
odigrati najistaknutiju ulogu? 


Kad je Gorbačov raspustio Komunističku 
partiju on je de facto raspustio Sovjetski 
savez, samo što on to tada nije znao. Isto 
tako se prevario Ante Marković kada je 
nakon 14. kongresa SKJ rekao da je Parti- 
ja u rasulu, ali da država funkcionira. On 
toga momenta nije bio svjestan da je 
savezna država bila povezana partijskim 
vezama, da je nije povezivalo tržište, niti 
građansko društvo, ili tradicija. Nije je 
ujedinjavao vanjski neprijatelj, već jedi- 
no politički interes - a to je bio interes 
vladajuće partije. Iz toga razloga restau- 
racija starog tipa zajednica je nemoguća. 
To mogu sada zazivati samo komunistič- 
ki nostalgičari. Vidim da se već pišu tek- 
stovi o obnovi Sovjetskog saveza. 
Međutim, riječ je o potpuno drugačijem 
problemu. U bivšoj Jugoslaviji jedno vr- 
ijeme od strane nekadašnje Partije forsir- 
ane su nacionalne ekonomije, koje su 
unitaristi zdušno napadali, a to je bio 
zapravo prvi korak ka uvođenju tržišta 
koji nije implicirao izolacionizam, nego 
naprosto čiste račune o tome kako je tko 
poslovao. U Sovjetskom savezu to nije 
nikada postojalo. Postojao je centralizam 
u kojem su cijele republike bile ekonom- 
ski specijalizirane. Kad se Savez raspao 
onda se pokazalo da nije bilo moguće 


preko noći zamijeniti taj poredak. Prema ᾿ 


tome, postojala je potreba podržavanja 
onih ekonomskih veza koje su svim tim 
zemljama i dalje u interesu. 


Tu posebno treba upozoriti na pose- | 


ban položaj Rusije koja je bila, izuzevši 
baltičke države, ekonomski najjača zem- 
lja bivšeg SSSR-a koja je uz to imala i 
naftu i rudna bogatstva. Znači da postoje 
ekonomski interesi za čvršću suradnju. 
Ali ne treba zanemariti ni političke, jer 
Rusija, na primjer, može biti zaštitnik 
nekih etničkih načela, na primjer o 
nepromjenjivosti granica. Sada prvi put 
ta zajednica dobiva neki stvarni sadržaj 
ali to vodi nužno u restauraciju bivše fed- 
eracije. Prema tome, ta nostalgičarska 
ideja da je samo veliko dobro i da su 


samo federacije dobre, neće se potvrditi, 
nego će se potvrditi da je samo racional- 
no imati određeni stupanj zajedničkih 
interesa koji se mogu koordinirati, uskla- 
diti i koji mogu biti svima od zajedničke 
koristi. To je proces kojemu se ne treba 
čuditi, to je nešto normalno. Integracije 
su u principu pozitivne, ali samo ako 
odgovaraju interesima svih naroda, i ako 
ti narodi ne gube u njima svoju političku 
slobodu i ukoliko im donose korist, 
naravno i ako je izlazak slobadan kao i 
ulazak. Zato nitko više ne želi stare inte- 
gracije koje su donosile sa sobom ekon- 
omsku neefikasnost i političke probleme. 


Razgovarao: 
Gojko MARINKOVIC 


Autonomna ženska kuća Zagreb 


Uto 


“išle 
og 


Nerijetko žene batine trpe i dvadeset i više godina, prije nego 
li se odluče prekinuti moru. U skloništu za pretučene žene i 
djecu žena se, kontaktom sa sebi sličnim žrtvama, ponovno 
uzdiže na razinu samopoštovanja, shvaćajući da nije sama i 
da se te stvari događaju i drugima 


velo je ženu s dvoje malodobne djece da 

napusti muža. Otišla je u Centar za socijalni 
rad sa molbom da joj se dodijele djeca na odgoj i 
uzdržavanje. Iako su socijalna radnica, direktor Cen- 
tra i psiholog dali stručno mišljenje da se djeca 
dodijele majci, jer je podobna za njihovo uzdržava- 
nje, ipak su joj djeca na kraju oduzeta i odvedena u 
dom za napuštenu djecu u Nazorovoj. 


U SKLONISTU 

Potpuno neočekivan obrat situacije uslijedio je 
činjenicom da majka sa djecom stanuje u “Autonom- 
noj ženskoj kući - Zagreb", skloništu za pretučene 
žene i njihovu djecu. “Razlog zašto su organi staratel- 
jstva donijeli takvu odluku je u tome što im nije doz- 
voljen kontinuirani uvid u stambene prilike djece, tj. 
što socijalni radnik pri svakom primitku majke s dje- 
com nema uvid u prostorije skloništa. Inzistiramo na 
autonomnosti jer na takav način rade sve autonomne 
ženske kuće u svijetu, iako im država plaća i 90 posto 
troškova. Ne možemo pristati na takav zahtjev Min- 
istarstva rada i socijalne skrbi jer bi se time morale 
prilagoditi njihovim pravilima igre koji se znatno ra- 
zlikuju od naših. Mi pretučenu ženu tretiramo isklju- 
čivo kao žrtvu i ne zanima nas zlostavljatelj. Socijalni 
rad ih pokušava miriti, mi na ženu ne utječemo po 
pitanju odluke da li će se pomiriti sa mužem ili ne", 
rekla je Neva Tale, jedna od tri radnice zaposlene u 
“Autonomnoj ženskoj kući - Zagreb. 

Sve je započelo još 1986. godine, kada je u Zagre- 
bu osnovana “Zenska grupa Trešnjevka". Feminis- 
tička mreža širila se i po drugim gradovima bivše 
Jugoslavije, prvo u Ljubljani a potom i u Beogradu. 
Konkretna akcija koja je bila vezana uz današnje 
sklonište bilo je osnivanje “SOS telefona", u ožujku 
1988. godine, koji je bio namjenjen ženama i njiho- 
voj djeci, žrtvama fizičkog i psihičkog maltretiranja 
supruga. Problemi sa kojima su se suočavale 
volonterke na “SOS telefonu", bilo je neimanje pro- 
stora za smještaj pretučene žene, koja bi nerijetko, 
usred noći u spavaćici bila izbačena na ulicu. 

“Surađivale smo sa Crvenim križom i Caritasom, 
koji bi prihvaćali pretučene žene, ali to često nisu bila 
adekvatna skloništa. U Crvenom križu su bili 
smješteni mahom pijanci i žena bi opet bivala 
dovedena u jednu potpuno neodgovarajuću sredinu. 


De batinanje od strane supruga na 


ZAGREBAČKI ŽENSKI LOBB 


ZO. ženski lobby, neformalna mreža ženskih 
rupa i organizacija koje se bave promicanjem žen- 
skih ljudskih prava, dobio je prvo priznanje za svoj rad 
- naravno, iz inozemstva. Na prijedlog ženskog centra 
CA LA DONNA iz Barcelone, u okviru kojeg djeluje poseb- 
na grupa za podršku ženama bivše Jugoslavije, Lobby- 
ju je početkom listopada ove godine u Reusu, gradu 
nedaleko Barcelone, dodijeljena nagrada za mir "Josep 
Vidal i Llecha". 

Članice CA LA DONNE posjetile su Zagreb u nekoli- 
ko navrata i uspostavile kontakt sa ženskim grupama 
čije su članice aktivne u Lobbyju. Među njima su i Au- 
tonomna ženska kuća Zagreb,grupa koja vodi sklonište 
za žene i djecu žrtve obiteljskog nasilja i koja je u ovom 
trenutku jedan od rijetkih ženskih projekata koji nisu bili 
potaknuti ratom, Zenska Infoteka - ženski informacijs- 
ko-dokumentacijski centar, te žene Antiratne kampan- 
je Hrvatska. 

Lobby je nagradu dobio u prvom redu za projekt 
Centra za žene žrtve rata, nezavisne, neprofitne, ne- 
vladine organizacije koja pomaže ženama izbjeglicama 

Dvije godine kasnije, točnije u prosincu 1990. godi- 
ne, izborile smo se za jedan prostor, u kojem smo 
smještale žene žrtve muškarčeve agresije. To je 
današnja “Autonomna ženska kuća - Zagreb", pre- 
mali prostor kapaciteta 7 žena i 10-ak djece, ali 
najčešće u njoj boravi i do 25 osoba. Žena ovdje 
može ostati šest mjeseci, ali to se uslijed krize i teškog 
osamostaljivanja može produžiti i na godinu dana, 
pa i duže. Kapacitet skloništa izuzetno je mali, pa 
smo bile prisiljene odbijati u prosjeku tri poziva 
tjedno", rekla je Nela Pamuković, jedna od osnivačica 
“SOS telefona". 

Negdje na početku rata nastala su razmimoilaže- 
nja unutar “SOS telefona". Današnji “SOS telefon" 
samo je “frakcija" onog osnovanog '88. godine. 
Konačan raskol na aktivistice okupljene oko 
"skloništa" i one koje su i dalje zadržale pravo rada 
na “SOS telefonu", uslijedio je u svibnju prošle godi- 
ne, a uzrokovan je suradnjom nekih članica sa “An- 
tiratnom kampanjom". U početku im se predbacivalo 
da nisu “dovoljno patriotkinje", a kontakti sa aktivi- 
sticama sličnih udruženja u Ljubljani i Beogradu (bez 
obzira što su sve pripadale antiratnim pokretima i 
grupama) bio je razlog da se žene koje pomažu že- 
nama, žrtvama muževog nasilja, konačno raziđu. 
Ostatak nekadašnjeg “SOS telefona" u početku je 
bojkotirao sklonište, premda danas ipak surađuju. 


NITKO NIJE POSTEĐEN 

Kako ističu aktivistice "skloništa", maltretirane 
žene nisu, kako se to obično smatra, pripadnice nižeg 
socijalnog statusa. Pripadaju svim slojevima društva: 
od od liječnica, profesorica, domaćica, radnica, pa 
čak do direktorica poduzeća. Često su njihovi muževi 
naizgled dobro funkcionirajući poslovni ljudi, koji je- 
dino kući, na ženi iskaljuju svoju agresivnost. Zena 
to uglavom krije, povlači se u sebe, bježi od prijate- 
lja i zapada u tešku psihičku krizu, u koju godinama 
tone sve dublje. Nerijetko žene batine trpe i dvadeset 
i više godina, prije nego li se odluče prekinuti moru. 
U skloništu se žena kontaktom sa sebi sličnim Žrt- 
vama, ponovno uzdiže na razinu samopoštovanja, 
shvaćajući da nije sama i da se te stvari događaju i 
drugima. Kroz druženja i rad u grupama dolazi do 
postupnog psihičkog poboljšanja, au mnogim sluča- 
jevima, “ozdravljena”, jaka žena, ponovno se vraća 
mužu, kako bi pokušala “još jednom". 


NAGRADA ZA MIR 


U obrazloženju žirija istaknuto je da se nagrada dodje- 
ljuje posebno stoga što Centar u svom radu ne pravi 
nikakvu razliku s obzirom na nacionalnu, religijsku ili 
rasnu pripadnost pogođenih žena. | l 

Nagrada "Josep Vidal i Llecha" dodjeljuje se od 
1985, a sastoji se od spomenice i iznosa od 500.000 
peseta. Među dosadašnjim dobitnicima nalaze se i 
Međunarodne mirovne brigade (Peace Brigades Inter- 
national), poznata mirovna organizacija koja djeluje na 
nenasilnoj zaštiti ljudskih prava u mnogim zemljama 
svijeta, a nagrada su dobili za svoj angažman u Latin- 
skoj Americi. i 

Novčani dio nagrade Centar namjerava utrošiti na 
intenziviranje suradnje i povjerenja među ženama svih 

“Ženama πε branimo da se vrate mužu, niti im 
sugeriramo po pitanju odluke nastaviti brak dalje ili 
se razvesti. Ako ponovno počnu batine, što se 
najčešće događa, žena se opet može vratiti u 
sklonište. Zabranjeno joj je to jedino ako oda adresu, 
jer bi time dovela u pitanje kako svoju sigurnost, tako 
i sigurnost ostalih žena u skloništu. Imali smo jed- 
nu incidentnu situaciju, kada je razulareni suprug, 
u alkoholiziranom stanju provalio u prostorije 
skloništa, pokušavajući pronaći ženu. Već smo ga 
ranije viđale oko skloništa, pa je žena bila prebače- 
na na drugu lokaciju. Jedna od radnica uspjela je poz- 
vati policiju, ali nakon što su ga odveli, vrlo brzo se 
opet vratio. Dolazio je još 28 puta, a sa početkom 
uzbuna u Zagrebu, policija više nije marila da nam 
pruži odgovarajuće osiguranje. Na ulazna vrata dov- 
lačile smo ormare i razno drugo pokućstvo, kako bi 
se zaštitile od eventualnih provala. Vrlo je teško 
održati tajnost adrese, jer žene tu nisu zatočenice; 
one normalno odlaze na posao, pa ih muževi često 
prate", dodala je Nela Pamuković. 

Osim što se radi na psihičkom ozdravljenju, žena- 
ma se pomaže u dobijanju odgovarajućih informaci- 
ja, o pravima koje imaju i prije eventualnog razvoda 
braka. l 

“Sve socijalne institucije dobile su indirektan na- 
log da štede novac kojim raspolažu. Kada žena dođe 
svom socijalnom radniku, on će je najčešće uputiti 
da se pokuša ponovno vratiti mužu, a da ni riječi 
neće reći da žena koja je napustila muža koji ju je 
zlostavljao, ima pravo na jednokratnu novčanu po- 
moć. Na takvu pomoć ima pravo svka tri mjeseca, 
kao i na isplaćivanje odjednom godišnjeg iznosa, 
dakle 4 puta toliko. S tim novcem, žena bi mogla 
eventualno iznajmiti stan za sebe i djecu, dok se bra- 
korazvodnim procesom ne podijeli imovina. Ta pra- 
va, iako su Zakonom zagarantirana, ženama se 
prešućuju. Ἢ 

Problem koji je nastao odlukom Ministarstva rada 
i socijalne skrbi, da će oduzimati djecu žena koje žive 
u skloništu, prisilio je radnice skloništa da predlože 
kompromisno rješenje. Dogovoreno je da će se doz- 
voliti jedan ulaz u sklonište trima socijalnim radni- 
cama, delegiranim od Ministarstva, no međutim, i to 
je odbijeno. Ministarstvo je ostalo pri svome, ali ni 
aktivistice skloništa ne popuštaju u svojim zahtjevi- 
ma. Dapače, ističu da će, ukoliko se i dalje nastavi 
oduzimanje djece majkama koje su bježeći od bati- 
na našle sklonište u “Autonomnoj ženskoj kući - 
Zagreb", prosvjedovati ispred kancelarije ministra. 
Već su uputile molbu autonomnim ženskim kućama 
u svijetu da pošalju pisma podrške. 

“Ukoliko to ne postigne nikakve rezultate, i ako 
pokušaju "uništiti" sklonište, kako su sami rekli, 
spremne smo pozvati strana i domaća sredstva pri- 
općavanja i javno postaviti pitanje ljudskih prava. Jer 
ljudska prava su i ženska prava", naglasila je Neva 

ta - dakle, na aktivnosti koje su i inače sastavni dio 
njegova rada. Kao što je jedna od aktivistica Centra, 
izbjeglica iz Sarajeva, reagirala na vijest o priznanju iz 

grade za nešto što bi trebalo biti normalno... 

DRUSTVO 


- Raskolnjikov 


Ukupna studentska populacija zagre- 
bačkog Sveučilišta, broji "vojsku" od 
oko 42 tisuće mladih duša, što je veo- 
ma impozantna brojka, otprilike jedan 
srednje velik hrvatski grad. Onih koji su 
prvi puta upisali prvu godinu, najam- 
biciozniji, puni poleta, s još nedoži- 
vljenim prvim razočarenjima, ima oko 
11 tisuća. Tko su oni, kako žive, kak- 
va su im nadanja i htijenja? Kako 
preživljavanju danas, kada je prosječ- 
na hrvatska plaća oko 150 maraka, a 
troškovi najskromnijeg studentskog 
budžeta (samo ako se stanuje u stu- 
dentskom domu) nisu ništa manji? Za 
studente koji nisu iz metropole i nema- 
ju tu sreću (ili nesreću) da stanuju kod 
mame i tate i jedu samo u maminoj 
kuhinji, otvoren je svijet studentskih 
domova, podstanarskih sobičaka, stu- 
dentskih menzi i učionica. 

Jeli se nekada najljepši period živo- 
ta pretvorio u pravu moru neimaštine, 
ili je taj svijet postao dostupan samo 
najimućnijima? Ili možda, ostatak 
obitelji pati i skapava, uloživši sve nade 
u “svog" studenta favorita, koji će im 
osvjetlati obraz postavši liječnik, 
pravnik ili inženjer? Kao da više nema 
“lufta” za “ugodno studiranje", stu- 
dentske ljubavi, legendarne tulume u 
sobama studentskog doma, bruco- 
šijade, studentsku slastičarnu na 
"Savi", koja je nekoć, ljeti, podsjećala 
na pravo sindikalno odmaralište (samo 
je sa terase falio pogled koji “puca" na 
more). 

Stipendiraju se (skromno) uglavn- 
om studenti tehničkih ili “prirodnih" 
fakulteta, (jer društvu, izgleda, manjka 
inženjera, nakon silnog, nedavnog od- 

ljeva ovog kadra u inozemstvo). Ali, 
kome je još potreban filozof, violinista, 
ili nedaj bože politolog? Na pitanje 
upućeno stanarima studentskog doma 
“Cvjetno naselje", kakav je studentski 
standard, dobili smo različite odgo- 
vore. Stipendisti se nadaju, da im ni 
ove godine neće biti puno gore nego 
prethodnih, dok oni koji žive od rodi- 
teljskog “otkidanja od usta", pokunje- 
ne glave skromno odgovaraju da se 
boje hoće svoj studij uspjeti dogurati do 
kraja, jer na njih od obiteljskog budže- 
ta, otpada jedna cijela plaća. Za ilus- 
traciju toga, cijena bonova za studeni 
iznosi 240 tisuća HRD-a (bez doručka) 
a za stanovanje u domu treba izdvojiti 
još 130 tisuća. Tih oko 100 maraka, 
treba zbrojiti sa kupovanjem markica 
za prijevoz, ili kad su uhvaćeni u “šver- 
cu", čuju brundanje bakica, kako se 
samo “dotepenci" švercaju, kupovanju 
“slanca" za doručak, možda pokoji 
sapun ili detergent najjeftiniji “Radi- 
on", za iskuhavanje čarapa i gaća u 
loncu... Student ne bi smio pušiti, od- 
laziti u kino, pozvati djevojku na kavu, 
a kamoli još i kupovati knjige, što 
obavezne, što one za “kućnu" 
biblioteku budućeg intelektualca. 

Oni koji nisu uspjeli useliti u jedan 
od studentskih domova, jer mjesta u 

Studentski standarqo 


njima ima samo za oko 8000 studena- 
ta, najmizerniji, mahom vlažni sobičak, 
plaćaju 100 marka, a ima i takvih koji 
samo za ležaj “u sobi k još jednom", 
plaćaju isti iznos. Oni su djeca nešto 
imućnijih roditelja ili se snalaze tradi- 
cionalnim radom preko Student-servi- 


tudent zagrebačkog 

veučilišta ne bi smio 
pušiti, odlaziti u kino, 
pozvati djevojku na. 
kavu, a kamoli još i 


kupovati knjige, što 
obavezne, što one za 
“kućnu” biblioteku 
budućeg intelektualca 


sa, koji se često isplati, ali uvelike 
onemogućuje redovno praćenje preda- 
vanja i ispunjavanje svih studentskih 
obaveza. 

Pri rektoratu Sveučilišta, odboru za 
nastavu, doznajemo da za tzv. "studij 
za vlastite potrebe", tj. za sve one koji 
nisu uspjeli upisati studij redovnim 
putem, diskvalificirani prijemnim 
ispitima, koji često, sa svojim pikant- 
nim detaljima, sliče testovima za 
"Kviskoteku". 

"Za studij za vlastite potrebe 
društveno-humanističkih znanosti, 
kao i za matematiku i fiziku, treba 
godišnje uplatiti iznos od 750 nje- 
mačkih maraka, u dinarskoj protu- 
vrijednosti, dok ovaj način studiranja 


tehničkih i tehnoloških fakulteta košta 
1000 maraka. Studij medicine ili PMFa 
(osim matematike i fizike) košta 1250 
maraka. Ovim je načinom studiranja 
predviđen studij za oko 1100 studena- 
ta, a za studij uz rad predviđeno je 
1530 studenata, koji će plaćati 50 
posto vrijednosti cijena predviđenih za 
studij za vlastite potrebe. 

Također, predviđen je i upis 564 
strana studenta, koji će za prvu kate- 
goriju platiti iznos 2.500 maraka, za 
drugu 3.300 maraka, a za treću 4.100 
njemačkih marka", rekao je Tomislav . 
Filjak iz rektorata Zagrebačkog 
Sveučilišta, odbora za nastavu. 

Brojke su, zaista, impozantne i 
pitanje je da li je Sveučilište ispunilo 
predviđen plan za upis studenata koji 


studiraju za tzv. “vlastite potrebe", 


posebno kada se zna da za ovu vrst 
studiranja, student nema nikakva 
studentska prava: kupnju bonova za 
prehranu u menzi ili pak smještaj u stu- 
dentskom domu, zdravstveno osi- 
guranje preko roditelja i liječenje u 
studentskoj poliklinici, dopunski rad 
preko Student-servisa, vožnju u tram- 
vaju skupu, ali ipak jeftiniju od najs- 
kuplje... 

Status stranih studenata nije pre- 
cizno definiran, osim ako se kao kriterij 
uzme, da su “stranci" svi oni koji nem- 
aju “Domovnicu", bez obzira da li su 
se na Zagrebačkom Sveučilištu (i 
drugim Sveučilištima u Hrvatskoj) 
zatekli i prije izbijanja rata. Stranci su, 
dakle, i svi studenti iz Republika bivše 
Jugoslavije, ne samo, nekad mnogo- 
brojni, “nesvrstani", kojih je u Hr- 
vatskoj bilo zaista mnogo, a danas 
"crnih" studenata, gotovo da i nema. 


Katarina DOBROVIĆ 

zovu vojnom pozivu, da se profesionalno 
obuče i usavrše; 


Europski parlament 28. listopada jednoglasno je usvojio 
Rezoluciju o dezerterima iz bivše Jugoslavije. Rezolucija je 
rezultat kompromisa između svih glavnih grupa partija 
Europskog parlamenta: socijalista liberala, demokršćana { 
zelenih. To je prvi put da je jedna europska instanca zauzela 
tako odučan stav po ovom pitanju. Međutim, Rezolucija nema 
obvezujući karakter i ne treba očekivati da će vlade država 
članica pristupiti njenom provođenju ukoliko ne dođe do 
značajne mobilizacije njihovog javnog mnijenja 


Svesni da među stotinama hiljada izbeglica 
iz bivše Jugoslavije ima mnogo dezertera i 
onih koji se nisu odazvali vojnom pozivu; 
Uznemireni obaveštenjima po kojima su re- 
grutacija i upućivanje na front svesno 
korišteni kao mere odmazde protiv osoba 
koje su kritične prema vladi, da je regrutaci- 
ja isto tako usmerena protiv pripadnika nekih 
etničkih grupa, kao npr. Albanaca sa Kosova 
i Mađara iz Vojvodine, a i drugih, npr. Roma, 
koji čak i ne poseduju državljanstvo zemalja 
koje sprovode regrutaciju; 

Zabrinuti zbog obaveštenja po kojima dezer- 
terima i onima koji su odbili da se odazovu 
vojnom pozivu, a koji su izbegli u zemlje član- 
ice Evropske zajednice, preti da budu proter- 
ani u njihove zemlje gde bi bili izloženi ozbilj- 
nim posledicama, što predstavlja flagrantno 
kršenje Evropske konvencije o pravima čove- 
ka; 

Svesni da je danski Ured za izbeglice odlučio 
da akt dezertiranja iz oružanih snaga Srbije i 
Crne Gore, ili neodazivanje pozivu na regrut- 
aciju ne predstavlja dovoljan razlog za prizna- 
vanje prava na azil; 

Podsećajući na deklaraciju Visokog komesari- 
jata Ujedinjenih nacija za izbeglice po kojoj 
svako ko odbija učešće u ratnoj akciji 
osuđenoj od strane međunarodne zajednice, 
ima pravo da uživa međunarodnu zaštitu; 
Procenjujući da su pozivi na dezertiranje i 
neodazivanje vojnim pozivima potpuno na li- 
niji politike koju vodi Zajednica i njene države 


članice protiv agresivne politike Srbije i Crne 
Gore; 

Smatrajući da bi dezerteri i oni u koji se nisu 
odazvali vojnom pozivu, s obzirom na njihov 
odgovor na apele za mir međunarodne zajed- 
nice, mogli igrati važnu ulogu u rekonstrukciji 
Jugoslavije po završetku sukoba; 

Pozivamo međunarodnu zajednicu da donese 
propise o zaštiti dezertera i onih koji su odbili 
da se odazovu vojnom pozivu ne želeći da 
učestvuju u nacionalističkim ratovima koje je 
ona neopozivo osudila; 

Tražimo od Saveta i zemalja članica da 
preduzmu odgovarajuće mere za prihvat 
dezertera i onih koji su iz ubeđenja napustili 
razne vojske koje se bore na teritoriji bivše 
Jugoslavije; 


- Pozivamo države članice da dezerterima i 


onima koji se nisu odazvali vojnom pozivu, iz 
bivše Jugoslavije, daju zakonski status i da 
ne dozvole njihovo proterivanje; 

Neodložno zahtevamo od danskog Ministra 
unutrašnjih poslova da srpskim i crnogorskim 
dezerterima i onima koji se nisu odazvali voj- 
nom pozivu, dozvoli boravak na teritoriju Dan- 
ske, do trenutka kada će moći da se bezbed- 
no vrate u svoju zemlju; 

Pozivamo države članice da oslabe, u bivšoj 
Jugoslaviji, vojnu moć agresora ohrabrujući 
dezerterstvo i neodazivanje vojnom pozivu tj. 
jasno manifestujući svoju nameru da daju 
pravo na azil dezerterima iz oružanih snaga 
zemalja agresora kao i onima koji odbiju poziv 


na regrutovanje; 

Pozivamo države članice i Komisiju da razrade 
programe i projekte koji daju mogućnost 
dezerterima i onima koji su odbili da se oda- 


| kažnjava se za prekršaj pojedinac: 


ŠTO ČEKA HRVATSKE 
DEZERTERE? 


Koje posljedice mogu nastupiti ukoliko ne potpišem poziv za mobilizaciju, 
odbijem ga primiti, ili ukoliko primim poziv a ne odazovem se njemu? 


U slučaju neodazivanja pozivu ili izbjegavanja istog primjenjuju se odredbe 
Zakona o obrani (NN 74/93), odredbe Propisnika o vojnoj stezi (NN 24/92) te 
Kaznenog zakona RH (NN 32/93). Kako se radi o prilično opširnoj materiji de- 
taljniji odgovor biti će objavljen u ovom i slijedećem broju ARKZIN-a. 


Po čl. 187 Zakona o obrani (pročišćeni tekst NN74/93) kaznom zatvora od 60 
dana ili novčanom kaznom u dinarskoj protuvrijednosti 167 DEM do 833 DEM 


1. ako se na poziv ovlaštenog tijela bez opravdanog razloga ne javi na mjesto 
i u vremenu koji su navedeni u pojedinačnom ili općem pozivu 
2. ako u propisanom roku ne prijavi ovlaštenom tijelu promjenu iz članka 17. 


Nalažemo našem predsedniku da dostavi ovu 
Rezoluciju Komisiji, Savetu, predsedniku 
Folketinga i danskom Savetu za izbeglice. 
Evropski parlament 28. 10. 1993. 
Priredila: 
Dragica MUGOSA (AIM) 


st. 1. (čl. 17 obvezuje vojne obveznike da su u roku od 8 dana dužni prijaviti 
ovlaštenom uredu za obranu promjenu adrese prebivališta, promjenu imena i 
prezimena, boravišta, bračnog stanja, zdrastvenog stanja, zasnivanje i prestanak 
radnog odnosa, stjecanje školske i druge stručne spreme); 

Nadalje po čl. 188 istog zakona ukoliko ste novak ili osoba u pričuvnom 
sastavu, može Vam se izreći kazna zatvora od 60 dana ili novčana kazna u 
dinarskoj protuvrijednosti 83 DEM do 833 DEM ako se bez opravdanog razloga 
ne odazovete pozivu ovlaštenog tijela, u vrijeme i na mjesto koji su označeni u 
pojedinačnom odnosno općem pozivu. 

Kaznom iz stavka 1. ovog članka kaznit će se za prekršaj i vojni obveznik koji, 
pošto se odazove pozivu, samovoljno napusti vojnu vježbu ili vojnostručno 
osposobljavanje koje se priznaje kao izvođenje vojne vježbe, odnosno drugu vojnu 
službu. : | 

Ujedno po st.2. istog čl. može Vam se izreći kazna zatvora do 30 dana ako 
Vam se zbog neprijavljivanja u smislu odredaba ovoga zakona nije moglo 
pravovremeno dostaviti poziv za vojnu službu ili se zbog toga niste mogli 
pravovremeno javiti na vojnu službu (čl. 17.). 

U slučaju da primite poziv za vojnu vježbu, a odbijete izvršiti zapovijed ili 
samovoljno napustite jedinicu temeljem Propisnika o vojnoj stezi (NN 24/92) 
odgovarate za povredu vojne stege u smislu čl. 3 Propisnika. Za stegovnu pogrešku 
može se izreći stjegovna mjera, a za stjegovni prijestup stjegovna kazna. Za 
stegovne pogreške može se izreći: opomena, ukor, zabrana izlaska izvan kruga 
vojarne do 7 dana ili vojnički pritvor do 30 dana. 


Orhideja MARTINOVIĆ 


(ον se na tržištu pojavilo prvo hr- 
vatsko izdanje svojevrsnog 
biografskog leksikona “Tko je 
tko...", kuloari su se uzburkali jer je 
opći nacionalni sport postao odgone- 
tavanje enigme zašto određene osobe 
nisu uvrštene u to važno djelo. Budući 
da je riječ o Slavenki Drakulić, Dafinki 
Večerini, Đurđi Milanović, Vesni Kesić, 
Tanji Torbarini, Denisu Kuljišu, Igoru 
Copi... i nekim drugim ljudima, koji su 
u protekle dvije, tri godine uvelike 
označili prostor medijske slobode u 
nas, naklapanja su poprimila političke 
dimenzije, a sama knjiga je gotovo 
etiketirana negativno jer se zaključilo 
da je osnovni kriterij uvrštavanja bila 
slijepa odanost hrvatskoj Vladi. 
Međutim, u knjigu su uvršteni Du- 
bravka Ugrešić i Rade Šerbedžija, pa se 
to uvjerenje nacije poljuljalo, izazvavši 
još veći kaos kod onih koji teže egzak- 
tnim činjenicama i argumentima. 


ŠTO S LJUBAVNICAMA 


Bez obzira na te nedoumice i 


tračeve kojima se narod poduže zabav- ν 
ljao, hrvatski “Tko je tko..." uspješan je ` 


projekt i u potpunosti se može 
uspoređivati sa sličnim izdanjima iz 
svijeta. Tiskan je usporedo na hr- 
vatskom i engleskom jeziku, a sadrži 


više od 5000 biografskih jedinica (4000 S 


iz Hrvatske i oko 1000 iz dijaspore), 
kojima su obuhvaćene važne, javne 
osobe s ugledom i statusom. Također, 
priložen je adresar organizacija, 
udruženja i ustanova iz političkog i dip- 
lomatskog života te zanosti i kulture, 
što će mnogima itekako dobro doći. 


Hvale vrijedan je i poziv anonimnog « 
uredništva da se drugo izdanje "Tko je 


tko u Hrvatskoj" predlože osobe za 
koje se smatra da svakakao trebaju biti 
na stranicama tog izdanja. Time bi se, 
naglašeno je u predgovoru, ispravile 
eventualne pogreške i propusti. 


Budući da do Franje Maletića, ) 


glavnog urednika izdanja, (kojeg usput 
rečeno nema u leksikonu, a trebao bi 
biti), nije bilo moguće doći (stalno je 
bio na putu), koristimo se informacija- 
ma iz kuloara: uredništvo je bilo sas- 
tavljeno od kompetentnih stručnjaka s 
pojedinihh područja koji su po vlasti- 
toj savjesti i znanju napravili popis lju- 
di, tri puta im slali upitnike od 16 pi- 
tanja, a u slučaju neodaziva sami sas- 
tavljali biografije te ih potom slali na 
autorizaciju. Ukoliko se važna ličnost 
ni tada nije odazvala, vrativši 
uredništvu svoju biografiju s vlas- 
toručnim potpisom, jednostavno nije 
bila uvrštena u knjigu. 

Osim klasičnih kriterija, koji važe za 
sva slična međunarodna izdanja (živa 
bića, objektivno vaćan javan položaj, 
iznimni rezultati i istaknuta djela ili 
djelovanje), bilo je po pričanjima i sub- 
jetivnih kriterija. Jedan od najapsurd- 
nijih i najduhovitijih odnosio se na 
problem neriješenog bračnog stanja 
osoba. Naime, određeni broj ljudi već 


desetak godina živi s ljubavnicom, 8. 


istodobno je još u braku s (bivšom) 


suprugom. Nevjenčana družica daka- ` X 


ARKzin vam otkriva strogo 
čuvanu tajnu: Miri Ljubić 


 Lorger direktni je predak bio 


Ante Topić Mimara!!! 


dina Maletića. Također nije bilo mo- 
guće saznati imena članova ured- 
ništva, koji su očito bili vezani geslom 
zavjetne šutnje. Takva misterioznost 
možda i ima opravdanje, jer bi se vjero- 
jatno po izlasku knjige sva silina 
povrijeđene sujete onih neuvrštenih 
lomila o glave urednika. Ipak, oprav- 
danije bi bilo da su se urednici koji su 
gotovo dvije godine pripremali taj go- 


S 


ορ 


ko ne zna za bivši brak, odnosno, misli ΝΝΩΝ 


da je raskinut, a budući da se anketnim ἃ 


upitnikom apostrofira bračno stanje i 
ime najdraže žene u Životu, nastaje 
nerješiv problem: nova suputnica 
saznala bi za bivšu surpugu i pravno 


važeći brak što bi, naravno, poljuljalo '* 


njihovu toplu, ljudsku zajednicu jer bi 
na vidjelo dana izišla laž. U slučaju 
prešućivanja imena supruge, mogla bi 
se javiti pravna supruga s nekim ma- 


glovitim zahtjevima i opet bi nastao. 


problem. Tada je, navodno, odlučeno 
da ti ljudi jednostavno ne budu 
uvršteni u leksikon. Mir u kući, čini se, 
nadvladao je potrebu za ugledom i sta- 
tusom! 


ZAVJERA SUTNJE 

Poriječima tajnice iz poduzeća koje 
je izdavač knjige, čak je sklopljen dogo- 
vor redakcije da nitko ne može davati 
izjave za javnost bez odobrenja gospo- 


lemi i vjerujemo mukotrpni projekt, 
našli crno na bijelo u impresumu 
knjige. 

Za nastajanje knjige veže se i jedna 
zanimljiva anegdota: budući da su se 
anketni upitnici slali baš u doba naj- 
veće sječe direktora u Hrvatskoj, 
događalo se da gotovo odmah po prim- 
itku telefonira tajnica iz firme i 
obavijesti izdavača da je direktor 

smijenjen te ih upita jesu li zaintere- 
sirani za novog. Kako je dalje tekao 
razvoj događaja doista ne znamo, ali 
činjenica stoji da kod pojedinih ljudi 
piše funkcija koja više ne važi. 

Iako se čitav leksikon naravno ne 
može čitati kao napeti roman jer više 
nalikuje na opširniji telefonski lek- 
sikon, zadovoljava ljubopitljive čitače 
jer podastire informacije o obrazovnoj 
razini pojedinaca, njihovim hobijima, 
saznajemo da je predak Mire Ljubić- 
Lorger, predsjednice Dalmatinske 
akcije, Ante Topič Mimara, sakupljač 
umjetnina, dok je Miko Tripalo valjda 
jedini u knjizi pod rubirku “nagrade” 
hrabro upisao Partizansku spomenicu 
1941. Josip Pankretić, zastupnik u 
Zastupničkom domu Sabora RH, a 
ujedno i medijska zvijezda, ljudski jed- 
nostavno zapisao je “četiri razreda 
osnovne škole” pod rubriku “obrazo- 
vanje”, dok je za hobije istaknuo vatro- 
gastvo, vinogradarstvo į nogomet. 


` ANTOLOGIJA MODERNE 


Ipak, najveće zanimljivosti mogu se 
naći u rubrici “hobi” jer se iz nje 
ponajviše otkrivaju ličnosti kao ljudi, 

dnosno ono što žele biti. U toj rubrici 
nalazi se fantastičan katalog bizarno- 
sti. Tako je, primjerice, Olgi Carević, 
hobi “pisanje članaka o miroljubivosti 
i prijateljstvu među narodima, pose- 
bice srpskim i hrvatskim”, a Josipu 
Zupanovu: rješavanje križaljki. Sve- 
ćeniku i profesoru ivanu Zirdumu ho- 
biji su igrokazi i pješačenje. Andreji 
Zlatar pečenje kolača, književniku Jozi 


x | Vrkiću traganje za prirodnim čudesima, 
Ν Antunu Vrdoljaku letenje, posebno bez- 


motornim jedrilicama, Zdravku Tomcu 
automobilizam, dok Višnja Stahuljak 
uživa u šivanju zavjesa. Glumac Krun- 


x oslav Šarić voli brati gljive, pisac Davor 


Slamnig za hobi ima - spoznaju, a Mira 
Ljubić-Lorger astrologiju i borilačke 
vještine. Predsjednik republike Franjo 


ΝῊ 
À` Tuđman pod hobije uvrštava “ozbiljnu 


glazbu, filozofsku, povijesnu i knji- 
ževnu literaturu i tenis.” Janko Bobet- 
ko bavi se voćarstvom, Martin Spegelj 
lovom i ribolovom, dok je Dragi Krpini 
hobi kazalište i nogomet, a pod ru- 
brikom “djela” stoji “objavljivao poezi- 
ju u raznim časopisima”. 

Neki su se i zastidjeli nekih svojih 
radnijih djela, pa su ih, čini se, pre- 
šutjeli, u općem trendu zaboravljanja 
svega što je bilo prije 1990. godine, 
osim Željka Žutelije (i još nekolicine) 
koji je pošteno zapisao da je bio su- 
autor knjige “Bilo je časno živjeti s 
Titom.” 

Također po neslužbenim infor- 
macijama, “Tko je tko u Hrvatskoj” 
sufinancirala je dijaspora i velika je 
vjerojatnost da bez te pomoći to kapi- 
talno izdanje nikada ne bi bilo tiskano. 


| Navodno će se pripremiti i specijali- 


zirana izdanja, a prvo je na redu za | 


\\, medicinsku struku, što je u redu jer se 

stječe dojam da su medicinari najlošije 
zastupljeni. 
Na kraju može se reći da je “Tko je 


* tko u Hrvatskoj" sasvim uspjelo djelo 


i da autorima u svakom slučaju treba 
čestitati. Ipak, propust je što u knjizi 
(bez obzira na razloge, argumente, kri- 
terije, dokaze i tvrdnje ...) nema Josipe 


{ Lisac koja je ime od općeg i posebnog 


značaja za hrvatsku kulturu i javni 
Život, doktora Vladimira Grudena koji je 
uvelike pridonio popularizaciji psihi- 
jatrije u nas i primjerice Zvonimira 


A Zoričića, vrsnog glumca. Također, 


stječe se dojam da nedostaje alterna- 
tivnije kulture ili su se alternativci zagu- 
bili u moru svećenstva, direktora i 
poduzetnika. Te propuste svakako bi 


ὶ valjalo ispraviti, što uredništvo u 


predgovoru i obećava, možda čak uz 
pomoć Stipe Suvara (kojeg također 
nema u knjizi) koji bi zasigurno imao 
neku originalnu ideju o reformi proje- 


{ kta “Tko je tko u Hrvatskoj". 


Nina OŽEGOVIĆ 


Početkom studenoga, u Zagrebu je boravio 
poznati njemački pjesnik, esejist i lijevi 
politički aktivist Hans Magnus Enzesberger. 
Organizatori posjeta bili su zagrebački 
Goethe-Institut i Hrvatski centar PEN—a. 


jesnička večer, na kojoj je Enze- 

sberger čitao vlastite pjesme, 

bila je poseban doživljaj, ali dis- 
kusija povodom njegove posljednje 
knjige Izgledi za građanski rat (djelo- 
mice prevedena i na hrvatski u izdanju 
Hrvatskog centra PEN-a) privukla je, 
prirodno, više pažnje. Po njegovim 
riječima, cilj mu nije bio stvaranje znan- 
stvene teorije niti je knjiga bila pisana 
s posebnom namjerom da objasni kri- 
zu na prostorima bivše Jugoslavije; 
njegov je pristup književni, esejistički. 
Predmeti njegovih razmatranja su kako 
urbano nasilje (npr. u Los Angelesu) 
tako i etnički sukobi. Nezadovljan nači- 
nom na koji se o tome raspravlja kroz 
“stratosferski diskurs" i apstraktnu 
razinu, razvija svoj pojam “molekular- 
nog građanskog rata" kojim opisuje po- 
javu autodestruktivnog nasilja u 
društvu u desecima sukoba koji danas 
potresaju svijet. 


SLICNOSTI I RAZLIKE 

U slijedećem citatu iz njegove knjige 
taj je pojam jezgrovito objašnjen: 

Građanski rat ne dolazi izvana, to 
nije doneseni virus, nego endogeni 
proces. Započinje ga uvijek neka man- 
jina; čini se da je dovoljno, kad to pože- 
li svaki stoti, pa da civilizirani suživot 
postane nemoguć. U industrijskim 
zemljama još postoji snažna većina lju- 
di, kojima je miliji mir. Naši građanski 
ratovi do sada nisu zahvatili mase; oni 
su molekularni. Kao što pokazuje 
primjer Los Angelosa, oni, međutim, u 
svakom trenutku mogu eskalirati i 
pretvoriti se u prostrani požar. 

Je li pak moguće usporediti jedno s 
drugim? Cetnika s trgovcem rabljene 
robe, koji se u Texasu, oboružan 
pištoljem, popne na toranj i puca na 
mnoštvo? Vođu bande u Liberiji sa 
“skinom”, koji svoju pivsku flašu razbi- 
ja o glavu nezainteresiranog umiro- 
vljenika? Berlinskog autonomaša s rat- 
nicima džungle iz Kambodže? Cečen- 


sku mafiju sa “Svijetlećom stazom"? 
A sve to s normalnošću jednog nje- 
mačkog, švedskog ili francuskog 
gradića? Je li razgovor o građanskom 
ratu prazno poopćavanje, je li to puko 
paničarenje? 

Bojim se da, uza sve razlike, postoji 
zajednički nazivnik. Ono što je i sjedne 
i s druge strane napadno jest ponaj- 
prije autistički karakter počinitelja, a 
potom njihova nesposobnost da prave 
razliku između uništavanja i samo- 
uništenja. U građanskim ratovima 
današnjice više nema legitimacije. 
Nasilje se posvema oslobodilo 
idoloških obrazloženja. 

Enzensberger se nije upuštao u to 
da predlaže načine rješenja sukoba na 
području bivše Jugoslavije, iako je bo- 
ravio i u Beogradu i govorio kako sa 
opozicijom, tako i s ljudima od vlasti. 
No za njega, kada je moguće rješenje 
sukoba između Izraelaca i Palestinaca 
gdje su razlike veće, rješenje je mo- 
guće i ovdje. On nema povjerenja u 
institucije i vjeruje da je moguće taj 
proces započeti od običnih ljudi. 


STO JE GRAĐANSKI RAT? 

Naravno, teza o građanskom ratu 
provocirala je pitanje ne radi li se ovdje 
ipak o klasičnoj agresiji. Enzesberger 
odgovara da ta dva pojma ne protur- 
ječe jedan drugom: “Postoji mnogo 
definicija građanskog rata i moju 
definiciju možete odbiti. Pitanje je žive 
li ljudi u nekoj državi dobrovoljno ili ne. 
Ako nastane unutarnji sukob, onda je 
to građanski rat. U ovom slučaju nije 
važno tko je agresor, jer i u 
građanskom ratu imamo agresora i 
žrtvu. Vjerujem da trebamo razlikovati 
dva načina mišljenja u odnosu na to: 
strukturalni i moralni. Ja sam u ovoj 
knjizi pokušao strukturalno misliti, bez 
namjere da bude primjenjena na slučaj 
bivše Jugoslavije, nego u smislu 
komparativistike koja je svojstvena 
književnosti." 


σι 


Razlika između četnika 
i teksaškog trgovca 


SNIMIO: HRVOJE GRILL 


Hans Magnus Enzesberger u Zagrebu 


Autodestruktivnost sukoba je bitno 
obilježje “molekularnog građanskog 
rata". U takvom sukobu bilo bi iluzor- 
no govoriti o pobjednicima. Istodobno, 
od takvih sukoba nijedno društvo nije 
sigurno. Kako se toj autodestrukciji su- 
protstaviti? Enzesberger, poznat po 
svojem djelovanju u pokretu '68, kao 
izdavač kritičko-teorijskog časopisa 
Kursbuch bio je svojevrsna savjest 
ljevice u Njemačkoj i u Evropi. Danas 


je podjednako kritičan prema stranci 
zelenih za koju smatra da ih je sistem 
iskoristio i da su postali stranka sred- 
nje klase, dakle ne zastupaju više one 
koji imaju potrebu za pomoći. Nasuprot 
tome, svrhu svojeg medijskog anga- 
žmana vidi u obrani civilizacijskog 
minimuma za sve ugrožene od pogro- 
ma i desnog radikalizma u Njemačkoj 
i u svijetu. 


Davor JAMBOR 


ANDREAS GROSS U ZAGREBU . 


Gross se zalaže za radikalnu demokraciju, što znači dati ljudima što je više 
oguće moći da odlučuju o stvarima o kojima žele odlučivati. 


Demokracija neće napredovati bez pritiska odozdo. Za situaciju u Hrvatskoj 


O DIREKTNOJ 
I POSREDNOJ 
DEMOKRACIJI 


ο prije skupštine Antiratna kampanje Hrvatske, za njene aktiv 


iste i druge zainteresirane održana je radionica o neposrednoj 
demokraciji. Voditelj radionice bio je Andreas Gross, direktor Instituta 
za direktnu demokraciju iz Züricham jedan od osnivača Grupe za Švicarsku bez 
Vojskei socijaldemokratski zastupnik u švicarskom parlamentu. 
Demokraciju Gross definira kao skup ustanova koje omogućavaju ljudima da 
vladaju sami sobom, što je lijepo čuti u vrijeme kada u novonastalim državama 
raison d'etat biva stavljen iznad suvereniteta građana. Ako građani ne sudjeluju 
u procesu donošenja odluka po srijedi je zapravo diktatura. Švicarska je pozna- 
ta kao zemlja u kojoj građani putem referenduma i drugih institucija direktne 
demokracije imaju mogućnost odlučivati o stvarima koje su im važne. Pred- 
stavnička demokracija sama za sebe vodi ka “demokraciji elita" u kojoj narod 
tek svake četiri godine biva jednom suveren a u međuvremenu elite u parlamentu 
same odlučuju i građani nemaju mogućnosti osporiti odluke s kojima se ne slažu. 
S druge strane, u Peruu je predsjednik proveo referendum ali to još uvijek ne 
znači vladavinu demokracije jer potrebni su i neki drugi elementi da bismo neki 
sistem označili kao demokratski. 


Gross je rekao da je teško boriti se za demokraciju u zemlji u kojoj su vlasti puna 
usta demokokracije. Treba tražiti slabe točke vlasti, tamo gdje se ona ne pridržava 
principa koje je i sama proklamirala. Bitno je da svako učini ono što može za 
napredak demokracije, čekanje donosi nazadovanje. 


Pozivamo vas da se pretplatite na arkzin 


pretplata za Hrvatsku za 6 brojeva iznosi s DEM 
(u dinarskoj protuvrijednosti po srednjem tečaju Narodne 
banke na dan uplate) 
uplate šaljite na žiro račun broj 30102-678-83973 s 
naznakom Antiratna kampanja Hrvatska (za Arkzin) 


pretplata za inozemstvo za 6 brojeva iznosi 15 DEM 
(za USA 15$) na devizni račun Antiratne kampanje 
Hrvatske kod Zagrebačke banke, 30101-620-16, broj 
računa 2421726885 (s naznakom za ARKzin) 


Ne zaboravite nam poslati uplatnicu sa svojom čitko 
ispisanom točnom adresom! 


Molitva za mir 


rvi pripremni sastanak odbora za organiziranje Drugog tjedna Međunarodnog međureligijskog 

dijaloga i mira “Graz-Sarajevo" održan je sredinom studenog u Zagrebu. Organizatori ovog susreta 
bili su Biro za mir i razvoj iz Graza, Medjunarodni centar “Zajedno" iz Sarajeva i Islamski centar Zagreb, 
a u pripremama su sudjelovali i Kršćanska informativna služba Zagreb, Hrvatski ogranak Svjetske 
konferencije religija za mir i još neke inozemne grupe. U okviru sastanka održana je i zajednička molitva 
islamskih, židovskih, katoličkih, pravoslavnih i protestantskih vjernika, a nastupili su Zbor Islamskog 
centra i Zbor franjevaca Bosne i Hercegovine. 

Prvi tjedan međureligijskog dijaloga održan je 1991. godine u Židovskoj općini u Sarajevu. Namjera 
je da se susret ponovi u lipnju iduće godine, a ako ne bude moguće u Sarajevu onda u Osijeku. Razne 
mirovne skupine djeluju izvan hijerarhija svojih crkava, ali komplementamo s njima. One nastoje ne 
samo na dijalogu nego i suradnji na konkretnim problemima ekologije, obitelji i na razvijanju 
multireligioznosti za dobrobit cijelog čovječanstva. 

Sarajevski centar Zajedno na čelu sa franjevcem Markom Oršoličem pokušava ostvariti međurelijski 
dijalog u cilju bolje suradnje tamo živućih naroda. Okuplja ljude svih vjera i konfesija koji smatraju da 
uloga religije treba biti suprotstavljanje nasilju i nepravdi, pomirenje i razvoj tolerancije. 

Biro za mir i razvoj iz Graza osnovan je prije pet godina uz podršku gradskih vlasti Graza. Centar, 
koji okuplja ne samo religijski orijentirane ljude, nastoji u Grazu doprinijeti kod stnovništva izgradnji 
svijesti o ovim problemima. Da njihov rad ima uspjeha pokazuje i to što je u Grazu razvijen pozitivniji 
odnos prema izbjeglicama nego što je drugdje u Austriji. Biro usko surađuje s Dubrovnikom na projektu 
Cultural city network. : 

Ovim mirovnim aktivnostima podršku pruža i Konferencija evropskih crkava, a njihov predstavnik i 
stručnjak za bivšu Jugoslaviju dr John B. Taylor govorio je i na ovom skupu. 

Ovaj susret završen je simbolično odlaskom zapadnoevropskih sudionika u Petrinju, uz podršku 
UNPROFOR-a, te vjerskim susretom u pravoslavnoj crkvi kao doprinosom miru. 


Davor JAMBOR 


“Profil” više neće izlaziti u “Nedjeljnoj Dalmaciji" 


Još jedno zatvoreno oko 


ο. novinama u Hrvatskoj suđeno je da umru. Prije tri godine, u vrijeme demokratskih promjena 
i obećavanja svekolikog i neizmjernog blaženstva, ugasio se jedini releveantni kulturni list u 
Hrvatskoj - OKO. Prošavši sve faze komunizma, od onog najortodoksnijeg do najliberalnijeg, OKO je 
vuklo prljavi balast režimske novine, pa ni sa novim izdavačem i uredništvom, onako redizajnirano, 
nije moglo opstati. Službena verzija glasila je - nema novaca. “Mladost", njegov izdavač, rezala je 
troškove gdje god je stigla. Prva vidljivija posljedica bila je nestanak OKO s novinskih kioska. Točno 
nakon godinu dana izlaženjam “oslobođeno” OKO je usahlo. Redakcija j je u zadnjem broju pokušala 
opravdati sebe, a vjerojatno nije ni bila kriva. Možda je to bila tek najava početka kraja “Mladosti". 


Poslije nestanka OKO uslijedio je val raznoraznih ukidanja “zbog nerentabilnosti". Studio, Start, 
Svijet, književni i stručni časopisi nestajali su jedan za drugim, a Heroina (sjeća li je se itko?) izdržala 
je svega šest brojeva neredovitog izlaženja. Potom mrak i veliko ništa... 

Danas je srijeda, 17. 11. 1993. godine. Kod kolportera na središnjem zagrebačkom trgu (koji također 
nestaje) obavio sam rutinsku kupovinu novina, među kojima i Nedjeljne Dalmacije, te otišao do omiljene 
konobe da je u miru pročitam. Zbog čega sam ostao vjeran “Nedjeljnoj”? Samo zbog PROFILA. Dvanaest 
stranica koje su mi svake srijedi iznova vraćale nadu u život drugačiji od ovoga, “oaza za intelektualce" 
kako su ga zvali ili “magazin za predcivilno doba" kako je na njemu pisalo. Jesam li intelektualac? Jesam 
li predcivilan ili tek neciviliziran? Svejedno, čitao sam PROFIL. 

Njegov 112. broj na prvoj stranici donio je natpis tipičan za nadgrobne spomenike: Posljednji broj, 
PROFIL, 1991. - 1993. I fotografija. Fotografija tek rođenog djeteta visoko uzdignutog roditeljskim 
rukama. Najava novog života ili slikoviti opis PROFILOVOG vijeka? 

Sandro je napravio interview s Pogutzom i objasnio čitateljima da PROFIL ne preseljava, da neće 
biti sudbine kao Hrvatski rukopis, a niti da umire. Što onda? Da li ćemo dobiti neki novi PROFIL ili 
nećemo imati ništa, vi koji ste ga stvarali i mi, koji smo ga čitali? Zahvaljuje svima koji su ga se ponekad 
sjetili, ponekad zaboravili, i svima koji za njega nisu saznali. Njima je svejedno. 

Nedavno sam Sandra zamolio da mi za matičnu novinu napiše tekst za rubriku “Posjetnica". Pisao 
je ο proročanstvu jugoslavenskog rock'n'rolla. Možda je i moja želja za Sandrom u “Posjetnici" bila 
proročanstvo? 


Svejedno. Još jedno oko se zatvorilo, a njegovo tijelo usnulo. 


ZELENE RADIONICE 


ZELENA AKCIJA ZAGREB organizira trening—radionice namijenjene aktivistima hrvatskih ekoloških grupa. 
Radionice su organizirane uz financijsku i stručnu pomoć Regional Environmental Center for Central and Eastem 


Milivoj ĐILAS 


Europe (REC) sa sjedištem u Budimpešti, Mileaukontakt Ost Europa iz Amsterdama i Organizing Project iz _ 


Praga. 

Nakon značajnih aktivnosti tokom druge polovice osamdesetih godina, hrvatski pokret doživio je težak pad. 
Naravno, ratni užasi utjecali su na na pad interesa i aktivnosti, ali to nije dovoljno obrazloženje i opravdanje 
jer problemi zagađivanja okoliša sve su veći. Postoje sve ozbiljniji nagovještaji da u poslijeratnoj obnovi i razvoju 
Hrvatskoj prijeti “ekološki neokolonijalizam", uvoz prljavi tehnologija i čak direktan uvoz otpada. 

Grupa iskusnih zelenih aktivista iz ZELENE AKCIJE zaključila je da je razvoj “ljudskih resursa" u ovom trenutku 
bitan za oživljavanje pokreta. U višemjesečnim pripremama odlučili su da u radionice uključe prvenstveno 
mlade od 15 do 28 godina, jer oni brzo usvajaju nove vještine. Zelja je da se uključi i nekoliko starijih aktivista 
koji su dovoljno fleksibilni za rad s mladima, a imaju autoritet i znanje koji mogu motivirati mlade sudionike 
i sudionice. 

Na radionicama će se, pod vodstvom domaćih i strani isntruktora, obrađivati teme kao što su “Svijet zelenog 
aktivizma", “Efikasno donošenje odluka", “Planiranje akcije", isl. Biti će održane četiri regionalne radionice: 


Rijeka 26 - 28. studenog 1993. 
Split 3 - 5. prosinca 

Osijek 10 - 12. prosinca 
Zagreb 28 - 30. siječnja 1994. 


Putni troškovi i troškovi smještaja pokriti će organizatori iz donacije REC-a. Kotizacija za sudjelovanje na 
radionici iznosi 40.000 HRD. 


Kontakt adresa: ZELENA AKCIJA ZAGREB, Radnička c. 22, 
p.p. 987, 41000 Zagreb, tel. i fax 041/610—951. 


Estetika nove predstave 
Montažstroja (“Everybody 
goes to disco from Moscow 
to San Francisco") obraća 
se prije svega MTV 
generacijama, a 
zemljopisno, kako 
Hrvatskoj tako i čitavom 
svijetu. Iako skraćena na 
svega 27 minuta (izvorna 
verzija traje oko 60), dakle 
na manje od pola, 
predstava je izazvala 
ovacije prisutne publike i 
još jednom dokazala da je 
Montažstroj barem 
nekoliko godina ispred 
ostalih lokalnih 


kazalištaraca 


agreb je ove godine prvi 
| put uključen u mrežu 
dvadesetak svjetskih 


centara određenih za selekciju 
koreografa koji će se svojim 


projektima predstaviti πα. 


prestižnom MEĐUNAROD- 
NOM SUSRETU KOREO- 
GRAFA - BAGNOLETU 1994. 
Na pozornici "Istra" Zagre- 
bačkog kazališta mladih u 
dvije večeri predstavilo se 
dvoje koreografa iz Slovenije i 
sedam iz Hrvatske, među 
kojima i Borut Šeparović s 
novom predstavom Montaž- 
stroja "Everybody goes to 
disco from Moscow to San 


Francisco". Iako skraćena na 
svega 27 minuta (izvorna 
verzija traje oko 60), dakle na 
manje od pola, predstava je 
izazvala ovacije prisutne 
publike i još jednom dokazala 
da je Montažstroj barem 
nekoliko godina ispred ostalih 
kazalištaraca. O novoj pred- 
stavi i nekim drugim ne manje 
važnim stvarima, porazgo- 
varali smo s Borutom Sepa- 
rovićem, art direktorom 
Montažstroja. 


Zadnji vaš projekt bio je spot 
“Croatia in flame" prije dvije 
godine. Sto je u međuvremenu 


radio Montažstroj? 

- Tokom te dvije godine 
imali smo niz gostovanja 
širom Europe s predstavom 
“Rap opera 101". Bili smo na 
pozornicama Ljubljane, To- 
rina, Kopenhagena, Leipziga i 
Lunda i fantastično smo 
prihvaćeni, kako od publike 
tako i od kritičara. Cak su i. 
tradicionalno hladni Šveđani 
nakon predstave ustali na 
noge i pljeskali, što je još jedna 
potvrda da smo uspjeli 
uspostaviti i nemetnuti stan- 
darde koji su doista svjetski i 
koji dokazuju da se nešto 
takvo može napraviti i u 


Hrvatskoj. Nakon tih gosto- 
vanja posvetili smo se pri- 
premanju naše nove predstave 
“Everybody goes to disco..." 
čiju premijeru planiramo za 
slijedeću godinu. 


Je li se predstava nastavlja na 
prethodni rad Montažstroja ili 
je koncepcija potpuno nova? 

- Ishodišna točka spekta- 
kla je visokoestetizirana 
predstava u trajanju oko sat 
vremena. Izvođači su mladići 
i djevojke izuzetne fizičke 
spreme stečene svakodnevnim 
vježbanjem, a budući da se 
predstava temelji na high risk 


Razgovor: Borut Šeparović, 
art direktor Montažstroja 


dance-u (visoko rizičnom 
plesu, akrobatici i cirkuskim POKUSAJ 
rizicima u koje se upuštaju Montažstroj je neologizam, složenica riječi 
izvodači) i na grandiozno “montaža" (u značenju spajanja, filmske 
-postavljenoj scenografiji koja montaže, ali i rada na pokretnoj traci) i rije 
sadrži dvije velike slike - “stroj" (mašina kao futuristički ideal apliciran 
(Crvenog trga u Moskvi i Ελ. vrste umjetnosti, a također i u značenju 
Zlatnog mosta u San Fran- postrojavanja, reda i discipline). | 
ciscu) spektakularnost pred- Montažstroj theatre osnovan je u proljeće 
stave je zagarantirana. Este- 1989. godine u Zagrebu kao nogometno kaza- 
tika predstave obraća se prije lište. U svom petogodišnjem planu kulturne 
svega MTV generacijama, a djelatnosti nazvanom “Teatralizacija nog 
geografski, kako Hrvatskoj metne kulture 1990.-1994.", koji donosimo u 
tako i čitavom svijetu. ‘cijelosti, Montažstroj kaže: “Osnovani smo 5 
ciljem oblikovanja i manifestiranja suvremene 
Paralelno s predstavom radili i autentične slavenske umjetnosti i sve- 
ste i na svojoj prvoj ploči? vremenog ontološki čistog kazališta. Metoda 
Da. Paralelno s pre- kulturne djelatnosti je kulturna industrija, a 
mijerom kazališne predstave, njen je konačni proizvod kulturna revolucija, pa 
Montažstroj priprema | je stoga Montažstroj ustanovljen kao ideja 
izdavanje CD-a “High Risk Ροΐριιποξ o SK KELE 
Dance" koji će biti integralno ΙΔ οο{ποδθπ[πια πιθεΐ]α. M Ν 
upotrebljen u spektaklu. Kao autentično slavensko kazalište Montaž- 
Glazba se može odrediti kao stroj idelogizira svoju djelatnost, koja postaje 
high tech dance glazba sa i univerzalna, a ne dnevno-politička, pa je stoga 
techno i etno elementima. Montažstroj političko kazalište. Temelj politi- 
Ploča će sadržavati 14 glaz- čkog diskursa NK Montažstroj je suvremena 
benih brojeva, a posebno je slavenska mitologija dvadesetog stoljeća. 
zanimljivo da u nekim nume- Kao ontološki čisto kazalište Montažstroj 
rama gostuje Vama iz E.T.-ja stvara organičku kazališnu sintaksu univer- 
(na Everybody goes i na High Bása utemeljujući autentičnu slavensku kultu- 
Risk Dance), te Josipa Lisac (u LE totalni design spektakla je utemeljen 
skladbama Dynamo i Radical), isključivo organičkim kazališnim jezikom i 
kojoj se strašno sviđa ovo sredstvima koje Montažstroj analitički i 
radimo. Ploču je producirao sustavno - laboratorijski istražuje. Organički 
Aldo Ivančić iz Borgesie, kazališni jezik zasnovan je izvođačem - 
kompozitor je Hrvoje Crnić - organičkim subjektom i njegovim organičkim 
HC Boxer, design omota pot- Βλ Αι” 
pisuje Barko Fritz, a kompletnu Kao nogometno kazalište Montažstroj 
muziku izvodi Montažstroj. postavlja ishodište svog djelovanja u nogo- 
Prvo planiramo izaći s mix- metnu kulturu - u smislu svevladajuće suvre- 
evima na MC-u, a tek slijedeće Βόλο. kulture. lako je nogomet prosta 
godine s pločom. stvar, Montažstroj u njemu otkriva spektaki, 
ritualno događanje. Pojam “nogometno", 
Nova predstava više se bavi konotirajući fizičku kulturu, označuje Montaž- 
nekim drugim temema, a Wau kihai . ΟΝ. 
manje politikom. Namjerno ili βαλω. NE EE CI 
Ἢ bila je KOPACKA U GALERIJI 1989. godine. Bio j ša m 
ἬΝ -Svjesno smo odustali od je to hommage slikaru Kazimiru Maljeviču čija dai mi imamo što pokazati toj poprilična svota novca. Imate 
političkih sadržaja. Više se Κω ο. toliko željenoj Europi. li problema oko toga, posebice 
bavimo intimnim odnosima BU στο Αα što niste institucionalizirano 
koji na kraju mogu postati i BOJ, U STROJ, ZA MONTAZSTROJ!" Uslijedio je Tvoje viđenje današnjeg stanja udruženje? δν 
politički, ali to nam ni u kom μμ ΑΟΗΤύΝΟΙ kazališta u Hrvatskoj? - Taj problem smo riješili. 
slučaju nije bio imperativ. ALARM!, poruka u megafonskoj ekspoloziji: - Mislim da nedostaje još Samo zahvaljujući sponzo- 
Tema, osnovni motiv pred- “αιαδαπὶ, ναῦ Σϊνοῖ 1ο µ τοαιαξιοθῖνποί jedna ili dvije grupe koje bi rima koji imaju razumijevanja 
stave su erotski, tjelesni KG HE EJ I OESS nam konkurirale. Mi smo 78 ovo što radimo. Sceno- . 
odnosi između dvije jedinke, u Κα, αμ αμ poluprofesionalna skupina, ali grafija je uistinu skupa, 
svim mogućim kombina- Ρριοάςίανα ΝΑΤΗΟΤΕΗΝΑ Ρο πιοβῖνῖπια smatram da se ipak ne posebno za “Everybody...” ine 
cijama: muško-ženski, žensko- MA GE Ρεοπιθίε]α” οφίναιεπα [ο trebamo mjeriti s bilo kim u ovisi o kazališnoj tehnologiji. 
ženski i muško-muški odnosi. ἴδιε Ροάΐπε E E ροδβοῦυ δἵατε ἀεθιενῖ]ε αἱ Hrvatskoj. Ovo što se kod nas Predstava se može igrati i u 
Predstava se temelji na EEG LJ GE ECU radi vrlo je slabo, možda samo velikim halama i u kazalištima | 
montažnom principu i nema θα ο zato što nema novaca za neke s velikom pozornicom kakve << 
klasičnu dramaturgiju. Više je ubojstvu pomoću povijesti kao stroja, a projekte, možda i zbog nekih imaju HNK ili ZKM. Nažalost, 
primjerena pričama video- posvećena je revolucionaru i heroju Ν.Ε. drugih razloga. Uvijek govorim na nedavno održanoj plat- se 
clipova koje na temelju kaza Mejerholdu. Na Sestom festivalu jugo- da trebamo računati na formi nismo mogli prikazati 
lišnog materijala planiramo ο τοι publiku i mjeriti se i kompletnu scenografiju, nego - 
izraditi za MTV. Predstava je predstava je nagrađena za režiju i koreografiju. ΕΟ prema onome što se samo jedan neznatni dio koji 
jako ekletična i mješavina je Predstava RAP OPERA 101 premijerno je događa u svijetu. Nakon što sigurno nije reprezentativan. 
kazališta, plesa, sporta i seksa. izvedena 1991. godine na Eurokazu. To je, kako nas je veci dio Europe Kr 
Urađena je u nezavisnoj Montažstroj kaže, prva rap opera u čitavom upoznao kroz spot “Croatia in Eventualno “podržavljenje" 
produkciji, dakle nema univerzumu. Osnovni je motiv mitski i flame” vrata su nam svugdje Montažstroja? l 
klasičnog kazališnog pokro- podrijetlom iz Sofoklove drame, ali na mjesto otvorena i samo je na nama da M Svojom estetikom i 
viteljstva. Uostalom, iMontaže ponižena, uvrijeđena i konačno prevarena iskoristimo šansu koja nam se = načinom izražavanja sigurno 
stroj je nezavisno kazalište. [Ελ ραν Το ΩΝ ponudila i da ne uprskamo. U nikada nećemo biti državna 
| μι οσα ο ECU CO ΣΤ ΤΕ svijetu je mnogo dobrih grupa umjetnost, niti nam je to 
Može li se reći da Montažstroj dá slavenske strojnice nazvane njegovim i muzičara, pa zatvaranje u namjera, iako uvijek ističemo 
ima misionarsku ulogu na ἵπιοποπι, αλ ΩΩ svoje malo dvorište nikakone da dolazimo iz Hrvatske. 
ovim prostorima? Predstava je spoj dramskih fragmenata i ΠΝ značiti napredak. Podržavljenje u bilo kojem 
- Kad smo počinjali bio je ` estetike video-spota. Naprotiv! Posljedica toga smislu prepuštamo drugima, a 
to čisti entuzijazam, no sad je PULE ETET AE ΠΑ5, može biti vrlo tragična kul- sebi zadržavamo slobodu 
potrebno daleko više. Poku- DVA! održana je u prostoru galerije Forum, ΠΕ inferiornost Hrvatske u djelovanja na način na koji mi 
šavamo dostći savršenstvo | ἰακοᾶςι 1991. SECC ALKA CLUEIAŠE svim društvenim segmentima. Želimo. I 
kroz umjetničko traganje otići minutni manifest sadržavao je izložbu objekata § I I Razgovarao: 
korak dalje od ostalih. Pred- korištenih u dvogodišnjem radu grupe, te ΚΡ projekte poput "Everubody Milivoj ĐILAS 
stavu smo dugo pripremali jer postav kinetičkih biomehaničkih skulptura I goes to disco..." potrebna je 
nisam želio izaći s nečim što atletika srca. Manifest je posvećen hrvatskim 


smo već pokazali. Svaki naš braniteljima. Za vrijeme zračnih uzbuna u Naša je predstava 
slijedeći Nose - ποῦοίπο Zagrebu i čitavoj Hrvatskoj, Montažstroj je J 


smije. biti slabiji od pret- Krajem 1991. u produkciji HTV-a u centralnom visokokvalitetna produkcija bez 


hodnoga. Da, možda imamo ika I akademske zatvorenosti i 
ulogu kulturnih misionara. spot “Croatia in flame" koji je premijerno 


No, predstava je visoko- prikazan na MTV Europe, a potom i na ZDF-u, namijenjena je širokoj publici. 


kvalitetna produkcija bez ARD.u, RAI 3, NBC-u, TV Slovenija, nizozemskoj Osnovni motivi su erotski: to su 
akademske zatvorenosti i VARA TV, TV Kopru i na HTV-u. Spot je posvećen 


namjenjena je širokoj publici, brobi hrvatskog naroda za slobodu, režirao ga tjelesni odnosi između dvije 
koja uistinu misli europski. 19 ἵναπ Ποςα, α πειΖῖκιι 19 GT Ονπῖό jedinke u svim mogućim 


Sama Europa neće doći κ Εαὰ Π H . šlu je 
ος, Montažstroj semi Osim za VATROTEHNU gdje je radila Ivana kombinacijama: muško-ženski; 


radom i uspjesima pokazuje Ρορονίό, Κοθῖῖπιε Ζα 5νε παφίμρε παρτανῖϊα [6 žensko-ženski i muško-muški 
Marina Stamberger, dok koreografiju radi Borut 
Separović. πας 


Split upozorava 


na oprez 


Ubojstva, depresija, narkomanija, alkoholizam... 


Split danas nije grad u kojem bi čovjek poželio živjeti 


B' mlad, a živjeti u Splitu i nije neko sretno rješenje. Za ilustraciju svakodnevnog 
života građana Splita, pa tako i mladih, rječita je zabrinutost koju su na 
konferenciji za novinare sredinom studenoga iskazali splitski gradonačelnik mr. 
Nikola Grabić i članovi gradskog Poglavarstva. Oni su tada, kako je zabilježeno u 
“Slobodnoj Dalmaciji", upozorili na goruće probleme koji pritišću grad kao što su: 
bespravno useljavanje u stanove, deložacije izvan normi pravnog sustava ili 
sprečavanje pravomoćnih deložacija, bespravna izgradnja, raznovrsni šverc, 
nerazjašnjavanje slučajeva miniranja objekata, velik broj neregistriranih automobila 
u prometu, ilegalno povećanje broja stanovnika. Zbog svega toga gradonačelnik 
Splita uputio je i dopis hrvatskom premijeru Nikici Valentiću zamolivši ga da učini 
sve da institucije sistema pravne države u Splitu normalno funkcioniraju. 


DROGA KAO IMPERATIV MLADIH 

Dobro je znano da je Split po broju narkomana u samom nezavidnom vrhu 
hrvatskih gradova. Prema nekim procjenama, u policijskim i bolničkim krugovima, 
u ovom je gradu oko dvije-tri tisuće ovisnika o heroinu dok se broj uživatelja opojnih 
sredstava penje na nekih 13 do 15 tisuća. Dnevno se u trgovini drogom obrće oko 
250 tisuća njemačkih maraka. Narkomani se više ne regrutiraju iz kriznih skupina 
(nesređene obitelji sl.), već pušenje trave i potom uživanje teških droga postaje sve 
češće imperativom mlade generacije. Međutim, unatoč tome što je ovaj problem 
uočen ipak je izostala sustavna društvena briga u njegovom rješavanju. Sve se svelo 
na malobrojne pokušaje pomoći ovisnicima bez prave financijske podrške i osobitih 
rezultata. Ako se o narkomaniji u Splitu još i govori, rjeđe se ukazuje na problem 
alkoholizma među mladima. Grad podno Marjana ne može se pohvaliti ni brojkama 
o maloljetničkoj delikvenciji, a znatan broj onih koji svojim ponašanjem pune stranice 
“crnih kronika" regrutira se među narkomanima koji tako dolaze do novca za svoj 


“piz” heroina. 


NEZAPOSLENOST I DEPRESIJA 


Prema najnovijim podacima Područne službe Split Zavoda za zapošljavanje, u 
gradu je evidentirano 19.105 nezaposlenih među kojima je 11.070 žena, a od 


_U ovom je gradu oko 


dvije-tri tisuće ovisnika o 
heroinu dok se broj 
uživatelja opojnih | 
sredstava penje na nekih 
13 do 15 tisuća. Dnevno 
se u trgovini drogom 
obrće oko 250 tisuća 
njemačkih maraka. 
Narkomani se više ne 
regrutiraju iz kriznih 
skupina (nesređene 
obitelji sl.), već pušenje 
trave i potom uživanje 
teških droga postaje sve 
češće imperativom mlade 
generacije 


ukupnog broja, njih 7057 nema ni dana 
radnog staža. Depresivna stanja i drugi 
psihosomatski poremećaji kod mnogih 


"građana, među kojima ni mladi nisu 


izuzetak, potencirana su u mnogome i 
blizinom rata. Jedna od posljedica rata 
je i nesigurnost u večernjim izlascima 
splitskih momaka i cura. U ionako 
siromašnoj ponudi večernjih i noćnih 
događanja još moraju misliti na to hoće 
li ih mimoići kakav zalutali metak. Tako 
je nedavno zabilježena pucnjava u 
trenutno najpopularnijoj splitkoj 
discoteci "Mississippi", kada je 24. 
godišnji J.T. ispalio sedam metaka u 
strop i zrcala, pri čemu je od metka koji 
je pogodio šank, krhotinama stakla 
lakše ozlijeđen 22-godišnji M.M, 
pripadnik Hrvatske vojske. Splićani 
pamte i ubojstvo i duskoteci "Kakadu", 
te miniranje diska "Hoolywood" 
ogromnom količinom eksploziva. 

No, usprkos tim opasnostima 
mladost jednostavno mora van. Od 
kafića do kafića, s povremenim 
posjetama diskotekama, da vide i budu 
viđeni. Hit mjesta u posljednje vrijeme su 


"Mississippi" u kojem sredinom studenog bilježimo i gostovanje britanskog benda 
“Flying Pickets", kafić "Picasso" a popularan je i Caffe "Nostradamus". 


KULTURNA MOČVARA 


Dovoljno je u dnevnim novinama zaviriti u rubriku “Split danas" da se uvjerimo u 


skroman izbor svakodnevnih kulturnih događanja. Tu su tri kina, jedna kinoteka, dva 
kazališta od kojih je, uzgred rečeno, Kazalište mladih dugogodišnji beskućnik, te 
(ovisno o kojem danu) više ili manje izložbi u splitskim muzejima, galerijama i 
salonima. U kinima se prikazuju najnoviji filmovi, izbor filmske klasike nalazi svoju 
publiku, predstave imaju svoje stalne i povremene posjetitelje, isto vrijedi za izložbe 
likovnih umjetnika, ali sve to ne stvara dojam da Split živi, da se nešto dešava. Dio 
mladih iskoristit će priliku da sudjeluje u Glazbenoj slušaonici, drugi će se 
zainteresirati za predavanja u Institutu za primijenjena društvena istraživanja, ali još 
više ostat će ih na putu od kafića do kafića, makar ne bili ovisni niti o drogi niti o 


alkoholu. 


Koliko bi njima svima, a i samom gradu, značio Dom mladih? Treba, naime, znati 
da se u Splitu još 1974. godine rodila ideja o takvom stjecištu omladine sa 
raznovrsnim kulturnim i obrazovnim sadržajima, da je 1977. godine položen i kamen 
temeljac za tu građevinu, da je Dom i izgrađen, ali da nikada zapravo nije dovršen. 
Kroz protekle godine, omladinska organizacija tražila je od ranije vlasti da im 
pomogne staviti Dom u funkciju. | sada Hrvatsko vijeće mladih Splita istaklo je zahtjev 
“Dom mladih - mladima", a podrške radi pokrenuli su i potpisivanje peticije među 
Splićanima. Kako su nedavno izjavili predstavnici ovog Vijeća, u tim nastojanjima 
da urede Dom mladih kao centralno zabavnog okupljališta u kojem neće biti alkohola 
i droge, podržavaju i veći broj gradskih vijećnika, javnih djelatnika i vođe splitskih 
političkih stranaka. Kolikogod ovo lijepo zvuči iskustva onih što su već ušli u srednje 
godine čekajući i trudeći se da osnisle Dom mladih, upozoravaju na oprez. Mnogi 
će i od onih mlađih reći: Kome je još stalo? | onda će jedni otputovati negdje tražeći 


Ljubica VUKO 


μα 4 Ta 
umjetnosti, tandem “Grubimix Labir- 
inth" i Pepsi DJ Mag, dakako prvi takve 
vrste u nas, koji je trajao cijelu noć, a 
završio na raskošnom doručku u jarun- 


skom klubu “Aquarius", izazvao je u 
mnogima zanimljive, ali i opore asoci- 
jacije. Jedna od njih sjajno oslikava našu 
suvremenost, omeđenu završetkom post- 
moderne i nezavršetkom rata: u studeno, 
vjetrovito jutro, kolona mladih, nakon 
probdjevene noći u žestokom rave ritmu, 
‘glava zamagljenih različitim stimulansi- 
ma, pomanjkanjem zraka i stroboskop- 
skim svjetlom, ali zadovoljna i ispunjena, 
kreće u jednom smjeru, prema Jarunu, 
kako bi u potpunosti zaokružila doživl- 
jaj i konačno poslije tri godine odvojenos- 
ti od europskih zbivanja postala dio re- 
centnog rave trenda, dok istodobno, s 
nekog drugog kraja ovih naših zaraćenih 
i napaćenih i prevarenih meridijana, 
kreće neka druga kolona - kolona prog- 
nanih i izbjeglih - ali u suprotnom smje- 
ru. Kolona koja zasigurno ne želi biti ni 
u kakvom trendu, nego jednostavno želi 
normalno živjeti. 


NOĆ VELIKE GUŽVE 


Te dvije kolone nemaju ništa zajed- 
ničko u današnjem vremenu, osim mož- 
da sjećanja na sličnu prošlost ili težnji 
prema sličnim budućnostima. Čak se 
nikako ne mogu naći na zajedničkom 
doručku, iako obje to žele, možda ne u 
halucinantnom stanju, negdje na pola 
puta između rata i mira, ali zasigurno u 
budućnosti koja neće biti bremenita do- 
brotvornim akcijama, koncertima i 
sličnim programima, čiji prihod ide za 
pomoć žrtvama rata. Imaju upravo na 
umu, patetično rečeno, tu nemogućnost 
zajedničkog doručkovanja, organizatori 
rave-spektakla namijenili su čitav prihod 
u dobrotvorne svrhe i pogodili cilj! Cije- 
na ulaznica je bila 20.000 i 25.000 hrdo- 
να, a prodano je više od tri tisuće kara- 
ta. Doduše, bilo je i nešto falsificiranih 
ulaznica jer je zanimanje bilo golemo, a 
organizatori nisu mogli ni zamisliti da će 
njihov rave-prvijenac izazvati takvu hal- 
abuku i odaziv, i to od ljudi iz Ljubljane, 


- Maribora, Splita, Ploča, Rijeke i ostalih 


gradova, koji su autobusima doputovali 
do Zagreba i već od 19 sati navečer čekali 


. pred tunelom. Zbog toga je Damir Cucu- 


lié, jedan od organizatora, izbezumljen 
od neočekivane gomile, ali vidno sretan 


rave-spektakla: stari, polunapušteni i 
neuređeni prostor, udobnost i komot- 
nost, muzika bez kraja, modna 
ikonografija posjetitelja, pulsirajuća at- 
mosfera, extasy, neagresivnost i prije sve- 
ga - zabava, zabava i samo zabava! 
Doduše, nešto starijim godištima vjero- 
jatno se atmosfera u tunelu Grič učinila 
ponešto zamornom jer određene godine 
zahtijevaju restorane, bečku školu i više 
glamura, zbog čega su im se znoj, 
proljavština zidova, teška vlaga u pros- 
toru i urnebesno glasna muzika, mogla 
učiniti opskurnim i nimalo zabavnim ali, 
upravo u tome je bit: zabaviti se prirod- 
no i oslobođeno, i pri tom ne misliti na 
to je li se pokvarila šminka ili je li otpala 
zlatna igla na kravati. Uživati u svemu u 
toj jednoj noći, zaboraviti na sve, i biti 
dobro, usprkos svemu. 


TULUM NA GRANICI 
SVJETOVA 


Nije bilo incidenata, nije bilo proble- 
ma, organizacija je uspjela. Nakon nad- 
realne noći uslijedo je nadrealni doručak 
u “Aquariusu*", nastavak tuluma i plesa 
uz bogati švedski stol, uz kulisu na- 
dobudnih joggera koji čak ni u nedjeljno 
jutro ne odustaju od svojih sportskih 
navika u slavu zdravog života. I kad je 
sve završilo, kad su se protagonisti is- 
pavali, krenula je pozitivna priča koja je 
jasno pokazivala zadovoljstvo doga- 
đajem i doživljajem te potrebu za sličnim 
zbivanjima. Zagreb je u konačnici već 
duži niz godina bio svjedokom, a i pokre- 
tačem mnogih alternativnih i avangard- 
nih pokreta, pa je ulazak rave-kulture na 
pozornicu institucionalnih i vaninstitu- 
cionalnih programa u stvari samo logičan 
nastavak jedne prakse, tradicije i po- 
trebe. Cijeli tulum snimila je ekipa MTV- 
a, koja je u posljednjih nekoliko mjeseci 
već napravila nekoliko reportaža o zagre- 
bačkom undergroundu, pa se može 
očekivati da će i Zagreb poslije ovoga ući 
u itinerer najpoznatijih rave-tuluma, 
odmah poslije Londona, Manchestera, 
Lillesa i Berlina. 

Ako i neće, nitko neće biti tužan, jer 
je duh tih gradova i njihove neop- 
terećenosti te večeri gostovao u gradu 
podno Medvednice, na samoj zemljivid- 
noj granici Europe i Balkana. 


Nina OŽEGOVIĆ . 


Američke potkulture | 


ih nije volio 


Nezadovoljstvo općim stanjem vidljivo je u 
svim sferama kulture i umjetnosti vezane za 
mlađe generacije. Ono se mora vikati ljutitim 
glasom. Nezadovoljstvo se mora izskakati i 
izznojiti. “No Future" se vratilo. Punk više ' 
nije mrtav. Oživio je povampiren u - grunge 


subkulturi 


truktura zapošljavanja u Americi se 
promijenila. Više od 40 posto (ukl 


jučujući i autora ovog teksta) radi 
privremene poslove, i samo pola radnog 
vremena - bez sindikalne zaštite (za 
manju plaću), bez zdravstvenog osig- 
uranja, bez sigurnosti zaposlenja ili mo- 
gućnosti karijere. Takva situacija, pored 
što, valjda, po prvi put u američkoj pov- 
ijesti, produžuje ovisnost djece o rodite- 
ljima, kombinirana s općom ekonom- 
skom krizom i općom društvenom 
nesigurnošću i uz galopirajući američki 
nacionalni dug od 400 trilijuna dolara, 
stvara vrlo frustrirajuću situaciju za 
mlade ljude. Opće nezadovoljstvo vidlji- 
vo je u svim sferama kulture i umjetnos- 
ti vezane za mlađe generacije. Neza- 
dovoljstvo se mora vikati ljutitim glasom 
uz pratnju malo raštimane, sirove i 
glasne rock muzike. Nezadovoljstvo se 
mora izskakati i izznojiti na koncertima 
te muzike. “No Future" se vratilo. Punk 


Novi stripovi: Trič-trač 


više nije mrtav. Oživio je povampiren u 
grunge subkulturi. Uzaludna hiperak- 
tivnost stvara suptilni očaj u kojemu se 
može mazohistički uživati. Otkriven je 
cinizam. 

Osim grungea, koji je neka vrsta fuzi- 
je Jimmi Hendrixa, Led Zeppelina i Dead 
Kennedys, i koji je, shodno, većinom pri- 
hvaćen unutar publike mladih bijelaca 
druga važna, mnogo određenija subkul- 
tura je hip-hop. Kako su svi ti nazivi 
uglavnom izmišljeni od medija kao 
definicije modnih trendova, kako bi kor- 
poracije mogle prodavati produkte, tako 
i hip-hop muzički obuhvaća prilično širo- 
ki spektar, ali uglavnom izvire iz rap 
muzike i afričko-američke supkulture, te 
je politički jasnije usmjeren. 

Zanimljivo je da mladi koji slušaju 
grunge variraju od krajnje desnog do kraj- 
nje lijevog, usprkos tome što su njihovi 
idoli gotovo bolesno politički korektni 
(antirasisti, antiseksisti, antinacionalisti, 


itd.). Omiljena droga hip-hop generacije, 
koja definitivno osvaja i druge subkul- 
ture, posebno nakon inauguracije bivšeg 
pušača (od onih koji, olfo, ne uvlače), 
Clintona za predsjednika, je marihuana. 


Omiljeni crtani junak rap škvadre bio je 


Bart Simpson, poznat i po tome što je 
Saddam Hussein, u jednom od svojih 
povijesnih govora, ubrojao i jadnog Barta 
u popis državnih neprijatelja. 


TEHNOPACIFIZAM 


Manje brojna, no najrasprostranjeni- 
ja preko rasnih i etničkih linija je tehno 
subkultura. Tehno, originalno europski 
trend, nije, kao ni prethodno punk ili acid 
uhvatio dubokih korijena u Americi. 
Osim toga, tehno izvođači proizvode to- 
liko depersonaliziranu plesnu muziku, 
da za takvu muziku i nema drugog inter- 
esa osim izvođenja u klubovima tokom 
“rave" tuluma koji traju do zore uz kon- 
zumaciju bezalkoholnih pića tipa Gato- 
rade ili Snapple i kompatibilne droge 
Extasis (koja kombinira djelovanje ko- 
kaina i marihuane). Tehno, koji kao i 
grunge i hip-hop okuplja mlade u ritual- 
nom, fizički ekstremno zahtjevnom 
plesu, je također potpuna afirmacija ne- 
nasilja. Tehno je najbliži jednoj drugoj 
tendenciji u visokorazvijenom djelu svi- 
jeta: BIJEGU iz tog svijeta. 

Ako si rođen u jednom društvu/državi/ 
sustavu u kojem ti je dosadno ili nisi 
zadovoljan drugim pripadnicima, ili poli- 
tikom ili ekonomijom, imaš pravo otići 
kao s tuluma koji ti se ne dopada. No, 
njima preostaje samo bijeg u iluziju, u 
virtualno - film, televiziju, video igre i 
napokon virtualnu stvarnost: cyber- 
space. i 

Cyber-space nije baš tako novi termin 
i nije direktno vezan uz današnju 
mladež. Tehnički element, neophodan u 
cyber realnosti, međutim, napokon je 
dosegao razinu da može donekle pružiti 
željene rezultate. U davna, pretpovijes- 
na vremena, trebalo je čitati Williama 
Burroughsa i uživiti se vlastitom maštom 
u njegov Interzone, mjesto gdje ništa nije 


istina i sve je moguće. Zatim su došli 
Blade Runner, Terminator i Lawnmower 
Man. Danas, osim što se može otputovati 
u Sarajevo, može se i, za nekoliko dola- 
ra, otići na slično mjesto, fizički se ne 
mičući iz kabine, igrajući neku od novih 
VR (virtualna realnost) igara, kao Dactyl 
Nightmare, Battletech, Cybergate ili 
R360. VR igre su različite od ranijih 
kompjuterskih igara utoliko što isključuju 
okolinu iz tvoje pažnje: umjesto ekrana 
i joysticka, dobiješ kacigu i rukavicu i 
stojiš ili sjediš pričvršćen u kabini koja se 
okreće i miče. To, medjutim, ne možeš 
imati doma. Za kućnu upotrebu brinu se 
Sega-Genesis i Super Nintendo. Cyber- 
space je povezan s E-mail, odnosno 
kompjutorskom komunikacijom. Teo- 
retski, e-mailom bi se mogli slati i gotovi 
televizijski snimci, što bi dovelo do inter- 
aktivne televizije. Ta tehnologija bi prak- 
tički omogućila da ima toliko tv-progra- 
ma, koliko ima gledalaca, koji ih biraju 
i, moguće, i sami stvaraju. 


BYRON KAO UZOR 


Dio intelektualno zahtjevnijih mladih 
Amerikanaca izabire da provede dio 
svojih dvadesetih u nekom začudnom 
kutku naše planete, iz istih romantičar- 
skih, iskonski plemenitih, pomalo zaje- 
bantskih razloga iz kojih je Byron išao u 
Grčku, gdje je i umro. Jedna djevojka me 
neki dan zaustavila na cesti: skuplja 
donacije za avionsku kartu do Mozam- 
bika. Dvoje mojih prijatelja su u Albaniji. 
Dvoje u Izraelu. Moja djevojka je bila već 
u Sloveniji, Uzbekistanu i Hrvatskoj. 
Njena prijateljica je provela dvije godine 
u Turskoj i udala se za Sudanca, a sada 
bi htjela ići u Senegal. To je kao put kroz 
vrijeme. Jednom kada se, ipak, odlučiš 
izmjeniti realnost za virtualnu realnost i 
praktički se preseliti u cyber-space, u il- 
uziju, to povlači za sobom promjene u 
ponašanju, životu, ishrani, rutinama, 
hobijima, itd. To je kao dolazak u novi 
svijet. Spuštanje na novi još ne sasvim 


istraženi planet. ᾿ , 
Ivica SKORIC 


Neopisiva lakoća čitanja 


Iskustvo stečeno radom na tjednom strip-kaišu koji se 
pojavljivao u “Poslovnoj srijedi" u “Večernjem listu" 
djelatnici “Lagea" prenijeli su u rad na knjižici TRIC- 
TRAC. Iličev tekst i Sinikov crtež u fantastičnoj su 
korespondenciji. Pa, ako mali Sveđani imaju priručnike za 
brokerske škole u obliku stripa, zašto i u Hrvatskoj ne bi 


postojalo nešto slično? 


stripovski adekvatno obrađenih tema koje bi djeci bile i zanimljive i 


K je strip u Hrvatskoj ipak vraćen u lektiru, pojavio se nedostatak 


poučne. Zagrebačka kuća “Lagea" odlučila se na eksperimentalno 
izdavanje stripovanog priručnika u kojem će djeci objasniti osnovne elemente 


određenih pojmova. 


Iskustvo stečeno radom na tjednom strip-kaišu koji se pojavljivao u “Poslovnoj - 


srijedi" u “Večernjem listu" djelatnici “Lagea" prenijeli su u rad na knjižici TRIČ- 
TRAČ. Ilićev tekst i Šinikov crtež u fantastičnoj su korespondenciji i vrckavom 
duhovitošlu zadržavaju pažnju djeteta (pa i odraslilh) na ovom u nas uistinu 
jedinstvenom djelu. Prvu priču napravili su eksperimentalno, tek da vide kakve će 
reakcije izazvati. Dobivši pozitivne kritike i ocjene, odlučili su se za objavljivanje 
kompletne knjižice i porazgovarali s pedagozima o temama koje bi bile 
interesantne za jednu takvu, ne baš uobičajenu prezentaciju. Težilo se obradi 
tema koje bi bile zanimljive u nastavnim programima, a sukus kompletnog 
projekta je da dijete lakše zapamti, recimo, što je zakon o gravitaciji i tko ga je 
izmislio, da razbije dosadni sat i da mu se omogući lakše svladavanje gradiva. 

Zakon gravitacije ujedno je i najzahtijevnije poglavlje TRIČ-TRAČA. Ostale teme 
se kreću u rasponu od toga da mlijeko daje krava, ovca daju vunu i slično. Zašto 
se išlo na ovako jednostavne teme? Jednostavno radi onog klasičnog otuđenja 
toliko svojstvenog gradu. Mnoga gradska djeca znaju kako izgleda nosorog, deva 
ili žirafa, ali pojma nemaju o tome otkuda dolazi mlijeko, kako nastaje čokolada 
ili da se iz kokošijih jaja rađaju pilići, mada se svakodnevno susreću s tim 


stvarima. 


Nasilje bilo koje vrste u potpunosti je izbjegavano, a glavne uloge povjerene 
su dvjema mačkama-tračericama, Keti i Beti koje besposleno provode dane 
raspravljajući o nevažno-važnim stvarima. Životinje u glavnim rolama, kako je 
iskustvo pokazalo, djeci su daleko zanimljivije nego priče ispričane kroz klasični 


odnos dijete-roditelj. 


Publikacija od 32 stranice donijela je stripove čija lakoća iščitavanja i 
zanimljivi način prezentacije tema prestavlja pravo osvježenje, kako u tretiranju 
stripa, tako i u školskom programu. Obrađujući jednostavne teme, stripovi su 
pravi edukativni priručnik namijenjen, kao što smo rekli, pretežno gradskoj djeci u 
rasponu od četiri do devet godina, gdje im se prihvatljivim načinom govora 


U ovom broju ARKzina 
objavljujemo na zadnjoj strani 
strip tablu jednog od mladih 
»endemičnih« autora, 
Sebastijana Čamagajevca. 
Pozivamo i druge mlade strip- 
autore željne objavljivanja, da 
nam se jave, pošalju svoje 
radove - najbolji će biti 
objavljeni i honorirani. 


Redakcija 


objašnjavaju putevi nastanka i značenja ne samo navedenih pojmova, već i 


mnogih drugih. 


Emil-Robert Tanay, akademski slikar i izvanredni profesor na zagrebačkoj 


Akademiji likovnih umjetnosti, u recenziji TRIČ-TRAČA rekao je da “stripovi čiji su 
autori gospoda Ilić i Šinik pripadaju onoj vrsti što svoje korijene nalaze u 
klasičnoj povezanosti ustanovljenih estetskih principa Disneyjevske provinijencije 
povezane s narativnom fabulativnošću koja ne preteže nad vizualnošću cjeline". 

Takvog mišljenja bilo je i Ministarstvo prosvjete i kulture, pa je njegovim 
rješenjem knjiga oslobođena plaćanja poreza na promet (šund-etikete). “Lagea" 
za tri mjeseca polanira izdati i drugu knjigu koja bi obrađivala kompjutersku 
tematiku, na čemu će angažirati širi krug crtača, pedagoga i testopisaca. Pa ako 
mali Šveđani imaju priručnike za brokerske škole u obliku stripa, zašto i u 


Hrvatskoj ne bi postojalo nešto slično? 


Milivoj ĐILAS 

ZAGREBAČKI PSI, ΤΗΕ BLUES 


(Heavenkiller) 


Milošu Đurđeviću, Allenu Ginsbergu 
i Miroslavu Krleži 


Ali, o čemu mi pričamo! Možeš li udomiti ljude? 
Možeš li usvojiti 
dijete koje je ostalo bez igdje ikoga? Možeš li 
prekinuti rat? Možeš li 
reći dosta 
jer nemam snage 
za bombe, za tv 
nemam snage da zaustavim ubojice 
` jer nemam snage da izdržim tuđe smrti 
nemam snage da rađam 


nemam snage ni da drkam 

pa ipak, kad čujem riječ političari, 

ja se hvatam za kurac - 

kad čitam novine (koje više ne čitam) 

kad gledam tv-dnevnik (koji više ne gledam) 

kad se vozim u tramvaju (u kojem se više ne vozim 
jer se bojim da će me uhvatiti kontrolori, 

a oni će me optužiti da sam, državni neprijatelj - što 
i jesam - 

jer ne plaćam kartu i vozim se o državnom trošku) 


a danima već mislim 

što si mislio kad si, 

sjećaš se, Milošu, 

rekao: »Gle, plavo nebo, 

i jučer je bilo plavo, i sutra će biti 
plavo« 


a ja u nebo nikada ne gledam 

jer tamo nema, tamo nema 

samo zvijezde i projekcije 

nebo je nečiji zlobni hologram - 

a mi ovdašnji, alkohologramatičari (nazovimo se 
tako), 


ni nas nema, ni nas nema 


utvare od mesa, dva krvava i kisela rdeča pesa 
izišli smo iz »Pule« u Teslinoj, ušiju punih 
glavnih dnevnih vijesti (od jučer, od sutra) 

(jer šankeri i pipničarke navijaju radio do daske 
kao da Miloš (pseto!) i Boro (pseto!) uz peto 
(konjsko!) pivo 

najrađe slušaju loše vijesti 

u Zagrebu usred rata) 

i ako smo ikada pili da zaboravimo 

da se ubijemo 

da nas nema 

činili smo tog dana 

već odavno poraženi - čim je rat - 

već izderani šrapnelima od glupih rečenica : 

u čelo pogođeni riječima 

priklani tupom sintaksom 

a ti si pogledao u modrinu nad Masarykovom 

i rekao to - plavo 

plavo nad gradom 


glodali smo gole vlastite pesti 

kao da su palimpsesti 

da u njih ispišemo nove, svoje, psosti - 
bože me prosti - 

da u nimb svojih dlanova 

ugrizemo brazde 

tuđe omraze, odmazde, snova 

da se iz njih čitaju strah i gađenje 


strop od neba 

plavio se nad nama 

gusto se nebo naslagalo između nas i drugog svijeta 
neprozirno, neprobojno, nepostojeće 

i sve bolnije ibeznadnije odvajaju se u prostor ovaj 
i prostori drugi, iza Samobora, pa 

svoju utopiju (i ja) translatiram 

projiciram je među zvijezde u nebo kojeg nema 

i nasjedam, nasjedam nemoći 

nesreći, čekam smrt 


sutra, sutra, sutra 


između neba i tla 

u novinama sve više stranica s osmrtnicama 

sa zaleđenim licima na fotografijama mrtvih 
mladića, 

skamenjenim potpisima rodbine i prijatelja 

u strašnoj peticiji upućenoj Nikome 

a Poznati Nitko živi i djeluje na vrhu grada 


Nitko vlada 


Nitko se krije iza krilatica i kratica: 


samo inicijali, sricanje i skandiranje, 
nemušti stakato, štucava sinkopa naše javnosti 


znam: nebo služi da te mogu vidjeti i odozgo 
zato je zemlja bolja jer je neprozirna 

ijer je porozna samo prema dolje 

kad te rastoče, kad se rastočiš 


ali, znam: kako je dolje, tako je i gore 
i ako smo mi, donji, pseta 

jesu i oni gore 

ako smo mi lajavi podanici 

i oni gore lajavi su podlaci 

i ako puk donji plazi i greze u krvi 
i oni iznad nas kerv ločeju 
zločinački kerovi, cucki, pesi 

kaj krf ližeju kak colu i pepsi 

i hočeju purgeri biti, 

kmeti, 

i misliju da smo svi drot herđavi, 


kaj se bu zvinul ili se bu zlomil 


da smo džavlu dušu prodali, 

i da nas budu za grudu svog placa 

se potukli 

pese zagrebačke 

pisce, slikare, kipare, glumce 

režisere, šljakere, rokere, pankere, cugere 
i dečke z istočne i severne tribine 

kajti f orszagu horvatskem 

Zagrebčanec nem ember 

hombre, f svom gradu mi smo Portorikanci 
kaj rikavamo i asfalt žderemo kaj stekli 

a oni su, rođače, stekli: 

njima nofci, nama zanoftice (od avitaminoze) 
njima Grič, nama gladni krič 

z Trnja, Dubrave, Zapruđa, 

z limenki, z pajzlof 


gladni krič i čir f želucu 

od jeftinega kiseliša 

kojnakof od bukve i brabonjkof od čevapa 
f birtijama od smeđeg ultrapasa 

za klijente - ultra-pese zagrebačke 

i nove Zagrebčance kaj su proterani 

z baranje, Slavonije, Banije, Korduna 

z ravnice i panonskega kala 

100 000 novih žejnih i gladnih 

kaj posel nemreju dobiti 

a nemreju nazaj jer nemaju 

po kaj se bi vratili i na kaj 

a nečeju se f nove novake, f Bosnu, 

vu soldate, f regimente kaj gineju zabedake 
nazaj di ti ponoreli gladuš 

f sarce zariva nož 

ina persih ostavla kervavi broš 


z trimi neprijatelji se nemreš boriti 

a tučeju nas aeroplani i soldati negdar »naši« 
tučeju bradati banditi 

al tučeju i domači - 

ovi kaj misliju da su vre pri nebu 

da su med nami najjači 


pak sem pogledal vu taj plavi beton znad grada 
i znam da se bu zrušil na se nas 

a mi, pak, gore, f nebo - nigdar ne bumo 

I kaj si mislil kad si rekel 

»Gleč kak je plavo, a i zjutri bude«? 


orivoju Radakoviću uskoro izlazi nova knjiga 

»Ne, to nisam ja«, zbirka proze u kojoj će se 

naći i jedan konkretistički rad, jedna poema i 
uvod u ep. U pripremi je i još jedna knjiga - antologija 
lezbijske poezije pod naslovom »Dvije«. 


Tvoj roman »Sjaj epohe«, objavljen 1990., između 
ostaloga je i kronika narastanja nasilja u nas. Danas 
mi se čini da ona nužno iziskuje svoj nastavak. 

- Drugi dio slijedi jer je i inače moj projekt u 
literaturi - dovesti nasilje do toga da govori samo 
sobom, jer smatram, da su sve one priče o identitetu 
estetičnoga i lijepog besmislene, te da, osim u kiču, 
između umjetnosti i ljepote ne postoji nikakva veza. 

Mene zanima ljudsko tijelo: koliko ono žudi za tim 
da ostane to što jest ili da bude sasječeno i da se 
raspadne? Englezima ili Amerikancima (na primjer 
- Hanifu Kureishiju, Kathy Acker, Denisu Cooperu, 
Ellisu...), mnogo je lakše o tome pisati jer sve to mogu 
promatrati s intelektualne distance, tijelo mogu 
prvenstveno promatrati unutar erotskih naboja. Na 
našu žalost, mi možemo govoriti samo o »ratničkim«, 
ubilačkim nasrtajima na tijelo im, na još veću žalost, 
o žudnji tijela da se tome podredi. Pa ipak, ova je 
moja knjiga izrazito antimarcijalna i ženska, 
užasnuta silovanjima, klanjima, ubojstvima, arhe- 
nacijama, politikom i, iznad svega, političarima. 


Kažeš da je središnja tema tvoje knjige rat. Vidiš li 
izlaz? 

- Ne. Ovaj svijet mi se čini nedostojnim sama sebe 
i u njemu ne vidim nikakvo htijenje, a još manje 
znanje, da stvari okonča, već mi izgleda da smo svi 
uhvaćeni u neki strašan sudbinski vir koji nas nosi 
u smrt. Osobno, osjećam samo gađenje i prezir. Tko 
se s ratom identificira, u rat i ide i moli boga da i on 
i rat potraju - ubija dok ne bude ubijen. Tko se ne 
identificira, gadi se. Ili se ubije. Ili ga ubiju. Mislio 
sam, pak, da sam nikada neću pisati o ratu jer 
naprosto u njemu živimo. Kad kažeš »Dobar dan«, 
i to je izjava o ratu. 


Optužuju li te da si ekvidistantan? 

- »Ekvidistanca« je huljska frazetina domaćeg 
gestapoa/Agitpropaa iliti..... jebi ga, zaboravio sam 
kraticu.... Ali, sigurno je: imam jednako gađenje i 


"strah od svih ubojica i jednako žalim sve žrtve. Evo, 


na primjer (kad već meni, koji se nikada nisam 
osjećao niti deklarirao kao pripadnik ma koje nacije, 
stalno govore da sam Srbin): srpski zločinci, četnici- 
koljači, srpski političari - idite u pičku materinu!, 
tamo gdje zapravo i jeste, u magmi još-ne-postojanja, 
gdje u ušima bobonji krv, a ono malo mozga pluta u 
gustom likvoru i podgrijava se na temperaturi 38 sa 
2. Idite u pičku materinu, dakle, zajedno sa svim 
svojim ekvivalentima na Balkanu! Dixit! 


Postoji mišljenje da su rockeri prvi stali na branik 
Hrvatske. 

- Mislim da takvo mišljenje nema temelja. To je 
puki pokušaj namirenja računa rock:društvo iz 


šezdesetih, s istom onom naivnom postavkom: Mi 


jesmo neuredni, čupavi, bučni, ali smo svejedno 
dobri... S druge strane, rock & rolla u Zagrebu ionako 
nema nakon što je krajem osamdesetih onako 
represivno država krenula na “darkere", suspregnula 


Osjećam samo 
gađenje i prezir. 
Tko se s ratom 
identificira, u rat i 
ide i moli boga da i 
on i rat potraju - 
ubija dok ne bude 
ubijen. Tko se ne 
identificira, gadi 
se. Ili se ubije. 

Ili ga ubiju 


ih i tako otvorila prostor navijačima kojima je mislila 
manipulirati. E, u rat su prvi išli navijači (koji, 
doduše, uvijek preuzimaju dio rock-ikonografije), a, 
pokazalo se, s njima vlast nije mogla manipulirati. 
BBB, na primjer, elementarni su kontra-duh urbane 
sredine u trenutku kad je urbanitet svih naših 
gradova iz raznih ugrožen i kad im se identitet 
ubrzano mijenja. Na koncu, netko nam osvaja 
Zagreb i sada taj netko pokušava gradske dečke 
`- proizvesti u neprijatelje! Bojim se da će biti gadnih 
lomova i krvi po zagrebačkim ulicama. 

S druge strane, meni je manje važno tko je u 
Hrvatskoj prvi išao u rat, već tko je u Hrvatskoj 
sukrivac za rat. A to svakako nisu ni navijači ni 
rockeri. Ratje naprosto business i u njega ulaze veliki 
meštri. 

Još nešto: mislim da smo mi u Hrvatskoj imali 
veličanstvenu priliku da u ovom ratu zaista 
pobijedimo, i to - kulturom! Samo, na švercu knjiga, 
na primjer, naši domoljubi-skorojevići ne bi zaradili 
koliko na švercu oružja, droge, ljudi... (Gledaj samo 
koliko je odjednom skupog kokaina u gradu, a prije 
je bio rijetkost.) Tvrdio sam i tvrdim: spot »Stop the 
War in Croatia«, pokojnog Tomislava Ivčića ili 
Monatažstroja za Hrvatsku su napravili više od 

Borivoj Radaković, književni 


Sada se stvara 


tenkovskog puka. Jednako 
tako, krajnje nekulturno biće 
kao što je brigadir Krpina 
nanio je Hrvatskoj golemu 
štetu. U kojoj to demo- 
kratskoj zemlji vojni slu- 
žbenik (djelatnik sigurno 
nije) u TV-dnevniku, klju- 
čnoj režimskoj ispostavi za 
indoktrinaciju, daje lekcije 
novinarima o tome što treba 
pisati? On, koji, kako se 
pokazalo, ne zna čitati... 


Što u današnjoj kulturi 
najjače podriva oficijelnu 
» Kulturu? 

- Ništa. Jer nema reci- 
pijenata. Jednako tako nema 
ni oficijelne kulture 1 
umjetnosti. Takvo nešto ne 
postoji. A i priču o sub- 
verzivnom djelovanju umjet- 
nosti treba zaboraviti. 
Država je subverzivna 
prema umjetnosti! Postoje 
samo ulizice od umjetnika 
koji pokušavaju stvarati 
nešto što po njihovu 

mišljenju država voli, a to je uvijek, kako dobro kaže 
Zvonko Maković - smeće! Boli kurac državu (gle što 
sam ja kulturan!) za umjetnost i kulturu. Osim toga, 
država i umjetnost (namjerno alteriram pojmove 
umjetnost i kultura) nesumjerljive su, jer je država 
sama po sebi nekultuma pojava. Uzmi stare Grke - 
grčka država nije postojala, ali grčka kultura svakako 
jest! Umjetnost je dugovječna, a država i vlast - sad 
ih ima, sad ih više nema. Pa kako da onda ta 
frustirana i paranoična organizacija zvana država 
podržava kulturu? I koji je to umjetnik dobio 2 
minute u dnevniku da dere po nekulturi vojske i 
policije? I još garanciju (od koga?) da će ostati živ, 
da ga neće, ne država, već tobože osvješteni 
pripadnik ideologizirane pastve - zatući u prvom 
kafiću? 

Danas žanjemo uspjehe one kretenske reforme 
školstva iz onih vremena. Nepismeni završeni 
srednjoškolci, nepismeni, TV-spikeri, nepismeni 

ik i prigovarač savjesti 


državni jezik, kojemu je 


osnovna zadaća, kao u svakom 
nacionalizmu, da prvenstveno poništi svoj 
narod. Evo primjera: ova garnitura 

političara prevodi »komunikaciju« kao 

»priopćavanje«. Ali riječ »priopćavanje« 

svakako ne označava komunikaciju već 
jednosmjerno emitiranje poruke: od vlasti 
k puku! Priopćavanje i demokracija 
nikako se ne slažu 


političari... Gle jezik na teve-u i radiju. Ne radi se o 
tome što politskorojevići ubacuju birokratske 
kretenarije i tvrde da je to prirodan hrvatski jezik (što 
oni o tome znaju, pa ovaj jezik ima svoju povijest i 
knjige, a oni to nikad nisu čitali), radi se o tome da 
oni nisu savladali čitanje onda kad je trebalo, a to je 
drugi razred osnovne škole, da o jeziku nemaju 
svijest, a kamoli znanje. 


Izlaze li te leksičke promjene iz pukog nacional- 
romantičarskog elana ili je riječ o smišljenoj želji da 
se sterilizacijom jezika sterilizira i mišljenje? 

- Sve je to u igri, a ima još nekoliko razloga. Prvo 
je posrijedi primitivna svijest koja svoj birokratski 
žargon instalira na mjesto sveopćeg nacionalnog 
jezika. Na Balkanu svaka vlast, pa i svaka ideologija, 
nastoji uvesti svoj jezik i prisiliti druge da njime 
govore. Sve su to provincijani mentaliteti, u svakome 
od njih čuči mali Vuk Karadžić. Tako se stvara 
državni jezik, a njemu je osnovna zadaća, kao u 
svakom nacionalizmu, da poništi prvenstveno svoj 
narod. Potom se kroz uporabu "novih" riječi prati tko 
je lojalan, a tko nije. Prvi nelojalni bivaju intelektualci 
jer oni upotrebljavaju i više od 200 različitih riječi, a 
na sve to nijanse izražavaju sinonimima. pride, znaju 
i poneki drugi jezik, pa uvode internacionalizme.... 
Evo primjera: ova garnitura »komunikaciju« prevodi 
kao »priopćavanje«. Ali riječ priopćavanje svakako 
ne označava komunikaciju već jednosmjerno 
emitiranje poruke: od vlasti puku! Priopćavanje i 
demokracija nekako se ne slažu. Tako se svi možemo 
deklarirati ovako ili onako, ali jezik pokazuje što smo. 
Jezik je, srećom, okrutan i jači od svih tih dotepenaca 
u komunikaciju. 


Antologija lezbijske poezije? 

- Radi se prvenstveno o izvrsnoj poeziji koju pišu 
imena poput Adrienne Rich, Joan Larkin, Patty 
Smith, Judy Grahn, Gig Ryan i još pedesetak 
pjesnikinja engleskog jezika (Engleska, SAD, 
Australija). U lezbijkama vidim jednu društvenu 
grupu koja se nikada i ni pod kojim uvjetima nije 
deklarirala za rat (drugo su oni kojima to priječi vjera 
- mene zanimaju samo oni koje priječi vlastito 
osvještenje u ovom svijetu), a uvjeren sam i da neće. 
Veličanstvena Sapho pojavila se u trenutku kad je 
herojsko doba doživjelo svoj krah i kada je napokon 
individualan umjetnički čin postao stvar pojedinca 
(Žene) a ne naroda i narodnosnog zajedništva. Svoju 
antologiju, dakle nisam zamislio takvom da njime 
rajcam muškarce, već da njome izrazim divljenje 
prema ženama koje vole žene. To je dovoljno za mir. 


razgovarao: Toni GABRIĆ 

današnjim skupom i držimo kako je ovo poziv da 

kažem našto zanimljivo. To ne bi trebalo biti suviše 
teško, jer, kao što kaže kineska poslovica, “živimo u 
zanimljiva vremena". Nekadašnje Sovjetsko carstvo 
podijeljeno je na petnaest zemalja, Jugoslavija je podijeljena 
na pet, a Čehoslovačka na dvije. Sve u svemu, po posljednjem 
proračunu, u bivšem Sovjetskom carstvu bilo je oko dvadeset 
osam zemalja od kojih u osamnaest danas imam zaklade“. 
Upravo sam se vratio s petotjednog, prilično napornog puta 
na kojemu sam posjetio jedanaest zemalja. Briga za te 
zaklade pomalo nalikuje slikanju Brooklynskog mosta - tome 
nikad kraja. Dakle, ne mogu vam govoriti o svim tim zemljama 
jer je svaka drugačija. Prisiljen sam poopćavanjima, jer sam 
sklon zalaziti u puste apstrakcije, a to mi je velika slabost. 


Η΄ vam na gostoprimstvu. Zaista sam zadivljen 


SREDIŠNJA POSTAVKA 

Započet ću vam s izlaganjem onoga što se može smatrati 
središnjom postavkom ovoga govora. Općenito vlada 
uvjerenje da slom Sovjetskog sustava predstavlja pobjedu ` 
slobodnoga svijeta. Ja tvrdim da je taj iskaz pogrešan, te da 
postoji opasnost da se i suprotno obistini. Slom Sovjetskog 
sustava prijeti da preraste u poraz slobodnog svijeta, jer to 
područje ne uspjevamo uključiti u slobodni svijet, pa umjesto 
da se on ujedinjuje on se razjedinjuje. 

Zaista, od onoga što je nekoć bio Sovjetski savez može 
nastati crna rupa koja bi na koncu znala progutati cijelu 
civilizaciju. 

Ovo je zapanjujuća izjava koja za većinu vas predstavlja 
iznenađenje. Ona u svakom slučaju proturječi vladajućem 
razboru. Tijekom predsjedničke kampanje 1992., Predsjednik 
Bush je isticao pobjedu nad komunizmom kao svoju najveću 
tekovinu, a Bill Clinton nije našao za shodno da mu proturječi. 
No, s istinom stvar stoji drugačije. 


TEORIJSKI OKVIR 

Kako to opće uvaženo mišljenje može biti toliko udaljeno od 
zbilje? To je prvo pitanje na koje moramo odgovoriti ako 
namjeravamo razumjeti situaciju. Uopće ne mislim da je išta 
neobično u tome što se mišljenja razlikuju od zbilje. Naprotiv, 
držim da je to normalno stanje stvari. Razvio sam jednu opću 
teoriju koja se temelji na spoznaji da je mišljenje sudionika 
zbivanja uvijek u protuslovlju sa stvarnim stanjem stvari. To 
protuslovlje je važan čimbenik u određivanju tijeka zbivanja. 
Uistinu, u tome je ključ razumijevanja povijesti. Kad govorim 
o povijesti, ne mislim samo na povijest s velikim P, već na 
sve vrste povijesti: naše osobne povijesti, ljubavne zgode i 
sve vrste sukoba. | financijsko tržište također razumijem kao 
vrstu povijesti. Tvrdim da u svim tim slučajevima postoji 
dvosmjerni povratni odnos između mišljenja i zbilje kojeg 
nazivam refleksivnost. 

Ne želim zalaziti suviše duboko u sve ovo, jer se u protivnom 
neću nikada ispetljati. Dopustite mi da ukratko izložim samo 
najznačajnije djelove svoje teorije. Ona se bavi odnosom 
između nazora na svijet sudionika i stvarnog stanja stvari. Taj 
odnos može poprimiti tri oblika. S jedne strane, može 
postojati tendencija prema sukladnosti. Zbog razloga u koje 


1 Jugoslaviju ubrajam u Sovjetsko carstvo prigodno, iako to iskrivljuje 
činjenice. 


ovdje ne trebamo zalaziti, sukladnost nikada ne može dostići 
pravu podudarnost, ali joj se može približiti. To možemo 
očekivati u normalnim okolnostima kada su ljudi spremni učiti 
iz iskustva i kada društvene strukture dopuštaju promjene. 
Takvo stanje stvari nazivam “otvorenim" društvom, koje je 
prepoznatljivo po onome što nazivam kritičkim načinom 
razmišljanja. 


OKOLNOSTI DALEKO OD STABILNOSTI 

Međutim, u nekim slučajevima ne postoji tendencija prema 
sukladnosti. Mišljenje i zbilja su prilično razdvojeni jedno od 
drugoga i ne postoji mehanizam koji bi ih zbližio. Čak štoviše, 
postoje djelatne sile koje ih nastoje zadržati odvojenima. 
Ove okolnosti Koje su daleko od stabilnosti mogu poprimiti 
jedan od dva oblika. U jednoj krajnosti su društvene strukture 
koje su sasvim postojano utemeljenje i otporne na promjene. 
Istovremeno su nazori njezinih sudionika jednako učvršćeni. 
Prilike su sasvim stabilne, no ipak su mišljenja i zbilja prilično 
razdvojeni. Takav je slučaj s primitivnim plemenskim 
društvima i njihovim animističkim vjerama, ali isto tako je i s 
društvima u kojima vlada neka određena dogma, bez obzira 
bio to komunizam ili neki oblik religijskog ili etničkog 
fundamentalizma. 

U drugoj krajnosti prilike su potpuno nestabilne, a zbivanja 
se odigravaju tako brzo i na tako nepredvidljiv način da ih 
nazori njihovih sudionika ne mogu slijediti. Raskorak između 
mišljenja i zbilje je znatan jer se zbivanja izmiču kontroli. To 
je slučaj s revolucijama, ali također i obilježje razdoblja 
porasta na financijskim tržištima. 

Kako bih ovu razliku između navedena tri stanja stvari 
prikazao što slikovitije, dozvolite mi da se poslužim 
usporedbom iz fizike. Uzmimo za primjer vodu, odnosno Η,Ο. 
Ona se može pojaviti u tri oblika: u onome što se može nazvati 
normalnim uvjetima ona je tekućina. A u krajnostima, ona se 
pretvara u led ili u paru. Isto važi i za društvo. U određenim 
okolnostima, ono je tekuće ili “otvoreno". U jednoj krajnosti 
ono je smrznuto ili “zatvoreno", a u drugoj je parovito ili 
kaotično. U slučaju drtštva, uvjeti se ne odnose na 
temeperaturu već na odnos između mišljenja sudionika i 
stvarnog stanja stvari. 

Dakle, u razmatranju revolucionarnih preobrazbi koje se 
trenutno odvijaju u onome što je nekoć bio Sovjetski savez, 
imamo posla s krajnostima. Ljudima koji su navikli na 
"normalne" prilike teško je razumjeti što se zbiva. Ja tu imam 
izvjesnu prednost. U životu sam se susretao s mnogo teških 
prilika, te izgleda kao da sam specijaliziran za njih. Sve je 
započelo u Drugom svjetskom ratu kada sam se s četrnaest 
godina morao sklanjati pred nacističkim progonima pod 
lažnim identitetima. Zapravo, to je otpočelo mnogo ranije, jer 
su mi oca Rusi zarobili u Prvom svjetskom ratu, te je nakon 
prebjega Rusku revoluciju proživio u Sibiru. To mu je iskustvo 
iz temelja izmijenilo pogled na život, a ja sam bio pod njegovim 
snažnim utjecajem. Kao mladić osjetio sam oba režima, i 
nacistički i komunistički. Kasnije sam se kao ulagač 
specijalizirao u razdobljima porasta, a još kasnije, kadat sam 
bogatstvo stečeno na financijskom tržištu uporabio za 
podizanje zaklada, posvetio sam te zaklade preobrazbi 
Sovjetskog sustava. Teorija refleksivnosti, koju sam maločas 
spomenuo, naročito je korisna za prepoznavanje i 
razumijevanje razdoblja porasta. Stoga uistinu mogu reći da 

sam specijalist za revolucionarne preobrazbe, te da je isti 
skup ideja zaslužan kako za moju zaradu novca, tako i za moje 
trošenje istog. 

Nakon ovog uvoda postavit ću tri pitanja: da li je ona crna rupa 
bila predvidljiva? Da li ju se moglo izbjeći? I, što nam je sada 
činiti? 


DA LI JE CRNA RUPA BILA PREDVIDLJIVA? 

Da li je ona bila predvidljiva? Ne samo da jest, nego sam je 
ja odista bio predvidio. Napisao sam jednu knjigu koja je 
objavljena 1990. godine i drugu 19913. One se temelje na 
mojim razmišljanjima iz 1989. godine, ispravljene su i 
dopunjene 1990., te vrlo jasno predviđaju što će se zbiti. Moje 
je predviđanje bilo prilično apstraktno, pa zbivanja u svojem 
razvoju imaju drugačijeg odjeka od teorijske procjene. Držim 
da bi bilo zanimljivo usporediti to predviđanje s onime što se 
odista odogađa. 


IZVORNA PROCJENA 

U svojoj sam se apstraktnoj analizi oslanjao na teorijski okvir 
kojega sam upravo naznačio, osobito na razliku između 
otvorenog i zatvorenog društva. Pokazao sam da je otvoreno 
društvo mnogo složenije, ono je mnogo razvijeniji oblik 
društvenog uređenja od zatvorenog društva: u zatvorenom 
društvu postoji samo jedna zamisao i sve bi trebalo 
funkcionirati po njoj, dok u otvorenom društvu ne samo da 
je dozvoljeno da svaki njegov sudionik ima svoju vlastitu 
zamisao, nego se to od njega i zahtjeva. Zbog toga je otvoreno 
društvo poželjnije, ali ujedno i teže dostižno. Ono ne samo 
da zahtjeva sudionike koji su sposobni razvijati vlastite 
stavove i stvarati svoje vlastite poslovne planove, već također 
potiče ustanove koje omogućuju da ljudi različitih podrijtla i 
različitih stavova zajedno žive i rade. Prelazak iz zatvorenog 
u otvoreno društvo predstavlja evolucijski korak naprijed iz 
jednostavnog u složeniji oblik društvenog uređenja. To se ne 
može postići odjednom, već zahtjeva duži period pripreme ili 
pružanja pomoći izvana. U nedostatku ovih čimbenika, lakše 
je posrnuti korak unatrag nego učiniti pomak unaprijed. 
Odatle slijedi da slom Sovjetskog saveza ne vodi automatski 
u otvoreno društvo. Naprotiv, on mnogo vjerojatnije vodi 
zatvorenom društvu još primitivnije vrste. Sovjetski sustav je 
bio sveobuhvatni zatvoreni sustav. Prilikom raspadanja, on 
se može skrutiti na pojedinačne zatvorene sustave koji se 
temelje na nacionalnoj ili etničkoj pripadnosti. lako se u ono 
vrijeme time nisam bavio, osnovna pretpostavka zatvorenog 
društva koje se temelji na nacionalizmu jest postojanje nekog 
neprijatelja protiv kojega se društvo može mobilizirati. Ako on 
ne postoji, treba ga izmisliti. Međutim, naglasio sam činjenicu 
da su privredni napredak i nacionalističke diktature u 
obrnutom odnosu. A to znači da u vrijeme ekonomske krize, 
naročito hiperinflacije, nacionalizam može poprimiti takav 
zloćudan oblik. Naravno, svi mi dobro znamo da je 
hiperinflacija za Weimarske republike dovela do Hitlerova 
uspona. l 

To je bila moja apstraktna analiza i razlog zašto sam toliko 
truda uložio da svojim zakladama budem od pomoći. Također 


2 “Otvaranje Sovjetskog sustava" (Opening the Soviet System, 
Weidenfeld δι Nicholson, 1990.) i “Podrška demokraciji" 
(Underwriting Democracy, The Free Press, 1991.) 


sam svojim knjigama nastojao utjecati na mišljenja zapadne 
javnosti, a dok su mi zaklade bile u većoj ili manjoj mjeri 
djelotvorne, bio sam izrazito neuspješan u utjecanju na 
politiku zapada. 


SUVREMENA ZBILJA: JUGOSLAVIJA 

Ako se pak zamislimo nad suvremenom zbiljom, zemlja koja 
mi smjesta pada na um je Jugoslavija. Da budem iskren, 
Jugoslavija mi nije pala na pamet kada sam stvarao svoju 
apstraktnu analizu. To samo pokazuje da se zbilja nikada u 
potpunosti ne podudara s očekivanjima. Što se ondje 
dogodilo? 

Milošević, koji je bio čelnik komunističkog aparata, je shvatio 
da je komunizam mrtvi konj, pa je samo zamijenio konja. On 
je potaknuo srpski nacionalizam stvorivši izvanredno stanje 
i dokinuvši autonomiju Kosova 1989. godine. Kada je uspjeh 
programa privredne reforme 1990. zaprijetio njegovoj vlasti, 
on ga je potkopao. Jugoslavenski program privrednih reformi 
uveden je istovremeno kad i Poljski, u siječnju 1990. godine. 
Sjećam se svog posjeta Jugoslaviji u travnju ili svibnju 1990., 
kada je situacija ondje izgledala mnogo bolje nego u Poljskoj. 
Inflacija je stavljena pod kontrolu, a ljudi koji su izvodili 
stabilizacijski program bili su bolje kvalificirani. Nedugo zatim 
Milošević je poharao Narodnu banku Srbije i dao ogromnu 
količinu novca u izbornu kampanju. To mu je pribavilo pobjedu 
i uništilo reformu. Onda se upustio u stvaranje Velike Srbije 
po dobro razrađenom planu. Malo je poznata činjenica da je 
Milošević slijedio nacrt koji je bio unaprijed objavljen, baš 
poput Hitlerova “Mein Kampfa", samo što su u ovom slučaju 
taj nacrt napisali drugi, a objavila ga je Jugoslavenska 
akademija znanosti? kao službeni dokument. 


NEUSPJEH POLITIKE ZAPADA U JUGOSLAVIJI 
Baš kao u Hitlerovom slučaju, zapadne demokracije su bile 
zatečene te su reagirale vrlo loše. One nisu razumjele što se 
zbiva, pa su činile grešku za greškom. Učinjene su barem 
četiri pogreške. Prva je bila pokušaj da se Jugoslavija zadrži 
na okupu, bez obzira na to kakvu vrstu uprave imala. Sjećam 
se svog opetovanog posjeta Jugoslaviji samo tjedan prije 
početka neprijateljstava. Tada su mi američki službenici rekli 
da Sjedinjene države odista ne bi imale što zamjeriti ako bi 
vojska intervenirala, te ako bi se objavilo izvanredno stanje, 
a potom održali federalni izbori. To je bio sasvim jasan znak 
na koji je Jugoslavenska vojska odgovorila napadom na 
Sloveniju, ali nije imala dovoljno uspjeha na bojištu pa je 
Slovenija uspjela izboriti svoju neovisnost. To je dovelo do 
čistki u Jugoslavenskoj vojsci koje su je učinile još boljim 
oruđem Srpskog nacionalizma u narednom sukobu. Druga 
pogreška je bila priznanje Hrvatske kada ona još nije osigurala 
primjerenu zaštitu svojih manjina. Treća pogreška je bila 
odnošenje spram Bosne na isti način kao i spram njezinih 
napadača. | četvrta pogreška, koja se upravo zbiva, jest 
izostanak priznanja Makedonije. 

Zadržat ću se na ovom pitanju zato što je ono u ovom trenutku 
vrlo odsudno. Sadašnja Makedonska vlada je koalicija 
umjerenih Makedonaca i Albanaca koja ulaže velike napore 
da sačuva više-etničko društvo. Oni su “dobri", a prijetnje im 


3 Zapravo se radi o “Srpskoj akademiji znanosti i umetnosti" 
(prim.prev.) 


dolaze sa svih strana: s jedne strane su makedonski, a s 
druge albanski ekstremisti. Zatim, tu je srpska vlast koja ima 
veliki interes u tome da potpaljuje nemire, i Grčka vlada koja 
je očigledno riješena da spriječi opstanak neovisne 
Makedonije. Ne podržati tu vladu i ne dati joj priliku, mislim 
da je golema pogreška. Ako nastane sukob između mjesnog 
Makedonskog i mjesnog Albanskog pučanstva, on bi se lako 
mogao prošititi na Kosovo i umiješati okolne zemlje: Albaniju, 
Grčku, Tursku i Bugarsku. Jugoslavija bi to mogla promatrati 
sa strane, zadovoljna što je pozornost svijeta odvračena od 
zbivanja u Bosni. 

Makedonija mora biti priznata da bi mogla opstati, ali 
međunarodno priznanje sprečava Grčka. | sama Grčka se 
nalazi u vihoru nacionalističkih strasti čiji korijeni sežu natrag 
u dvadesete godine kada je došlo do velikih promjena 
pučanstva, jer su mnogi Grci iz Turske ponovno doselili u 
predio Grčke koje se također zove Makedonija. Od tog 
vremena se Grci drže načela da su svi građani Grčke Grci. 
Međutim, mnogi se građani makedonske narodnosti nisu 
slagali s tim načelom, pa su se odselili i danas novčano 
podupiru makedonske ekstremiste koji oživljavaju san o 
Velikoj Makedoniji koja bi također obuhvaćala i dio Grčke. Ti 
su ekstremisti u sukobu sa sadašnjom vlašću koja se odrekla 
svih teritorijalnih zahtjeva i koja je voljna osigurati sva moguća 
jamstva, ali se Grčka odlučila prije odazvati ekstremistima 
nego službenoj Makedonskoj vladi. Zato Grčka provodi 
trgovinski embargo koji će dovesti do toga da će Makedonija 
predstojeću zimu dočekati bez zaliha nafte za ogrijev - što 
predstavlja prilično loše uvjete za obuzimanje etničkih 
napetosti. Smatram da Grčka pravi golemu grešku i da svijet 
tome ne bi trebao progledati kroz prste. No Grci imaju svoje 
iseljenike koji su utjecajni u Sjedinjenim državama, što će 
stvari dodatno otežati. 


ZAŠTO JE POLITIKA ZAPADA ZATAJILA? 

Zašto je politika Zapada takav nesretan promašaj? Ima tome 
više razloga. Prvi je, držim, opći nedostatak razumijevana 
revolucionarnog procesa koji se odvija u zemljama poput 
Jugoslavije i Sovjetskog saveza. Usko povezana s 
nedostatkom razumijevanja je nesposobnost da se djeluje na 
proces unutrašnje preobrazbe. Vanjska politika je stvorena 
da se bavi odnosima s drugim državama. No ona je u neprilici 
kada se države raspadaju. Postojala je prirodna težnja da se 
pokuša zadržati status quo u oba slučačja, Jugoslavije i 
Sovjetskog saveza. Ta je težnja objačana geopolitičkom 
doktrinom koja zanemaruje unutrašnji ustroj država i radije 
ih tretira kao figure na šahovskoj ploči. Smatram da je 
geopolitika pogrešni nauk čiji su nedostaci postali vidljivi 
tijekom sloma Sovjetskog carstva. 

Drugi razlog neuspjeha je slabost Europske Zajednice. 
Umjesto da djeluje kao jedinstvena sila, njezine članice vuku 
svaka na svoju stranu, vođene raznolikošću nacionalnih 
baština. Na primjer, Francuska je odvajkad naklonija Srbiji, 
dok Njemačka ima dugotrajne veze s Hrvatskom. Tako da po 
prvi puta nakon Drugog svjetskog rata nacionalne razlike 
upravljaju vanjskom politikom. | što je još gore, vanjskom 
politikom su počele upravljati unutarnje nesuglasice među 
zemljama članicama Europske zajednice. Primjerice, priznanje 
Hrvatske je bio jedan od predmeta zbog kojega su sazvani 
pregovori u Maastrichtu. Tadašnji njemački ministar vanjskih 

poslova, Hans Dietrich Genscher, zatražio je priznanje 
Hrvatske, pa je dobio to što je htio. Ja osobno visoko cijenim 
Genschera i vjerujem da je shvatio kakvu je kobnu pogrešku 
učinio, te da je to razlog njegove neočekivane ostavke. 
Treći važan čimbenik u igri jest nevoljkost da se vojno 
intervenira. To ostavlja političko rješenje sukoba kao jedinu 
praktičku mogućnost. Političko rješenje zvuči odlično u teoriji, 
ali uključuje neke nehotične posljedice. Kada se upustite u 
političko rješenje sukoba morate iznaći nešto dobro i nešto 
loše u svakoj strani. Stoga se ne možete posve prikloniti niti 
jednoj niti drugoj strani, što zamagljuje sliku. Činjenica je da 
je u ovom slučaju nedvojbeno Milošević bio agresor, ništa 
manje nego što je to bio i Hitler. Kao što rekoh već ranije, on 
se oslanjao na objavljen nacrt prilično sličan Hitlerovom “Mein 
Kampfu", na kojem se temeljila politika koju je provodio. 
Međutim, na sukob se nije tako gledalo. Općenito vlada 
uvjerenje da su krvoprolića počinjale sve strane u sukobu, te 
da je Balkan posebno područje s dugom tradicijom 
prolijevanja krvi. Oba poopćenja bez sumnje imaju stanovita 
opravdanja, ali ne zadiru u srž stvari, kao npr. da je Milošević 
namjerno razbuktao etnička neprijateljstva u bezobzirnom 
nastojanju da od nekadašnje Jugoslavije provođenjem 
etničkog čišćenja stvori Veliku Srbiju. No taj se aspekt nije 
smio spomenuti jer je političko rješenje sukoba zahtijevalo 
nepristranost. Kada je televizija napokon prikazala slike 
izgladnjelih zatvorenika kako stoje pred kamerom u 
kažnjeničkim logorima, tek je onda nastala velika galama. 
State department je to s velikom zabrinutošću nastojao 
zataškati jer Sjedinjene države nisu bile voljne rasčišćavati 
stvar kao ranije u Iraku. 

Sve u svemu, ono što se zbiva u Jugoslaviji je strašan propust 
Zapada, kojim smo izgubili velik dio utjecaja zbog toga što 
su isprva, prije početka neprijateljstava, Jugoslavenski 
političari bili uistinu zabrinuti za reakciju Zapada na njihove 
politike. Zato su poteze vukli vrlo oprezno. Ali ta je zabrinutost 
u velikoj mjeri iščezla. 


NEKADAŠNJI SOVJETSKI SAVEZ 

Jugoslavija se može smatrati generalnom probom za ono što 
čeka bivši Sovjetski savez. U neku ruku to može biti istina, 
ali čak i tada to bi bilo preveliko pojednostavljenje. 

Što se tiče Sovjetskog saveza, ključna činjenica jest privredni 
raspad. Postoje djelovi negdašnjeg Sovjetskog saveza, kao 
što su Kavkaz i neke Azijske republike, koje su usporedive s 
Jugoslavijom, a tamošnja zbivanja već poprimaju sličan slijed. 
Međutim, u središtu bivšeg Sovjetskog saveza, primjerice u 
Rusiji i Ukrajini, narodne snage više ne mogu biti pokrenute 
u ime nacionalnih interesa. Elementi sukoba su redom: 25 
milijuna Rusa izvan granica Rusije i Ukrajine, mnoga 
neriješena privredna pitanja između Rusije i Ukrajine, te 
izbijanje domoljubnih pregnuća i u Rusiji i u Ukrajini. Stoga 
je moguće da će se pokušati stvoriti neka vrst narodnog 
izvanrednog stanja koje bi poslužilo kao temelj za snažnu 
državnu vlast. Ali ja sam uvjeren da će takav pokušaj propasti 
jer je privredni raspad već suviše uznapredovao da bi privreda 
mogla podnijeti duži sukob. 

Što će se dogoditi u Sovjetskom savezu? Voljan sam dati 
jednu kratkoročnu procjenu, iako se to izravno kosi s mojim 
načelima. (Smjelo bi se, naime, davati samo dugoročne 
procjene, tako da prođe dugo vremena prije no što se pokaže 


da su bile pogrešne.) U sadašnjem trenutku političke snage 
suprostavljene Gaidarovoj vladi mogle bi se zajedno podijeliti 
u tri skupine na slijedeći način: prvo, postoje poduzetnici koji 
upravljaju poduzećima koja bi mogla opstati u uvjetima 
tržišnog privređivanja, i koji bi se mogli obogatiti dokle god 
sadašnje nedorečene prilike traju. To je grupa oko 
Građanskog saveza pod vodstvom Arkadija Volskog. Drugo, 
postoje poduzeća koja nipošto ne bi mogla opstati u uvjetima 
tržišnog privređivanja. Tu spadaju oni koji se zauzimaju za 
“čvrstu ruku", povratak državnom ustroju i središnjem 
planskom privređivanju. Obje ove grupe se natječu za 
Jeljcinovu podršku i one se ne obaraju na nj. Oni koji se zalažu 
za Jeljcinovo obaranje čine treću skupinu koja se udružila u 
nedavno zabranjenu Frontu narodnog spasa. 

Vjerujem da će se Arkadij Volski i sadašnja vlast sporazumjeti, 
jer se bilo pregovaralo dok sam ja bio u Moskvi. | mislim da 
postoje velike šanse da Kongres narodnih poslanika odobri 
taj sporazum na narednom zasijedanju u ranom prosincu“. 
Nova vlast neće imati jedinstvenu privrednu politiku, te će 
njezin cilj biti održavanje sadašnjih nedorečenih prilika dokle 
god je to moguće. No ona ne može dugo potrajati zbog 
hiperinflacije koja samo što nije krenula i koja je na samom 
začetku. 

Već za nekoliko tjedana ili možda mjeseci, doći će do 
nestašice robe jer ljudi neće htjeti mijenjati robu za rubalj, a 
kada se to dogodi tržišno orijntirana vlada bit će svrgnuta s 
vlasti, što će biti prilika da “čvrsto-rukaši" učine svoj potez. 
Jurij Skokov, koji je trenutno šef Vijeća sigurnosti, vjerojatno 
će biti njihov kandidat za predsjednika vlade. Ako oni pokušaju 
nanovo uvesti državne uredbe, to im neće poći za rukom jer 
se lokalne mafije koje upravljaju zemljom neće pokoriti 
uredbama središnje vlasti. Pod "zemljom" također razumijem 
i Moskvu. Lokalne mafije će svoj rajon braniti i silom ako to 
bude potrebno. Oni mogu unajmiti i lokalne vojske, jer ih mogu 
isplatiti. U to bi vrijeme već moglo doći i do oružanih sukoba, 
ali još će biti češća stanja oružane pripravnosti. Raspadanje 
će se nastaviti sve dok na koncu ne ponestane roba i usluga 
nužnih za održavanje civiliziranog života. Taj proces može 
potrajati i neko duže vrijeme, ali isto tako može biti i 
beskrajan. To je po mojem sudu najvjerojatniji scenarij, iako 
je moguće zamisliti i druge. Primjerice, može doći do pokušaja 
stvaranja vojne ili “domoljubne” diktature. Na žalost, 
perspektiva nije odveć svijetla. 


PROCJENA NASUPROT STVARNOSTI 

Kad uspoređujem današnje perspektivu sa svojom izvornom 
procjenom, moram reći da je izvorna procjena bila u velikoj 
mjeri ispravna. Ona je u svakom slučaju bila valjana u pitanju 
privrednog raspada. U to sam vrijeme vrlo oprezno pravio 
razliku između samog nekadašnjeg Sovjetskog saveza i 
zemalja Središnje i Istočne Europe. To se razlikovanje također 
pokazalo opravdano. Zemlje Središnje Europe su dosegle 
dno. Novi privredni sustav postupno uzima maha, a 
protjecanje vremena ide u njihovu korist. Nasuprot toga, 
privreda bivšeg Sovjetskog saveza izgleda poput beskrajne 
crne rupe. 


4 Ovaj dio prognoze se već pokazao pogrešnim. (siječanj 1993.) - 
opaska autora 

DVIJE VRSTE NACIONALIZMA 

Prije nego otpočnem, moram riješiti jedan težak terminološki 
problem. Ne bih htio osuđivati nacionalizam kao takav jer su 
nacionalni osjećaji sveprisutni, te mogu igrati pozitivnu ulogu 
u stvaranju društvenog jedinstva i čuvanju pluralizma u 
otvorenom društvu. Nacionalizam predstavlja prijetnju tek 
kada se nacionalni osjećaji iskorištavaju u svrhu stvaranja 
zatvorenog društva. Stoga trebam napraviti razliku između 
dvije vrste nacionalizma. Ali kako? 

Uporaba postojećih oznaka kao npr. fašizam vodila bi na krivi 
trag i ne bi bila pravedna. Stoga ću uvesti novu oznaku koja 
ne proizlazi iz nekog danog povijesnog primjera, ali zato 
uključuje stanovitu podudarnost: ja ću govoriti o 
nacionalističkoj diktaturi, ili skraćeno- “nadi-i". 


VOdENJE “NADI-E” 

Da bismo razumjeli snagu tendencija prema “nadi-i", moramo 
razmotriti i fenomen vođenja i nacionalne osjećaje koje vođa 
može iskorištavati. Što se tiče vođenja, ono u osnovi ima dva 
povoda. Jedan je stara “nomenklatura": oni su napustili 
komunizam i umjesto njega prihvatili nacionalnu ideologiju. 
Takav je slučaj s Miloševićem u Jugoslaviji, Mećarom u 
Slovačkoj ili Kravčukom u Ukrajini. 

Drugi povod je anti-komunistička opozicija. Komunizam je bio 
sveobuhvatni zatvoreni sustav. Bilo je ljudi koji su mu se 
protivili zbog toga što je sveobuhvatan, i onih koji su mu se 
protivili zbog toga što je zatvoren. Prvi se mogu pretvoriti u 
“nadije", dok su drugi prvaci otvorenog društva. To se može 
primijetiti u Mađarskoj, i u nešto manjem obimu u Baltičkim 
državama. 

U slučaju Ukrajine i Rumunjske anti-komunistički nacionalisti 
i nacionalisti nove nomenklature tvore koaliciju. To bi znalo 
donijeti veliku parlamentalnu većinu za režim “nadi-e", da 
nema jedne sretne okolnosti: taj režim ne bi bio sposoban 
da se suoči s privrednim problemima. U Ukrajini postoji jedna 
razmjerno mala grupa ljudi okupljenja pod imenom Nova 
Ukrajina, koja tvrdi da bi se oni sada kada imaju novu Ukrajinu, 
trebali pozabaviti time kakvu* Ukrajinu imaju. Oni tvore jedinu 
organiziranu opoziciju u parlamentu. Ali bez obzira na nju, 
nitko ne može zanemariti dobrobit od novo-utemeljene države 
i nadu da će ona ostati podržana. Nacionalni osjećaji su 
konstruktivna snaga koju nije lako izokrenuti*. Volio bih, 
međutim, da isto mogu reći i za Rumunjsku. 


SLJEDBENICI “NADI-E" 

Kad smo već kod nacionalnih osjećaja koje vođe iskorištavaju, 
htio bih spomenuti vrlo zanimljivu teoriju koju je iznio profesor 
Istvan Rev, ravnatelj Srednje-europskog Sveučilišta u 
Budimpešti. On tvrdi da su mnogi ljudi u neprilici zbog toga 
što se komunizmu nisu aktivno opirali, no ipak osjećaju da 
su svoj život uzalud protratili. Njima je potrebno neko 
opravdanje, pa se stoga hvataju za pretpostavku da je 
komunizam bio izvana nametnut sustav - on je bio strani 
sustav. Zato ih sama činjenica njihova nacionalna identiteta 


5 Podcrtao prevoditelj. 


6 U neočekivanom razvoju zbivanja, predsjednik Kravčuk je lišen 
svoje izvršne vlasti i ona je povjerena predsjedniku vlade Kučmi 
kojemu privreda predstavlja najpreči zadatak. (Siječanja 1993.) - 
opaska autora. 


čini protivnicima i žrtvama komunizma. Ona opravdava i 
obrazlaže nedaće koje su pretrpjeli, pa utočište nalaze u 
svojem nacionalnom identitetu. Valja napomenuti da se ovaj 
način razmišljanja može primijeniti čak i na istaknute 
nacionalnosti prijašnjih komunističkih ražima, primjerice na 
one Rusa i Srba. Rusi imaju osjećaj da su bili žrtvovani na 
oltaru sustava, i taj ih osjećaj ne vara, jer su u Sovjetskom 
režimu sve nacionalnosti bile zastupljene, osim Ruske. Rusija 
je bila poistovjećena sa čitavim Sovjetskim savezom, pa je 
Ruski identitet bio razoren još temeljitije nego identitet ostalih 
nacionalnosti. A isto vrijedi i za Srbe. , 
Smatram da je ovo vrlo uporabiva teorija koja objašnjava 
mnoge neobične pojave. Na primjer, sljedbenici ovakvog 
nazora lako mogu biti navedeni da odbace demokraciju kao 
još jednu sveobuhvatnu ideju koja ugrožava nacionalni 
identitet. Odatle je samo korak do ponovnog buđenja ideje o 
Židovsko-plutokratsko-boljševičkoj uroti. Komunizam je 
sveobuhvatni sustav i kapitalizam je sveobuhvatni sustav. 
Židovi i drugi kozmopoliti (odnosno, ljudi koji nisu Židovi ali 
se razlikuju od nas, oni koji vjeruju u etnički identitet) igraju 
važnu ulogu u oba sustava. Odatle proizlaze sličnosti ta dva 
sustava: oni su stvoreni da bi nas ugnjetavali i isključili iz 
punopravne uloge u društvu. 

Takav način razmišljanja vrlo je privlačan onima koji su bili 
obespravljeni u komunističkom, a koji u novom režimu nisu 
pronašli mjesto na koje smatraju da imaju pravo. Jedini 
nedostatak takovog razmišljanja jest to što je on već prije 
upotrebljen, i to od strane Hitlera. A kako se većina ljudi 
Hitlera prisjeća s gnušanjem, samo će velika manjina pristati 
uz tu tvrdnju ako se ona iznese tako otvoreno. Uvjeren sam 
da će Čurka i njegovi sljedbenici izgubiti uticaj u Mađarskoj 
zbog toga što su bili suviše izravni. Ali takav način razmišljanja 
može krišom uspjevati. Odatle čudna pojava anti-semitizma 
bez Židova kakav se očitovao u pritajenoj kampanji protiv 
Mazovjeckog u Poljskoj. | velike rasprave o obnovi, “čišćenju", 
i postupanju spram nekadašnjih komunista kakve sada 
bjesne u ovom ili onom obliku u svim zemljama nekadašnjeg 
komunizma, zapravo se okreću oko iste stvari. Valja Zamijetiti 
da oni koji su bili aktivni u borbi protiv komunizma kao 
zatvorenog sustava, poput Vaclava Havela, nastoje biti 
obazrivi prema bivšim komunistima i da daju prednost 
privatizaciji pred obnovom. 


NEDOSTATAK IDEJE OTVORENOG DRUŠTVA 

Snaga tendencija “nadi-e" se učvršćuje manjkavošću ideje 
otvorenog društva. Obećanje priključenja Europi i postajanja 
dijelom slobodnog svijeta predstavlja veliku draž za sve one 
koji su živjeli u komunizmu. Obični je ljudi možda osjećaju bolje 
od intelektualaca. Priključenje Europi bi se lako suprostavilo 
prevladavajućim tendencijama “nadi-e" samo kad bi se 
ostvarilo. Zaista, to je jedina dovoljno jaka alternativa koja bi 
mogla spriječiti nastanak više ili manje zatvorenih društava 
utemeljenih na načelu nacionalnosti. Napokon, nacionalni 
identitet, nacionalni ponos i nacionalna pripadnost su važni 
čimbenici u stvaranju nekog otvorenog društva pluralističkim. 
Ono što razdvaja otvoreno društvo od zatvorenog jest to da 
nacionalni identitet nije jedina vrsta identiteta, a domoljublje 
nije jedina vrsta pripadnosti koja upravlja ljudskim životima. 
Identiteti i pripadnosti su složeni i višeslojni. Ideja otvorenog 
društva ugrožena je samo onda kada jedan čimbenik stekne 


SOJ 


pravo da isključi sve ostale. To se dogodilo u komunizmu i 
to je ono što se ponovno događa u današnjoj Jugoslaviji gdje 
je pitanje da li je netko Srbin, Hrvat ili Bosanski Musliman 
postalo pitanje života i smrti. 

Nažalost, izgledi većine dotičnih zemalja za priključenje Europi 
nisu odviše dobri i svakim danom postaju sve gori. U igri su 
dva momenta. Jedan je propust Europe i ostatka slobodnog 
svijeta da podignu svoj glas. S tim ću se pozabaviti kasnije. 
Drugi je krhost demokracije u zemljama bivšeg komunizma. 
Kao što sam već obrazložio, otvoreno društvo je viši oblik 
društvenog uređenja od zatvorenog. Ondje naprosto manjkaju 
nasljeđa, znanja i ustanove. Demokratske pokrete koji su 
stupili na vlast poslije revolucija predvodili su intelektualci, 
dramatičari, filozofi, profesori glazbe - svi predani ideji 
otvorenog društva. Oni su bili potpuno lišeni svakog iskustva 
u upravljanju državom te su naglo gubili povjerenje naroda. 
Osim toga ideja otvorenog društva naprosto nije dostatna da 
održi političko kretanje. Otvoreno društvo napokon i traži da 
ljudi imaju različite nazore. Čim zamisao otvorenog društva 
prevlada, većina koja se za nj zalagala mora se početi dijeliti 
s obzirom na svoje različite nazore i interse. To se dogodilo 
u Poljskoj gdje je nakon potpune pobjede Solidarnosti 1989. 
godine uslijedila potpuna fragmentacija 1991. Čehoslovačka 
je krenula ponešto sličnim putem: snage koje su vodile 
baršunastu revoluciju - "Građanski forum" u Češkoj republici 
i "Javnost protiv nasilja" u Slovačkoj - razdijelile su se u posve 
kratko vrijeme, baš kao i sama država. U Litvi je "Sajudis", 
pokret narodnog oslobođenja, nedavno poražen u 
parlamentalnim izborima. Isti tijek događaja može se 
primijetiti i u Bugarskoj gdje se demokratska vlada koja nije 
postigla niti apsolutnu većinu, nedavno raspala zbog 
unutrašnjih podjela koje su gotovo bizantinske po svojoj 
složenosti. Jedino se u Sloveniji može očekivati demokratska 
većina bez obzira na ishod predstojećih izbora. 

Ipak, težnja za priključenjem Europi nastavlja vršiti snažan 
utjecaj, a težnju k stvaranju zatvorenih društava drži pod 
kontrolom. Taj utjecaj je najjači ondje gdje su izgledi najveći: 
Mađarska, Poljska i Češka republika. Ali čak i neke od onih 
zemalja koje su dobile sasvim malo potpore izvana, a još 
manje smiju očekivati u budućnosti - Rusija i neke od bivših 
republika - i dalje gledaju na Zapad kao na putokaz. 
Začuđujuće je, i gotovo patetično, koliki značaj one pridaju 
Zapadnom mišljenju. Netko bi se mogao upitati koliko to još 
može potrajati. 


DA LI SE TO MOGLO IZBJEĆI? 

Dao sam prilično sumornu sliku trenutnih prilika u 
nekadašnjem Sovjetskom carstvu. Pitanje se samo nameće: 
tta le se to moglo spriječiti? Nekada sam bio posve 
nedvosmisleno uvjeren da se moglo spriječiti. Osim toga, 
'uvijek sam mogao zamisliti neku politiku koja bi to izbjegla. 
"Dao bi se sačiniti poduži popis. On započinje s konferencijom 


u Istok-Zapad u proljeću 1988. u Potsdamu, koji je u to vrijeme 


bio u Istočnoj Njemačkoj, gdje sam predložio financiranje 
- nekog novog Marshallovog plana, uglavnopm od strane 
Europske zajednice. Prema izviješću Frankfurter Allgemeine 
Zeitunga na naslovnoj stranici, moj je prijedlog dočekan sa 
smijehom. Nakon toga sam još 1988. godine nastavio s 
Međunarodnom radnom grupom za uspostavu Otvorenog 
sektora unutar sovjetske ekonomije koja je završila na isti 

način kao i svi slični napori - odlaganjem na policu. Potom je 
1989. godine uslijedio jedan uspješniji pokušaj za “big bang” 
u Poljskoj, da bi 1990. bio zamijenjen nekim neuspjelim 
naporima. Na konferenciji u travnju 1990. koju je sponzorirala 
Mađarska vlada, a kojoj su prisustvovale Čehoslovačka, 
Poljska i Sovjetska delegacija, predložio sam da se COMECON 
zamijeni s KESS-om utemeljenim na Europskom modelu, ali 
je taj prijedlog propao zbog prigovora Čehoslovaka. Također 
sam pokušao prirediti moratorij na Mađarske dugove u svezi 
s prvim slobodnim izborima, ali me prevario konačni 
pobjednik, Predsjednik vlade Josef Antal. Tada sam se 
uključio u takozvani Šatalinov plan, tj. petstodnevni program 
koji je, po mojem mišljenju, mogao spriječiti slom Sovjetskog 
saveza. To je bila izvanredna zamisao koja je pokušala 
uspostaviti novi politički centar, Međurepublički savjet, koji 
bi nastojao pridobiti podršku naroda u borbi protiv starog 
političkog centra. Nakon što je Gorbačov propustio prihvatiti 
Šatalinov plan, shvatio sam da je Sovjetski savez osuđen na 
propast, pa sam usmjerio svoje napore na pomoć 
republikama, posebice Ukrajini. 

Bio sam vrlo kritičan prema službenim naporima da se osigura 
tehnička pripomoć. Kao što je to rekao Anthony Richter, izvršni 
tajnik moje zaklade, one su sačinjavale posljednji ostatak 
upravne privrede jer su stvorene da bi zadovoljile potrebe 
darovatelja, a ne primatelja. Ono što je bilo potrebno bilo je 
pojačanje svim onim snagama, i službenim i neslužbenim, 
koje su istinski bile predane idealu otvorenog društva. Ali 
međunarodna potpora pribavljala je pomoć od koje nije bilo 
mnogo koristi. 


MONETARNA REFORMA 

Od početka sam tvrdio da je najvažniji zadatak uvođenje 
djelatnog monetarnog sustava i da taj zadatak ne može biti 
izvršen bez pomoći Zapada. To i dalje tvrdim, čak i u ovom 
odmaklom stupnju. Nedavno sam objavio članak u The Wall 
Street Journalu u kojem obrazlažem kako bi ta operacija 
mogla biti izvedena po smiješno niskoj cijeni zbog predstojeće 
hiperinflacije i precjenjivanju dolarske vrijednosti. Ako je najniži 
mjesečni dohodak samo 6 dolara, u tim okolnostima bilo bi 
moguće osigurati olakšice za nezaposlene i socijinu skrb za 
preko 100 milijuna ljudi, a sve to za manje od 10 milijardi 
dolara godišnje. , 
Predlažem da se socijalne olakšice dijele u čvrstoj valuti. Tako 
bi se istovremeno ostvarilo više ciljeva. Prvo, čvrsta valuta 
bi došla u opći opticaj. Drugo, kupovna moć bi došla u ruke 
ljudi čije osnovne potrebe moraju biti zadovoljene. Treće, to 
bi stvorilo poticaj za zatvaranje gubitničkih poduzeća. Učinak 
bi mogao biti čudesan. Razmjena bi bila zamijenjena 
novčanim transakcijama, odlijev kapitala bio bi smanjen ili 
preokrenut, trgovina između novonastalih neovisnih država 
bila bi uspostavljena, a privreda bi se preusmjerila na 
zadovoljavanje stvarnih potreba. | sve bi se to postiglo bez 
oslanjanja na vladine mjere. Istovremeno bi vlada imala 
snažan poticaj za uspostavu reda u svojim vlastitim redovima, 
jer bi joj bilo teže nadoknađivati svoj deficit štampanjem 
novca. Ako taj plan ne bi uspio stvoriti takav preokret u 
privredi, mogao bi barem poslužiti kao moćan mehanizam 
protiv preokreta vlasti u krivom smjeru: LO milijardi dolara je 
teško nadomjestiti! Ovu sam ideju izvorno izložio u drugom 
članku u The Wall Street Journalu kolovoza 1990: godine, 

kada sam ju ocijenio na 25 milijardi dolara. Tada je bilo još 
prerano, a sada bi moglo biti već prekasno. 


NEDOSTATAK RAZUMIJEVANJA 

Budući da svi ovi pokušaji nisu urodili plodom, više uopće 
nisam onako uvjeren kao ranije da se proces raspadanja 
mogao izbjeći. Činjenica je da niti jedna od onih zamisli nije 
prihvaćena. Gorbačov nije usvojio Šatalinov plan, a Zapad nije 
pokazao nikakvu pravu obvezu spram privredne i monetarne 
reforme u Sovjetskom savezu ili državama koje su ga 
naslijedile. Kako objasniti te propuste? Postoje dvije 
mogućnosti. Jedna je da se povijest odvija u zacrtanom 
pravcu, a druga je da je nedostatak razumijevanja spriječio 
prave političke odluke. Budući da je nedostatak razumijevanja 
nezaobilazni čimbenik svih revolucionarnih procesa, ova dva 
objašnjenja vode do gotovo istih zaključaka, barem što se 
dosadašnje povijesti tiče, ali ne i buduće, jer u tom slučaju 
one imaju različite implikacije. Jer je nedostatak razumijevanja 
zapravo odgovoran za sadašnje stanje stvari, a s boljim 
razumijevanjem i okolnosti bi mogle biti poboljšane. 
Vlastito iskustvo vezano uz moje zaklade nepokolebljivo 
podupire drugu mogućnost. Neke od tih zaklada su učinile 
značajan doprinos u prelasku na otvoreno društvo. Spomenut 
ću samo Mađarsku zakladu jer ona ima najdužu povijest: ona 
je utemeljena 1984. godine. Ulogu u polaganju temelja 
demokraciji ne osporavaju joj niti njezini protivnici. Znakovito 
je da je prelazak u demokraciju u Mađarskoj bio više 
evolucijski nego revolucionarni proces, vjerojatno će ustrajati 
bez obzira na porast nacionalizma. Uspjeh mojih zaklada stoji 
u oštroj opreci spram mojih vlastitih neuspjeha da utječem 
na politiku i pokazuje da je tijek događaja određen djelovanjem 
njihovih sudionika. U slučaju tih zaklada ja sam dao moć onim 
ljudima koji su bili željni djelovanja, dok sam u slučaju svojih 
političkih inicijativa nastojao utjcati na vlasti koje to nisu bile. 


ŠTO SADA MOŽE BITI UČINJENO? 

To me privodi mojem posljednjem pitanju: što sada može biti 
učinjeno? Dakako, prvi uvjet je bolje razumijevanje, jasniji uvid 
u stvari. Prisutan je posvemašnji nedostatak razumijevanja 
onoga što je na kocki, čak i u ovom kasnom stupnju igre. Kada 
bih upitao slušateljstvo koji je zapravo razlog sloma 
Sovjetskog saveza, ljudi bi mi vjerojatno odgovorili da je to 
pobjeda kapitalizma nad komunizmom, dok je stvar zapravo 
u odnosu između otvorenog i zatvorenog društva. 


IDEJA OTVORENOG DRUŠTVA 

Ideja otvorenog društva nažalost nije opće prihvaćena. A što 
je još gore, tu ideju nije lako niti razumjeti niti upotrijebiti kao 
političko načelo. On se temelji na filozofijskom uvidu u 
činjenicu da je svijest o situaciji onih koji u njoj sudjeluju bitno 
nedostatna. Ako taj uvid pokušate upotrijebiti kao osnovu za 
niz uvjerenja, upast ćete u paradoks - morat ćete vjerovati u 
nesavršenost vašeg vlastitog razumijevanja prilika. 

No to je uvjerenje dobro utemeljeno. Njega potvrđuju 
podjednako i povjesni dokazi i oni namaknuti znanstvenom 
metodom. Ali da bi bio prihvaćen, on zahtjeva veliku 
rafiniranost. Pokušajte to izložiti srpskom domoljubu s 
puškom u ruci čiji izgledi za preživljavanje nisu odviše veliki. 
Iz tog je razloga prelazak iz zatvorenog u otvoreno društvo tako 
teško izvediv. Otvoreno društvo je viši oblik uređenja koji 


zahtjeva višu razinu obrazovanja, pravnih i ustavnovnih 
jamstava i cijelu jednu tradiciju tolerancije. To je više od puke 
demokracije u običnom smislu te riječi. Smisao demokracije 
se lako može krivo protumačiti. Ako se ona razumije 
jednostavno kao vladavina većine, onda to može dovesti do 
strahovlade pa čak i etničkog čišćenja. Zaštita manjina, 
sloboda mišljenja i izražavanja ključni su elementi otvorenog 
društva, baš kao i opstanka građanskog društva kojim ne 
upravlja Država. 

U tom se smislu europska zajednica, još i više nego 
Sjedinjene države, može smatrati utjelovljenjem ideje 
otvorenog društva. Ona ima jednu karakteristiku čija važnost 
nije potpuno uzeta u obzir: svi narodi koji je sačinjavaju su 
manjine unutar cijele Zajednice. Zbog toga je zaštita prava 
manjina, kao što je upotreba različitih jezika ili individualnih 
prava, mnogo lakše provediva. Moć Države je ograničena 
slobodom kretanja unutar Zajednice, a. moć Zajednice je 
ograničena stalnim postojanjem Država. 

Međutim, čak niti u zemljama gdje prevladavaju uvjeti 
otvorenog društva, ta ideja nije ispravno razumljena. Ljudi se 
spram otvorenog društva odnose baš kao prema zraku - 
primjećuju ga samo kada su ga lišeni. A dokle god je prisutan, 
prihvaćaju ga kao gotovu činjenicu. Oni čine tragičnu 
pogrešku, jer je zrak dan od prirode, dok je otvoreno društvo 
nešto što zahtjeva pažnju i zaštitu. 


NEUSPJEH SLOBODNOG SVIJETA 

Evo u čemu je temeljni uzrok nevolja. Slobodni svijet se nije 
uspio odazvati na potrebe onih koji su se nastojali osloboditi 
od komunizma, zato što nije shvatio značenje slobode. 
Prevladavajući nazor u Sjedinjenim državama i posebice u 
Velikoj Britaniji, bio je taj da se slobodi najbolje služi ako se 
ljudima dopusti da slijede svoj vlastiti interes. To je pogrešan 
nazor, jer nastojanje oko vlastitog interesa nije dostatno za 
stvaranje slobodnog i otvorenog društva. To je najznačajnija 
pouka koju valja naučiti iz suvremene povijesti. Slom 
zatvorenog durštva ne vodi izravno u nastanak otvorenog 
društva. Ljudi također moraju vjerovati u otvoreno društvo- 
demokraciju, tržišnu privredu, poštivanje manjina i drugačijih 
mišljenja i sl. - kao poželjni oblik društvenog uređenja. Oni 
moraju biti voljni podrediti svoje interese težnji za tim ciljem. 
Osim toga, nije dovoljno da oko otvorenog društva nastoje 
samo oni ljudi kojih se to izravno tiče. Isto tako i oni koji već 
uživaju njegove blagodati moraju spremno pružiti pomoć. 
Ukoliko se slobodni svijet ne želi potruditi oko priključenja 
bivšeg Sovjetskog carstva, on će nastaviti s raspadanjem. 
Dakako, slobodni svijet nije uspio podići svoj glas. Raspad 
Sovjetskog saveza i Jugoslavije već je suviše uznapredovao 
da bismo mogli govoriti o priključivanju kao realističnom 
političkom cilju. Vjerojatno bi se još samo tri Srednje-Europske 
zemlje, Poljska, Mađarska i Češka republika, dale uključiti u 
Europsku Zajednicu. Slovačka se već kreće drugim pravcem. 
Još će proći dosta vremena prije nego li ostale zemlje iz tog 
područja budu spremne za to, kao što su Rumunjska, 
Bugarska, Baltičke republike, zemlje koje su naslijedile 
Jugoslaviju i Sovjetski savez, a da ne spominjem Albaniju. 
Jedina iznimka je Slovenija čije članstvo zaslužuje da bude 
razmotreno, istovremeno kada i ono Republike Austrije. Za 
ostatak tog područja zaštita od pritjecanja izbjeglica 
predstavlja mnogo realističniji politički cilj od privrednog i 

političkog ujedinjenja. 

Opstanak Europe kao otvorenog društva sada je podjednako 
ugrožen potrebom zatvaranja granica prema van i događajima 
iznutra. Ujedinjenje Njemačke i slom međunarodnog deviznog 
tržišta već su poremetili osjetljivu ravnotežu koja sve narode 
čini manjinom unutar Zajednicem, te su probudili zloduh 
Njemačke prevlasti. Vrijeme je da se prihvati činjenica da slom 
komunizma postaje poraz slobodnog svijeta, a ne njegova 
pobjeda. Njemačka je ponovno ujedinjena, ali ne i Europa. A 
moglo je biti drugačije. Slom Sovjetskog carstva dao je 
povjesnu šansu za stvaranje novog svjetskog poretka. Ali ta 
je šansa propuštena i sad je beskorisno to sporiti. To je 
središnja postavka ovog predavanja. 

I gdje se nalazi slobodni svijet? U velikoj opasnosti. 
Nestabilnost u spomenutom području imat će odjeka daleko 
izvan njega. Događaji u Bosni već su potakli Islamske strasti 
sve do Indonezije, a oružje iz Sovjetskog saveza slobodno 
kola. Uopće nije potrebno neko oštroumlje da bi se moglo 
predvidjeti razdoblje sveopćeg nemira u svijetu. Ali postoji 
jedno još temeljnije pitanje: što uopće znači “slobodni svijet" 
u ovom trenutku kada je njemu suprostavljeno “zlo carstvo" 
iščezlo? 


PONOVNO PROMIŠLJANJE POLITIKE 

Da bi se na to pitanje moglo odgovoriti, potrebno je ponovo 
podrobno promisliti neke stvari. Stanovite ideje koje su nekad 
bile cijenjene, a koje su se zbog prevelike upotrebe pretvorile 
u isprazne fraze, trebaju biti ponovno razmotrene. Kakav je 
odnos između demokracije i vanjske politike? Drugi svjetski 
rat vodio se na ideologijskim temeljima: u njemu su se 
sukobile demokracije protiv diktatura. Hladni rat je nastavio 
taj poredak. Ali čak i dok je borba povjerenja trajala, postojalo 
je gnušanje spram vanjske politike kojom upravlja ideologija. 
Države bi trebale, a to i čine, slijediti svoj vlastiti interes, nove 
doktrine koja je prihvaćena (nešto nije u redu u tekstu!). Ta 
dva nazora se nikada nisu potpuno izmirila. Vanjsku politiku 
je počela voditi “realpolitik", dok se briga za demokraciju i 
ljudska prava uvelike prepuštala području propagande. 


Demokracija zapravo nije prikladna da bude cilj vanjske - 


politike, zato što je ona po svojoj definiciji unutrašnja stvar. 
Nastojanje da se demokracija nametne je pojmovno 
proturječje koje je Američku politiku odvelo na mnoge 
stranputice. Međutim, postoje stanovita pravila vladanja u 
unutrašnjim poslovima koja su pravovaljana briga ostatka 
svijeta. A što je još važnije, potrebna je neka vrsta svjetskog 
poretka ako se želi izbjeći nered. Uvjeren sam da se takav 
svjetski poredak najbolje zasniva na ideji otvorenog društva. 
OTVORENO DRUŠTVO KAO POLIČKI CILJ 

Otvoreno društvo ne propisuje nikakav određeni oblik 
uređenja, ali ukazuje na potrebu da nekakav oblik uređenja 
ipak postoji. Osnovno načelo je da nitko ne posjeduje 
apsolutnu istinu ili apsolutno pravo. Odatle slijedi potreba da 
se ograniče moći države ili bilo koje druge ovlasti koja bi mogla 
upravljati životima ljudi. Odatle slijedi i potreba za slobodom 
govora i istraživanja, pa onda i za zaštitom manjina. Ta je ideja 
u uskoj svezi s demokracijom, ali je još općenitija. 
Demokracija je unutrašnja stvar, dok otvoreno društvo prelazi 
okvire jedne države. To znači da postoji sukob između ideje 
otvorenog društva i ideje nacionalnog suvereniteta kojeg treba 


riješiti. To je sukob kakvog već imamo na djelu u krajevima 
poput Somalije ili Bosne. 

Taj sukob teorijski nije odveć teško riješiti. Ideja otvorenog 
društva podrazumijeva da nacionalni suverenitet valja 
poštivati, osim u slučajevima gdje se krše opća ljudska prava. 
Provedba tog načela u djelo, međutim, predstavlja pravi 
problem, budući da nitko ne posjeduje apsolutnu istinu. Nama 
su potrebna pravila, procedure i strukture radi očuvanja 
otvorenog društva. Neke strukture već imamo: Ujedinjene 
narode, međunarodne financijske ustanove, GATT, KESS i sl. 
Ali one su stvorene s različitim ciljevima, pa su stoga 
neprikladne. 

Usprkos tomu, neprilike samo nadiru pa smo prisiljeni 
poduzeti praktične odluke. Slom “zlog carstva" predstavlja 
ozbiljnu prijetnju za sigurnost slobodnog svijeta. Ona zahtjeva 
zajednički odgovor. Kriza je najozbiljnija u Bosni, ali je samo 
pitanje vremena kada će se ona proširiti i na ostale krajeve. 
Izvanjski svijet na to gleda sa zgražanjem, ali neće još dugo 
moći ostati pasivan promatrač. Koje su osnove za 
intervenciju? Upravo se tu ideja otvorenog društva pokazuje 
korisnom. 


POTREBA ZA SKOROM INTERVENCIJOM 

Prva lekcija koju nas ta ideja može naučiti je da prelazak sa 
zatvorenog u otvoreno društvo zahtijeva aktivnu pomoć izvana. 
Komunističko zatvoreno društvo se raspalo, a taj se proces 
lako može nastaviti u nedogled, sve dokle, i ukoliko se ne 
pokrenu snage dovoljne za uspostavu drugačijeg načela 
društvenog uređenja. Ako pak prevlada načelo “nadi-e", sukob 
je neizbježan jer zatvoreno društvo koje se temelji na 
nacionalizmu nužno treba neprijatelja. No, načelo otvorenog 
društva ne može uzeti maha bez aktivnog učešća otvorenog 
društva slobodnog svijeta. Stoga je prekasno intervenirati 
nakon što je sukob već izbio. Intervencija bi trebala poprimiti 
oblik odlučne podrške snagama koje se bore za otvoreno 
društvo. Te snage već postoje: uspomena na komunizam još 
uvijek je vrlo svježa, iako ubrzano blijedi. Što kasnije ta 
podrška uslijedi, više će je biti potrebno da bi postala 
učinkovita. 

Taj stav sam zastupao još od onda kada je raspad Sovjetskog 
sustava dosegao svoj revolucionarni vrhunac 1989. godine. 
Obrazlagao sam ga u svojim knjigama i slijedio ga u svojim 
djelovanjima. Sve do nedavno sam mislio da se revolucionarni 
zanos može iskoristiti kao mehanizam odvraćanja od te 
sklonosti prema raspadanju. Čim sam shvatio da je potrebna 
pomoć izvana, svim sam je silama pokušavao pokrenuti. U 
travnju 1992. sam shvatio da je jedna prilika propuštena, pa 
je razdoblje previranja neizbježno. Od tada sam mnogo 
smireniji, ali se barem količina mojeg učešća povećala. 
Primjer Jugoslavije me poučio da silazak u crnu rupu nije kraj 
priče. Naprotiv, to je početak nužnosti da se sudjeluje. Cijeli 
civilizirani svijet to počinje osjećati i samo je pitanje vremena 
kada će reagirati. Samo se nadam da će on učiti iz svog 
iskustva, te da će se ubuduće umiješati prije nego sukob 
izbije. l 

Uvjeren sam da se sklonost k “nadi-i” može preokrenuti čak 
i u ovom kasnom stupnju, samo ako se pokrene dovoljna 
politička volja. Nevolja je u tome što je nacionalizam mnogo 
učinkovitije načelo pokretanja političke volje od vjere u 
otvoreno društvo. 

